
Zima je 1682. — 1683. bila tako ljuta, te ni najsta« 
riji ljudi nisu pamtili slične. Jeseni su lijevale duge kiše, 
a u polovici studenoga pade prvi mraz, koji okova vode 
i prevuče drveće kao staklenom korom. U šumama inje 
pade na borove i stade lomiti grane. Prvih se dana pro- 
sinca nakon ponovnih mrazova ptice uzeše zalijetati 
u sela i gradove, a i divlja se zvjerad pomoli iz guštare 
i približi se ljudskim boravištima. Oko sv. Damaza se 
nebo pokri oblačinama, a onda navali snijeg deset dana 
neprestance. Pokri sav kraj nekoliko lakata visoko, 
zasu šumske putove i plotove pa i prozore na kućicama. 
Ljudi su lopatama razgrtali namete, da mogu iz kuće 
doprijeti do staja i oborova. A kad napokon snijeg pre- 
stade, zahvati opet žestoki mraz, od kojega je drveće 
u šumi pucalo poput pušaka. 

Ako je onda trebalo komu u šumu po drva, nisu 
seljaci radi opasnosti išli pojedince, već u skupovima, 
a i onda su pazili, da ih noć ne zateče daleko od sela. 
Kad bi sunce počinulo, niko nije smio izaći na svoje dvo- 
rište bez vila ili sjekire. A psi su lajali do zore kratkim 
protegnutim lavežom, kao obično na vukove. 

U takvoj se noći i u ljutoj studeni šumskim putem 
micala velika kočija na sanama. Zapregnuta su bila 
četiri konja, a opkolili su je ljudi. Pred konjima je 
jahao na krupnom konju poslužnik noseći buktinju 
t. j. željeznu košaru na dugoj motki, u kojoj je plamsala 
malena luč. Ne zato da rasvijetli put, jer je bilo vidno 
od mjesečine, nego stoga, da prestraši vukove. Na ko- 
zlu je sjedio vozar, na osedlanom konju prethodnik, 
a na obje su strane kočije stajala dva momka naoru- 
žana buzdovanima i željeznim naramenicama. 

Cijela se ta povorka pomicala vrlo polako radi slabo 
utrvene ceste i snježnih nameta, koji su se ovdje ondje, 
pogotovo na zakretima dizali poput nasipa preko puta. 

Ta je sporost dosađivala a ujedno uznemirivala 
gospodina Gedeona Pongovskoga, koji se pouzdavao 
u brojne i dobro oboružane sluge pa se bio odlučio na put, 
premda su ga u Radomu upozoravali na opasnost, jer 
je do Belčončke trebalo putovati preko Kozjeničke 
pustare. 

Ogromne su se one šume započinjale u ono doba 
još pred Jedlinjom i protezale daleko iza Kozjenice do 
Visle prema Stežici na toj obali, a na sjeveru sve do 
Ričivola. 

Gospodin je Gedeon krenuo iz Radoma prije podne 
pa je mislio, da će svakako o sunčanom zalasku biti kod 
kuće. Međutim je na nekoliko mjesta trebalo kidati 
prtinu u živici. Tako je prolazilo po nekoliko sati pa u 
Jedlinju pođoše istom o večernjem sutonu. Ondje su ih 
još jednom upozorili, da bi bolje bilo prenoćiti. No u 
kovača se našlo luči, kojima se moglo svijetliti na putu, 
pa gospodin Porigovski zapovjedi, neka se ide dalje. 

1 eto ih zateče noć u pustari. 

Teško se bilo voziti dalje brže radi sve većih nameta. 
Zato se g. Gedeon sve više uznemirivao, a napokon je 
počeo kleti ali latinski, da ne prestraši svoje rođakinje 
gospođe Vinicke i svoje pokćerke gospođice Sjeninjske, 
koje su putovale skupa s njim. 

Gospođica je Sjeninjska bila mlada, bezbrižna, 
pa se nije vrlo bojala. Dignula je dapače kožni zastor 
na prozoru kočije, naložila momku, što se vozio sa strane, 
neka joj ne zaklanja vidika, pa je veselo gledala na na- 
sipe i na borova debla pokrita debelim nametima snijega, 
po kojima su puzali crveni traci luči i zajedno sa zele- 
nim svijetlom mjeseca činili igračku milu za oči. Zatim 
protegne usta kao kljunić te stane hukati, a to ju je tako 
zabavljalo, te joj se i dah vidio i rumenio od ognja. 

No bojažljiva i vremešna gospođa Vinicka stane 
jadati : 

,, Zašto smo otišli iz Radoma ili barem zašto nismo 
noćili u Jedlinji, kad su nas upozoravali na opasnost ? 
Sve radi nečije tvrdoglavosti. Do Belčončke ima još ko- 
mad puta i kroz samu šumu. Jamačno će im zakrčiti 
put vuci, osim da se Arkanđeo Rafael, zaštitnik put- 
nika, smiluje zalutalima. Na nesreću toga ne zaslužuju.” 

Čuvši to gospodin Pongovski izgubi svu strpljivost. 
Još je baš trebalo govoriti o tom, da su možda zalutali. 
Ta put je posve ravan, a vuci neka napadnu ili ne napa- 
dnu. Ima nekoliko dobrih momaka, a usto vuk nerado 
zakrčuje put vojniku. I to nesamo zato, jer ga se boji 
više nego običnoga čovjeka, već i iz neke sklonosti i kao 
zvijer, koja ima bistru pamet. Vuk dobro razumije, 
da mu ni građanin ni seljak ne će ništa dati zaman, a 
samo mu vojnik priskrbljuje izdatnu hranu. Ne zovu 
ututanj ljudi rat vučjom žetvom. 

Premda je gospodin Pongovski tako govorio i uje- 
dno ponešto laskao vucima nije ipak bio posve stalan 
za njihovu sklonost. Zato je promišljao, ne bi li rekao 
jednom poslužniku, neka sjaše s konja i sjedne kraj 
gospođice: u takvu bi slučaju on sam branio jedna vra- 
tašca od kočije, a momak druga. Usto bi ostavljeni konj 
po svoj prilici maknuo nazad ili naprijed, a mogao bi 
potegnuti za sobom i vukove. 

Ali se činilo g. Gedeonu, da ima još a to vremena. 
Međutim u prvo sjedalo metne pokraj gospođice Sje- 
ninjske nekoliko pušaka i nož, što ih je htio imati pri 
ruci, jer nije imao lijeve ruke pa se morao služiti samo 
desnicom. Ipak prođoše nekoliko postaja. Cesta se stade 
širiti. Pongovski je posve dobro poznavao taj put. Zato 
odahne osjetivši, da mu je odlanulo, te prozbori : 

,, Nedaleko je Malikova poljana.” 

Nadao se naime, puklo kud puklo, da je na otvore- 
nom polju bezopasnije nego u šumi. 

Ali baš u taj čas momak, koji je jahao naprijed 
s buktiljom, obrne naglo konja i skoči naglo do kočije 
te stane nešto žurno govoriti vozaru i drugim mom- 
cima, koji su mu odgovarali prekidice, kako se govori 
onda, v kad se ne smije tratiti vrijeme. 

„Što je tamo ?” zapita gospodin Pongovski. 

„Nešto se čuje, gospodine, od poljane.” 

„Vuci ?” 

„Nekakav šum, Bog zna što !” 

Gospodin je Pongovski već htio zapovjediti, neka 
jahač s buktinjom skoči naprijed i pogleda, što se zbiva. 
Ali pomisli, da je u takvim prilikama bolje ne ostajati 
bez ognja i držati se skupa, a usto da je na vidnoj poljani 
lakša obrana nego u šumi. Stoga zapovjedi, da se ide 
dalje. 

kočije. 0 23 Č3Sak SC P ° JaVi iznovice momak kod okna 

„Veprovi su, gospodine,” prozbori. 

„Veprovi 7 

ia'hvalaTo^, 0 . ■™ k ‘ anie " adesn0 od cest5 '' 

„Možda su ih napali vuci.” 

prijeđi” ° PCt S,3Va B ° gU ! Pr ° Ći Ćemo bez navaIe - Na- 

Jft P rav ,° slutio - Kad dođoše na poljanu 

S đa ;. k0llk h ° bl i* va ,h tri P uta dobacio strijelu iz 
luka, pred sobom desno od ceste zbiti skup veprova 

, n °J' J n e . okruz . l .Y ao nemirni vijenac vukova. Strahovito se 

straha ve^bjesnflo. SV ' SnaŽnii '’ “ “ "i en,u 

Kad se kočija primakla nasred poljane, ooaziše 

citTna irdn JUCI ' S konja ’ da se vuci J oš nisu smjeh ba- 
citi na krdo, vec su ga samo sve snažnije stiskali 

t« ”aj„u P °o5 iS“,nS V S]Ti. neprolomnu 1 "»Strašljiva’ 

i rit* JiaS! 1 J ij ? ncem . s - e , vukova • onom stijenom kljova 
i rila vidio bijeli, snježni krug, kao i ciiela nnlinna 
rasvijetljena jasnim svijetlom mjeseca. P 

Samo su neki vuci doskakivali do krda ali su od- 
mah uzmicali kao prestravljeni cvokotom zubi i ioš 
groznijim roktanjem. 1 J0S 

hi ih D hnr S ha Se VUci u 111 X eć sasvim s P 0 i ili s krdom, bila 
bi ih borba posve obuzela, a kočija bi bila prošla bez 

navali bll ° bojati ’ đa će se okan >ti opasne 

navale i pokušati drugu. F 

i +r xA: Zbi| j a se , z ?..Š asak neki sta nu otkidati od gromade 

kl . lT ma k0C1JI -v Za n j. ima tr gnu drugi. Ali se zabeze- 
knu, kad opaze oružane ljude. 

. J.| dn ' se stanu skupljati za povorkom, drugi se 

nS‘ Š t nekol,ko k °r aka ili potrčaše u bijesnom trku 
okolo, kao da bi se tim rado obraniti. 

Momci htjedoše strijeljati, ali g. Pongovski zabrani 
bojeći se, da pucanj ne privuče svu gromadu. 

, x ^? du tim se konji, navikli na vukove, stanu ko- 
st™^ 1 L ° kr ® tat .‘ g |ave trčući glasno. A za časak se do- 
godi nešto, sto je postostručivalo opasnost. 

Mladi se konj, na kojem je jahao momak s bukti- 
njom, propne jedan, dva puta, a onda se baci na stranu. 

Momak shvati, da će ga smjesta vuci rastrgati, ako 
padne. Zato se uhvati za sedlo, a zajedno pusti držak 
s buktinjom, koja se utakne duboko u snijeg. Luč se 
zaiskri, zatim se ugasi, pa je sada samo svijetlo mje- 
sečine zalijevalo poljanu. 

Vozar, rodom Rusin ispod pomoranskog zamka, 
počne moliti. Momci Mazuri stanu kleti. 

Vuci su ohrabreni tamom nasrtali drzovitije, a drugi 
su hrlili s bojišta s veprovima. Neki su priskakivali dosta 
blizu cvokoćući zubima s naježenom štetinom na hrptu. 
Oči su im blistale krvavo i zeleno. 

Nastade strahovit čas. 

„Da strijeljamo, gospodine ?” zapita jedan momak. 

„Krikom strašite !” odvrati g. Pongovski. 

I razlegne se grozno : ,,A hu ! A hu !” Konji se 
ohrabre, a vuci, na koje djeluje ljudski glas, uzmaknu 
nekoliko koraka. Ali se desi nešto još čudnije. 

Nagla šumska jeka ponovi za kočijašem krik momaka, 
ali jače i silnije. Pritom se razlegne kao prasak divljega 
smijeha, a malo kasnije se na obje strane kočije zacrni 
četica jahača te s cijelim konjskim trkom skoči prema 
krdu veprova i vucima, što su ih opkolili. 

U tren oka strugnu i jedni i drugi, te se rasprše 
po poljani, kao da ih je vihor razagnao. Razlegne se pu- 
cnjava, krika i onaj čudni gromki smijeh. I momci g. 
Pongovskoga skoče za jahačima te uz kočiju ostane 
samo vozar i momak na povodniku. 

U kočiji se začudiše svi‘ tako, te odulje nije niko 
smio ni usta otvoriti. 

,,A riječ tijelom postala!” povikne napokon gospođa 
Vinicka. „Pa to je jamačno pomoć s neba.” 

„Čast mu, bio otkud drago !” odgovori g. Pongovski. 
„Već je bilo zlo po nas.” 

I gospođica Sjeninjska htjede dobaciti štogod pa doda : 

„Bog je poslao te mlade vitezove 1” 

Iz čega je gospođica Sjeninjska mogla nagovije- 
štati, da su ono bili vitezovi i usto mladi, teško je bilo 
odgonetati, jer su jahači jurnuli kao vihor mimo sanica. 

Ali je niko ne zapita za to, jer su obojica starijih bili 
zaokupljeni onim, što se desilo. 

Međutim su na poljani još podalje zvučali glasovi 
potjere. Ne baš daleko od kočija sjedio je na zatku vuk, 

kojemu je hrbat očito slomio udarac buzdovana, te je 
od bola vijao tako groznim glasom, da su mravi puzali 
pod kožom. 

Prehodnik skoči na zemlju i pođe, da ga ubije, jer 
su se konji počeli bacati tako, da je ruda škrinula. Ali se 
za časak odio jahača iznovice zacrni na snježnoj ravnici. 
Išli su u nerednom skupu u magli. Noć je bila doduše 
jasna i prozirna, ali su izmrcvareni konji dimili na mrazu 
poput peći. 

Jahači se približe smijući se i pjevajući. A kad su 
bili već blizu, jedan skoči do kočije i zapita zvonkim, 
veselim glasom : 

,,Ko putuje ?” 

„Pongovski iz Belčončke. Komu zahvaljujem na 
spasenju ?” 

,,Ciprijanović iz Jedlinke !” 

,,Bukojemski !” 

„Hvala vam, gospodo. U dobri čas vas posla Bog. 
Hvala vam!” 

„Hvala !” ponovi mladi, ženski glas. 

„Slava Bogu, da stigosmo u pravo vrijeme !” odgo- 
vori Ciprijanović i skine podstavljenu kapu. 

,,A otkud doznaste za nas?” 

„Niko nam ne reče. No jer su se vuci zbili u skupine, 
izjahasmo, da spašavamo ljude. A jer se među njima 
našla tako znamenita osoba, to veća je naša radost i 
pred Bogom zasluga,” izusti uljudno Ciprijanović. A 
jedan od gospode Bukojemskih doda : 

„Ne brojeći vučjih koža.” 

„Zbilja je to viteški posao,” odgovori gospodin 
Gedeon, „i krasno djelo, na kojem ću, ako Bog da, što 
prije zahvaliti. A mislim, da je i vukove minula želja 
za ljudskim mesom, pa ćemo bez pogibli doći kući.” 

„Nije to posve stalno. Vuci će se naskoro opet sa- 
stati, pa bi mogli opet zaskočiti.” 

„Nema dakle pomoći ? Ne damo se !” 

„Ima pomoći, i to da vaša gospodstva otpratimo 
do same kuće. Možda se desi, da još koga spasimo na 
putu.” 

, ; Ne smjedoh za to moliti. No kad ste već tako lju- 
bezni, neka bude tako, jer će se i moje ženske manje 
bojati.” 

„Ja se i tako ne bojim, ali sam zahvalna od sve duše !” 
ozove se gospođica Sjeninjska. 


Gospodin Pongovski zapovjedi, te krenu. Ali jedva 
pođoše nekoliko koraka, napuknuta se ruda slomi sa- 
svim i kočija stane. 

Nastane nova smetnja. Momci su doduše imali 
konopce, te stanu odmah popravljati polomljene če- 
sti, ali se nije znalo, ne će li s takvom vezanom ru- 
dom opet biti neprilike za koji stotinjak koraka. 

Mladi se Ciprijanović malko zamisli, a onda opet 
skine kalpak i prozbori : 

„Do Jedlinke je polovicu bliže nego do Belčončke. 
Učinite, gospodine, našemu domu ljubav i vratite se 
k nama na noćište. Ne znam, što bi nas moglo snaći 
u gustoj šumi. Ko zna, ne bi li se pokazalo, da nas je još 
premalo protiv sve te zvjeradi, koja će se iz cijele pustare 
jamačno strčati na cestu. Kočiju ćemo već nekako 
povući, a što bliže, to lakše. Zaista će čast nadmašiti 
zaslugu. No ovdje je zbilja dura necessitas (prijeka po- 
treba), pa se ne ćemo odviše uzoholiti.” 

Gospodin Pongovski ne odgovori odmah na te 
riječi, jer u njima osjeti prigovor. Sjeti se, da ga je stari 
Ciprijanović došao pozdraviti prije dvije godine u Bel- 
čončku, a on ga je primio doduše uljudno, ali s nekom 
ohološću — i nije mu ni uzvratio posjeta. A to stoga, 
jer je bio „homo novus” (skorojević) — iz roda, opleme- 
njenoga tek u drugom pokoljenju, podrijetlom Arme- 
nac, kojemu je još djed u Kamjencu prodavao svilu. 
Sin je toga svilara Jakov služio kod topništva pod ve- 
likim Hotkijevićem (Chodkievvicz) i pod Hoćimom 
iskazao tako znamenite usluge, te je na zagovor Stani- 
slava Ljubomirskoga dobio plemstvo i kraljevsko do- 
bro Jedlinku u doživotni posjed. Taj je posjed kasnije 
dan u zalog njegovu nasljedniku Serafinu za posuđeni 
novac, što ga je dao iza švedske inkvizicije državnoj 
blagajni. 

Mladić, što je tako uspješno priskočio u pomoć, 
bijaše baš sin Serafinov. 

Gospodin Pongovski oćuti to lakše prigovor, jer je 
riječi : „ne ćemo se odviše uzoholiti” izgovorio mladi 
Ciprijanović ponešto ponosito i naumice naglasio. 

Ali se baš taj kavalirski nastup sviknuo starome 
plemiću. A jer mu je bilo teško odbiti ponudu svome iz- 
bavitelju, a usto je put do Belčončke bio zbilja dug i 
opasan, prozbori bez oklijevanja: 

„Bez vaše bi pomoći možda sada vuci glodali naše 
kosti, pa da platim barem dobrom voljom. Hajdemo !” 

Ciprijanović zapovjedi, da se sveže kočija. 

Slomljena je ruda bila, kao da ju je ko odrezao 
sjekirom. Zato svežu jedan kraj konopa za krive, a drugi 
za sedla te krenu u veselom skupu uz povike jahača 
i pjevanje gospode Bukojemskih. 

Do Jedlinke, koja je bila više šumsko naselje nego 
selo, nije bilo baš daleko. Naskoro pred putnicima pu- 
kne široka poljana od nekoliko stotina metara ili bolje 
prostrano polje sa sve četiri strane zatvoreno šumom, 
a na njemu nekoliko kuća, kojima su krovovi pokriti 
snijegom, blistali i iskrili se na mjesečini. 

Nešto podalje su se iza seljačkih kuća vidjele pre- 
dnje zgrade u krugu oko dvorišta, a u pozadini dvor 
vrlo nepriličan. Bio je to prije dvor, u kojem su stanovali 
kraljevski šumari, a Ciprijanovići su ga preudesili. Bio 
je prostran, dapače i preprostran za tako malu nase- 
obinu. 

Iz prozora je izbijalo jasno svijetlo i rumenilo snijeg 
pred kućnom klupom, drvlje, što je raslo pred kućom 
i krilo na studencu, što se dizalo desno od ulaza. 

Jasno je, stari je Ciprijanović očekivao sina, a mo- 
žda i goste s puta, koji bi mogli stići zajedno s njim. 
Jer čim je kočija doprla do vrata, na hodnik istrči neko- 
liko momaka sa zubljama, a za slugama i sam gospodar 
u kuninu kožuhu i lasičjem kalpaku, koji skine odmah, 
čim opazi kočiju. 

„Kakve nam je to mile goste poslao Bog u našu 
šumsku pustinju ?” zapita silazeći sa stuba hodnika. 

Mladi Ciprijanović poljubi oca u ruku i javi, koga je 
dovezao, a gospodin Pongovski sade s kočije te pro- 
zbori : 

„Davno htjedoh učiniti ovo, na što me je prisilila 
teška nevolja. Ali to više blagosivam ovu nevolju, 
koja se tako exquisite (izvrsno) složila s mojom vo- 
ljom. M 

„Ljudima se dešavaju raznolične nezgode, ali za 
me je ovo srećna prigoda, zato radosno molim, izvolite 
u sobe.” 

Rekavši to gospodin Serafin nakloni se opet te pruži 
ruku gospođi Vinickoj, a za njom uđu u kuću ostali. 

Odmah na ulazu obuzme goste zadovoljno čuvstvo, 
kao što svagda obuzimlje putnike, koji iz tame i mraza 

ulaze u tople i vidne sobe. I u veži je i u drugim so- 
bama u prostranim pećima s petnjacima plamsao oganj, 
a usto sluge stanu ovdje ondje paliti jarke svijeće. 

Gospodin se Pongovski ogleda naokolo i dosta se 
začudi. Obični plemićki dvorci ni izdaleka nisu imali 
obilja, što je u kući Ciprijanovića odasvud odsijevalo. 

Pri svjetlosti se ognja i svijeća moglo u svim soba- 
ma vidjeti pokućstvo, kakvoga ne bi našao ni u zamcima. 
Bile su tu škrinje i talijanski stoci od izrezanoga drveta,. 
ovdje ondje sat i mletačko staklo, svijećnjaci, saliveni 
od dragocjene mjedi, istočno oružje obrubljeno turkusi- 
ma, a porazvješano na izvezenoj skupocjenoj tkanini. 
Na podu meki krimski ćilimi, a na dvije uzdužne stijene 
dvije šarenice, koje bi mogle biti za ukras sobi svakoga 
magnata (velikaša). 

„To dobiše trgovinom,” pomisli malko srdit go- 
spodin Pongovski, „a sada se mogu uznositi nad plem- 
stvo i oholiti se bogatstvom, kojega ne dobiše oru- 
žjem.” 

No prijaznost i iskreno gostoljublje Ciprijanovića 
razoružaše staroga plemića, a kad za časak začu štro- 
pot posuđa u susjednoj blagovaonici, udobrovolji se pot- 
punoma. 

Da se razgriju gosti, što dođoše s mraza, dadoše im 
vruće vino s mirodijama. I rasprede se razgovor o mi- 
nuloj opasnosti. Gospodin je Pongovski uvelike hvalio 
mladoga Ciprijanovića, koji je, mjesto da sjedi u toploj 
sobi, spašavao ljude ne pazeći na ljutu studen, za trud 
i opasnost. 

„Zaista su,” prozbori, „tako radili oni slavni vi- 
tezovi, što su jezdeći po svijetu spašavali ljude od zma- 
jeva ili duhova i razne druge zvjeradi.” 

„Ako li je komu pošlo za rukom da izbavi kakvu 
divnu kraljevnu,” odgovori mladi Ciprijanović, „bio je 
srećan, kao što smo mi ovaj čas.” 

„Istina! Niko ne izbavi divnije! Bog nam je svje- 
dok, govori pravo !” poviču zanosno četiri brata Bu- 
kojemski. 

A gospođica se Sjeninjska nasmiješi malo, te joj 
se na obrazima pokažu dvije dražesne jamice, i spusti 
oči. No gospodinu se Pongovskomu ta laska pričini pre- 
smionom, jer je gospođica Sjeninjska, doduše sirota 
bez imetka, ipak potjecala od velikaškoga roda. Zato 
svrati razgovor i zapita : 

,,A đa li odavno, vi gospodo, jezdite tako po ce- 
stama ?” 

„Otkako je zapao veliki snijeg, a jahat ćemo, dok 
ne popuste mrazovi,” odgovori mladi Stanislav Cipri- 
janović. 

,,A jamačno ste pobili silu vukova ?” 

„Dosta za vučje kožuhe svima.” 

Nato gospoda Bukojemski prasnu u smijeh tako 
glasno, kao da ržu konji. A kad se primiriše malko, pro- 
zbori najstariji, Ivan : 

„Bit će kralj zadovoljan sa svojim šumarima.” 

„Istina,” odgovori gospodin Pongovski. ,,A čuh, 
da ste, vi gospodo, nadšumari u ovdješnjoj kraljevskoj 
pustari. Ali ipak Bukojemski potječu iz Ukrajine ?” 

„I mi smo baš od njih.” 

„Molim. . . molim. . . dobri je rod Jelo — Bukojem- 
ski... U svojti su i s velikim domovima.” 

„1 sa sv. Petrom!” vikne Luka Bukojemski. 

„Tako ?” zapita gospodin Pongovski. 

I stane strogo i sumnjičavo pogledavati na braću, 
kao da bi htio ispitati, da li se s njime ne šale. No nji- 
hovo je lice bilo vedro te su duboko uvjereni klimali 
glavama i tako svjedočili za bratove riječi. Zato se go- 
spodin Pongovski začudi i ponovi : 

„Rođaci sv. Peti a ? A quo modo (kako) ?” 

„Po Pšegonovskima.” 

„Molim ! A Pšegonovski ?” 

„Po Ušvjatima !” 

„A Ušvjati opet po komegod,” prihvati već sa smije- 
škom stari plemić, „i tako dalje sve do rođenja Gospo- 
dina Krista. Da ! Dobro je i u zemaljskom senatu imati 
rođaka, a istom u nebeskom!... To je stalnije promak- 
nuće. Ali, gospodo, kako doputovaste iz Ukrajine 
sve do naše Kozjeničke pustare ? Jer, kako čuh, tu ste 
već nekoliko godina.” 

„Tri godine. Ukrajinske nam je posjede buna oda- 
vno već sravnila sa zemljom, a zatim se ondje i granica 
izmijenila. Ne htjedosmo upoprijeko služiti poganima. 
Zato smo najprije služili u vojsci, onda smo uzimali 
zemlje u zakup, a napokon nas na* rođak gospodin 
Malčinjski postavi ondje za nadšumare.” 

„Da,” progovori stari Ciprijanović. ,,I čudno mi je, 
•da smo se tako u ovoj pustari našli jedni uz druge. Ta 
eto nismo odovud, nego nas je sve promjenljivi ljudski 

udes donio ovamo. 1 baština je vaša, gospodine (obrati 
se k Pongovskomu), kako mi je znano, u Rusiji, kod 
pomoranskoga zamka.” 

Nato drhtne Pongovski, kao da mu je ko dirnuo* 
u nezaraslu ranu. 

„Imao sam i ondje posjed,” prozbori, „ali su mi 
omrznule one strane, jer su ondje nedaće bile u me po- 
put gromova.” 

„Volja Božja,” prihvati Ciprijanović. 

„Dakako, ututanj je na sudu prosvjedovati protiv 
nje, ali je teško i živjeti...” 

„Vi ste, gospodine, zna se, duže vojsku služili.”’ 

„Dok nisam izgubio ruke. Osvećivao sam se za kri- 
vice domovinske i svoje. A ako mi Gospodin Isus ot- 
pusti jedan grijeh za svaku pogansku glavu, živim u 
nadi, da možda ne ću ugledati pakla.” 

„Jamačno, jamačno ! I služba je zasluga, i bolest 
je zasluga. Najbolje se okaniti tužnih misli.” 

„Rado bih se ja njih okanio, ali ne će one mene. 
No dosta o tom. Ostadoh kljastim i skrbnikom evo- 
ove gospođice te se preselih pod starost u mirniji kraj* 
do kojega ne dopiru vojničke čete, i prebivam, kako 
vidi vaša milost, u Belčončki.” 

„Posve pravo, i ja isto tako,” odgovori stari Cipri- 
janović. „Premda je sad tamo mirno, mladi se otimlju* 
nadajući se četovanju. Ali su ono strahoviti i žalosni 
krajevi, gdje svaki nešto oplakuje.” 

Gospodin Pongovski metne ruku na čelo te je za- 
drža podulje, a onda prozbori sjetnim glasom : 

„Zbilja u onim stranama može ostati samo seljak- 
ili velikaš. Seljak zato, jer kad navale pogani, šmugne 
u šumu, pa ondje gdjekad živi čitave mjesece kao di- 
vlja zvijer. A velikaš ima utvrđene gradove i svoje čete,, 
koje ga brane. . . A još i to !. . . Bili su Žulkjevski pa su 
izginuli, bili su Danilovići i izginuli. Od Sobjeskih je po- 
ginuo brat našega sadašnjeg milostivnog vladara kralja 
Ivana... A koliko drugih! Jedan je od Višnjovjeckih 
bio obješen u Stambulu... Korecki je ubijen željeznim 
motkama. Poginuše Kalinovski, a prije toga platiše 
krvni porez Herburti i Jazlovjecki. U razno vrijeme 
pade i nekoliko Sjeninjskih, koji su prije vladali upravo 
čitavom onom krajinom... Golemo groblje! Do zore 
ne bih svršio, kad bih sve htio spomenuti... A kad 


13 ; 


bih navađao nesamo velikaše, nego i plemstvo, ne bi bilo 
dosta ni mjesec dana.” 

„Istina je, istina! Ali je čovjeku i to čudo, kako 
je Gospodin Bog pomnožio sve te gadove tatarske i 
turske. Ta toliko ih je ondje poubijano, da seljaku, kad 
ore u proljeće, na svakom koraku škriplju pod nogom 
poganske lubanje... Mili Bože! Koliko ih je smrvio 
samo današnji naš Gospodin. Bilo bi te krvi dosta za do- 
bru rijeku. A oni sve laže i plaze !” 

Bila je to istina. Država, istrošena neredom i svoje- 
glavošću, nije mogla skupiti snažne vojske, koja bi 
mogla u velikoj vojni jednom zauvijek suzbiti tursko- 
tatarsku navalu. Uostalom cijela se Evropa nije mogla 
domoći takve vojske. Ali je u Poljskoj stanovao smjeli 
narod, koji nije dobrovoljno davao vrata pod nož istoč- 
nim napadačima. Dakako, na ovu su strašnu granicu, 
natrpanu grobovima i napojenu krvlju : na Podolje, 
na Ukrajinu i na Crvenu Rusiju navaljivali sve noviji 
valovi poljskih naseljenika, što ih je vabila nesamo ro- 
dna zemlja, nego baš žudnja za neprestanim ratom, 
bitkama i pustolovinama. 

„Poljaci idu u Rusku,” — piše stari ljetopisac (Kro- 
mer), „da se biju s Tatarima.” 

Nagrtali su dakle seljaci iz Mazovske, nagrtalo hra- 
bro plemstvo, koje se stidjelo „umirati običnom smrću 
na postelji”. Izrasli su napokon na tim crvenim zemlja- 
ma silni velikaši, koji nisu ostajali na obrani kod kuće, 
nego su se zalijetali sve do Krima ili na Vlašku, da po- 
traže ondje vlasti, pobjede, smrt, izbavljenje i slavu. 
Govorilo se dapače, da Poljaci ne će velikoga rata, da 
uzmognu neprestance ratovati. No premda to nije bilo 
istina, ipak je ponosnom plemenu bila mila trajna bojna 
vreva — i nasrtač je kadšto krvavo plaćao svoju drzo- 
vitost. Ni dobručke ni bjelogradske zemlje, a pogotovo 
ni neplodne šikare krimske nisu mogle prehraniti svojih 
divljih stanovnika. Glad ih je dakle nagonila na bojnu 
pograničnu zemlju, gdje ih je čekao obilati plijen, ali 
jednako često i smrt. 

Ognjena je svjetlost požara rasvjetljivala ondje 
neznane povijesti poraza. Pojedini su mrvili u prah 
sabljama i kopitima deset puta veće hrpe. Samo je 
neizmjerna brzina u okretanju spašavala nasrtače, jer 
je svaka hrpa, koju bi stigla redovita vojska Republike, 
bila izgubljena bez spasa. 


14 


Bilo je vojnih pohoda, pogotovu manjih, s kojih 
se niko nije vratio u Krim. Strašna su Tatarima i Tur- 
cima u neko vrijeme bila imena Pretvica i Hmjeleckoga. 
Od manjih su se vitezova krvavo zapisali u njihovu pa- 
met Volodijovski, Pelka i stariji Rušic, koji su već više 
godina počivali u grobovima i u slavi. Ali ni između 
velikih niko nije istočio toliko krvi priznavačima islama, 
koliko ondašnji kralj Ivan III. Sobjeski. 

Pod Podhajcama, Kalušem, Hoćimom i Lavovom 
su doonda ležale nepokopane hrpe poganskih kosti, 
od kojih su se široka polja bijeljela kao pod snijegom. 
A napokon obuze groza sve horde. Tad odahnu pogra- 
nična zemlja. A kad je i nezasitna turska sila stala tra- 
žiti lakše osvajanje, odahnu i čitava poremećena Polj- 
ska. Ostadoše samo tužne uspomene. 

Daleko je od sadašnjega boravišta Ciprijanovića 
u susjedstvu pomoranskoga zamka stajao na brežuljku 
visoki križ sa dva koplja, koji je prije dvadesetak go- 
dina podigao Pongovski na mjestu spaljenoga dvora. 
I kadgod bi pomislio na onaj križ i na sve srcu drage 
glave, što ih je izgubio na onom mjestu, zacviljelo bi i 
sada od tuge njegovo staro srce. No on je bio čovjek 
tvrd za se i za druge, te se pred tuđima stidio suza, a 
nije podnosio sitne samilosti. Zato ne htjede dulje govo- 
riti o svojim nedaćama, te zapita gospodara, kako sada 
živi na šumskom posjedu. 

A on odgovori : 

„Eto, tišina, tišina ! Kad šuma ne šumi i vuci ne viju, 
jedva ne čuješ, kako snijeg pada. Imam mir, imam 
ognja na peći i vrč ugrijana vina naveče — starosti 
više ne treba.” 

„Dakako. Ali sinu ?” 

„Mladi će ptić prije ili poslije izletjeti iz gnijezda. 
A ovdje nam nekako šumi drveće o velikom ratu s po- 
ganima !” 

,,U taj će rat poletjeti i sivi sokolovi ! I ja bih po- 
letio s drugima, da nema eto toga !” 

Tu Pongovski potrese praznim rukavom, u kojem 
je ostao kusić ruke kod ramena. 

A Ciprijanović mu nalije vina : 

„Za sreću kršćanskoga oružja !” 

„Bože daj ! Do dna.” 

Međutim je mladi Ciprijanović iz zapušenoga vrča 
nudio gospođu Vinicku, gospođicu Sjeninjsku i četiri 

brata Bukojemska. Gospođe su se jedva doticale ustima 
ruba od čaša. No braća se Bukojemski nisu dali moliti, 
pa im se zato svijet činio sve veselijim, a gospođica 
Sjeninjska sve ljepšom. Ne mogući naći zgodnih riječi, 
da izreknu svoj zanos, stanu pogledati na nju začuđeni, 
šapati i doticati se laktima. 

Napokon prozbori najstariji, Ivan : 

„Ne treba se čuditi vucima, što htjedoše kušati 
koštica i mesa vašega, gospođice, jer zna i divlja zvijer, 
što je pravi zalogaj.” . . , 

A druga trojica — Mate i Marko i Luka — stanu 
udarati dlanima po bedrima : 

„Pogodio si usred srijede, pogodio ! 

„Slatkiš, ništa drugo 1” 

„Marcipan !” ... 

Čuvši to gospođica Sjeninjska pričini se, kao da se 
prestrašila, pa će mladome Ciprijanoviću : 

„Pomozite, gospodine, jer vidim, da su me ova go* 
spoda samo zato spasila od vukova, da me sami po- 
jedu.” 

„Draga gospođice,” odvrati veselo Ciprijanovic, 
„gospodin Ivan Bukojemski reče : ne treba se čuditi 
vucima ! A ja kažem : ne treba se čuditi gospodi Buko- 

jemskima.” . , , 

„Onda mi valjda ne preostaje, nego da kažem: 

ko se pod tvoju obranu...” 

„Ne šali se sa svetim riječima !” vikne gospođa 

Vinicka. . .. 

„Hej ! Ovi su kavaliri gotovi pojesti sa mnom i 

tetiću. Nije li istina ?” , ^ ,, 

Ali to pitanje ostade časak bez odgovora. Dašto, 
lako je bilo pročitati iz lica gospode Bukojemskih, da za 
to imaju manje volje. Ipak Luka, koji je bio domišljatiji 
od braće, prozbori : 

„Neka govori Ivan. On je najstariji brat. 

A Ivan se malko zbuni te progovori: 

,,Ko zna, što će ga sutra snaći!” .... 
„Pametna je to primjedba,” primijeti Ciprijanovic, 
„ali kamo šibaš ?” 

,,A što ?” . . „ . 

„Pa ništa. Pitam samo, što spominješ sutra V 
”Pa ti valjda ne znaš, da je ljubav gora od vuka, 
jer vuka možeš ubiti, a ljubavi ne ubi. 

„Znam, ali je to opet nešto drugo.” 

„Samo da je dosjetka uspjela, za drugo je lako.” 

„Ha, ako je tako, pomozi. Bože, dosjetci 1” 

Gospođica se Sjeninjska stane tiho smijati, za 
njom Ciprijanović, a napokon i gospoda Bukojemski. 
No dalji razgovor prekinu sluga zovući na večeru. 

Stari gospodin Ciprijanović pruži ruku gospođi 
Vinickoj, za njima pođe Pongovski, a mladi Ciprijanović 
povede gospođicu Sjeninjsku. 

„Teško je raspravljati s gospodinom Bukojem- 
skim !” progovori razveseljena gospođica. 

„Jer su njegovi razlozi poput svojeglavih konja. 
Svaki vuče na svoju stranu. Ipak je pogodio dvije is- 
tine, što ih je teško poreći.” 

„Koja je prva ?’ 

„Da niko ne zna, što će ga sutra snaći. Tako na pr. 
ni ja nisam znao, da će moje oči danas ugledati vas, 
gospođice.” 

,,A druga ?” 

„Da je lakše ubiti vuka nego ljubav... Velika je 
to istina.” 

Rekavši to uzdahne mladi gospodin Ciprijanović, 
a gospođica spusti na oči svoje sjenaste trepavice i za- 
mukne. Istom za časak, kad su već sjeli za sto, probijeli : 

,,A vi, gospodo, dođite brzo u Belčončku, da vam 
skrbnik uzmogne zahvaliti na spasu i na gostoprimstvu.” 

Mrki se gospodin Pongovski prilično razvedrio kod 
večere. A kad gospodar kićenim riječima nazdravi naj- 
prije ženskima, a zatim poštovanom gostu, stari plemić 
odgovori vrlo prijazno zahvaljujući za spas iz teške 
nevolje i uvjeravajući o svojoj vječnoj zahvalnosti. 

Zatim se raspreo razgovor de publicis (o javnim 
poslovima), o kralju, o njegovim pobjedama, o saboru, 
koji se imao sabrati u travnju, o ratu, kojim je prijetio 
njemačkome carstvu turski sultan, a za koji je već sa- 
birao dobrovoljce u Poljskoj gospodin Jeronim Ljubo- 
mirski, malteški vitez. 

Gospoda su Bukojemski slušali vrlo radoznalo, 
kako ondje u Njemačkoj raskriljenih ruku primaju 
svakoga Poljaka ; jer su Turci prezreli njemačko ko- 
njaništvo, a poljsko im je tjeralo strah u kosti. 

Gospodin Pongovski malko pokudi oholost Ljubo- 
mirskog, koji je rekao o njemačkim gostima : „Deset 
će takvih ući u jednu moju rukavicu” ; ali pohvali nje- 

govo veliko viteštvo, neizmjernu hrabrost i spretnost 
u vojnoj vještini. 

Čuvši to Luka Bukojemski izjavi u ime svoje i 
svoje braće, čim cikne proljeće, da ne će odoljeti, nego će 
trgnuti do gospodina viteza. No dok je još jaka studen, 
ubijat će vukove, da se dolično osvete za gospođicu 
Sjeninjsku. 

Premda je Ivan rekao, da se ne treba čuditi onima, 
ako se pomisli, da bi taka nevina golubica mogla postati 
njihovom hranom, ipak srce skače pod kožu od bijesa, 
a zajedno je teško uspregnuti suze. 

„Šteta,” doda, „da su vučje kože tako jeftine, pa 
Židovi daju jedva tri talira. Ali je suze teško uspregnuti. 
Pa je naprosto i bolje pustiti neka teku. Ta ko ne bi ža- 
lio potištene nevinosti i poštenja, pokazao bi, da je bar- 
bar, nedostojan viteškoga i plemićkoga imena.” 

Rekavši to zbilja proli suze, a u nj se ugledaše od- 
mah i druga braća. Premda su vuci u najgorem slu- 
čaju mogli prijetiti životu, a ne poštenju gospođice Sje- 
ninjske, ipak ih je tako potresla rječitost bratova, te 
im se srca omekšaše poput ugrijanoga voska. 

Po večeri htjedoše i pucati iz pištolja na čast go- 
spođici, ali se tome usprotivi gospodar veleći, da mu je 
u kući lugar, čovjek vrlo zaslužan, koji je bolestan, pa 
mu treba mir. 

Gospodin Pongovski pomisli, da je to možda koji 
osiromašeni rođak ili u najgorem slučaju plemić ^ oko- 
lice, pa iz uljudnosti stane pitati za nj. A doznavši, da 
je to služak seljak, sažme ramenima, pogleda nevoljko 
i začuđenim okom na staroga Ciprijanovića te rekne: 

,,A tako ! Zaboravih, što pričaju o vašem odviše 
ljudskom srcu.” 

„Bože daj,” odgovori gospodin Serafin, „da ne bi 
pridali ništa gorega. Sila toga zahvaljujem onom čo- 
vjeku, a to se može i svakomu desiti, jer se on razumije 
u trave, te znade preporučiti za svaku bolest.” 

,,E pa kad tako liječi druge, čudno je, da sebe ne 
ozdravi ! Pošaljite ga, gospodine, k ovoj rođakinji, go- 
spođi Vinickoj, koja iz trava izvlači raznolika extracta 
(cjedine) i mori njima ljude. No međutim neka nam bude 
slobodno pomisliti na počinak, jer je mene put vrlo 
utrudio, a vino malko razgrijalo, baš kao i gospodu 
Bukojemske.” 

Bukojemskima se zbilja pušilo iz glave, a oči su 
,m bjle maglovite i tronute. Mladi ih Ciprijanović 
povede u s užinsku zgradu, gdje će skupa s njima 
prenoćiti. Ish su za njim veoma nestalnim korakom 
po snijegu, koji je škripio od studeni, čudeći se, što 
im se mjesec smije i sjedi na krovu od suše, mjesto da 
sjaje na nebu. 

No gospođica im se Sjeninjska tako duboko usjekla 
u srce, te im se još htjelo govoriti o njoj. 

Ni mladi Ciprijanović nije imao volje za san. Zato 
dade donijeti čuturu medovine. Onda sjednu kraj ve- 
like peći te stanu piti uz jarku svjetlost tresaka ispr- 
vice sutećki slušajući samo cvrčanje cvrčaka u sobi. 

Napokon Ivan, najstariji, udahne u prsa zraka 
pa puhne u peć tako, te se plamen nagne, i prozbori : 

„0 Isuse ! Braćo moja mila, zaplačite nada mnom, 
jer me je snašla velika nesreća !” 

„Kakva nesreća ? Govori, ne sakrivaj !” 

„ Pa zaljubljen sam tako, da mi koljena klecaju.” 

,,A ja, misliš da nisam ?” vikne Luka. 

,,A ja ?” krikne Mate. 

,,A ja ?” završi Marko. 


* v Uli im 


• . . J . vMgv/rviiu, C11 1 UlJC IllUtdU, 

J r S a spopade jecanje. Iskolači samo oči od velikoga čuda 
i stane ih motriti, kao da ih je vidio prvi put u životu. 
Napokon mu plane lice od gnjeva te vikne : 
v ,,A tako, vi ovakvi i onakvi ! Starijemu bratu za- 
krcujete put i otimljete mu sreću ?” 

„Ajme 1” odgovori Luka. „Pa što ? Je li gospođica 

start i^hrar ^ a 5 tlna ' da J e ima uz eti samo naj- 
stariji brat ? Od jednoga smo oca i majke, pa ako nas 

nazivaš ovakima i onakima, vrijeđaš roditelje u grobu 
Svakomu je slobodno ljubiti.” 8 

„Slobodno je svakomu, ali vi prste k sebi, jer ste 
mi dužni oboedientiam (posluh).” 

Šta 9 >^ oramo 11 za sve 2 a života slušati konjsku glavu ? 


.,urais. 


pogani ježiće, kao pas!” 

..Ti sam grdiš ! Jer je Jakov bio mlađi od Ezava, 
a Josip mlađi od braće, dakle ti izvraćaš Sv. Pismo i 
stekces protiv vjere.” 

Ivan pritisnut uza zid tim riječima isprvice nije 
mio naći odgovor, a kad još i Mate spomenu Kaina, 
kao starijega brata, izgubi posve glavu. 


2 * 

Gnjev se sve više skupljao u njegovu srcu, a napo- 
kon stane desnicom tražiti sablju, koje uostalom nije 
imao o boku. I ne zna se, što bi se bilo desilo, da ne bi 
Marka. On je neko vrijeme držao prst na čelu, kao da se 
bori s nekakvom mišlju, a onda iznenada krikne grom- 
kim glasom : , . . . . 

„Ja sam najmlađi brat, ja sam Josip, moja je da- 
kle gospođica Sjeninjska !” 

A drugi se odmah okrenu k njemu razjarena lica, 
s iskrama u očima : 

„Što ? Tvoja ? Ti guščje jaje, ti slameno strašilo, 
konjska žlijezdo, ispičuturo, pijančino ! Tvoja ?” 

„Jezik za zube! Tako stoji u Sv. Pismu.’ 

„U kakvom Sv. Pismu, luda glavo ?” 

„Svejedno, u kakvom, ali stoji ! Sami ste se opili, 

3 ne ja ! ,J 

No tu se umiješa među njih Stanislav Ciprijanović. 

„Nije li vas stid ?” prozbori. „Plemići ste i braća, 
pa se svađate ! Tako li vršite bratsku ljubav ? A zašto 
se prepirete ? Je li gospođica Sjeninjska pečurka, koju 
meće u koš onaj, što je prvi ugrabi u šumi ? Je li taki 
običaj među pelikanima, koji nisu ni plemići pa ni 
ljudi, a ipak iz rodbinske ljubavi jedan drugom popu- 
štaju, a kad ne ulove riba, hrane jedan drugoga svojom 
krvlju ? Spominjete svoje pokojne roditelje, ali se om 
ondje zalijevaju suzama gledajući neslogu sinova, kojima 
su jamačno s blagoslovom nešto drugo nalagali. Vec 
im ondje ne godi ni slava nebeska i ne smiju podići 
očiju na ona četiri evanđelista, kojih su vam imena 
na svetom krstu nadjenuli.” 

Tako je govorio Staško Ciprijanović. A premda ga 
je isprvice spopao smijeh, što je više govorio, to ga je 
više obuzimala rječitost, jer se za društvo i sam bio 
malko natrusio. A gospoda se Bukojemski napokon 
njegovim nagovaranjem neizmjerno raznježili i najzad 
rasplakala sva četvorica. A Ivan, najstariji, cikne : 

„0 za Boga, ubijte me, ali me ne zovite Kainom !” 

Nato mu se baci u zagrljaj Mate, koji je -bio spome- 
nuo Kaina : , 

„Brate, predaj me za to krvniku! 

„Oprosti, jer pukoh od žalosti,” vikne Luka. 

A Marko će : , ,, 

„Lajao sam protiv zapovijedi kao pas. 

I stanu se grliti. No Ivan se napokon oslobodi iz 
zagrljaja, sjedne naglo na klupu, razapne haljinu, raz- 
grne košulju, razgali prsa i prozbori prekidice : 

„Evo vam! Kao pelikan!... Eto vam!” 

A oni drugi uzmu još više plakati : 

„Pelikan ! Čisti pelikan ! Mili Bože, pelikan !” 

„Uzmi gospođicu Sjeninjsku !” 

„Ona je tvoja, ti je uzmi !” 

„Neka mlađi uzme. . .” 

„Nikada ! Ne može biti !” 

„Nek ide u tandare !” 

„Nek ide u tandare !” 

„Ne ćemo je !” 

Uto se udari Luka šakama u bedra, te se rastegne 
po sobi i krikne : 

„Znam !” 

„Što znaš ? Ne sakrivaj !” 

„Neka je uzme Ciprijanović !” 

Kad to čuju drugi, skoče s klupa, tako ih je pogodila 
u srce bratska ljubav, i opkole Ciprijanovića.: 

„Uzmi je, Staško 1” 

„Najbolje ćeš nas nagoditi.” 

„Tako ti ljubavi !” 

„Učini to za nas !” 

„Neka te Bog blagoslovi !” povikne Ivan dignuvši 
oči k nebu i pruživši nad njim ruke. 

A Ciprijanoviću porumenje lice te stane začuđen 
ponavljajući : 

„Bojte se rana Božjih!...” 

No srce mu zadrhta u grudima. Boraveći dvije go- 
dine uz oca usred gustih šuma vidio je malo ljudi, a 
odavna se ne namjeri na tako divnu djevojku. 

Gledao je slične nekad u Brežanama, kad ga je otac 
bio dao u ondješnji dvor, da se ugladi i upozna s javnim 
zakonima. No onda je bio još momčić — a vrijeme je 
izbrisalo te davne uspomene. 

A eto sada usred šume opet nenadano ugleda tako 
krasni cvijetak — i ljudi mu kažu odmah : uzmi ga !. . , 
Zato se silno smete i još jednom ponovi : 

„Bojte se Boga !_ Ta gdje bi vi ili ja do nje !” 

No oni, kao obično pijanci, ne vidješe nikakve za- 
preke pa stadoše navaljivati : 

„Ne će nas nijedan drugome zavidjeti,” progovori 
Luka, ,,a ti je uzmi ! Morali smo ionako na vojnicu. 


21 


jer nam je dosta te šumske straže. Trideset talira na 
cijelu Božju godinu. . . Nije dosta za piće., a za čistoću ? 
Konje prodadosmo i na tvojima gonimo vukove, pa 
i hamove... Zna se, da je teško sirotama. Bolje je 
poginuti u ratu — a ti je uzmi, tako ti ljubavi !” 

„Uzmi je !” vikne Ivan. „A mi ćemo poći u Austriju 
k vitezu Ljubomirskomu, da pomognemo Njemčićima 
klati Turke.” 

„Uzmi je, odmah. . .” 

„Ujutro ! U crkvu !...” 

Ali se Ciprijanović već sabrao od čuda i otrijeznio 
tako, kao da od zore nije imao ništa u ustima. 

„Ljudi, promislite, što govorite ! Treba li za to 
samo vaša ili moja volja ? A što će ona sama, a što će g. 
Pongovski, koji je čovjek ponosit i neprijazan ? Ako 
bi me gospođica s vremenom i zavoljela, on bi zacijelo 
volio da plete sijede kose, nego da se uda za ubogara, 
kao što sam ja ili vas koji.” 

„Avaj !” vikne Ivan. „Pa je li gospodin Pongov- 
ski kaštelan krakovski ili veliki hetman ? Ako si do- 
bar za nas, ne smije ni on mrštiti nosa. Jesu li mu Buko- 
jemski premali svatovi ? Vjere mi, star je, nije mu daleko 
smrt, nek se čuva, da mu sv. Petar na nebeskim vra- 
tima ne uštine prsta. Zauzmi se za nas, sv. Petre, i reci 
mu : ,Nisi znao, pasji sine, za života cijeniti moje krvi, 
poljubi der psa u nos !’ Tako mu reci poslije smrti ! 
A mi se ne damo ni za života potcjenjivati. Pa i kako bi ? 
Ako nemamo imetka, smiju li nas tako nevjeriti i postu- 
pati kao s kmetovima?... Hoće li biti taka^ nagrada 
za našu službu otadžbini, za našu krv, za naše rane ? 

0 braćo moja, vi sirote Božje! Mnogo nas krivice snađe 
u životu, ali nam teže niko nikad ne učini...” 

„Istina je, istina !” poviknu tugaljivo Luka, Marko 

1 Mate. I opet im poteku niz lice obilate suze žalosnice. 
A kad su se naplakali, stanu se buniti, jer im se činilo, 
da plemeniti ljudi ne smiju take uvrede pustiti u zaborav. 

Marko, koji je bio najveći napržica među braćom, 
prvi pomisli na to, te prozbori: 

„Teško ga je pozvati na sablje, jer je star i nema 
ruke. Ali ako nas on kako pogrdi, treba se osvetiti. 
Što da radimo ? Promislite !” 

„Noge mi se smrznuše na mrazu," odgovori Luka, ,,a 
sada mi strašno gore. Da nije toga, odmah bih izmi- 
slio.” 

,,A meni gori glava, ne noge." 

„Iz prazna suda ionako ne nali.” 

„Ruga se ćup loncu !” reći će Ivan. 

„Tu ćete mi počinjati svađu, mjesto da izmislite 
odgovor !” vikne gnjevno Marko. 

No tu se uplete među njih Ciprijanović. 

„Odgovor ?” zapita. ,,A komu ?” 

„Pongovskomu.” 

,,A na što ćete odgovoriti ?” 

„Na što ? Kako to : na što ?” 

I stanu pogledati uvelike u čudu jedan drugoga, a 
onda se obrate k Marku : 

„Što ti hoćeš od nas ?” 

,,A što vi hoćete ?” 

„Hoćete li sjedjeti do dana ?” vikne Ciprijanović. 
,,Evo se i oganj gasi u peći, a i ponoć je odavno minula. 
Postelje su kod zida pripravljene, a počinak baš zaslu* 
žismo, jer smo se umorili na studeni.” 

Oganj se zbilja ugasi i u sobi potamni, pa savjet 
gospodarev uvjeri gospodu Bukojemske. 

Još časak potraje razgovor, ali sve manje živ, a 
zatim zašuška u sobi šapat molitve, sad tiše, sad gla- 
snije, isprekidan dubokim uzdasima. 

Glavnje se u peći stanu pokrivati pepelom i crnjeti. 
Za čas zapišti nešto na ognjištu, što se gasilo, i cvrčci 
iz kuteva žalobno zacvrčaše, kanda žale svijetlo. 
Još se razlegne u mraku lupa čizama, bačenih s nogu 
na pod, onda časak tišina, a zatim gromko hrkanje 
četvorice usnule braće. 

Ali mladi Ciprijanović nije mogao usnuti, jer su 
sve njegove misli kružile oko gospođice Sjeninjske, kao 
okretne pčele oko cvijeta. Ko bi zaspao s takvim rojem 
u glavi ! Istina, sklopi dva tri puta oči, ali pomisli videći, 
da je to bez koristi : 

„Idem pogledati, da li se kod nje još svijetli.” 

I iziđe. Na prozoru gospođice Sjeninjske nije bilo 
svjetlosti. Samo je sjaj mjesečine drhtao po neravnom 
staklu, kao na tekućoj vodi. 

Svijet je bio tih i usnuo tako duboko, te se činilo, 
da i snijeg spava u zelenkastom vrtlogu mjesečine. 

„Znaš li ti, da te snube za me ?” šapne mladi Ci- 
prijanović u srebreni prozor djevojački. 

Stari gospodin Ciprijanović po prirođenom gosto- 
Ijublju i po običaju nije štedio molba i prošnja, neka 

gosti ostanu duže u Jedlinji. Kleknuo je dapače pred 
gospođom Vinickom, a to mu baš nije bilo lako radi 
lakih ali dosadnih uloga. No sve to ne pomože. Gospodin 
je Pongovski tvrdoglavo htio prije podne otputovati 
kući, pa se napokon trebalo prilagoditi, jer je uvjera- 
vao, da očekuje goste, a na to nije bilo odgovora. Krenu 
dakle prije podne. Dan je bio jasan, leden, a vrijeme 
prekrasno. Kitina je na drveću i snijeg po poljima bio 
obasut kao tisućama iskara, koje su blistale na suncu 
tako, te su oči jedva mogle podnositi sjaj, što je uda- 
rao s neba i sa zemlje. Konji su trčali hrlo poljanom tako, 
te su u njima igrale slezene. . . Plazovi su sanica zviždali 
po tvrdom snijegu. Zastori su sa strana bili odmaknuti, 
a svaki se čas sad na jednom, sad na drugom prozor- 
čiću pojavljivalo rumeno lice gospođice Sjeninjske s ve- 
selim očicama i s crvenim od mraza nosićem, baš kao 
dražesna sličica u okviru. 

I vozila se kao kraljica, jer je kočiju okruživala 
„salvaguardia” (straža štitnica), koju su tvorili gospoda 
Bukojemski i mladi Ciprijanović. Oni su jahali na dobrim 
konjima iz Jedlinjske konjušnice (jer su gospoda Buko- 
jemski svoje prodali ili založili skupa s najboljim sablja- 
ma), skakali su sa strane, sad su usporavali konje, sad 
su ih puštali naprijed upropnice tako, te su poput kame- 
nja frkali po zraku snježni komadi, iščupani iz smrznu- 
tog puta. 

Možda se g. Pongovski nije baš ni veselio toj po- 
bočnoj straži. Na odlasku je pače molio kavalire, neka 
se ne trude, jer danju nije put pogibeljan, a o zasje- 
dama u pustari nema ni sluha. No oni ustrajaše odlu- 
čno, da moraju žene sprovesti. Ne preostade mu drugo, 
nego da uljudnost plati uljudnošću, te ih pozove u Bel- 
čončku. Dobi i obećanje od staroga gospodina Cipri- 
janovića, da će ga posjetiti, ali istom za nekoliko dana, 
jer je starijemu čovjeku bilo teško, da se tako na vrat 
na nos odstrani od kuće. 

Put su brzo prevaljivali. Kavaliri su pokazivali 
vojnu vještinu, a gospođica se Sjeninjska pokazivala na 
prozorima od kočije. Zaustaviše se samo na po puta, 
da odahnu konji, kod pustarske krčme, nazvane zloko- 
bno „Razboj”. Uz krčmu je bila kovačnica i suša. Ko- 
vač je potkivao konja na dvorištu pred kovačnicom, 
a pokraj krčme je stajalo nekoliko seljačkih saonica. 
Mršavi su konji nakostriješeni i pokriti mrazom stisnuli 

rep među zadnje noge, a o vratu su im visjele ispražnjene 
zobnice. 

Ljudi sunu iz krčme, da vide kočiju, opkoljenu 
jahačima, te stanu podalje. Nisu to bili kmetovi, nego 
lončari iz Kozjenica, koji su ljeti pravili lonce, a zimi 
bi ih na saonicama razvozili po selima, a pogotovu na 
proštenje u okolici. Oni pomisliše, da se u toj kočiji okru- 
ženoj tako uglednim plemstvom mora voziti kakav ve- 
liki dostojanstvenik, pa usprkos mrazu skidoše kape i 
stadoše gledati radoznalo. 

Putnici, obučeni toplo, ne izađoše iz kočije, a i ja- 
hači ostadoše na konjima. Pođe samo momak g. Pon- 
govskoga, da u krčmi uz vatru ugrije vrč vina. Međutim 
je g. Pongovski zovnuo bliže malograđane i stao ih 
ispitivati, otkuda su, kamo idu i je li im gdje prijetila 
„opasnost od zvjeradi”. 

„Ta gdje bi prijetila, vaša milosti,” odgovori stari 
građanin, „kad putujemo skupa i po danu ! Čekamo ovdje 
naše od Pritika i s drugih strana. Možda se skupi i štogod 
seljaka. Sabere li se petnaest ili dvadesetak, poći ćemo 
doveče — a inače ne, premda ne idemo bez kijača.” 

,,A nije se ljudima što desilo ?” 

„Ujedoše vuci Žida po bijelom danu. Putovao je 
s guskama. Perje ostade na putu, a od čovjeka i od konja 
ostadoše samo gnjati. Samo po kapici krimci poznaše 
ljudi, da je ono bio Židov. A jutros dođe ovamo pješice 
plemić, koji je cijelu noć prosjedio na boru. Priča, da mu 
je konj pao i da su ga na njegove oči zaklali vuci. Tako 
se ukočio na drvetu, te je mogao jedva govoriti, a sada 
spava.” 

„Kako se zove ? Ne reče li, otkud je ?” 

„Ne. Samo se napio vrućega piva i odmah pao kao 
mrtav na klupu.” 

Gospodin se Pongovski obrati k jahačima: 

„Čujete li, gospodo ?” 

„Čujemo.” 

„Trebalo bi ga probuditi i raspitati. Ostao je bez 
konja, pa kako bi ga tu ostavili ! Mogao bi moj momak 
zajahati na drugoga konja jahaćeg s prednjakom, a ovoga 
dati njemu. Kažu, da je plemić... Možda je izdaleka ?” 

,,A morao se i žuriti,” prihvati Stanislav Ciprija- 
nović. „kad je jezdio noćas, i to sam. Idem, da ga probu- 
dim i raspitam.” 

No ta se volja pokaza suvišnom, jer u taj čas iziđe 
iz krčme momak noseći pladanj, a na njemu vrčić vru- 
ćega vina, pa došavši do kočije prozbori : 

„Molim vas, gospodine, ovdje je gospodin Tačevski.” 

„Gospodin Tačevski ? Trista mu, što on radi ovdje ?” 

„Gospodin Tačevski ?” ponovi gospođica Sjeninjska. 

„Obući će se i odmah izići,” rekne momak. „Malo 
mi ne sruši pladanj s vinom, kad dozna, da su ovdje go- 
spoda.” 

,,A ko te pita za pladanj ?” 

Momak umukne, kao da je izgubio glas, a g. Pon- 
govski uzme vrčić vina, potegne nekoliko puta, a onda 
će Ciprijanoviću nekako nevoljko : 

„To je naš znanac i u neku susjed ispod Čarne. A 
malko je vrtoglavac i vjetrogonja. Od onih je ovdješnjih 
Tačevskih, koji su u čitavom gotovo vojevodstvu. .” 

Daljnje razjašnjivanje prekide pojava g. Tačev- 
skoga, koji žurno izađe iz krčme te pođe prema kočiji 
zamašnim korakom, ali mu se na licu vidjela neka pla- 
host. 

Bio je to mladi plemić srednjega rasta, lijepih, 
crnih očiju, ali suh kao trijeska. Na glavi mu je bila 
mađarka, koja je podsjećala na vremena Batoryja. Na 
sebi je imao sivi haljinac, podstavljen ovčjom kožom, 
i žute švedske čizme s golemim dokoljenicama, koje 
su pokrivale i bedra. Takvih nije više niko u Poljskoj 
nosio, pa je bilo očevidno, da je to nekakav stari plijen 
iz vremena Ivana Kazimira, izvučen iz stare škrinje iz 
nužde. Gledao je u hodu izmjenice to u g. Pongovskoga 
to u gospođicu Sjeninjsku i smiješio se pokazujući bijele 
i zdrave zube, ali mu je smiješak bio tugaljiv, a lice zbu- 
njeno, pače i ponešto zastiđeno. 

„Vrlo mi je drago,” prozbori stavši uz kočiju i kla- 
njajući se uljudno mađarkom, „da vidim u dobrom 
zdravlju milostivu gospođu, gospođicu i gospodina moga 
dobrotvora, jer je put opasan. Imadoh prilike, da se sam 
uvjerim o tom. 

„Pokrijte, gospodine, glavu, jer će vam se smrznuti 
uši,” prihvati osorno Pongovski. „Hvala na brizi. A 
što se vi povlačite po pustari ?” 

Tačevski pogleda žurno u gospođicu, kanda bi rado 
zapitati : „Možda ti znaš, zašto ?” Ali videći, gdje je 
gospođica spustila oči i zabavlja se grizući rub od kuku- 
ljice, odgovori ponešto tvrdim glasom : 

,,A sunulo mi je u glavu, da pogledam mjesec nad 
šumom.” 

„Lijepa misao. A konja vam vuci zaklaše ?” 

„Doklaše samo, jer sam istisnuh iz njega dušu...” 

„Znamo, i prosjedili ste na boru kao vrana ?” 

Tu gospoda Bukojemski prasnu u tako gromki smijeh, 
te su im konji pali na zadnji dio, a Tačevski se okrene 
i stane ih redomice mjeriti očima. Zjenice su mu blje- 
skale hladno kao led, a oštro kao oštrice. 

Na to će Pongovskomu : 

„Ne kao vrana, već kao plemić bez konja, kojemu se 
možete rugati, vi gospodine dobrotvore, ali to može komu- 
drugom biti nezdravo.” 

„Oho ! Oho ! Oho !” stanu ponavljati gospoda Bu- 
kojemski primičući k njemu konje. Lica im se u jedan 
mah namrgode i brci se stanu micati, a on ih iznovice 
uzme brojiti dižući glavu uvis. 

No gospodin Pongovski prozbori tako strogim i 
zapovjednim glasom, kanda je zapovjednik svima 

„Molim, ne svađaj se tu niko!...” zatim će laga- 
nije okrenuvši se k jahačima : „Ovo je g. Tačevski, a 
ovo je g. Ciprijanović i gospoda Bukojemski, kojima, 
mogu reći, zahvaljujem život, jer su i na nas jučer na- 
pali vuci. Insperate (iznenada) nam priskočiše u po- 
moć, ali uspješno i u pravo doba.” 

„U pravo doba,” ponovi naglasujući gospođica 
Sjeninjska, pružajući malko usta i gledajući zahvalno 
na Ciprijanovića. A Tačevskome porumene jagodice 
na licu, jer mu se pojavi neko poniženje, oči mu se za- 
magle te prihvati s golemom tugom u glasu : 

,,U pravo doba, jer ih je više, a sretni su, jer su na 
dobrim konjima ! A mome Vlašiću već zvone vuci zu- 
bima i nestalo mi je posljednjega prijatelja. Ah, ” tu 
pogleda zahvalnije Bukojemske, „posvetile vam se 
ruke, gospodo, jer učiniste ono, što bih ja od sve duše 
bio rado učinio, no Bog nije dopustio...” 

Gospođica je Sjeninjska očevidno bila nestalna kan 
i svaka ženska glava, a možda joj je bilo i žao gospo- 
dina Tačevskoga. Oči joj naglo postanu slatke i blistave, 
obrve se stanu malo pomalo mrštiti te zapita posve dru- 
gim glasom : 

„Stari Vlašić ? Bože moj, tako sam ga ljubila, a on 
me je poznao... Moj Bože!...” 

A Tačevski je odmah pogleda vrlo zahvalno : 

„Poznao je, gospođice, poznao... ” 

„Vi se, gospodine Jakica, ne žalostite tako silno.” 

„Žalostio sam se već i prije, ali na konju, a sada ću 
pješice. Ali neka vam, gospođice. Bog plati za dobru 
riječ !” 

„Međutim, sjednite, gospodine, na sivca,” reći će 
g. Pongovski. „Momak će zajahati na prevodnika ili će 
ostati straga na kočiji. Tu je u košari i zališna kaba- 
nica. Obuci se, jer si mrznuo cijelu noć, a sad opet stiska 
mraz.” 

„Ne,” odgovori. „Naumice ne uzeh šube, a toplo 
mi je.” 

,,E pa pođimo !” 

I naskoro pođu. Jakica Tačevski zauzme mjesto uz 
jedan prozorčić kočije, Stanislav Ciprijanović uz drugi, 
pa je gospođica sjedeći sprijeda mogla slobodno gledati 
na oba ne okrećući glave. 

Ali gospoda Bukojemski nisu bili zadovoljni s Ta- 
čevskim i srdili su se, što je zauzeo mjesto uz bok kočije. 
Stoga skupe konje tako, te su se nemalo doticali glavama, 
te se stanu razgovarati i svj eto vati. 

„Bahato je gledao na nas,” prozbori Mate, „Bog 
vidi s neba — htio nas je obescijeniti.” 

„A sad nam je okrenuo konjsku zadnjicu. Što vi 
na to ?” 

„Pa ne može mu okrenuti glavu, jer konj ne ide 
natraške kao rak. Ali je stalno, da mu rastu zazubice 
za tom gospođicom,” primijeti Marko. 

„Dobro si pogodio. Vidite, kako se diže i naginje. 
Da se prekine stremen, sletio bi.” 

„Ne će pasji sin, jer dobro sjedi, a na stremenu je 
zdrav remen.” 

„Sagiblji se, sagiblji, dok te mi ne sagnemo !” 

„Pogledajderte, opet joj se smiješi !” 

,,A što, braćo rođena ? Hoćemo li to dopustiti ?” 

„Nikad, tako mi života ! Djevojka nije za nas, do- 
bro ! No pamtite li, što ugovorismo jučer ?” 

„Kako ne ? Morao se on domisliti, jer je očito mu- 
drijaš — i sad joj udvara, da nas razljuti.” 

,,I da se naruga našem siromaštvu i uboštvu.” 

„Avaj, velikog mi magnata (velikaša) na tuđem ko- 
nju !” 

„No, pa ni mi nismo na svojima.” 

„Ali nam je ostalo jedno kljuse, pa ako trojica osta- 
nemo kod kuće, jedan može jezditi i u rat. A ovaj nema 
ni svoga sedla, jer su mu ga vuci zubima izgrizli.” 

„I još diže nos. Što on hoće od nas ? Recite !” 

„Hodi, pitaj ga !” 

„Odmah ?” 

„Odmah, ali politično, da ne uvrijediš staroga Pon- 
govskoga. Istom kad razumiješ, što odgovori, izazovi 
ga.” 

„ I onda će već biti naš.” 

„A koji će između nas to učiniti ?” 

„Dakako ja, jer sam najstariji. Samo ću otrti led 
s brka pa nu !” 

„Samo dobro zapamti, što ti rekne !” 

„Ponovit ću vam kao Očenaš.” 

Rekavši to najstariji gospodin Bukojemski stane 
rukavicom otirati grudice leda, što mu se uhvatiše na 
brke, a onda primakne konja k Tačevskomu i prozbori : 

„Gospodine !” 

„A što je ?” zapita Tačevski odvrativši nerado glavu 
od kočije. 

„Što vi zapravo hoćete od nas ?” 

Tačevski ga promotri malko u čudu. pa izusti : 

„Ništa.” 

I sažme plećima te se opet okrene prema kočiji. 

Bukojemski je neko vrijeme jahao mučeći razmi- 
šljajući, bi li se vratio k braći i javio odgovor ili bi dalje 
govorio. Ta mu se misao ipak pričini boljom, pa će se 
javiti iznovice : 

„Ako misliš, da ćeš uspjeti, reći ću ti, što i ti meni 
ne!” 

Tačevskomu se pojavi na licu dosada i zlovolja, 
jer je razumio, da traže s njim prepirku, za koju u onaj 
čas nije imao ni najmanje volje odgovarati. Ipak pomi- 
sli, da treba nešto odgovoriti, i to nešto tako, što bi 
moglo dokončati razgovor. I zato zapita : 

,,A da li i ta druga braća tako isto ?” 

„Pa dašto ! Ali što tako isto ?” 

„Sami se domislite, a sad mi ne prekidajte milijega 
razgovora !” 

Bukojemski je jahao uz njega još desetak ili petnaest 
koraka, a napokon potegne konja. 

„Što ti reče ? Govori otvoreno !” zapitaju braća. 

Najstariji ponovi. Ne zadovoljiše se. 

„Nisi ga umio pričepiti/’ reći će Luka. „Trebalo mu 
je konja stremenom poškakljati po trbuhu, ili kad si 
vidio, da mu je ime Jakica, mogao si reći : evo ti šakica !” 

„II mu kazati: vuci ti izjedoše konja, pa kupi 
kozu u Pšitiku.” 

„Ne bi to pomoglo. Ali sto znači : , druga braća tako 
isto’ ?” 

„Možda je htio pitati, jesu li i oni luđaci ?” 

„Jamačno, za miloga Boga !” vikne Marko. „Ni- 
šta drugo nije mogao pomisliti. A što sada ?” 

„Smrt njemu ili nama. Za Boga, to je javno krivo- 
vjerje, o kojem treba reći i Staši.” 

„Ne govori mu ništa. Ta Staši dajemo gospođicu, 
pa bi ga Stašo morao izazvati, a tu se radi, da mi 
prije. . .” 

„Kada ?” 

,,U Pongovskoga ne ide. A tu je već Belčončka.” 

Zbilja je Belčončka bila već blizu. Na rubu je šume 
stajao križ, što ga je stavio g. Pongovski s limenim likom 
Spasiteljevim. Nadesno, gdje se put zakretao oko šume, 
vidjele su se prostrane luke s johama, što su rasle uz 
rječicu. Iza rijeke su se na drugoj višoj strani vidjele 
bezlisne krošnje drveća i dim od kućica. 

Naskoro se povorka nađe među kućicama, a kad 
prođu kraj živice i zgrada zaselka, pojavi se pred očima 
jahačima dvor gospodina Pongovskoga. 

Široko je dvorište bilo ograđeno starim, trulim, a 
mjestimice srušenim koljem. Do tih strana od prastarih 
vremena nije dopirao nijedan neprijatelj, zato nije niko 
hajao za doličnu utvrdu stana. Na prostranom su dvo- 
rištu bila dva golubinjaka. S jedne je strane bila služin- 
ska zgrada, a s druge shranište, žitnice i golema sirnica, 
zbijena od tankih brvana i dasaka. Pred kućom su i oko 
dvorišta bili stupici sa željeznim kolutima za vezanje 
konja. Na svakom je stupicu stajala kapica od smrznu- 
toga snijega. Kuća je bila stara, prostrana, s niskim 
slamnatim krovom. Po dvorištu su se gegale guske i 
race, a među njima se šetala bez opasnosti pripitomljena 
roda s polomljenim krilom, koja je očevidno malo prije 
ostavila toplu sobu, da se na mrazu giblje i udahne zraka. 

U kući su ih čekali, jer je gospodin Pongovski bio 
naprijed poslao momka, da javi. Onaj im isti momak 
iziđe sada ususret, pokloni se i prozbori : 

„Došao je g. Grothus, starosta rajgradski.” 

„Za Boga !” zavapi g. Pongovski. ,,A da li odavno 
čeka "? 

„Nema ni sat. Htio je otići, ali mu rekoh, da će vaša 
milost sad na stići.” 

„Dobro si rekao.” 

Zatim će gostima : 

„Izvolite, gospodo. Gospodin mi je Grothus svojta 
po ženi. Očevidno se ovuda vraća u Varšavu od brata, 
jer je zastupnik na saboru. Molim, izvolite !” 

Za časak se nađu u blagovaonici uza starostu raj- 
gradskoga, koji se glavom nemalo doticao stropa, jer je 
rastom nadvisivao malko i gospodu Bukojemske, a u 
čitavoj su kući bile sobe neobično niske. Gospodin je 
Grothus bio pristali plemić mudroga pogleda s 
državničkim licem i ćelom. Čelo mu je bilo malko po- 
rezano baš nad nosom među obrvama. Ta mu je bra- 
zgotina poput nabora podavala licu strogi i nekako 
gnjevni izraz. Ipak se nasmiješi prijazno gospodinu 
Pongovskomu te raskrili ruke govoreći : 

„Tako, ja, gost, pozdravljam gospodina u njegovoj 
vlastitoj kući.” 

A gospodin ga Pongovski zagrli rukom oko vrata 
i prozbori : 

„Evo gosta, evo mila gosta ! Daj ti Bože zdravlje, 
gospodine brate, kad uđe pod moj krov. A što se čuje 
tamo ?” 

,,De privatis (u sukromnim poslovima) dobro, a 
de publicis (u javnim poslovima) također dobro, jer je 
rat.” 

„Rat ? ! Kako, već ? Mi ?” 

„Mi još ne, ali će savez s njemačkim carem biti 
potpisan u ožujku, a zatim je rat stalan.” 

Još se prije nove godine pogovaralo o skorom ratu 
s Turcima. Bilo je pače i takih, koji su rat držali sasvim 
vjerojatnim. Ipak se potvrda tih vijesti iz usta tako 
znamenitih osoba, kojoj su javni poslovi bili i te kako 
poznati, uvelike dojmila i gospodina Pongovskoga i 
njegovih mladih gosti. I čim ih gospodar predstavi sta- 
rosti, raspredu razgovor o ratu, o Tekeliji i o krvavim 
borbama u Ugarskoj, od kojih je kao od ogromnoga 
požara plamen lizao sve do krajeva austrijskih i do 
Poljske. Morao je to biti strašan rat, pred kojim je drh- 
tao rimski car i sve njemačke zemlje. Vješt u politici 
gospodin Grothus reče, da će Porta pokrenuti pored 

Azije i čitavu Afriku te stupiti s takom silom, kakve 
svijet ne vidje do tada. Ali te slutnje ne pokvarise ni- 
komu volje. Dapače je to radosno slušala mladež, kojoj 
je dosadio predugi domaći počimak, a rat joj otvorena 
polje do slave, do zasluga, pa dapače i do koristi. 

A kad gospodin Mate Bukojemski ču riječi staro- 
ste rajgradskoga, udari se šakom po koljenu tako, te 
odjekne po sobi, i prozbori : 

„Polak Azije i koga ono još ? Avaj ! A je li nam to 
prvi put ?” 

„Nije prvi put, pravo veliš, moj gospodine !” odgo- 
vori gospodar, kojemu obično mrko lice plane časak 
od radosti. „Ako je to posve stalno, jamačno će naskoro 
biti izdane pozivnice i započet će se ustanak. Bože daj. 
Bože daj što prije ! Bio je stari Đevjontkjević pod Ho- 
ćimom, slijep na oba oka. Sinovi su mu perili koplje 
na neprijatelja — i udarao je kao i drugi na janji- 
čare. Ali ja nemam sina !” 

„Ali, gospodine brate, ako iko ima pravo da ostane 
kod kuće, imate vi,” reći će starosta. „Zlo je imati sina 
na vojnici, gore je nemati očiju, ali je valjda najgore 
nemati ruke. . 

„Priučio sam na sablju obje ruke,” odgovori gospo- 
din Gedeon, ,,a uzda se. može držati i u zubima... 
Napokon... rado bi poginuti — protiv pogana — na 
bojnom polju... I nesamo zato, što mi rastrgaše sreću 
života... Ne radi kakvegod sukromne osvete... 
ne !. . . Nego eto, govorimo iskreno : već sam star, mnogo 
sam gledao, mnogo sam razmišljao i toliko sam se nagle- 
dao ljudske zlobe, sebičnosti, nereda u ovoj Republici, 
naše samovolje, borbe u saborima, neposluha, svakoga 
bezakonja, pa vam kažem, gospodo, često zapitah u 
očaju Gospodina Boga : zašto si Ti, Gospodine, stvorio 
ovu našu državu i ovaj naš narod ? A sad istom, kad 
se diže to pogansko more, kad onaj gadni zmaj otvori 
ždrijelo, da proguta cijeli svijet i kršćanstvo, kad rimski 
car, kako kažete, i sve njemačke zemlje dršću pred onom 
olujinom — sad istom znam, zašto nas je Bog stvorio 
i kakvu nam je dužnost naložio. Sami Turci govore o 
tom. Neka dršću drugi — mi ne ćemo zadrhtati, kao 
što nismo ni prije drhtali. Neka se lije ova naša rumena 
krv pa i do zadnje kapi — i nek se moja združi s njom 
— amen !” 

Tu bijesnu oči gospodinu Pongovskomu i veoma se 
uzruja, ali ipak ne dade suzama da poteku niz obraze, 
možda zato, što je već prije sve isplakao, a možda i 
stoga, jer je bio čovjek tvrd i prema sebi i prema dru- 
gima. Na to ga gospodin Grothus zagrli oko vrata, cje- 
lune ga u oba obraza i prozbori : 

„Istina, istina! Mnogo je u nas zla i samo se tom 
krvlju može pred licem Gospodnjim otkupiti naša 
zloba. To je služba, to je straža, koju nam je Bog po- 
vjerio, to je zadatak našega naroda. I već se primiču 
dani, kada ćemo položiti svjedočanstvo za tu službu... 
Tako je ! Od pogana dolaze vijesti, da će se navaliti na 
Beč. Onda ćemo mi poći i pred cijelim svijetom pokazati, 
da nismo drugo nego vojnici Kristovi, stvoreni za obranu 
križa i vjere. Svi će narodi, koji su dosada živjeli mirno 
iza naših leđa, vidjeti po jasnom Božjem danu, kako 
stražimo ovu stražu, a Bog će dati, dok ne mine ze- 
mlja, ne će minuti ni naša zasluga i slava.” 

Na te riječi obuzme mladiće zanos. Gospoda Buko- 
jemski skoče sa stolaca i stanu vikati gromkim gla- 
som : 

„Bože daj ! Kad će se početi ? Bože daj !” 

A Ciprijanović prozbori : 

„Već duša gori ! Gotovi smo, ako će i danas !” 

Jedini je Tačevski šutio i nije razvedrio lica. A te 
su vijesti, što su sva srca napunila radošću, bile za nj 
samo izvor bola i gorčine. Njegove su misli i oči letjele 
gospođici Sjeninjskoj, koja se veselo vrtjela sprema- 
jući sto, te su joj govorile s prigovorom i s golemom ža- 
lošću : 

„Da nema tebe, bio bih otišao u kakav gospodski 
dvor, pa kad i ne bih tamo našao sreće, imao bih barem 
pristojno oružje i konja, pa eto, upisao bih se sad pod 
zastavu, da potražim smrt ili slavu. Tvoja ljepota, 
tvoji pogledi, tvoje dobre riječi, što si mi ih gdjekad 
dobacivala kao milostinju, učiniše, da sam tu sjedio 
na ovih nekoliko slogova i gotovo od gladi umirao ! 
Radi tebe ni svijeta ne upoznah niti stekoh naobrazbe. 
Što ti skrivih, da si mi zasužnjila dušu i tijelo ?... A 
eto, volio bih umrijeti, nego tebe ne vidjeti godinu 
dana. I posljednjega konja izgubih hrleći, da te spasim. 
A ti si se još smijala i milo drugoga gledaš... A što 
ću sada ? Eto rata. Hoću li se ponuditi za momka ili se 

spremati u pješaštvo ? Što ti učinih, kad nisi nikad 
imala prema meni samilosti ?” 

Tako je eto jadikovao Jakica Tačevski, koji je svoju 
nevolju osjećao to bolnije, jer je bio plemić velikoga 
viteškog roda, ali strašno siromašan. A premda nije 
bila istina, da gospođica Sjeninjska nije imala prema 
njemu nikad samilosti, ipak je bila istina, da zbog nje 
nije nikad krenuo u svijet i sjedio kao u izgonu sa dva 
momka nemajući često ni najpotrebnijega za život. Se- 
damnaest je godina imao, a ona trinaest, kad ju je za- 
volio bez pameti — a volio ju je već pet godina, svake 
godine više, svake godine tužnije, jer bez nade. 

Gospodin ga je Pongovski isprvice gledao rado kao 
potomka velike porodice, kojoj su nekada u tim stranama 
pripadali čitavi okruži. No kasnije, kad opazi, otkud 
vjetar puše, postade prema njima tvrd, a kadikad i okru- 
tan. Nije mu doduše zatvarao kuću, ali ga je držao daleko 
od gospođice, jer je imao za nju posve druge nade i po- 
glede. A sama je gospođica pokazivala svoju moć nad 
njim i zabavljala se njegovom ljubavlju baš onako, 
kako se svaka djevojka zabavlja cvijećem na luci 
(livadi). Sad se nagne nad koji, sad koji otrgne, a sad 
uplete u pletenicu, pa ga baci, onda ne misli, a poslije 
se vraća opet i traži nove. Nikad joj Tačevski nije govorio 
o svojoj ljubavi, ali je ona i te kako znala za nju, premda 
se pričinjala, da ne zna, i da uopće ne će da zna za ništa, 
što se zbiva u njemu. Titrala se s njim, kako joj se mililo. 
Jednom navale na nju pčele, a ona mu se sakrije pod ka- 
banicu i pritisne mu se k srcu, ali mu poslije ne htjede 
toga oprostiti dva dana. Postupala je časimice nemalo 
podrugljivo, a kad mu se činilo, da je sve konačno pro- 
palo, jednim mu je slatkim pogledom, jednom srdačnom 
riječju napunjala srce neizmjernom radošću i milinom. 
Ako ga gdjekad radi kakvoga pira, radi imendana ili 
čega u susjedstvu ne bi bilo u Belčončki nekoliko dana, 
čeznula bi za njim redovito, ali kad bi se vratio, osveći- 
vala se za svoju čežnju i dugo mu je dosađivala. Naj- 
teže je časove proživljavao, kad su u kući bili gosti, a 
među njima se desio kakav mladić i stasit i pametan. 
Onda je mislio Jakica Tačevski, da u njezinu srcu nema 
ni mrvice samilosti. Tako je baš mislio sada radi Ci- 
prijanovića. A sve, što je pripovijedao Grothus o budu- 
ćem ratu, prilijevalo je gorčinu u kalež njegove misli i 
onako prepun. 

Tačevski je u kući Pongovskoga silno privikao da 
vlada sam nad sobom, a ipak je kod večere jedva mogao 
obastati slušajući razgovor gospođice sa Stanislavom 
Ciprijanovićem. Nesrećni mladić zamijeti, da joj se onaj 
zbilja sviknuo, jer je doista bio momak vrstan, mio i 
nimalo lud. Razgovor se kod stola vrtio neprestano o 
budućem naoružanju. Ciprijanović dozna od gospodina 
Grothusa, da će možda on sam upisivati vojnike u onim 
stranama, pa se naglo okrene prema gospođici i zapita : 

,, Kakve vojnike volite, gospođice ?” 

A gospođica mu pogleda na ramena i odgovori : 

„Konjanike.” 

„Radi krila ?” 

„Da. Jednom vidjeh konjanike pa pomislih, da je 
to valjda vojska nebeska. Sanjala sam poslije o njima 
dvije noći.” 

„Ne znam, hoću li vam doći na san, kad postanem 
konjanikom, ali je stalno, da ću ja o gospođici često 
sanjati — i to s krilima.” 

„A zašto to ?” 

„Jer ste pravi anđeo.” 

Nato spusti gospođica Sjeninjska oči te joj sjena 
od trepavica pade na rumene obraze, a za časak odvrati: 

„Budite, gospodine, husar!” 

Tačevski stisne zube i mahne rukom po uznojenu 
čelu, ali kod večere ne dočeka ni riječce ni pogleda. Istom, 
kad svi ustadoše od stola i u sobi nastade škripa od sto- 
laca, zašušta mu sad uhom slatki, ljubljeni glas : 

,,A hoćete li i vi također u rat ?” 

„Da poginem, da poginem !” odgovori gospod n 
Jakica. 

I u tomu je odgovoru bio tako istiniti i iskreni jauk 
bola, te se ljubljeni glas opet javi nekako tronut: 

„Zašto žalostite ljude ?” 

„Ne će za mnom niko plakati.” 

„Otkuda to znate?” zašušta treći put djevojački glas. 

Zatim skoči s drugim gostima tako žurno kao divna 
prikaza u snu i procvate kao ružin cvijet na drugom kraju 

Međutim starija gospođa poslije jela sjednu uz 
vrcić medovine. Kad su se siti narazgovarali o javnim 
poslovima, stanu čavrljati o sukromnima. Gospodin je 
Grothus neko vrijeme pratio gospođicu Sjeninjsku raz- 
nježenim očima, a onda prozbori : 

„To ti je svijeća! Ta pogledajte, gospodine brate> 
one mladiće, što lete kao vještice k ognju ! Ah nije čudo, 
jer da čovjeka ne tište godine, poletio bih i sam.” 

No gospodin Pongovski nevoljko mahne rukom : 

,,I to su vještice, sive vještice, ništa drugo.” 

„Šta veliš ? Ta barem Tačevski nije zec !” 

„Ali ti je siromašak. Ni Bukojemski nisu zečevi. 
Dapače kažu, da su rođaci sv. Petru. To im može po- 
moći, da budu promaknuti u nebu, ali međutim sva 
četiri sjede u kraljevskoj šumariji naprosto kao lugari.” 

Gospodin se Grothus začudi rodbinstvu Bukojem- 
skih isto onako kao jučer g. Pongovski, pa stane po- 
tanko ispitivati za njega, ali se napokon nasmije i pro- 
zbori : 

,,Sv. Petar je veliki apostol i ne ću mu krnjiti po- 
štovanja, i to više, jer se osjećam starim, pa će mi na- 
skoro trebati njegova ljubav. Ali među nama rečeno 
— ne bi se tim rodbinstvom mogli mnogo hvaliti... 
Ta on je bio ribar, i ništa više... Sv. Josip je izvodio 
lozu od Davida... No o takvom ti meni pričaj!” 

„Ja kažem samo, da ovdje za ovu djevojku nema 
prikladnoga — i ne samo među onima, što ih vi gledate 
sada pod mojim krovom, nego ni u svoj okolici.” 

,,A onaj, što sjedi kod gospođe Vinicke?... Čini 
se, da je uljudan kavalir.” 

„Ciprijanović ? Da, uljudan je on, ali je to rod 
armenski, oplemenjen tek od tri ili četiri koljena.” 

„Pa čemu ih vi pozivate? Kupido (strast) je izdajnik. 
I ne obazireš se, a on ti svari kašu.” 

Gospodin je Pongovski spomenuo već, kad je pred- 
stavljao kavalire, koliko im je zahvalan. A sad potanko 
ispripovjedi o navali vukova i o pomoći, što je dobio. 
Zato je radi same zahvalnosti morao pozvati svoje iz- 
bavitelje u kuću. 

„Istina, istina,” potvrdi gospodin Grothus, „ali 
ti po svoju amor (ljubav) može tu navariti kaše, jer 
ni u djevojke nije krv voda.” 

„Ej, lukava je to lasica,” odgovori gospodin Pon- 
govski. „Ona će možda i pogoditi ugristi, ali će se sama 
izvinuti između prsta, da je ulovi ne znam ko. Tako je 
eto prirođena vrlina velike krvi, da se ne podaje, van 
mora gospodovati i vladati. Ja ne pripadam onima, 
što ih je lako vući za nos, a ipak joj kadikad i ja ustu- 
pim. Istina, mnogo sam dužan Sjeninjskima, ali sve da 

i nisam dužan, kad ti stane preda me pa uzme pramen 
kose prebacivati s ramena na rame i glavu naginjati, 
i pogledati, najčešće učini, što joj se prohtije. I još često 
pomislim, kakva je milost, kakav li blagoslov Božji, 
da se posljednje dijete, posljednja baštinica takoga roda 
nalazi pod mojim krovom... Jer vi valjda znate za 
Sjeninjske. . . cijelo je Podolje bilo v njihovo. Zapravo 
su između njih izrasli i Danilovići i Žulkjevski i Sobje- 
ski... I milostivi se kralj mora toga sjećati, to više, 
jer od onih golemih imanja nije baš ništa ostalo, i ako 
djevojka bude što imala, imat će samo ono, što ostane 
iza mene. . .” 

,,A što će reći rođaci ?” 

„Pongovski su samo daleki rođaci, pa nemaju prava. 
Ipak mi često ne da mira misao, da bi poslije moje smrti 
mogle nastati poteškoće, parnice, svađa... kako je to 
obično u nas. Radi se osobito o rodbini žene, po kojoj 
imam čest imanja pa naročito i ovu Belčončku.” 

„Ja ne ću započeti parnice,” prihvati smijućke 
gospodin Grothus, „ali ne jamčim za druge.” 

„Eto na, eto na!... Mislio sam baš ovih dana poći 
u Varšavu i zamoliti samoga kralja za okrilje ovoj si- 
roti u budućnosti, ali je njemu sada glava puna drugih 
poslova.” 

„Kad bi imali sina, bilo bi lako dati mu djevojku. . .” 

Na to pogleda Pongovski rajgradskoga starostu 
tako bolnim pogledom, te on prekinu na polovici. Odugo 
su mučali obojica, a onda gospodin Gedeon prozbori 
glasom isprekidanim od ganuća : 

„Mogao bih ti, gospodine brate, reći s Vergilijem : 
„Infandum jubes renovare dolorem” (Zapovijedaš, da 
ponovim neizrecivu bol). Da, bilo bi to lako. I reći ću ti, 
da nema toga, možda bi me odavna bilo nestalo. Horda 
mi je ugrabila sina. Dešavalo se češće, da su se iz pogan- 
skoga sužanjstva vraćali ljudi, kad je već propala i 
uspomena na njih... Cijele sam godine čekao čudo — 
cijele sam godine živio u toj nadi. Još i danas, kad malo 
više pijem, pomislim u sebi : a nu! Bog je veći nego 
ljudsko očekivanje. Ali su kratki ti časovi nade, a bol 
je dug svakidanji. . . Ne! Zašto da varam sam sebe ? 
Ne združi se krv moja s krvlju Sjeninjskih. A ako rod- 
bina rastrgne moj imetak, ostat će dijete onoga roda, 
kome sve zahvaljujem, bez kruha na svijetu !” 

Opet obojica uzmu piti mučeći. Gospodin je Gro- 
thus pomišljao, kako bi utažio bol, što je nehotice zadao 
gospodaru, i čim bi ga utješio u jadu. 

Napokon mu sune u glavu nešto, što je držao vrlo 
srećnom mišlju. 

„Ej !” prozbori. „Sve se može nekako: i vi, gospo- 
dine brate, možete djevojci zajamčiti komadić kruha 
bez ikakve zapreke.” 

„Pa kako to ?” zapita nekako nemirno gospodin 
Pongovski. 

„Događa li se jednom, da se stari ljudi žene još 
nedoraslom djevojkom ? Primjer je iz povijesti veliki 
hetman Konjecpolski, koji je bio stariji od tebe, a ože- 
nio se još zelenom gospođicom. Istina je i to, da je upo- 
trebio odviše sredstva za pomlađivanje te umro prve 
noći nakon vjenčanja. Ali nije umro ni vaš radomski 
ranar ni gospodin nadšumar Rudnički, premda su obo- 
jica bila premašila sedamdeset. . . Vi ste još čio čovjek. . . 
Ako Gospodin Bog još blagoslovi, to bolje, ako li ne, 
ostavit ćete mladu udovu u svakom miru i obilju, pa će 
ona izabrati sebi muža, kakvoga bude htjela.” 

Jesu li gospodinu Pongovskomu ikad takve misli 
padale na um, teško je reći. Dosta je spomenuti, da se 
vrlo smeo, kad je čuo riječi staroste rajgradskoga. Malko 
drhtavom rukom nalije medovine starosti, prelije vrč 
tako, te slatko piće poteče sa stola na pod, i progovori : 

„Napijmo se ! Za sreću kršćanskog oružja !” 

„To je druga stvar,” odgovori gospodin Grothus 
idući tragom svojih misli, ,,a vi promislite ovo, što vam 
rekoh, jer mi se čini, da sam pogodio.” 

„Ah, što govorite ! Ko bi na to mislio ! Napijte se 
još !” 

Daljnji razgovor prekine micanje stolaca kod ve- 
likoga stola. Gospođa Vinicka i gospođica Sjeninjska 
htjedoše poći na počinak. Poput srebrnoga zvonca zvu- 
čni glas gospođičin stane ponavljati: „Laku noć, gospo- 
dine, laku noć, gospodine”. Zatim se nakloni lijepo go- 
spodinu Grothusu, poljubi u ruku gospodina Pongov- 
skoga, otare se kao mašću čelom i nosićem o njegovo 
rame i ode. Cipiijanović, Bukojemski i Tačevski izađu 
odmah za gospođama. U sobi ostanu samo dva starca. 
Dugo su se razgovarali, jer je gospodin Pongovski zapo- 
vjedio da donesu vrč još bolje medovine. 

Ne zna se, je li bio slučaj ili šala gospođice. Dosta, 
smještena su u služinskoj zgradi četiri Bukojemska u 
jednoj velikoj sobi, a u drugoj manjoj Ciprijanović i 
Tačevski skupa. To ih je i te kako smelo, pa da ne govore 
jedan s drugim, počnu večernje molitve, i to duže nego 
obično. No kad završiše, nastane neugodna šutnja, teška 
obojici, jer premda nisu gojili prijaznih osjećaja jedan 
prema drugome, osjećali su, da to nije dolično odavati 
i da treba politički hiniti do zgode, a navlastice u kući 
gospodina Pongovskoga. 

Tačevski otpaše sablju, izvadi je iz korica, ogleda 
oštricu kod vatre iz peći i stane je otirati rupčićem. 

„Po mrazu će se,” prozbori napolak sebi, napolak 
Ciprijanoviću, „upotiti u toploj sobi, pa eto odmah 
rđe.” 

„A prošle je noći morala dobro zamrznuti,” odgovori 
Ciprijanović. 

A to reče bez ikakve zlobne nakane, samo zato, 
jer mu je palo na um, da je Tačevski proboravio zbilja 
onu noć na silnoj studeni. No on upre odmah vršak sa- 
blje u pod i stane mu gledati oštro u oči. 

„Vi, gospodine, šibate na to, što prenoćih na boru ?” 

„Da,” odgovori prostodušno Stanislav, „ta ondje 
nije bilo peći.” 

,,A što bi bio učinio na mome mjestu ?” 

Ciprijanović već htjede odgovoriti : „ono isto”. Ali 
je pitanje bilo izrečeno oštrim glasom, pa zato izusti : 

,,A čemu bih za to razbijao glavu, kad nisam ondje 
bio ?” 

Gnjev plane na licu Jakici. A da se uspregne, stane 
hukati na sablju i jače je otirati. Napokon je opet uta- 
kne u korice i rekne : 

„Bog šalje zgode i škode.” 

I bljeskave mu malo prije oči pokrije iznovice obična 
tuga, jer se sjetio jedinoga prijatelja, konja, koga su 
mu vuci rastrgali. 

Uto se otvore vrata i s dvorišta uđu četvorica go- 
spode Bukojemskih. 

„Mraz je popustio i snijeg kopni,” prozbori Mate. 

„Bit će magle,” doda Ivan. 

Uto ugledaju Tačevskoga, kojega u prvi mah nisu 
opazili. 

„Oj !” vikne Luka okrenuvši se k Ciprijanoviću. 
„Ti si u takom društvu ?” 

Sva četvorica se podboče i stanu izazovnim pogle- 
dom gledati gospodina Jakicu. 

A on pograbi stolac, rine ga nasred sobe, okrene 
naglom kretnjom prema gospodi Bukojemskim, onda 
ga okrene kao konja, upre lakte na naslone, podigne 
glavu i odgovori im jednako izazovnim pogledom. 

Tako su stajali jedan prema drugima — on sa ši- 
roko rastavljenim nogama, u svojim švedskim čizmama, 
a oni rame o rame, ogromni, grozni, nasrtljivi. 

Ciprijanović vidje, da se sprema tučnjava, ali mu 
se zajedno prohtjede smijati. A držeći, da će mu uspjeti 
svaki čas zapriječiti svađu, dopusti, neka gledaju jedan 
na drugoga. 

„Gle ga, ponosni momak !” reče sam sebi misleći 
na Tačevskoga. „Ni malo se ne zbunjuje.” 

Muk potraja i dalje, zajedno nesnosan i smiješan. 

Osjeti to i gospodin Jakica, zato ga i prvi prekine : 

„Sjedite, momci !” prozbori. „Ne dopuštam samo, 
nego i molim.” 

Bukojemski pogledaju začuđeni jedan u drugoga, 
smeteni nenadanim preokretom. 

„Kako ? Što to ? Pa što on misli ?” 

„Molim, molim !” ponovi Tačevski pokazujući sto- 
lice. 

„Stojimo, jer nam se sviđa — razumiješ ?” 

„Previše okolišanja.” 

„Kakvoga okolišanja?” vikne Luka. „Igraš li se 
biskupa ili senatora, ti — ti, neki Pompeju...” 

Tačevski se i ne mače sa stolca, samo mu se leđa 
stadoše tresti kao od nagloga smijeha. 

„A zašto me zoveš Pompejem, gospodine?” zapita. 

„Jer to zaslužuješ.” 

„A možda zato, jer si magarac ?” 

„Bij, ko u Boga vjeruje!” zavikne Ivan. 

No gospodinu je Jakici očevidno bilo dosta toga 
razgovora, jer ga nešto naglo podigne s mjesta pa skoči 
kao mačak k Bukojemskima. 

„Čujte, svadljivci !” rekne glasom ledenim kao gvo- 
žđe. „Šta vi hoćete od mene ?” 

„Krvi!” vikne Mate Bukojemski. 

Ne uteče nam !” krikne Marko. 

izađi odmah !. . .” dobaci Mate hvatajući se za bok. 

No Ciprijanović skoči hitro među njih : 

„Ne dopuštam !” krikne. „Ovo je tuđa kuća.” 

Da !” posvjedoči Tačevski. „Ovo je tuđa kuća, i 
ne ću se zamjeriti gospodinu Pongovskomu, da vam 
isplatim pod njegovim krovom, ali ću vas sutra naći. 

Mi ćemo tebe sutra potražiti,” hukne Mate. 

"Tražili ste svađu, davali ste priliku cio dan — za- 
što ? Ne znam, jer nisam ja poznavao vas ni vi mene. 
No to ćete mi platiti, jer za uvrede stojim na bilježi 
ne četvorici, nego i desetorici.” . . 

„Avaj, avaj ! Bit će ti dosta i jednoga. Očito je, 
da za Bukojemske nisi čuo,” vikne Ivan. 

No Tačevski se naglo okrene k Ciprijanoviću : 

„Govorio sam o četvorici,” prozbori, „a možda se i 
vi pridružujete ovim kavalirima.” 

Ciprijanović se nakloni uljudno. 

„Kad već za to pitate...” 

„Ali smo mi prvi i po starini. Od toga ne odstu- 
pamo. Obećasmo ti je i svakoga ćemo pogubiti, ko ti 

zakrči put.” . , . 

Tačevski pogleda oštro Bukojemske. U jedan se 
tren domisli, o čemu se radi, i poblijedi. 

„To li je tako, gospodine kavalire ?” rekne Ciprija- 
noviću. „Ti dakle imaš najamnike pa se skrivaš za nji- 
hovim sabljama. Vjerujem, to je sigurno i bez opasnosti, 
a je li plemićki i viteški, drugo je pitanje ! Fuj, u ka- 
kvom se društvu nađoh !” 

Ciprijanović je po naravi imao blagu dušu. No kad 
je čuo tako pogrdnu osudu, oblije se krvlju, žile mu na- 
breknu na čelu, oči mu stanu sijevati, škripne strašno 
zubima i lati se balčaka. 

„Na dvoboj, na dvoboj ovaj čas !” viknu glasom 
pridušenim gnjevom. 

Bijesnu sablje, u sobi se razvidi od čelika, na koji 
je padao bljesak tresaka, što su plamsale u peći. No 
tri gospodina Bukojemska skoče među protivnike, stanu 
među njima poput zida, a četvrti pograbi Ciprijanovića 
za ruke i stane vikati: 

„Stašo, za Boga miloga, suspregni se!' Mi ćemo prije.” 

„Mi ćemo prije !” ponove ostali. 

„Pusti !” krikne Ciprijanović. 

„Mi prije !” 

„Puštaj !” 

Mate^ 1 ^ 1 * 6 ^ a ^ a ' a me dutim obračunati !” vikne 

a L pograbi ^za ruku TaČevskoga, potegne ga na stranu, 
a odmah poene. No on se već sabrao, izvukao ruku, 
zataknuo sablju u korice te prozbori : 

ci,+ro' M °i a vo ^ a ' P rv * 1 kada ! Zato vam kažem : 
sutra, sutra, a ne ovdje, nego u Virompkama.” 

„0, ne iskliznu se. Odmah, odmah !” 

No Tačevski prekriži ruke na prsima. 

bez borbe, dSbroV* ^ ™ P ° đ tuđim krovom 

« „„h at ° ,°* )u , z . m 1 f - braoi bjesnoća. Stanu petama biti 

0 pod, potezati brke i šapati kao medvjedi. 

Ali se niko ne usudi poseći na TaČevskoga, da ne 
navali na sebe sramotu. 

v „i ? n P°xT ka i° š časak, kao da čeka, hoće Ii skočiti 

1 rekne^ Napokon uzme mađ arku, natisne na glavu 

„Dakle vam kažem: sutra! Kažite gospodinu Pon- 

VimmnTp' 7 ® R me . ni U g 0Ste ' 3 Pitajte Z3 put U 

Virompke Za strugom je Muka Gospodnja odonda, 
kad je bila kužna bolest. Ondje vas čekam u podne, 
boze daj, ubili vas !” 

vrata^teMzađe "***’ izg0V0rL kanđa žali ' zatim otvori 

cp a Na dvorištu S 3 0 Pkole psići i znajući ga dobro stanu 
se oko njega umiljavati. On pogleda nehotice na stupiće 
pod prozorima, kanda traži svoga konja. No sjeti se 
da g a vec nema na svijetu, pa uzdahne. A oćutievši hladni 
euh vjetra rekne sam sebi u duši: 

„Bijedniku vjetar u oči ! Idem pješice !” 

. A međutim je u sobi mladi Ciprijanović lomio ruke 

Bukojimskima g : JeVa ' S " n ° ° g ° rČen pr ° Zb ° ri gOS P° đi 

hi i*.- 23 Št ° m ? lio? Najljući me neprijatelj ne 

bi uglibio dublje nego vi svojom uslužnošću.”. 

drugfm° ni SU ga V60ma Ž3liIi te ga StaIi grIiti i edan 23 

„Stašo!” progovori Mate. „Poslaše nam za noć 
vrc u sobu. Za Boga, utješi se!...” 


v 


42 


III. 


Bilo je još sumračno na svijetu, kad je svećenik 
Vojkovski gazio kroz visoki snijeg sa svjetiljkom k svo- 
jim zecovima, golubovima i jarebicama, što ih je gojio 
u žitnici u posebnoj zagradi. Pitoma je lisica sa zvoncem 

0 vratu skakutala za njim, a kraj nje šarena čavka i jež, 
kojega u toploj svećeničkoj sobi nije izmorio zimski 
san. Ta četvorica prijeđu polako dvorište i ustave se 
pod slamenom strehom žitarice, s koje su visjeli dugi 
ledeni mosuri. Ondje se zaljulja svjetiljka, zaškrine ključ 
u bravi, zaruži kvaka, a još jače od ključa zaškripe 
vrata i starac zajedno sa životinjama uđe unutra. Za 
časak sjedne na panj, na drugi metne svjetiljku, uzme 
preda se platnenu torbu sa žitom i s lišćem od zelja, 
što je tuknulo po pivnici te zijevajući glasno stane ba- 
cati preda se na zemlju. 

Ali još prije, nego se toga latio, pritrče tri zeca iz 
tamnih kutova komorica, a zatim u svijetlu svjetiljke 
zaiskre poput blistavih zrna na čislu očice galebova 

1 starih jarebica, koje se primaknu u zbitom jatu ljulja- 
jući glavicama na gipkom vratu. Golubići kao naj- 
smjeliji stanu odmah tuckati kljunom o zemlju, dok su 
se jarebice primicale opreznije pogledavajući sad na 
žito, što je padalo, sad na svećenika, sad na lisicu, s ko- 
jom su se uostalom davno upoznale, jer su utovljene 
ljeti kao pilići i uzgojene od malih nogu, pa su je dano- 
mice gledale. 

A svećenik je sveudilj sipao žito i zajedno šaptao 
jutarnju molitvu. 

„Pater noster, qui es in coelis, sanctificetur nomen. . . 
(Oče naš, koji si na nebesima, sveti se ime...)” 

Tu prekine i okrene se k lisici, koja se opirala o njega 
bokom i drhtala, kanda je trese groznica. 

,,A vazda dršće na tebi koža, čim ih ugledaš... 
Danomice sve isto... Naučide se obuzdavati prirođene 
žudnje, jer imaš čestitu hranu i ne trpiš gladi. No gdje 
ono stadoh ?” 

Tu sklopi oči, kanda čeka kakav odgovor. A kad ga 
ne ču, opet će od početka : 

„Pater noster, qui es in coelis, sanctificetur nomen 
Tuum, adveniat regnum Tuum ...” 

1 opet prekine : 

„Ni ja se ne sjećam. Ali čega se ne sjetim, pročitat 
ću ti u kući. „Inveni (kaže) amariorem morte mulierem 
quae laquens (kaže) venatorum est et sagena cor ems.’* 
(Nađoh, da je žena gorča od smrti. Ona je zamka lovačka, 
a srce joj je mreža). I još štošta dalje kaže, ali na konci* 
veli : qui placet Deo, effugiet illam, qui autem peccator 
est, capietur (kaže) ab illa (ko je mio Bogu, uteći će 
joj, a ko je grešnik, ulovit će ga). Opominjao sam te 
ne jednom ni deset puta, da ne zalaziš u onu kuću — 
a sad eto ti.” 

„Oj ! Lakše je opominjati, nego onamo ne zalaziti,”’ 
odgovori uzdišući Tačevski. 

„Ondje te nikakvo dobro ne dočeka.” 

„Možda,” odgovori tiho mladi vitez. 

I zađu mučeći k župskom stanu, svećenik zabri- 
nuta lica, jer je ljubio Jakicu od sve duše. Kad je mladiću- 
umro otac od kužne bolesti, ostade on sam na svijetu, 
bez bližih rođaka, bez imetka, s nekoliko kmetova u 
Virompkama, a starac ga prigrli s nježnim okriljem^ 
Nije mu mogao dati imetka, jer je imao anđeosku dušu 
pa je razdao bijednicima sve, što mu je donosila uboga 
župa. Ali mu je ipak pomagao potajice, a pritom ga je 
nadzirao, učio, i to ne samo knjigu, nego i vitešku vje- 
štinu. Bio je on nekada poznat vojnik, jedan između 
prijatelja i subojnika slavnoga Volodijovskoga, a ka- 
snije se borio za cijeloga švedskoga rata, pa istom na svr- 
šetku rata u povodu goleme nedaće obukao svećeničku 
halju. Zavolio je Jakicu i cijenio je u njemu ne samo 
potomka znamenitoga viteškog roda, van i plemenitu 
i bujnu dušu, kao što je bila i njegova. Žalio je njegovo 
silno siromaštvo i njegovu nesrećnu ljubav, radi koje 
mladić nije tražio slave i kruha na širokom svijetu, nego 
je čeznuo u ubogom zakutku i provodio napolak seljački 
život. Stoga je osjećao neku zlovolju prema čitavom 
domu u Belčončki, zamjerajući g. Gedeonu još i to^ 
što je za kmetove bio preoštar. 

A on je milovao one „zemaljske crve” kao zjenicu 
oka — ali je osim njih ljubio i sve, što živi na svijetu : 
i one životinje, što ih je korio, i ptice i ribe, pa i žablji: 
rod, što ljeti krekeće i kvače u vodama ugrijanim suncem. 

Ipak je pod tom svećeničkom haljom živio ne samo 
anđeo nego i davni vojnik, pa kad je doznao, da se Ja- 
kica ima boriti s petoricom muževa, mislio je samo na 
to, kako bi se mladić istakao i hoće li bez štete izići 

„Ta čekaj,” javi se svećenik Vojnovski. „Ipak te 
tako ne puštam. Reći ću momku, neka sane nastre slamom 
i pođe k borilištu. Ako u Pongovskoga ne znaju ništa 
o dvoboju, ne će poslati ni pomoći. A što će biti, ako 
koji od njih ili ti sam zadobiješ tešku ranu ? Jesi li na to 
pomišljao ?” 

„Nisam, a nisu jamačno ni oni.” 

,,A vidiš. Poći ću i sam, ali ne ću biti na bojištu, 
nego ću se zaustaviti u tebe u Virompkama. Uzet ću i 
Popudbinu i dječaka sa zvoncem, jer ko zna, što se može 
desiti. Ne pristoji se, ne pristoji duhovniku da bude 
svjedok takih stvari, a kad ne bi toga bilo, rado bih bio 
tamo, barem zato, da i tebi ulijem srčanosti.” 

A Tačevski pogleda na njega slatkim očima po- 
put djevojačkih. 

„Bog vam platio !” izusti. ,, Ali ja ne gubim srča- 
nosti, pa ako izgubim glavu...” 

„Bolje je, muči !” prekine ga svećenik. „A ne bi 
li ti bilo žao ne ići na Turčina i ne poginuti slavnijom 
smrću ?” 

„Istina je, dobrotvore, pa ću se i postaviti, da me 
oni ljudožderi najednom ne progutnu.” 

No svećenik se Vojnovski zamisli malko, zatim 
rekne : 

„No kad bih pošao na mjesto i prikazao im, kakva ih 
nagrada može dočekati na nebu, ako poginu od po- 
ganske ruke, možda bi te pustili ? ,; 

„Ne daj, Bože !” vikne živo Jakica. „Mislili bi, 
da je to po mojem nagovoru. Ne daj, Bože ! Bolje mi je 
odmah poći, nego slušati take stvari.” 

„Ha! Nema druge! Idemo!” reći će svećenik. 

I pozove momka te mu naloži, neka brže bolje spremi 
sane. Onda on i Tačevski iziđu iz stana, da pripomo- 
gnu zapregnuti konje. 

Ali kad na dvorištu starac ugleda konja, na kojemu 
je dojahao gospodin Jakica, lecne se u čudu i vikne : 

,,U ime Oca i Sina, a otkud uze ovo kljusešce ?” 

I zbilja je pod plotom stajalo konjče obješene glave, 
obrasle gubice, nakostrušeno, malo veće od odrasle koze. 

„Posudih ga od kmeta,” odgovori Tačevski. „Eto, 
kako bih na njemu jezdio na tursku vojnicu...” 

I stane se smijati bolno prisiljeno. 

Nato će svećenik : 

„Lako zato, na kakvom ćeš otići, samo da se na 
turskom vratiš. Bog ti dao, Jakice ! Ali međutim premetni 
sedlo na moga jahača, jer se tako ne možeš pokazati 
onim plemlćlma. ,, 

Zatim pridometnu još Što je trebalo i krenu : sveće- 
mk, crkveni podvornik sa zvoncem i vozar na sanama, 
a Tacevski na konju. Dan je bio tmuran i ponešto maglo- 
vi t, jer je bilo malko odvlažilo. Snijeg je ležao na smr- 
znutoj zemlji ali je odozgo znatno omekšao tako, te su 
kopita konjska upadala u nj bez šuma, a sane se tiho 
kliza e po ravnom putu. Odmah za Jedlinom sretnu 
nekohko vozova s drvima, a uz njih seljake, koji su išli 
pješice. Oni kleknu na zvek zvonca držeći, da svećenik 
ide s Gospodinom Bogom k nekomu, koji umire. Zatim 
se ugledaju polja pred šumom, pokrivena maglom, pu- 
sta, bijela, a nad njima su prelijetala jata vrana. Što su 
se. vise primicali k šumama, magla je bila sve gušća, 
vijala se dolinom, napunjala prostor i dizala se uvis 
?? časak čuli nad sobom graktanje, ali nisu 

<.X U - g,e . datl uP t,Ca - 9 rm ^ j e uz P u t bilo poput duhova. 
Svijet je izgubio svoju zbiljnost i pretvorio se u neiz- 
vjesnu varavu pokrajinu sa zastrtom nejasnom blizinom 
i posve nepoznatom daljinom. 

i e j a hao na konju po tihom snijegu. Raz- 
mišljao je o boju, što ga čeka, a još više o gospođici Sje- 
ninjskoj pa je govorio u duši napolak sebi, napolak 
njoj : „Moja je ljubav prema tebi svagda jednaka, samo 
nemam od nje nikakve radosti u srcu. Ej ! Zapravo sam 
je malo imao i prije. A da ti sad barem mogu obujmiti 
koljena ili dobiti od tebe dobru riječ, ili barem znati 
da ces požaliti, snađe li me nedaća ! No to je sve poput 

nVsV a K S -l* San ? a xx ka ? iza ma 8 ,e > P a ne znam, što 
ni s *?/ e ni što ce me snaći, ni što će se dogo- 
diti — ništa ne znam...” 8 

I osjeti Jakica, da mu se teška tuga savija na dušu 
kao vlaga na njegovu odijelu, zato i uzdahne i izusti . : 
,,Pa vec volim, da se to jednom svrši i” 
f A s yecenika Vojnovskoga spopadoše također ne- 
vesele misli. „Napatilo se momče — govorio je sam sebi 
mladosti se ne užilo, nagrizlo se zbog te nesrećne lju- 
bavi — a sto sada ? Još će mi ga posjeći oni ubojice 
Bukojemski. Nedavno na zboru izmrcvariše u Kozjeni- 
carna gospodina Košipskoga. . . A sve ako mu i ne ubiju 
Jakice, od toga svega nema ništa dobra. Moj Bože! 

Ta to je momak kao najčišće zlato i posljednja žilica 
velikoga viteškog roda, posljednja živa kaplja krvi. 
Da se barem sada pričuva... u Bogu je nada, da ne će 
zaboraviti onih dvaju udaraca — jednoga prividnoga 
da skoči na stranu, drugoga s mlincem po licu... Ja- 
kice !...” 

No Jakica nije čuo, jer je bio odjahao naprijed, 
a starac nije ponovio poziva. Dašto, veoma se uznemirio, 
kad mu je palo na um, da ne dolikuje svećeniku, što se 
vozi sa sv. Sakramentom, misliti o takim stvarima. 
Zato se stane kajati i moliti Boga, da mu oprosti. 

Ali mu je na duši bilo sve teže. Ovladala ga je na- 
gla slutnja, koja se pretvorila gotovo u izvjesnost, da 
će se taj čudni dvoboj bez svjedoka svršiti najgore po 
Jakicu. 

Međutim dođu do popriječnoga puta, koji je na 
desno vodio u Virompke, nalijevo u Belčončku. Vozar 
stane, kako mu je bilo zapovjeđeno. Tačevski se pri- 
maknu k sanama i skoči s konja. 

„Idem do slike pješice — progovori — jer ne znam, 
što bih s konjem, dok vašu milost odvezu sane i k nama 
se vrate. Oni su možda već ondje.” 

„Još nije podne, ali je blizu,” odgovori svećenik 
malko promijenjenim glasom. ,,A kakva je magla ! Bit 
ćete u tmici.” 

„Ej, dosta je vidno !” 

Opet se začuje graktanje nevidljivih vrana ili ga- 
vrana nad njihovim glavama. 

„Jakice !” probijeli svećenik. 

„Čujem.” 

„Kad već mora doći do toga, sjećaj se vitezova 
iz Tačeva.” 

„Ne će me se, oče, zastidjeti, ne !” 

Starčić opazi, da su mladićeve crte nekako otvrdnule, 
a oči su ostale tužne, ali već nisu imale onako djevojačke 
slasti kao obično. 

Zato prozbori : 

„Dobro je to, ali klekni, pa ću te blagosloviti, a i 
ti se sam prekriži prije samoga početka.” 

Rekavši to napravi znak križa nad glavom Jakici, 
koji je kleknuo na snijegu. 

Zatim priveže jahača pred sane uz konjče, cjelune 
ruku svećeniku te pođe prema Belčončki. 

,,A vrati mi se zdravo !” vikne za njim svećenik. 

Pod križem nije bilo još nikoga. Tačevski obiđe 
sliku nekoliko puta te sjedne na kamen kod podloge 
i stane čekati. 

Naokolo je vladala golema tišina : samo su velike 
poput suza kaplje od vlažne magle spadale s ruku križa 
i tiho šušteći udarale o meki snijeg. Ta tišina, puna 
nekakve tuge i maglovita pustoš napuniše novim valom 
žalosti srce Jakici. Osjeti se tako osamljen kao nikad 
dotad : „Zbilja sam na svijetu kao taj kamen — re- 
kne sam sebi — i takav će mi udes biti do smrti.” 

I mahne rukom. 

,,E pa nek se jednom svrši !” 

I s još većom gorčinom pomisli, da se protivnicima 
ne žuri, jer su veseliji. Ta sad sjede u Belčončki, raz- 
govaraju s „njom” i mogu na ,,nju“ gledati do mile vo- 
lje. Ali se varao, jer se i njima žurilo. Zamalo začuje 
buku od glasnoga razgovora i u bjelkastoj se magli 
pojave četiri ogromna lika: Bukojemski, i peti manji: 
Ciprijanović. 

Razgovarali su se tako glasno zato, jer su se prepi- 
rali, ko će se prvi pobiti s Tačevskim. Bukojemski su 
se uostalom vazda i za sve svađali među sobom, ali je 
sad bio spor s Ciprijanovićem, koji je dokazivao, da je 
najteže uvrijeđen, pa se mora pobiti prije njih. Umukoše 
istom, kad ugledaše križ i Jakicu, koji je stajao pod njim, 
i skidoše kape, ne zna se, da li zato, da iskažu poštova- 
nje Muci Gospodnjoj ili da pozdrave protivnika. 

Tačevski im se mučke pokloni te se lati sablje, ali 
mu u prvi mah stane srce nemirnije kucati u grudima. 
Ta bilo ih je pet protiv jednoga, a Bukojemski su na- 
protiv bili strašni : visoki, kršni momci, s brkovima 
poput metala, na koje se uhvatila siva rosa od magle, 
s namrštenim obrvama. U licu im je bila neka mrka, 
razbojnička radost, kao da se vesele prigodi za prolije- 
vanje krvi ljudske. 

„Zašto ja stavljam zdravu glavu pod evanđelje ?” 
pomisli Jakica. 

No iza kratkog ga nemira obuzme ljutost na one 
pijanice, kojih zapravo nije ni poznao, niti im je učinio 
ikakvu krivicu, a oni su se, Bog zna zašto, prirepili uz 
njega pa eto mu sad rade o glavi. 

Stoga im progovori u duši : 

„Čekajte, pustolovi. Donesoste amo i svoje glave !” 

I obrazi mu porumene, a zubi se stisnu od gnjeva. 
Međutim oni stanu skidati duge haljine i zasukavati 
rukave od župana. Nije trebalo da sve to rade svi na- 
jednom, ali su to radili, jer je svaki mislio, da će on 
početi. Napokon stanu redom već s golim sabljama, 
a Tačevski pristupi k njima te i sam stane. I uzmu 
gledati jedan u drugoga. Muk prekine Ciprijanović : 

„Ja sam vam prvi na službu, gospodine !” 

„Ne ! Ja sam prvi, ja prvi !” ponove skupa Buko- 
jemski. 

I kad Ciprijanović stupi naprijed, oni ga odmah 
zgrabe za lakte. Nastade opet prepirka, u kojoj ih Ci- 
prijanović nazva razbojnicima, a oni njega gladcem, 
a jedan drugoga psubratom. Gospodin se Jakica veoma 
rasrdi i rekne : 

„Takih kavalira ne vidjeh još u životu.” 

I utakne sablju u korice. 

„Izaberite, jer ja odoh !” vikne visokim, tvrdim 
glasom. 

„Izaberi sam!” povikne Ciprijanović nadajući se, 
da će izabrati njega. 

Mate Bukojemski stane kričati, da ne će dopustiti, 
da kakavgod deran odlučuje o njima. A kričao je tako, 
da su mu prednji zubi, dugački poput zečjih, bljeskali 
ispod brkova. Ali umuknu, kad Tačevski opet povadi 
sablju, upre je u njega i prozbori : 

„Izabirem vas !” 

Ostala se braća s Ciprijanovićem odmah ustuknu 
videći, da je s njim teško izaći na kraj. Samo im se lica 
namrgodiše, jer su poznavali snagu Matinu, pa su bili 
gotovo uvjereni, da poslije njega ne će imati nikakva 
posla. 

„Započnite !” prozbori Ciprijanović. 

Tačevski osjeti također protivnikovu snagu odmah 
kod prvog sudara, jer mu i sablja zadrhta u ruci, a ipak 
odbi prvi i drugi udar, a iza trećega reče sam sebi u 
duši : 

„Nije on vješt, kao što je snažan.” 

I čučnuvši malko radi lakšega skoka navali žestoko. 
Druga su braća spustila k zemlji vrške sabalja i otvore- 
nih usta pratila tijek borbe, jer su upoznali, da se i 
Tačevski „razumije u posao”, pa da ne će s njim biti 
tako lako. Za časak pomisliše, da se razumije vrlo do- 
bro, pa ih obuze nemir, jer su se međusobno milovali 

unatoč neprestanim zadjevicama. Ta jednome se, te 
drugome izvijao iz prsa povik : ,,ha !” kod svakoga 
težeg udarca. A međutim su udarci padali sve brže po- 
put bljesaka. Tačevski se očevidno sve više pouzdavao 
u se. Bio je spokojan, ali je skakao poput mačka, a iz 
očiju su mu frcale zlokobne iskre. 

„Zlo !” pomisli Ciprijanović. 

A uto zamnije krič, sablja se Mati izmakne, a on 
podigne obje ruke k licu, koje se u jedan mah sve zalije 
krvlju — i klone na zemlju. 

Na taj prizor riknu kao bikovi mlađa braća i u tren 
se oka bijesno bace na Jakicu, jamačno ne s nakanom, 
da ga zajedno napadnu trojica, nego zato, što je svaki 
htio osvetiti najstarijega. 

I bili bi ga mogli raznijeti na sablje, da mu nije sko- 
čio u pomoć Ciprijanović i kliknuo iz svega glasa: 

„Sramota ! Odlazite ! Razbojnici, ne plemići ! Sra- 
mota ! Odlazite ! I sa mnom ćete, razbojnici ! Odlazite !” 

I stane se gotovo s njima šakati, dok se nisu raza- 
brali. Međutim se Mate podigne na rukama i okrene 
k njima lice pokriveno kao krvavom krinkom. Ivan ga 
pograbi ispod pazuha i posadi, a i Luka mu pohiti u po- 
moć. 

A Tačevski se primakne k Marku, koji je škripao 
zubima i stane ponavljati brzim glasom, kanda se bojao, 
da se ne bi opet ponovio zajednički napadaj. 

„Prosim, prosim !” 

I sablje zveknu opet zlokobno. Ali je Tačevski 
imao malo posla s Markom, koji je bio to nespretniji, 
što je bio silniji. Marko je vitlao ogromnom sabljom 
kao mlatom. Jakica ga već trećim zamahom udari u 
potključnicu, presiječe mu kost i učini ga nesposobnim. 

Sad upoznaše Luka i Ivan, da im se desio vrlo 
gadan casus (slučaj), i da je taj mirni mladić uistinu osa, 
koju^ bi bolje bilo ne dirati. Ali s to većom gorčinom 
započne borbu, koja se svrši za njih jednako loše kao i 
za starije. Luki je rasječeno lice sve do zubnoga mesa, 
te se s velikom žestinom sruši i još udari o kamenje 
sakriveno pod snijegom, a Ivanu je, najspretnijemu iz- 
među braće, za časak sablja s prstom pala na zemlju. 

Tačevski je bez grebotine gledao sad na svoje djelo 
kao u čudu, a one se iskre, što su mu malo prije blistale 
u očima, stanu postupice gasiti. Lijevom rukom popravi 
mađarku, koja mu se malko u borbi pomakla na desno 

uho, zatim je sasvim skine, odahne duboko dva tri 
puta, okrene se prema križu i prozbori napolak Ciprija- 
noviću, a napolak sam sebi : 

„Bog mi je svjedok, da sam nevin.” 

A na to će Stanislav Ciprijanović : 

„Sad sam ja na redu, ali ste vi zaduhani, pa možda 
upočinete, a ja ću međutim haljinama pokriti drugove, 
da im mraz ne naudi, dok ne dođe pomoć.” 

„Pomoć je blizu,” odgovori Tačevski, „jer ondje u 
magli stoje sane s košem, što ih je poslao velečasni Voj- 
novski, a on je sam u svojoj kući. Dopusti, gospodine, 
da odem po sane, na kojima će ovoj gospodi biti ljepše 
nego na snijegu.” 

I ode, a Ciprijanović međutim stane pokrivati 
Bukojemske, koji su sjedili rame o rame na snijegu, 
osim Ivana. On je, najlakše ranjen, klečao pred Matom 
i držeći desnu ruku uvis, da mu odviše ne teče krv iz 
odsječenoga prsta, ljevicom je prao snijegom lice najsta- 
rijemu. 

„Pa kako vam je ?” zapita Ciprijanović. 

„Ugrizao nas je pasji sin,” odgovori Luka isplju- 
vavši obilatu krv, „ali ćemo se mi još osvetiti.” 

„Ne mogu ni ganuti rukom, jer mi je kost izvinuo,” 
dobaci Marko. „Oj, pas!... Oj!” 

,,A Mate je ranjen iznad obrva,” rekne Ivan. „Tre- 
balo bi mu metnuti na ranu kruha s paučinom, ali među- 
tim krv se zaustavlja i snijegom.” 

„Da nije bilo, da mi nije zalilo očiju,” javi se Mate, 
„bio bih. . .” 

Ali ne uzmože da odgovori, jer je oslabio od gubitka 
krvi. Prekine ga Luka, kojega obuze nagla ljutost : 

„A lukav je, pasja krv, jer gleda kao gospođica, 
a grize kao zmija.” 

„Baš mu te lukavosti ne oprostih !” klikne Ivan. 

No dalji im razgovor prekinu prskanje konja. U 
magli se pokažu sane, koje stanu blizu Bukojemskih. 
Iz sana skoči Tačevski i naloži vozaru neka siđe. 

Momak pogleda na Bukojemske, baci brzi pogled 
na Tačevskoga i Ciprijanovića i ne ozove se ni slovcem. 
Samo mu se na licu odrazi kao srdnja, pa se okrene ča- 
sak prema konjima i prekriži se. 

Nato njih trojica stanu dizati ranjene i prenositi ih 
na haljinama. Bukojemski isprvice prosvjedovaše protiv 

sudjelovanja gospodina Jakice u tom prenosu, ali im 
on reče : 

,,A kad bi vi, gospodo, posjekli mene, bi li me osta- 
vili bez pomoći? Tato je plemićka usluga, koju ne dolikuje 
ne iskazati ni ne primiti.” 

Umukoše dakle, jer ih malko ulovi tim riječima 
i za čas legoše udobno na prostranim sanama na slami, 
gdje im odmah bijaše toplije. 

„Kamo ćemo ići?...” zapita momak. 

„Čekaj ! Uzet ćeš još jednoga,” odgovori Ciprija- 
nović. 

I obrativši se k Jakici reče : 

„No, gospodine moj,” progovori, „doba je i nama.” 

No Tačevski ga pogleda gotovo prijaznim pogle- 
dom : 

„Ej, bolje bi bilo da to pustimo. Ionako Bog zna, 
zašto se to dogodilo, a vi ste bili uza me, kad su tu go- 
spoda skupa nasrnula na me. Zašto da se mi bijemo ?” 

„Hoćemo i moramo,” odgovori ledeno Ciprijanović. 
„Vi ste me, gospodine, pogrdili, i sad se radi o mome 
dobrom glasu — razumiješ ? Pa sve kad bih morao 
dati glavu i kad bi ovo morao biti moj posljednji čas 
— moramo se boriti !” 

„Ha, pa neka bude i tako, ali je to protiv moje 
volje !” odgovori Jakica. 

I maše se sabalja. Ciprijanović je bio nejači od Bu- 
kojemskih, ali je bio spretniji od njih. Poznalo se, da su 
ga učili bolji vještaci i da se borio ne samo na sajmovi- 
ma i gostionama. Navaljivao je pametnije, a odbijao 
bolje i vještije. Tačevski, kojemu nije bilo u srcu više 
nimalo kivnosti, pa bi bio volio prestati poučivši go- 
spodu Bukojemske, stane ga hvaliti : 

„Vi ste, gospodine, posve drugoga kova,” probijeli. 
„Nije vas šeprtlja učila.” 

„Šteta, da niste vi !” odgovori Ciprijanović. 

I obradova se dvostruko, najprije radi pohvale, 
a onda zato, što je odgovorio, jer su se za borbe upu- 
štali u razgovor samo najpozvaniji nebojše, a uljudni 
se razgovor držao čistom udvornosti. Sve je to podizalo 
Ciprijanovića u njegovim vlastitim očima. 

Stoga navali iznovice s novom srčanošću. Ipak 
nakon još nekoliko sudara morade u duši priznati, da ga 
protivnik nadvisuje. Tačevski je odbijao, kanda mu se 
ne sve lakoće i po, i držao se uopće tako, kanda se ne radi 

o dvoboju, nego o vježbi u mačevanju. Očevidno se htio 
uvjeriti, što umije i Ciprijanović i koliko nadmašuje 
Bukojemske, a kad je to tačno ispitao, bio je uvjeren 
sam za se. 

Razumio je to i gospodin Stanislav, zato mu i ne- 
stane radosti i stane življe nasrtati. A međutim se Ta- 
čevski napne, kanda mu je dosta zabave, odbije udarac 
nazvan prividni, te navali, a za čas skoči na stranu. 

„Eto vam !” rekne. 

Ciprijanović zbilja osjeti nekakovu studen u ruci, 
ali prozbori : 

„Nije mi ništa ! Dalje !” 

I udari opet, ali mu u taj tren vršak sablje Tačev- 
skoga raspori donju usnicu i kožu na bradi. Gospodin 
Jakica skoči drugi put natrag. 

„Krvavite !” progovori. 

,,I to nije ništa !” 

„Ako nije ništa, hvala Bogu !” odgovori Tačevski. 
„Ali je meni već dosta, a vama pružam ruku. Vi ste se 
zbilja ponašali kavalirski !” 

Ciprijanović je bio vrlo uzrujan, ali i osvojen Jaki- 
činim riječima, pa je stajao časak, kanda se koleba, 
hoće li se pomiriti ili dalje navaljivati. A ipak na ko- 
ncu metne sablju u korice te pruži ruku : 

„Pa neka bude i tako. Istina, i krvavim, kako se 
vidi.” 

Rekavši to dotakne se ljevicom brade i stane kao 
u čudu gledati krv, koja mu je okaljala obilato dlan i 
prste. 

„Drži snijeg na rani, jer će oteći,” reći će gospodin 
Jakica, ,,i sjedni u sane.” 

Rekavši to uzme ga ispod ruke i dovede ga do Bu- 
kojemskih, koji su ga mučke gledali ponešto začuđenim 
a napadno žalobnim pogledom. Gospodin Jakica probudi 
u njima sada pošteno poštovanje ne samo kao vještak 
na sablji, nego i kao kavalir „odličnih manira”, baš onakih, 
kakvih oni nisu imali. 

Zato se tek za časak Mate obrati k Ciprijanoviću : 

„Kako ti je, Stašo ?” 

„Dobro. Mogao bih poći i pješice, ali volim na sa- 
nama, jer ću prije stići.” 

A Tačevski sjedne uz vozara i vikne mu : 

,,U Virompke !” 

„Kamo ?” zapita Ciprijanović. 

,,K meni. Ne će vam tamo biti baš udobno, ali što 
ćemo ? U Belčončki bi se ženske prestrašile, a kod mene 
je svećenik Vojnovski, koji će vam zavezati rane, jer 
se u rane izvrsno razumije. Po konje vam mogu poslati, 
a onda učinite, što hoćete. Svećenika ću još zamoliti, 
neka pođe u Belčončku i javi oprezno, što se desilo. ” 

Tu se gospodin Jakica zamisli, a za časak rekne : 

„Oj ! Nije bijeda bila prije, ali će sada biti... Bože 
daj, da bi vas, koji ste silili na taj dvoboj.” 

„Istina, silili smo,” odvrati Ciprijanović. „To ću 
posvjedočiti i ja i gospoda Bukojemski.” 

„Posvjedočit ćemo, premda me ruka strašno boli,” 
javi se nekako stenjući Marko. „Borme ste nas nakrasili, 
puška te ubila !” 

Do Virompka nije bilo daleko. Naskoro i dođu 
među živicu, gdje sretnu svećenika Vojnovskoga, koji 
je gazio po snijegu. Uznemiren radi onoga, što će se do- 
goditi, nije već mogao duže čekati, nego je išao ususret. 

Čim ga Tačevski ugleda, skoči spram njega, a i sve- 
ćenik pohrli življe k njemu, pa videći, da je zdrav i čitav, 
povikne : 

„No, što je tamo ?” 

„A evo dovozim gospodu,” odgovori Jakica. 

Lice se starčiću razveseli časak, ali se opet uozbilji, 
kad na sanama opazi zamazane krvlju Bukojemske 
i Ciprijanovića. I pljesne rukama : 

„Svih pet !” vikne. 

„0, jaki Bože !” 

Zatim će ranjenicima : 

„Kako vam je, gospodo ?” 

Oni mu se poklone uljudno, osim Marka, kojemu je 
bila presječena potključnica, pa nije mogao maknuti 
ni desnicom ni ljevicom. On samo zastenje i prozbori : 

„Ha, čestito nas je napaprio, nema govora !” 

„Nije to ništa !” ozovnu se drugi. 

„Ufati se u Boga, da nije ništa,” odgovori starčić. 
„Sad kući, što prije kući ! Odmah ću vam povezati rane.” 

I naredi, neka sane krenu, a sam s Tačevskim 
pođe, što je mogao brže. Samo časak stane, radost mu opet 
sine na licu, naglo obujmi Tačevskoga oko vrata i rekne : 

„Jakice, daj, da te zagrlim. Ta dovezao si ih pune 
sane poput snoplja !” 

A Tačevski ga poljubi u ruku i odgovori : 

„Sami ste htjeli, dobrotvore.” 

A svećenik mu još metnu ruku na glavu, kanda će 
ga blagosloviti, ali se odmah sjeti, da to ne dolikuje 
njemu. Zato pogleda ozbiljnije i progovori : 

„Samo ne misli, da ti to hvalim. Sreća tvoja, da su 
sami htjeli, ali je to sablazan !” 

I uđu u dvorište. Jakica skoči k sanama, da pomogne 
izaći ranjenicima s vozarom i jedinim momkom, što 
ga je imao. 

Ali oni siđu bez pomoći, osim Marka, komu je tre- 
balo držati ruku — i za čas se nađu u sobi. Ondje je bila 
već pripremljena slama, pa i ležište Tačevskoga pokrito 
bijelom konjskom kožom, malko istočenom, sa šareni- 
lom na uzglavlju. Na stolu se kod prozora vidio kruh 
zgnječen s paučinom, izvrstan za ustavljanje krvi, pa isto 
tako izvrsni balzami svećenika Vojnovskoga za liječenje. 

Starčić svuče svećeničku halju i stane odmah vezati 
rane sa svom vještinom staroga vojnika, koji ih je 
vidio tisuće u životu pa je liječeći mnogo godina bolje 
umio vezati rane od mnogoga liječnika. Brzo je i obavio, 
jer su osim Marka svi bili lakše ranjeni. Markova je 
potključnica iziskivala više posla, ali kad je svećenik 
Vojnovski i nju uredio, odahne i otare okaljane ruke, 

„No !” probijeli : „Hvala Gospodinu Isusu, prošlo 
je bez teže nesreće. Jamačno se, gospodo, osjećate bolje.” 

„Rado bismo piti !” odvrati Mate Bukojemski. 

„Ne će škoditi ! Reci, Jakice, neka donesu vode.” 

No Mate se podigne na slami : 

„Kakve vode ?” zapita slomljenim glasom. 

A Marko ležeći nauznačice na Jakičinoj postelji i 
malko stenjući, probijeli iznenada : 

„Velečasni svećenik želi jamačno oprati ruke.” 

Nato Jakica pogleda u svećenika upravo očajno, 
a on se stane smijati te prozbori : 

„Eto pravoga vojnika ! Može se, može i vino, ali 
ne mnogo.” 

No Tačevski ga potegne za rukav u smočnicu. 

„Dobrotvore,” šapne, „što da radim! U žitnici 
Pusto, u pivnici prazno, ja sam sve više stežem pas. 
Sto ću im dati !” 

„Ima, ima!” šapne starčić. „Na polasku naredih 
i već dovezoše. A ne bude li dosta, naručit ću iz Jedline 
od pivara... Tobože za se, očevidno... za se. Naredi, 
da se svakome dade čaša, ne bi li se razgalili iza nesreće/ 

Čuvši to Jakica, pohiti brzo i naskoro se gospoda 
Bukojemska stanu uzajamno tješiti. Svaki čas je rasla 
i njihova dobrohotnost prema Jakici : 

„Pobismo se, jer se desi svakome,” prozbori Mate, 
„ali ja odmah pomislih, da ste vi pravi kavalir.” 

,,A to nije istina, jer ja to pomislih prvi,” javi se 
Luka. 

„Ti da si pomislio ? A možeš li ti što pomisliti ? 

,,A baš mislim, da si magarac, dakle mogu, ali me 
boli gubica.” 

I stanu se prepirati. Ali se međutim na prozoru po- 
moli jahač na konju. 

„Neko je dojahao,” prozbori svećenik. 

Jakica pođe da vidi, a za čas se vrati prestrašen. 

„Gospodin je Pongovski poslao momka,” progovori, 
„i poručio je, da čeka s objedom.” 

„Neka ga sam pojede,” ozove se Ivan. 

„Što ću mu reći ?” zapita Jakica gledajući u sveće- 
nika. 

„Najbolje istinu,” odgovori starac. „Ali je bolje, 
da je ja sam kažem.” 

I iziđe k momku, te će mu : 

„Kaži gospodinu Pongovskomu, da ni gospodin 
Ciprijanović ni gospoda Bukojemski ne će doći, jer su 
ranjeni u dvoboju, na koji su pozvali gospodina Tačev- 
skoga. Ali ne zaboravi kazati, da nisu teško ranjeni. 
Odlazi!” 

Momak pohrli žurno, a svećenik se vrati i stane 
miriti Jakicu, koji je bio vrlo uzbuđen. Nije se bojao 
boriti s petoricom ljudi, ali se bojao gospodina Pon- 
govskoga, ali još više, što će reći i pomisliti gospođica 
Sjeninjska. 

A svećenik reče : 

,,Ta ionako bi se odalo, pa neka doznadu što prije, 
da ti nisi kriv.” 

„Hoćete li posvjedočiti vi, gospodo ?” zapita Jakica 
okrenuvši se još jednom k ranjenicima. 

„Rado bi piti, ali ćemo posvjedočiti,” odgovori 
Mate Bukojemski. 

Ipak je nemir Jakičin sve više rastao, a malo poslije, 
kad pred hodnikom stadoše sane s gospodinom Pon- 
govskim i starostom Grothusom, zamre u njemu srce 
potpunce. Ipak skoči, da ih pozdravi, i pokloni se 
gospodinu Pongovskomu do koljena, ali ga on i ne po- 

gleda, kanda ga uopće i ne vidi, i mrka, stroga lica uđe 
u sobu. 

U sobi se gospodin Pongovski pokloni svećeniku 
ozbiljno ali izdaleka. Otkad ga je starac prekorio s propo- 
vjedaonice radi prevelike strogosti prema ljudima, nije 
mu toga kivni plemić mogao oprostiti. I sada se nakon, 
ovoga ledenog poklona okrene odmah k ranjenicima^ 
malko ih promotri, a onda prozbori : 

„Gospodo moja, poslije onoga, što se dogodilo,, 
ne bih ja zaista prekoračio praga ove kuće, da me nije 
nagnala želja, da kažem vašoj milosti, kako me se silno 
dojmila vaša krivda. Eto, kako vam se svršilo moje go- 
stoprimstvo, evo nagrade, što srete moje izbavitelje u 
mojem domu. Ali vam kažem samo to, ko je skrivio vama, 
skrivio je i meni, ko je prolio vašu krv, gore je, nego 
da je prolio moju, jer je osramotio mene, ko vas je po- 
zvao na dvoboj pod mojim krovom...” 

Tu prekine naglo Mate : 

„Mi pozvasmo njega, a ne on nas !” 

„Tako je, milostivi dobrotvore,” doda Stanko^ 
Ciprijanović. ,,U onom, što se dogodilo, nema nimalo 
krivice ovoga kavalira, pa vas, milostivi gospodine, 
skrušeno molim, da nam oprostite.” 

„Dolikovalo je, da sudac ispita svjedoke, prije 
nego izrekne osudu,” rekne ozbiljno svećenik Vojnovski. 

I Luka se htjede javiti, ali mu je bio presječen 
obraz i zubno meso, pa ga silno zaboli, kad je pomaknuo 
bradom. Zato samo dlanom pokrije mast, koja se već 
bila počela sušiti, i vikne na po usta : 

„Odnijeli đavoli zajedno osude i moju čeljust !” 

Pongovski se malo lecne zbog tih glasova, ali ipak 
ne uzmakne. Dašto, pogleda strogim očima, kanda bi 
tako nijemim ukorom htio prekriti Jakičine branitelje,, 
i prozbori : 

„Ne dolikuje mi opraštati mojim spasiteljima. 
Vi, gospodo, niste krivi. Dašto, razumijem ja to i po- 
jimljem, jer sam potpunce vidio, kako vas je naumice 
zabacivao. Zaista, samo je ona zavist, koja na crklom 
konju nije mogla stizati živih vukova, kasnije dala volju 
za osvetu. Ne zamijetih samo ja, kako je onaj kavalir, 
kojega tako velikodušno branite, od prvoga časa susreta 
neprestance vama, gospodo, davao priliku i činio sve, 
ne bi li vas doveo do toga postupka. Više sam kriv ja, 

što sam mu popuštao, a nisam mu rekao, neka na sajmu 
ili u krčmi potraži sebi doličnije društvo.” 

Kad je to čuo Tačevski, problijedi mu lice kao 
platno, a naprotiv svećeniku Vojnovskomu udari krv 
u glavu. 

„Bio je izazvan! Pa što je imao raditi ? Stidite se, 
gospodine !” zavikne. 

No gospodin Pongovski pogleda na njega odozgo 
i odgovori : 

„To su svjetski poslovi, kojima su svjetski ljudi 
jednako periti (vješti) kao i duhovni, pa i više, ali ću 
odgovoriti i na to, da me niko ne bi ovdje osuđivao 
radi nepravednosti. Što je imao raditi ? Kao mlađi sta- 
rijemu, kao gost gospodaru, kao čovjek, koji je toliko 
puta jeo moj kruh nemajući svoga vlastitoga, bio je 
dužan meni sve javiti, a ja bih svojim gospodarskim ugle- 
dom izmirio i ne bih dopustio, da moji spasitelji, tako 
čestiti kavaliri, leže ovdje u ovoj kolibi u svojoj krvi 
na slami kao u svinjcu.” 

„Mislili bi, milostivi gospodine, da sam kukavica !” 
vikne Tačevski lamajući rukama i tresući se kao u gro- 
znici. 

Gospodin mu Gedeon ne odgovori ni riječce, jer se 
s početka pričinjao, da ga ne vidi, nego se obrati k Ci- 
prijanoviću : 

„Gospodine kavalire,” progovori, ,,eo instante 
(odmah) idem s gospodinom starostom Grothusom 
k vašem ocu u Jedlinku, da mu izjavimo sućut. Ne 
sumnjam, da će mi doći u goste u Belčončki, zato molim 
i vas s društvom, da izvolite k meni. Još vam spomi- 
njem, da ste ovdje samo slučajno, a zazbilja ste moji 
gosti, kojima bih htio iskazati svoju veliku zahvalnost. 
Vaš otac, gospodine Ciprijanoviću, ne može doći k onome, 
koji ti je zadao rane, a pod mojim će vam krovom biti 
udobnije i ne ćete pomrijeti od gladi. A to vas ovdje može 
:lako snaći.” 

Ciprijanović se veoma zbuni i časak se ustručavao 
odgovoriti radi Tačevskoga, a i zato, jer je bio vrlo 
pristao mladić pa se trsio, kako će se izjaviti, a međutim 
su ga silno nagrđivale usnica i brada, koje su pod mele- 
mom već bile otekle. 

„Ne bismo ovdje osjetili gladi ni žeđe,” prozbori, 
„što već probatum fuit (dokazano je), ali smo u zbilji 
vaši, dobrotvore. I moj otac ne znajući, što je bilo, 

možda ne bi ni htio doći ovamo. No kako ćemo doći pred 
lice rođakinja vaše milosti s tako nagrđenim usnicama, 
koje mogu uzbuditi samo abominaciju (odvratnost) ?”* 

Rekavši to nakrivi se, jer ga je od duga govora 
zaboljela usnica — a pri tom zbilja nije bio najljepši. 

No gospodin Pongovski odgovori : 

„Za to vi ne razbijajte glave. Moje rođakinje osje- 
ćaju odvratnost, ali ne prema vašim ranama. Kad za- 
cijele, opet će se povratiti prijašnja ljepota. Sad na će 
doći ovamo tvoje sane sa slugama, a kod kuće vas već 
čekaju udobna ležišta. Međutim da ste mi zdravi, jer 
moram s gospodinom starostom u Jedlinku. Klanjam se !’* 

I nakloni se svima, a naročito svećeniku, samo 
Jakici ne kimnu ni glavom. A kad je već bio blizu vrata, 
primakne se svećenik k njemu te će : 

,,U vas je, gospodine, premalo samilosti i praved- 
nosti.” 

A gospodin Pongovski odgovori : 

„Grijehe priznajem samo na ispovijedi.” 

I iziđe, a za njim gospodin starosta Grothus. 

Jakica je sve to vrijeme stajao kao na mukama. 
Lice mu se promijenilo, pa sam časimice nije znao, bi li 
skočio k nogama gospodinu Pongovskomu i zamolio ga, 
neka mu oprosti, ili bi ga zgrabio za grlo radi svega 
toga ponizivanja. Ipak se sjeti, da je u svojoj kući, a kod 
njega je zaštitnik gospođice. A kad oni drugi izađu, 
mune i on za njima ne misleći ni na što, što radi, ali i 
po običaju, koji je zapovijedao, da se isprate gosti, pa i 
u nadi, da će mu barem na samom odlasku kivni gospo- 
din Pongovski barem kimnuti glavom. Ali se i u tom 
prevari. Samo mu je gospodin Grothus, čovjek očito 
dobar i pametan, stezao na hodniku ruku i šapne : 

„Ne očajavaj, kavalire, prvi će gnjev minuti i sve 
će se popraviti.” 

No Jakica nije mislio tako, a bio bi posve uvjeren, da 
je sve propalo jednom zauvijek, kad bi znao, da je gospodin 
Pongovski, premda je bio doista uzrujan i rasrđen, ipak 
hinio veći gnjev, nego ga je osjećao. Ciprijanović su i 
Bukojemski bili zbilja spasitelji njegovi, ali mu ih Ta- 
čevski nije pomorio, a niti je dvoboj sam po sebi bio 
tako neobičajan, te nije mogao razbuditi tako neumolnu 
kivnost. Ali je gospodin Pongovski od onoga časa, kad 
mu ono reče Grothus, da se žene i stariji ljudi, a gdjekad 
imaju i potomstvo, drugim očima gledao gospođicu 

kao U l t0 J0Š rođenih od take vlastelinke 

kućama /> pi en kr Ska ’ ne s ? mo srodne po rodu velikim 
Kućama u Republici, nego i posljednjega izdanka roda 

Danite!? SU Qnh- d £ mogii znatna b °gatstva Žulkjevskij 

sjetan (sto cesto gane žensko srce) i okućen u Belčončki’ 
a * J? spodlcon ? kao prijatelj ili brat. Gospodin se Pon- 
f . skl *°r eo - s l eca t* raznih stvari, kako su se njih dvoje 

nego ga je osjećao i nego je posao bio vrijedan, spafi nm- 

nađoh između tisuće, a između svih ne nađoh ni jedne 
žene). Pamti i smiluj se sam sebi.” 

No to je bio bob o zid. Za časak je već sjedio Tacev- 
ski u sanama uz Ciprijanovića te krenuše. Međutim 
istočni vjetar pokrene maglu i potjera je na pustaru, 
a s modroga neba sine jasno sunce. 


IV. 


Nije izmislio gospodin Pongovski govoreći o abomina- 
ciji, što je prema pobjedniku osjećaju obje žene u Bel- 
čončki. 0 tom se uvjerio Jakica, čim ih je pogledao. 
Gospođa Vinicka iziđe ususret ljuta lica i ustegne mu 
ruku, kad ju je htio poljubiti na pozdrav, a ni gospo- 
đica ne požali njegova jada, njegove smetnje, ne odgovori 
na njegov naklon i sasvim se stala zanimati za Ciprija- 
novića. Ne štedeći mu nježnih pogleda ni brižnih pita- 
nja, tako se postarala, da je Ciprijanovića, kad je ustao 
sa stolca u blagovaonici, da ode u sobu određenu za ra- 
njenike, poduprla rukom i premda se ustručavao i izgo- 
varao, otpratila ga je do vrata. 

„Nema tu za te ništa, sve je propalo !” vikao je na 
taj prizor očaj i zavist u srcu Jakičinu. Bol je njegov 
bio to veći, što dotada nije ni slutio, da bi ona ista 
djevojka, što je prema njemu bila prevrtljiva i na 
jednu prijaznu riječ odgovarala deset ravnodušnih 
ili pače i zlobnih — umjela biti slatka, dobra i 
anđeoska za čovjeka, koga zbilja ljubi. Jer nesrećni 
jakica nije više ni dvoumio, da gospođica Sjeninjska 
ljubi Ciprijanovića. A on bi primio ne samo onaku ranu 
kao Ciprijanović, nego bi radosno istočio svu krv, da 
samo jednom u životu prozbori njemu onakim glasom 
i pogleda ga onakim očima. Zato ga osim bola obuzme 
ujedno neizmjerna žalost, koja mu natjera potok suza 
na oči. Ako i ne izbiju iz njih i ne poteku po obrazima, 
zalit će srce i napuniti sve čovječje biće. Tako osjeti 
sada Jakica prsa puna suza, a usto mu se gospođica 
Sjeninjska nikad nije činila onako lijepa kao sada s bije- 
lim lišćem i s vijencem plavih vlasi, malko raskuštranih 
od uzbuđenosti. „Anđeoska ti je ona,” vikala je u njemu 
crna žalost, „ali ne za tebe ! Divna je, ali će je uzeti 
drugi !” I htjede pasti pred noge i pred njezinim stopa- 

ma razgaliti svu muku i ljubav. No osjeti u isto doba, 
da pogotovo poslije toga, što se zbilo, ne smije toga sada 
činiti, pa ako se sam ne razbere i ne priduši svoje rasija- 
nosti, da će joj reći nešta drugo nego želi, i sasvim za- 
greznuti u njezinim očima. 

A međutim gospođa Vinicka, koja je bila vreme- 
šna i dobro se razumjela u lijekove, uđe s Ciprijanovi- 
ćem u drugu sobu, a gospođica se vrati od vrata. Jakica 
shvati, da se treba okoristiti vremenom, pa se primakne 
k njoj : 

„Rado bih vam reći riječcu, gospođice,” probijeli 
drhtavim kao ne svojim glasom sileći se na spokojnost. 

A ona ga pogleda ledeno u čudu : 

„Što želite, gospodine ? ” 

Jakici obasja lice tako bolni smiješak, kao da je 
baš mučenički. 

„Što ja sebi želim, ne će se dogoditi, pa sve da za to 
dadem spasenje duše,” progovori kimajući glavom, 
„ali vas, gospođice, za jedno molim : ne krivite mene, 
ne srdite se na me, imajte malko smilovanja, jer ni ja 
nisam od drveta ni od željeza...” 

„Ja vam, gospodine, nemam ništa reći — a nije 
ni doba za to.” 

»Hej, ljudsku, dobru riječ reći čovjeku, kojemu je 
teško na svijetu, vazda je doba.” 

„Da li zato, što ste vi izranili moje spasitelje ?” 

„Jer Bog stoji uz nevinost. Morao je kazati momak, 
koji je došao po one kavalire, što mu je naredio sveće- 
nik Vojnovski, da ih ja nisam prvi izazvao. Jeste li, 
gospođice, znali za to ?” 

Znala je. Momak, priprost čovjek, nije zbilja potanko 
ponovio riječi svećenikovih, pa je samo kriknuo, da je 
„mladi gospodin iz Virompka sve posjekao”. Ali gospo- 
din Pongovski na povratku iz Virompka usput upade 
u kuću te ispriča, kako je što bilo. Naprosto se bojao, 
da ne bi do gospođice iz čijih drugih usta došla vijest, 
? a J e Jakica bio izazvan, pa oslabila njezin gnjev. Zato 
je volio sam javiti, a pri tom nije zaboravio dodati, da 
je 1 acevski surovim uvredama one prisilio na izaziv. 
Utao se također, da će gospođica Sjeninjska, sudeći po 
žensku, vazda biti uz one, koji su trpjeli više. 

Ipak se Jakici pričini, da su ga ljubljene oči pogle- 
dale manje strogo, pa ponovi pitanje : 

„Jeste li, gospođice, znali za to ?” 

„Znala sam,” odgovori, „ali sam pamtila, što ni vi 
ne bi zaboravili, kad bi me i malo voljeli : da tim kavali- 
rima zahvaljujem život. Znam i to od skrbnika, da su vas 

morali izazvati.” . „ . , .. 

„Ja da vas ne volim, gospođice ? A neka sudi Bog, 

koji gleda u srca ljudska...” 

Oči se djevojci stanu zaklapati. Naglo strese glavom^ 
te joj uvojak skoči na drugo rame i rekne : 

Da!...” v . 

A on će dalje malko zaduhanim i duboko tužnim 

glasom : , .... , 

„Ali istina, istina ! Morao sam dopustiti, da me 
posijeku, da vas, gospođice, ne rastužim. Ne bi bila po- 
tekla krv, koja ti je milija... Ne, nema više pomoći 
za to. I nema više ni za što pomoći ! Skrbnik vam, gospo- 
đice, reče, da sam ja njih prisilio na izaziv. 1 o tom neka 
sudi Bog. No reče li vam, da je mene pod mojim vlasti- 
tim krovom pogrdio bez mjere i smilovanja ? Dođoh 
još, jer znadoh, da ga ne ću ovdje sada naći. Dođoh, 
da svoje nesrećne oči nasitim gledajući vas, gospođice. 
Znam, da vam je to svejedno, ali sam mislio, da barem.. . 

Tu prekine Jakica, jer mu suze udušiše glas. Usta 
gospođici Sjeninjskoj stanu drhtati i bivati sve sličnija 
potkovici i samo se ponos a zajedno i bojažljivost dje- 
vojačka borila u njoj s uzbuđenošću. Ipak se uspregne, 
možda zato, da iz Jakice istegne još sjetnije priznanje, 
a možda zato, jer nije vjerovala, da će on zbilja otići 
i više se ne vratiti. Već su se često zbivali među njima 
nesporazumci i gospodin mu je Pongovski zadavao 
velike neugodnosti, a ipak bi nakon kratke ljutavi mućke 
ili glasno molio za oproštenje i sve bi ostalo po starom. 

Tako će biti i sada !” pomisli gospođica Sjenmjska. 
Bilo 'joj ga je slatko slušati i slatko gledati na tu veliku 
ljubav, koja se nije smjela priznati izrazitim riječima, 
a ipak je od njega dolazila i ponizno i snažno. Zato je 
htjela, da joj tako govori što dulje svojim divnim gla- 
som i što dulje da joj stavlja pred noge mlado, zalju- 
bljeno srce, koje trpi. . ... 

No on, neiskusan u ljubavnim poslovima i slijep 
kao i svi zaljubljenici, ne opazi niti shvati, što se zbiva 
u njoj. Njezin je muk držao za okorjelu ravnodušnost 
— i gorčina mu stane postupice zalijevati dušu. Počne 
ga ostavljati spokoj nost, s kojom je govorio prije, oči 
su mu dobile drugi sjaj, kaplja mu se ledenoga znoja 

pomoli poput bisera na sljepočicama. Nešto mu se 
trgalo i lomilo u duši. Obuzme ga taki očaj, u kojem 
čovjek ne pita ni za što i gotov je svojim rukama ras- 
trgati svoje srdačne rane. Govorio je još nekako spo- 
kojno, ali je već njegov glas zvučio drugačije, tvrđe, 
hrapavije. 

„Tako?” probijeli. „Pa ni jedine riječi?...” 

Gospođica Sjeninjska samo sažme ramenima. 

„Ha ! Istinu reče svećenik, da će me ovdje snaći 
još veća krivda !” 

„Pa kakvu vam krivdu ja radim ?” zapita neugodno 
dirnuta nenadanom promjenom, što se dogodila u 
njemu. 

No on nastavi kao muha bez glave : 

„Da nisam vidio, kakva si bila prema Ciprijanoviću, 
mislio bih, da nemaš srca u grudima. Ali ti imaš srce, 
i to za njega, ne za me. Samo te je pogledao i dosta.” 

I naglo se pograbi objema rukama za lice ; 

„Kamo sreće, da sam ga sasjekao na smrt !” 

A kroz gospođicu Sjeninjsku najednom poleti kao 
plamen. Obrazi joj se zarumene, u očima joj sine gnjev 
na Jakicu i na sebe samu zato, što je malo prije bila sprem- 
na zaplakati. Duboka joj i nagla srditost obuzme srce. 

„Vi ste, gospodine, poludjeli !” krikne dižući glavu 
i bacivši uvojak kose natrag. 

I htjedne otići, no to baš dovede Jakicu, da se 
posve zaboravi. Pograbi joj obje ruke i zadrži : 

„Ne ćeš ti otići, ja ću otići,” prozbori joj stisnuvši 
zube. „Samo ću ti još reći ovo : premda sam te milovao 
čitave godine više nego zdravlje, više nego život, više 
nego svoju dušu, ne ću se više vratiti. Šaku ću izgristi 
od tuge, ali se ne ću vratiti — tako mi Bog pomogao !” 

I ostavivši na podu izlizanu mađarku skoči k vra- 
tima, za čas mune kraj prozora i skrene u vrt, kroz koji 
je bilo bliže u Virompke, te iščezne. 

A gospođica je Sjeninjska časak stajala, kao da je 
grom u nju udario. Misli joj se razletj ele na sve strane 
kao ptice i časak nije znala, što se dogodilo. No kad su se 
povratile, iščezne njezin gnjev, iščezne bez traga srdi- 
tost, a u ušima su joj zujale samo riječi Jakičine : „Mi- 
lovao sam te više nego zdravlje, više nego život, više 
nego svoju dušu — i ne ću se vratiti.” 

Sad osjeti, da se on zaista ne će vratiti, baš zato, 
jer ju je tako silno ljubio. Zašto mu ne reče barem jednu 

dobru riječ, koju je prosio, kad ga je spopalo ludilo, kao 
prosjak milostinju ili kao komadić kruha za put . i 
uhvati je zajedno žalost i strah. Odletio je očajan, 
bijesan — možda gdje padne na putu, možda učini 
sebi kakvo zlo od očaja, a jedna je srdačna riječ mogla 
sve ublažiti i urediti. Mora iza vrta proletjeti lukom 
struge, ondje će je još čuti. .. . v . 

I skoči te pohiti u vrt. Duboki je snijeg ležao na sred- 
njoj prtini, ali su se poznavale stope Jakičine. Stoga po- 
trči po njima, propadajući časimice do koljena. Putem 
izgubi čislo, rupčić, torbicu s koncem i sva zaduhana 
dotrči do vrtnih vrata. 

„Gospodine Jakice !” / 

Ali je luka iza vrata bila već prazna. Usto je onaj 
isti vjetar, što je razgonio jutarnju maglu sada silno 
šumio među granama od krušaka i jabuka. Njezin slabi 
glas iščezne potpuno u tom šumu. Onda ne pazeći na stu- 
den ni na svoje lagano sobno odijelo, sjedne na klupu 
kod vrata i brižne plakati. 

Velike su joj suze poput biserja tekle po rumenim 
obrazima, a ona ih stane otirati pletenicom nemajući 
ništa drugo, da ih otare. 

„Ne će se vratiti.” ... ... i „ 

Međutim je vjetar šumio sve jace stresajući mokar 

snijeg s crnih grana. . , v 

Kad je Tačevski kao vihor bez kape i s razbasurenom 
kosom upao u dvorac u Virompkama, svećenik Vojnov- 
ski pogodi, što se dogodilo, te će : . 

Praedixi ! (Prorekoh). Bog ti pomogao, Jakice ! 
Ali ne pitam za ništa, dok se ne razbereš i ne umiriš. . . 

Svršeno je! Sve je svršeno !” odvrati Tačevski. 
I stane hodati po sobi kao divlja zvijer po krleci. 
Svećenik se nije javljao niti mu uopće smetao. A istom 
iza dužega vremena ustane, obujmi ga rukama, poljubi 
ga u glavu, a onda ga uzme za ruku i povede u prisoblje. 

Ondje klekne pred križićem, što je visio nad Jakici- 
nom posteljom, a kad mladić klekne uza nj, prozbori : 

„Gospodine, Ti znaš, što je bol, jer si sam trpio 
na križu za grijehe ljudske... Zato Ti evo, prinosim 
krvavo srce moje i molim Ti se pred Tvojim pnbijemm 
nogama, da mi se smiluješ... Ali ne vapijem k Tebi: 
uzmi moj bol, nego vičem: daj mi snage da ga podne- 
sem! ...Jer sam vojnik u Tvojoj službi, Gospodine, 
i rado’ bih služiti Tebi i majci svojoj domovini... A 

kako ću to učiniti, kad je klonulo srce moje i oslabila 
desnica moja?! ...Zato učini, da zaboravim sam sebe 
i samo mislim na slavu Tvoju i na spasenje majke svoje, 
jer su to zamašniji poslovi nego bol jednoga crvka, kao 
što sam ja. ...I ojači me, Gospodine, u sedlu mojem, 
da radim protiv pogana te stignem do slavne smrti i do 
neba... Za Tvoju trnovu krunu, usliši me!... Za ranu 
u Tvojem boku, usliši me!... Za ruke i noge probijene 
čavlima, usliši me!...” 

Zatim su još odulje klečali, ali se već u polak moli- 
tve moglo vidjeti, da se Jakici bol zatomio u prsima, jer 
naglo pokrije lice rukama i stane jecati. A kad su ustali 
i prešli u prvu sobu, uzdahne duboko svećenik Vojnovski 
te prozbori : 

„Moj Jakice, ja sam u svojem vojničkom životu 
mnogo podnio i snašla me je teža nesreća od tvoje. 
Ne ću ti o njoj pričati. Samo ću ti reći, da sam u vrijeme 
najvećega bola složio baš ovu molitvu i da njoj zahva- 
ljujem spasenje. Češće sam je odonda ponavljao, u svakoj 
nesreći, a vazda s velikom olakšicom. Zato je izrekoh 
i sada. Pa što ? Nije li te popustilo ? Kaži !” 

„Tužan sam, ali manje peče,” odvrati Tačevski. 

,,A vidiš ! Sad se napij vina, a ja ću ti kazati, bolje 
pokazati još nešto tako, što ti može uliti srčanosti. Gle !” 

I nagnuvši glavu pokaže na njoj strašnu bijelu braz- 
gotinu, koja je među sijedom kosom sezala preko sve 
lubanje, te rekne : 

„Malo ne umrijeh od toga. Rana je strašno boljela, 
ali brazgotina ne boli. Tako vazda biva, Jace. I tvoja će 
rana prestati boljeti, kad se s vremenom pretvori u 
brazgotinu. Sad kaži, što ti se desilo.” 

Jakica stane pričati, ali mu nije išlo. Po naravi nije 
znao izmišljati, prevrtati ili dodavati, pa se sad sam 
čudio, da se sve to, što ga je tako bolno ranilo, u pri- 
povijedanju čini manje okrutno. A svećenik Vojnov- 
ski, čovjek očevidno iskusan i poznavalac svijeta, saslu- 
šavši ga do kraja rekne : 

... v ;>R azur ™jem, da je teško u riječi pretočiti poglede 
- 1 , čine, koji mogu biti uvredljivi i pogrdni. Često od 
jednoga pogleda ili zamaha rukom dolazi do dvoboja 
! do prolijevanja krvi. Glavno je, da si toj gospođici 
javio, da se više ne ćeš onamo vratiti. Mladost je nestalna, 
a kad je vodi čežnja, mijenja se kao mjesec na nebu. 

1 ljubav je kao luna mendax (mjesec lažac), koji poka- 

zuje, da se umanjuje, a baš onda raste i primiče se k užbi. 
Pa što ? Imaš li iskrenu nakanu održati ono, što si re- 
kao ?” , A . 

„Rekoh: Tako mi Bog pomogao! A ako hoćete, 

oče, ponovit ću odmah takvu prisegu na križu. 

,,A što kaniš učiniti ?” 

„Poći ću u svijet.” 

„To sam čekao, jer sam ti to davno preporučivao. 
Znaš sam, što te ovdje drži, ali sada, kad se uzica preki- 
nula — da, idi u svijet. Ovdje ne dočeka ništa, nikakvo te 
dobro ne snađe dosele i ne će. Bila je to propast za te. Sreća, 
da sam bio blizu i da sam te mrvičak uvježbao u latin- 
štini i u mačevanju — inače bi se tu bio poseljačio. Ne 
zahvaljuj, Jace, jer je to bilo iz iskrene ljubavi. Ceznut 
ću bez tebe, ali se ne radi o meni. Ideš u svijet. Ako 
razumijem, to znači, da ćeš se upisati u vojsku. To je 
najpošteniji i najčestitiji put, navlastice kad se primiče 
rat s poganima. Pero i kancelarija, kažu, daju sigur- 
niju promociju od sablje — ali to ipak ne dolikuje krvi, 
kao što je tvoja. . 

I ne pomislih na drugu službu,” odvrati Tacevski. 
„Ali ipak ne ću među pješake, a ne mogu nikako u više 

službe, jer sam golotinja.” 

„Plemić, koji ima latinštinu u glavi, a sablju u ruci, 
vazda zna sebi pomoći,” prekine svećenik. „Ipak nema 
govora, moraš se upisati u ugledan red. Treba se o tom 
posavjetovati. Međutim ću ti reći stvar, o kojoj do sada 
ne prozborih. Imam za te deset crvenih zlatnika, sto 
ih je tvoja pokojna majka ostavila u mene i njezin 
list, u kojem moli, da ti ih ne dajem, eda se ne^ rasiju, 
van u prijekoj potrebi, kad već upre ljutu u žestoku. 
Pa i uprla je ! Imao si čestitu bogumilu, ali nesrećnu majku, 
jer kad je neboga umirala, bila je u kući već velika os- 
kudica, a šta je ostavila u mene, otkinula je sebi od usta... 

„Pokoj vječni, daruj joj, Gospodine !” prihvati 
Jakica. „Neka se za te zlatnike govore mise za „njezinu 
dušu, a ja ću prodati Virompke pa bilo za što.” 

Kad to začu svećenik Vojnovski, raznježi se i suza 
mu zasine u oku, pa opet zagrli Jakicu. 

„Čestita je u tebi krv,” reći će, „ali ti mjć slobodno 
odbaciti materin dar, pogotovo na taku nakanu. Imat 
će pokojnica i misa, budi uvjeren. Ako ih njoj jamačno 
i ne treba mnogo, koristit će drugim dušama u cistili- 
štu. Što je do Virompaka, bolje bi ih bilo založiti, jer 

sasvim drugačije gledaju u plemića, koji posjeduje i 
najmanji kutić zemlje, pa je possessionatus (posjednik).” 

„Ali mi se žuri. Rado bih već danas otputovati.” 

„Danas ne ćeš, premda što prije, to bolje. Ali ti 
prije moram napisati listove mojim Commilitonibus 
(subojnicima) i znancima. Trebat će se razgovoriti sa 
pivovarima u Jedlini, u kojih su i pune mošnje i konji 
taki, da nijedan drugi oklopnik nema boljega. Naći će 
se i u mene u stanu kakva stara bojna oprema i nekoliko 
sabalja ne samo ukrašenih, nego i prokušanih na šved- 
skim i turskim šijama...” 

Tu pogleda svećenik u prozor i doda : 

„Ali eto, sane su gotove, a ko mora na put, doba 
je. 

No na licu se Jakici opet pomoli tuga. On poljubi 
svećenika u ruku i prozbori : 

„Još imam jednu molbu, oče i dobrotvore moj, 
da mogu sada poći s vama i do odlaska ostati u župskom 
stanu... Odovud se vide oni krovovi i... preblizu su 
mi. . .” 

„Ta dašto ! Sam ti htjedoh to ponuditi i uzeo si 
mi iz usta. Nemaš ti tu posla i od srca ću ti se radovati. 
Hej, Jakice, budi mi dobre volje. Ne svršuje se svijet u 
Belčončki, van stoji pred tobom široko otvoren. Kad 
jednom zajašiš konja, Bog zna, dokle ćeš dospjeti. Rat 
te čeka, slava te čeka, a što danas boli, oduminut će. 
Vidim već, kako ti rastu krila na plećima. Leti dakle, 
Božji ptiću, jer si za to stvoren i određen.” 

I radost kao sunčana zraka sinu na svećenikovu 
časnom licu. Udari se po vojničku dlanom o bedru i 
vikne : 

,,A sada uzmi kapu pa idemo !” 

Ali sitne stvari često smetaju većima, a smiješne 
se prepleću s tužnima. Jakica se obazre po sobi, onda 
zbunjenim pogledom pogleda u svećenika i ponovi : 

„Kapu ?” 

„Pa da ! Ne ćeš poći gologlav.” 

„Ah i” 

„No, što je ?” 

„Ta ostala je u Belčončki.” 

„Alaj smo ga lijepi ! A što sad ?” 

„Što sad ? Da je barem uzeti od sluge — sa seljač- 
kom ne mogu poći.” 

„Sa seljačkom ne možeš poći !” ponovi svećenik. 
„Ali pošalji momka po svoju u Belčončku.” 

„Za ništa na svijetu !” vikne Jakica. 

No starca obuzme nestrpljivost. 

„A trista mu jada ! Rat, slava, široki svijet — sve 
je dobro, ali je i kapa potrebna !” 

„Ima na dnu u škrinji nekakav stari klobuk, što ga 
je otac oduzeo nekom švedskom časniku kod Tšemečana.” 

„Uzmi ga — i na put !” 

Jakica iščezne u prisoblju, a za čas se vrati sa žu- 
tim konjaničkim klobukom, prevelikim za njegovu 
glavu. 

Kad ga ugleda svećenik Vojnovski, razveseli se i 
uhvati se za lijevi bok, kanda traži sablju, te rekne : 

„Još je dobro, da je to švedski klobuk, a nije turski 
turban. No i tako pravi mesopust !” 

Jakica se nasmiješi i prozbori : 

„Na zaponcu su nekakvi kamenčići, možda što 
vrijede. ,, 

Zatim sjednu i pođu. Odmah se iza živice kroz 
bezlisne johe kao na dlanu vidjela Belčončka u dvor 
u njoj. Svećenik je pomno motrio Jakicu. No on je samo 
natisnuo na oči preveliki švedski klobuk pa nije ni po- 
gledao, premda je ondje ostala ne samo njegova mađarka. 


v. 


„Ne će se vratiti, sve je propalo !” prozbori sama 
sebi u prvi mah gospođica Sjeninjska. 

I čudnovato ! U kući je bilo pet kavalira, a jedan 
među njima mlad i pristao, a osim gospodina staroste 
Grothusa imao je doći još stari Ciprijanović. U jednu 
riječ, rijetko je kada bilo toliko gosti u Belčončki. Me- 
đutim se gospođici činilo, da ju je naglo opkolila pu- 
stoš i ogromna praznina, da je prazna kuća, prazan 
vrt, a ona sama da je tako samotna kao u beskrajnoj 
stepi — i da će tako ostati zauvijek. Srce joj stisne teška 
žalost, kanda je izgubila nekoga najbližega. Bila je uvje- 
rena, da se Jakica ne će vratiti, to više, jer ga je pro- 
tivnik smrtno uvrijedio. A ujedno nije mogla zamisliti, 
kako će biti bez njega, bez njegova lica, riječi, smijeha, 
pogleda ; što će biti sutra, prekosutra, za tjedan i za mje- 


72 


sec ; zašto ce zorom ustajati iz postelje, zašto će plesti 
pletenice, za koga će se oblačiti i ljepšati, zašto će ži- 
vjeti ? 

I osjeti taki osjećaj, kao da joj je srce svijeća, koju 
je neko naglo dunuo i ugasio. 

Ništa, van mrak i praznina. 

No kad uđe u sobu i na podu opazi mađarku Jaki- 
činu, svi se ti nejasni osjećaji uklone prostoj i ogromnoj 
čežnji za njim. Opet se u njoj raznježi srce te ga stane 
zvati po imenu. U isto joj doba proleti kroz dušu kao 
bljesak nade. Digne kapu, pritisne je kao nehotice na prsa, 
pa je metne u rukav i počne razmišljati. 

„Ne će po starinsku danomice dolaziti u Belčončku, 
ali se mora vratiti po kapu prije, nego pođe iz Jedlinke 
skrbnik s gospodinom Grothusom i g. Ciprijanovićem. 
Dakle ću ga vidjeti i reći mu, da je bio okrutan i ne- 
pravedan — i da nije smio tako uraditi.” 

Ali nije bila sama sebi iskrena, jer mu je htjela kazati 
više — naći kakvu toplu, srdačnu riječ, koja bi iznovice 
svezala među njima pretrgnute niti. Samo da se to do- 
godi, samo da se mogu gledati bez gnjeva u crkvi ili 
kadikad u susjeda — naći će se u budućnosti kakav god 
način, da se sve okrene na dobro... Kakav bi to na- 
čin imao biti i što je imalo biti to dobro, nije u onaj čas 
pomišljala gospođica Sjeninjska, jer je prije svega mislila, 
da što prije ugleda Jakicu. 

Međutim iz sobe, u kojoj su ležali ranjenici, izađe 
gospođa Vinicka te ugledavši uzrujano lice i crvene oči 
u djevojke stane je miriti : 

„Ne boj se, ne će im biti ništa. Jedan je samo od Bu- 
kojemskih malko teže ranjen, ali ni njemu ne će biti ni- 
sta. Drugi malo što. I njima je dobro povezao rane 
svećenik Vojnovski tako, te ne treba ništa mijenjati. 

I dobre su volje i veseli. ” 

„Slava Bogu !” 

„A Tačevski ode ? Što je tu htio ?” 

„Dovezao je ranjenike. . 

”J^° T~ a k° bi to od njega bio očekivao ?” 

„Sami su ga izazvali.” 

. < ,”T°F * ne * a J e > ^a bi on posjekao sve — peto- 
ra Jednoga za drugim. A mislio bi, da će se poplašiti 
i od pileće kvočke.” 

nnn^o° nda ga i etica ne P ozna - Aha !” odgovori nekako 
ponosno gospođica Sjeninjska. 


Ali ie i u glasu gospođe Vinicke bilo isto toliko ču* 
đenja koliko i prigovora, jer je rođena i uzgojena u gra- 
nama izloženim neprestanim turskim nasrtajima, p 
se od malena naučila cijeniti smjelost i spremnost na sa 
bliu tu prvu mušku vrlinu. I kad ju je minuo prvi strah 
za goste, P počne na sav taj dvoboj gledati nešto druga- 

C1 ^ 6 Ipak im,” nastavi dalje, „moram priznati, da su 
vrijedni kavaliri, jer se ne samo ne srde na njega, g 
ea ioš i hvale, a pogotovu taj Cipnjanovic. Ta to je 
fveli) vođeni vojnik’ . A ljute se naročito na njegovu 
milost, koji je (kažu) u Virompkama prevršio 

„Ni tetića nije bolje primila gospodina Jak cm,, 
„Jer je zaslužio. A ti si ga tobože dobro primila . 

y ja ?” . ,, 

”,Da, ti. Vidjeh, kako si puhnula na njega.” 

Tu djevojka naglo prekine, jer osjeti, da će zaplakati. 
Ipak joj u povodu razgovora Jakica još više naraste u 
očima! Sam on protiv takih izvježbanih muževa — i 
sve je posjekao, sve pobijedio. Pripovijedao je on do- 
duše, da ide s kopljem na veprove, ali su ih \ seljaci, 
naseljeni na rubu pustare, lovili ljevcama, pa j 
bilo nikomu za čudo. Naprotiv je petoricu viteških 
plemića mogao nadvladati samo vitez od njih veći i 
vrsniji. Gospođici se Sjeninjskoj crnilo upravo čudno, 
da bi čovjek, koji je imao tako sjetne i lagodne ? c .‘> 
gao u boju biti tako strašan. Dakle se samo njoj tako 
pokoravao, samo od nje tako sve snosio, samo je za 
nju bio tako sladak i popustljiv. Zašto ? Jer juje ljubio 
nad zdravlje, nad sreću, nad svoje spasenje. Sat je prije 

sam to priznao. . , 

1 opet joj čežnja za njim ogromnim valom navali 
k srcu. Ipak osjeti, da se i među njima nešto promijenilo, 
pa ako ga ugleda i poslije bude cesto gledala, ne ce se 
ništa igrati s njim, kao što se igrala pnje ; to ružiti, to 
veseliti i hrabriti, to odbijati, to potezati. Osjeti, da 
će i nehotice gledati na nj s nekim većim poštovanjem 
te će biti opreznija i poniznija. _ . 

Kadikad se još javljao u njoj neki glas, da je Ja- 
kica s njom postupao odviše srdito, da joj je izgoyorio 
više gorkih i uvredljivih nego ona njemu. Ah je i taj 
glas bivao sve slabiji, a želja za pomirbom sve jača. 
Samo da se vrati prije, nego oni dođu iz Jedlinke. 

Ali međutim minu sat, dva i tri, a on se ne vraća. 
Onda joj pade na um, da je prekasno i da sam više ne 
će doći, ali će poslati koga po mađarku. 

Odluči dakle, da će mu je poslati s listom, u kojem 
će razgaliti sve, što joj tišti srce. A jer je njegov poslanik 
mogao doći svaki čas, htjede sve pripremiti. Zato se za- 
tvori u svojoj djevojačkoj sobici i lati se posla. 

„Neka ti, gospodine, otpusti Bog tugu i žalost, 
u kojoj si me ostavio ; jer ne bi bio tako uradio, da si 
mogao progledati moje srce. Zato vam šaljem ne samo 
mađarku, nego dodajem i dobru riječ, da budeš srećan 
i zaboraviš. . .” 

Tu opazi, da ne piše onoga, što misli i što hoće, 
jer se uopće nije radilo o tom, da on zaboravi. Stoga 
rastrga listić i stane pisati drugi još više ganuta i sjetna : 

„Šaljem vam vašu mađarku, jer znam, da ne ću 
više nikad ugledati gospodina u Belčončki i da ne ćeš 
ni za kim ovdje zaplakati, a pogotovu za mnom sirotom. 
A toga ne ću učiniti ni ja radi tvoje nepravednosti, pa 
žalila ne znam koliko...” Ali te riječi poreče odmah 
čim i velike suze poliše naglo papir. Kako da mu šalje 
taki dokaz, pogotovu ako ju je sasvim izbacio iz srca! 
Za čas joj opet padne na um, da mu je možda bolje ne 
pisati o toj njegovoj nepravdi i srditom postupku, jer 
bi se mogao još više rasrditi. Misleći tako stane tražiti 
treći listić, ali ga nije bilo. Stoga ne znadijaše, što bi. Kad 
bi htjela uzajmiti papir od gospođe, ne bi to prošlo bez 
pitanja, na koja ne bi mogla odgovoriti. Pri tom osjeti, 
da gubi glavu i da ne može nikako opisati Jakici tačno 
sve, što bi rada zapisati. Zato se silno zabrine i već po 
ženskoj naravi potraži olakšicu i jadna brižne opet u 
plač. 

A međutim se smrači, pred hodnikom zabrenčaju 
zvonca od sanica i gospodin se Pongovski povrati u 
gostionu. U sobama za služinčad zapali smjesta svijeće, 
jer se mrak zgusnuo. Djevojka otare suze i uđe u gostinj- 
sku sobu bojeći se malko, da će svi odmah poznati, da je 
plakala — i Bog zna, što će pomisliti, a možda će je i 
mučiti pitanjima. No u sobi je bio samo gospodin Pon- 
govski i gospodin Grothus bez g. Ciprijanovića, za koga 
stane odmah pitati, da odvrati od sebe pažnju. 

„Otišao je k sinu i k Bukojemskim,” odgovori go- 
spodin Pongovski, „ali ga već putem umirih, da se nije 
desilo nikakvo zlo.” 

Nato je pogleda pozorno, ali se njegovo obično 
mrko lice i sive stroge oči zasjaju nekom izraženom do- 
brotom. Približivši se k djevojci metne ruku na jasnu 
njezinu kosu i prozbori : 

„A i ti se bez potrebe uzrujavaš. Za nekoliko će dana 
biti svi zdravi. No, no ! Dosta je toga ! Dugujemo, im 
zahvalnost — istina — i zato se zauzeh za njih, ali su 
to zazbilja ljudi tuđi i dosta mizerne kondicije (bijednog 
položaja).” 

„Mizerne kondicije ?” ponovi ona kao jeka samo 
zato, da nešto kaže. 

,,A da, jer su Bukojemski golići, a Ciprijanović homo 
novus (novajlija, skorojević). Napokon, što me briga 1 
Otići će i bit će mir kao i prije.” 

Gospođica Sjeninjska pomisli, da će biti i odviše 
mira, kad ostane samo njih troje u Belčončki, ali ne 
izreče glasno te misli. 

„Idem se,” rekne, „zavrtjeti oko večere.” 

„ Idi, gazdaričice, idi !” odgovori Pongovski. „Siri 
u kući i radost i korist.” 

Nato doda : 

,,A reci, neka dadu srebrene tanjire, da pokažem 
tome Ciprijanoviću, da vrijedno posuđe nemaju samo 
oplemenjeni Armenci.” 

Gospođica Sjeninjska skoči u služinsku sobu. Ali 
htjede još prije večere obaviti drugi, za nju zamašniji 
posao, zato zovne služaka dječaka i prozbori mu : 

„Čuj, Vojtuša, skoči u Virompke i reci gospodinu 
Tačevskomu, da ga gospođica lijepo pozdravlja i šalje 
mu evo ovu mađarku. Na ti groš za put, i ponovi, što 
imaš reći ?” 

„Da gospođica pozdravlja i alje mađarku.” 

„Ne da pozdravlja, nego da lijepo pozdravlja — 
razumiješ li ?” 

„Razumijem.” 

„Pa idi ! A uzmi kožuh, jer noću opet stiska mraz. 
Uzmi i pse sa sobom. Lijepo pozdravlja... zapamti i 
vrati se odmah — osim da gospodin htjedne odgovoriti.” 

Kad je tako obavila taj posao, pođe u kuhinju, 
da se bavi večerom, koja je već bila nemalo gotova, jer 
su očekivali, da će se gospodin vratiti s gostima. Zatim 
se obuče i počešlja kosu te uđe u blagovaonicu. 

Stari je Ciprijanović pozdravi dobrostivo, jer mu je 
već u Jedlinci njezina mladost i krasota bila osvojila 

srce. Za sina je već bio miran, pa kad sjedoše za večeru 
stane se s njom veselo razgovarati, nastojeći i šalama 
razagnati neku brigu, što joj je vidio na čelu, a uzrok je 
pripisivao onome, što se zbilo. 

No večera se ne svrši povoljno po djevojku, jer se 
odmah iza druge ponude pojavi na pragu sobe Vojtu- 
ška i hučući u smrznute prste vikne : 

„Molim, gospođice, kapu ostavih, ali gospodina 
Tačevskoga nema u Virompkama, jer je otišao sa sveće- 
nikom Vojnovskim.” 

Čuvši to gospodin Pongovski začudi se, namršti 
odmah obrve, ustrmi željezne oči u dječaka i zapita : 

„Što je to ? Kakvu kapu ? A ko te je poslao u 
Virompke ?” 

„Gospođica,” odgovori sa strahom dječak. 

„Ja!” ponovi gospođica Sjeninjska. 

I videći uperene u se sve poglede veoma se smete, 
ali ne za dugo, jer joj priskoči u pomoć odmah domi- 
šljata ženska doskočica : 

„Gospodin je Tačevski dovezao amo ranjenike,” 
prozbori, „ali ga primismo loše tetića i ja, pa se zato 
rasrdi i odleti kući bez kape, a ja mu poslah kapu.” 

„Istina je, ne primismo ga baš najljepše,” javi se 
gospođa Vinicka. 

Gospodin Pongovski odahne i lice mu se malo raz- 
vedri. 

„Dobro učiniste,” rekne. ,,A kapu bih mu bio sam 
poslao, jer jamačno nema druge.” 

No čestiti se i pametni gospodin Ciprijanović za- 
uzme za Tačevskoga. 

„Moj se sin ne ljuti,” prozbori, „nimalo na njega. 
Sami ga pozvaše na boj, a on ih poslije još poveze k sebi 
zavi im rane i ugosti. Bukojemski pripovijedaju to isto! 
i dodaju, da se on igra sabljom, pa da je htio, bio bi ih 
i te kako jzramo. Ha ! Htjedoše ga poučiti, a sami nađoše 
učitelja. Ako je istina, da milostivi kralj kreće na Turke 
bit ce ondje od koristi moj Tačevski.” 

Gospodin je Pongovski nerado slušao te riječi, a 
na kraju reče : J ’ 

»Njega je te vještine izučio svećenik Vojnovski.” 
v, Svećenika Vojnovskoga vidjeh jednom na pro- 
«enju, prihvati gospodin Ciprijanović, „ali čuh o njemu 
mnogo jos za svojih vojničkih dana. Rugali su mu se na 
zooru drugi svećenici govoreći, da je njegov stan kao 

arka (lađa) i da gaji sve animalia (životinje) kao Nje. 
Inak znam, da je to bila velika sablja, a sad j 
krepost. Ako je i to gospodin Tačevski naucio od nj 
želio bih, kad mi sin ozdravi, da ne traži druge amicicije 

(prijateljstva). ^ sabor odma h baviti aukcijom (po- 
većanjem)’ vojske,” svrne razgovor gospodin Gedeon. 
„Tako je, svi se već tim zanimaju, potvrdi starosta 

^^^razgovor se dalje nastavi o ratu. Ali po večeri 
gospođica Si eninjska uhvati zgodan čas, primakne se 
k Ciprijanoviću, podigne k njemu svoje modre ocice 

i probijeli : , , , . ,, 

Vi ste, gospodine, dobri, vrlo dobri. 

”a zašto to ?” zapita Ciprijanović. 
jer se zauzeste za gospodina Jakicu. 

Za koga ?” zapita Ciprijanović. . „ 

„Za gospodina Tačevskoga. Ime mu je Jakica. ( 

A vi ga sami tako strogo prekoriste. Zašto to i 
”Gore ga je prekorio moj skrbnik. Ali priznajem 
vašoj’ milosti, da nismo radili pravo, i mislim, da ga 

tr ' b “(SWr^1rimiiUtiehu iz vaših ruku, gospo- 

^' Ce A djevojka mahne svojom zlatnom glavicom u znak 

^ ne,” odvrati ona sa sjetnim smiješkom, ,,on 

se već na ’me razljutio zauvijek...” v . . 

Ciprijanović je pogleda zbilja dobrim, očinskim 

pogledom ^ ^ ge na dra žesni cvjetiću, mogao raz- 
ljutiti zauvijek^ , No §t0 j e do utjehe, bila bi za njega 

najbolja’ kad bi mu vi, milostivi gospodine, sami rekli, 
da se na nj ne ljutite i da vidite njegovu nevinost Onda 
bi mu i skrbnik morao dati kakvu god zadovoljštinu, 

a tu mu moramo dati.” , x + 

Vidim, da vi, gospođice, niste bili bas tako strogi 
prema njemu, kad se tako živo zauzimljete za njega. 

Jer me grize savjest i ne trpim ničije krivde, a on 
je opet sam na svijetu i vrlo, vrlo ubog.” 

F Onda ću vam reći, gospođice, da sam to vec odlu 
cio u duši ! Vaš mi skrbnik, kao gostoljubm susjed, iz- 
javi da me ne će pustiti, dok mi sin ne ozdravi, ali bih 

i Stašu i Bukojemske već sutra mogao povesti kući. 
Prije toga ću jamačno poći k gospodinu Tačevskomu 
i k svećeniku Vojnovskomu, i to ne radi kakve dobrote, 
van zato, jer znam, da sam im to dužan. Ja ne kažem, 
da sam zao, van samo mislim, ako je ovdje ko dobar, 
nisam ja, nego vi, gospođice. Ne protivite se !” 

Ona se ipak usprotivi, jer osjeti, da joj nije stalo 
samo do pravednosti prema Jakici, nego i do drugih 
poslova, za koje nije mogao znati gospodin Ciprijano- 
vić, jer nije poznavao djevojačkih tajna. Ipak se njeno 
srce napuni zahvalnošću prema njemu i na laku noć 
mu poljubi ruku. Zato se rasrdi na nju gospodar Pon- 
govski. 

„Ta to je istom treće pokoljenje,” reče, ,,a prije 
su bili trgovci. Pamti, ko si !” 


vi. 


Dva dana poslije pođe Jakica s deset dukata u Ra- 
dom, da se prije puta pristojno opremi, a svećenik Voj- 
novski ostane u stanu. Tu je razmišljao, otkuda bi uzeo 
više novaca za svu vojničku opremu, za kola, za ko- 
nje, za pratnju i sluge. To je sve morao imati drug, koji 
je volio ozbiljno društvo i nije htio, da ga drže šetljom 
petljom. 

Osobito je tako morao uraditi Tačevski, jer je nosio 
veliko i slavno ime, iako već poznato i zaboravljeno u 
Republici. 

Jednoga dana dakle sjedne svećenik Vojnovski 
za stolić, namršti obrve, te mu se bijela kika spusti na 
čelo, i stane računati. Animalija (životinje), t. j. pas 
File, pripitomljena lisica i jazavac prebacivali su se 
pod njegovim nogama, ali on nije za njih mario. Tako 
je silno bio obuzet i zabrinut, jer mu ,, kalkulacije” (ra- 
čuni) nikako nisu uspijevale i svaki se čas kidali. Nije 
dostajalo ne samo za manje stvari, nego ni za glavne. 
Starčić je sve jače tro čelo, a napokon se stao sam sa so- 
bom razgovarati. 

„Uzeo je deset — dobro. Jamačno mu ne će ostati 
ništa. Brojmo dalje : od pivovare Kondrata posudio 
pet, od Sloninke tri, to je osam. Od Dude šest pruskih 
talira i jahaći konj posuđen. Isplatit će se ječmom, ako 

S i - m Z 3fh d " 0 z,Sa CrV Mal'o!' i ’SSMJ'® ' *>» *Hg| 

za‘ momka, ^ imao bi s iabag- « 

FaL'attfaloKmani nije ^ube je- ako - padna 
Sfl’J takta novcem može samo u dragone 

"^aSr i S ma M pIX S ' S tfctt P™“. 

„jaKica mid .r . ’ ii, 11f i q ci ? nema sto kazati. 

Ali ako poslije zapitaju . otkuda si . v r y; e . 

S Crkveni S ?&! 

v^e^a* ^riađe^gdfegod^Veća Pjj^'j^g^svako 5 dob^Go^ 

milostivi Gospodine, ne će ništa uamanjkati, a jadnom 
« I"“ rZu/da pruski taliri, koji potjeću 

šSsfeSS 

naime metnuo pod • n0 ““ £fe oslećao dostojnim čuda, 

12 SS rSi^^olom, 

ier se neko dovezao pred župski stan. 

7a časak se otvore vrata i u sobu stupi visok, siv 
muž, cr5m oć“n, koje su . gledale mudro , dobrostivo. 

On se pokloni na pragu te izusti . 

»A* sa ™ viS" vt 'gospodine^ na proštenju » 
PSetfi’ali 'samo Izdaleka, 8 jer je bila srlna vreva, 


* n„ cv Stienana ie narod bacao svakakvo žito na sve- 
ćenika kod oltlm na spomen kamenovanja toga sveca. 

vikne svećenik i stupi živo prema gostu. „Pozdravljam 
vas radosno u svojoj skromnoj kući.” 

„I ja radosno dolazim ovamo,” odgovori Ciprijano- 
vić. ” Velika je i mila dužnost pozdraviti tako znameni- 
toga viteza i tako svetoga svećenika.” 

Rekavši to poljubi starčića u rame i u ruku, premda 
se on branio veleći : 

„Ta kakva svetost ! Možda evo ove živine imaju 
više zasluga pred Bogom nego ja.” 

Ali je Ciprijanović govorio tako otvoreno i iskreno, 
te odmah tim osvoji svećenika Vojnovskoga. Počne dakle 
jedan drugome govoriti prijazne riječi, koje su tekle iz srca. 

„Upoznah i sina vaše milosti,” rekao je starac, 
„čestit je to kavalir i plemenitoga vladanja. Oni su 
Bukojemski uza nj jedva kao njegovi dvorani... Kažem 
vam, gospodine, da ga je Jakica Tačevski odmah tako 
zavolio, te ga samo neprestance hvali.” 

„Tako i moj Staso. Često biva, da se ljudi pobiju, 
a onda zavole. Niko između nas nema nimalo mržnje 
na gospodina Tačevskoga, nego bismo svi rado sklopiti 
s njim iskrenu amiciju (prijateljstvo). Bio šam i kod njega 
u Virompkama i dolazim odonud. Mislio sam, da ću ga 
naći ovdje, pa sam htio pozvati u Jedlinku vas, vele- 
časni dobrotvore moj, i njega.” 

„Jakica je u Radomu, ali će se još ovamo vratiti i 
jamačno će rado slušati... Ah, vidite, gospodine, kako 
su se prema njemu ponašali u Belčončki.” 

„1 sami su to opazili,” odgovori gospodin Ciprijano- 
vić. „pa već to žale : ne gospodin Pongovski, nego ženske.” 

„Gospodin je Pongovski nazuban čovjek kao malo 
ko, i jednom će dati o tom težak račun pred Bogom, 
a što je do ženskih — Bog s njima. . . Čemu tajiti : svemu 
je tomu dvoboju uzrok jedna od njih !” 

„I ja sam to naslutio, prije nego mi je sin potvrdio. 
Ali je to nevini uzrok.” 

„Sve su one nevine... A znate li, gospodine, što 
propovjednik govori o ženama ?” 

Gospodin Ciprijanović nije znao, pa svećenik Voj- 
novski uzme s police vulgatu i pročita odlomak iz Propo- 
vjednika, a na to će : 

,,A što ?” 

„Ima i takih,” odgovori Ciprijanović. 

■„Ni Jakica ne ide s drugoga uzroka u svijet. Ali 
ga od toga nisam nikako odvraćao. Naprotiv !” 

VII. 


„Kako ? Odmah odlazi ? Ta rat će se početi tek 
doljeta.” 

„Znate li to stalno, gospodine ?” 

„Znam, ja se raspitujem, a raspitujem se zato, 
jer ni svoga sina ne ću zadržati.” 

„To mi je plemić! A Jakica odlazi odmah, jer mu je, 
kažem istinu, teško ostati ovdje.” 

„Razumijem, razumijem sve. Žurba je najbolji 
lijek u takim slučajevima.” 

„Zato će se u ovim stranama i zabaviti samo to- 
liko, koliko bude trebalo, da Virompke proda ili založi. 
Mali je to posjed, ali ipak svjetujem Jakicu, neka radije 
založi, nego da proda. Sve ako se i ne bi nikad vratio, 
uvijek se može pisati po njima, a to je dostojnije za čo- 
vjeka njegove krvi i imena.” 

„Mora li zbilja prodati ili založiti ?” 

„Mora. Čovjek je siromah, puki siromah. Vi znate, 
koliko stoji bojna oprema, a on ipak ne može služiti 
u dragonskoj regimenti.” 

Gospodin se Ciprijanović časak zamisli, a onda će : 

„Znate što, velečasni, možda bih vam ja uzeo Vi- 
rompke u zalog.” 

Svećenik Vojnovski porumenje kao djevojka, kojoj 
mladić prizna ono, što je živo željela čuti. Ali mu ta 
rumen preleti tako brzo preko lica, kao što ljetna mu- 
nja preleti večernjim nebom. Onda pogleda oštro Ci- 
prijanovića i zapita : 

,,A što će vama to ?” 

No on odgovori sa svom iskrenošću čestite duše : 

„Što će mi to ? Pa hoću poštenom mladiću iskazati 
uslugu bez svoje štete, a za nju ću još steći zahvalnost. 
Ne bojte se, oče dobrotvore, imam ja u tom i svoj račun. 
Evo otpremit ću svoga jedinca u istu onu četu, u kojoj 
bude služio gospodin Tačevski, i slutim, da će moj Stašo 
naći u njemu dobra druga i prijatelja. Znate, kako je 
zamašno društvo i što je dobar prijatelj uz bok i u ta- 
boru, gdje lako dolazi do svađe, gdje još lakše dolazi smrt. 
Bog mi nije škrtario s bogatstvom, a dao mi je samo 
jedno dijete. Gospodin je Tačevski muževan, trijezan, 
vještak sablji, kako se pokazalo, i veličina, jer ste ga 

vi uzgojili ! Neka budu on i Stašo kao Orest i Pilad. 
To je moj račun.” 

Svećenik mu Vojnovski široko raskrili ruke. 

„Pa sam vas je Bog poslao ! Za Jakicu jamčim ja 
kao sam za sebe. Zlatni je to momak, a srce mu je zahvalno 
kao rodna zemlja. Sam vas je Bog poslao ! Sad će se 
momče moći pokazati, kako dolikuje Tačevskomu Po- 
vali. A što je najglavnije, kad ugleda široki svijet, mo- 
žda zaboravi onu djevojku, radi koje je toliko godina 
potratio i toliko pretrpio.” 

„Pa je li je odavno milovao ?” 

,,A da pravo kažem, od maloga djeteta. A i sada 
ne govori ništa, stiska zube, vije se kao ugor na udici. 
Nek ide što prije, jer od toga nije moglo i ne može ništa 
biti.” Časak nastane muk. 

„Ipak treba acuratissime (posve tačno) raspresti 
te poslove,” progovori najposlije starac. „Koliko vi, 
gospodine možete dati u zalog Virompaka ? Jadna je 
to krpica.” 

„Pa i sto dukata.” 

„Bojte se, gospodine, Boga !” 

,,A zašto ? Ako mi gospodin kada to isplati, sve 
jedno je, koliko dam. Ako li ne isplati, doći ću do svoga, 
J er v su tu naokolo zemlje slabe, a to je nova zemlja u 
krčevini, pa zato mora biti dobra. Ja ću na povratku 
uzeti sa sobom Stasu i Bukojemske u Jedlinku, a vi 
budite ljubazni, pa dođite čim se gospodin Tačevski 
vrati iz Radoma. Novci će biti gotovi.” 

,,S neba ste pali, gospodine, zajedno sa svojim 
bogatstvom i sa svojim zlatnim srcem,” odgovori sve- 
ćenik Vojnovski. Zatim naloži, neka donesu medovinu 
sam nalije u vrčiće te stane piti veselo, kao što piju ljudi! 
kojima je radost u srcu. Ali se kod trećega vrčića uoz- 
bilji svećenik i progovori : 

„Za pomoć, za dobru riječ, za poštenje vašeg gospod- 
stva dopustite, da barem platim dobrim savjetom ” 

„Ne dajte sinu u Virompke. Djevojka je glatka 
vise .nego se može pomisliti. Može pritom sama u sebi 
oiti i čestita, ne poričem, ali je ona Sjeninjska. Tim se 
ne ponosi ona sama, ali i gospodin Pongovski tako, 
e se staromu ne bi činilo odviše, kad bi posegao za njom 

sina 1 sam na s kraljević Jacobus. Čuvajte 

a, ne dajte mu, da o tu oholost povrijedi mlado srce 

ili rani smrtno kao i Jakica. To vam govorim kao iskreni 
i dobrohotni prijatelj, jer bih rado platiti dobro dobrim. 

Gospodin Ciprijanović potegne rukom po ćelu te 
rekne * 

Špadoše nam u Jedlmku radi putne neprilike 
kao s oblaka. Ja nekad pođoh u kuću gospodina Pongov- 
skoga, kao susjed u posjete, ali njega ne bi k meni. Odatle 
upoznah njegovu oholost pa više ne iskah njegova prija- 
teljstva ni poznanstva. To dođe samo. Ipak sina ne cu 
naseliti u Virompkama, niti ću mu dopustiti, da zano- 
vijeta u Belčončki. Mi nismo stari plemići kao Sjeninj- 
ski, a možda ni kao Pongovski, ali smo plemići izrasli 
iz rata, iz onoga što boli, kako je govorio gospodin 
Carnjecki. Svoj ćemo ugled znati sačuvati, i moj je sin 
za to osjetljiv kao i ja. Mladu se teško očuvati od Kupi- 
dovih strijela, ali ću vam reći, velečasni, što mi reče 
Stašo, kad sam ga u Belčončki pitao za djevojku : , Volim, 
kaže, „ne otkinuti jabuke, nego skakati previsoko. 
Jer ako ne doskočim, bit će me stid F ” 

„0, to je pametna glava!” vikne svećenik. 

„Taki je on bio od malih nogu !” odvrati ponosno 
Ciprijanović. Usto mi još reče, da je sada doznao, što 
je ta djevojka bila za Tačevskoga i što je za nju pod- 
nio, pa da ne bi ni za što htio biti na putu onako vrijed- 
nom kavaliru. Ne, velečasni dobrotvore, ne uzimljem 
ja zato u zalog Virompke, da mome sinu bude blizu 
do Belčončke. Neka mi Bog momka čuva i obrani od sva- 
koga zla !” 

„Amen. Vjerujem, kao da govori anđeo. A onu go- 
spođicu nek uzme ko treći, pa sve ako će i koji od Bu- 
kojemskih, što se ponose tako velikim rodbinstvom. 

Ciprijanović se nasmije, ispije medovinu, oprosti 
se i ode; 

Svećenik Vojnovski pođe u crkvu, da zahvali Bogu 
na nenadanoj pomoći, a onda će nestrpljivo čekati Ta- 
čevskoga. A kad se napokon Jakica povrati, potrči 
k njemu na dvorište, pograbi ga u naručje te povikne : 

„Jakice ! za jedan potprug možeš platiti deset 
dukata. Sto crvenjaka imaš kao na stolu i Virompke 
ostaju u tebe !” 

A Tačevski upre u njega oči upale od muke i nesna 
te zapita u čudu : 

„Što se dogodilo ?” 

Dogodilo se zbilja nešto dobro, jer je poteklo iz 
čestitoga ljudskog srca. S najvećim veseljem opazi 
svećenik Vojnovski, da se Jakica uza sve jade i različne 
patnje opasao kao novom srčanošću na vijest o ugo- 
voru s Ciprijanovićem. Nekoliko je dana govorio i mislio 
samo o konjima i kolima, o bojnoj opremi i služinčadi 
tako, te se činilo, da u njegovoj duši nema više mjesta 
ni za što drugo. 

„To ti je lijek, to je balzam i melem,” ponavljao je 
sebi u duhu svećenik Vojnovski. „Ta ako bi žena koga 
ne znam kako zaplela, ako bi bio ne znam kakvi nesret- 
nik, ipak, ide li na vojnu, mora pogađati, da ne bi ku- 
pio zadušljiva ili sipljiva konja. Mora izabrati dobru 
sablju, izmjeriti oklop i okušati dva tri puta koplje, 
a tim se animus (duh) odmah odvrati od žene te, zaba- 
vljen đoličnijim stvarima, i srcu zajamči olakšicu.” 

Sjeti se, kako je nekad, za mladih ljeta, sam tražio 
na vojnici zaborav ili smrt. No sad još nije planuo 
rat, a Jakici je u svakom slučaju daleko do smrti, pa 
ipak je sav obuzet bojnim pohodom i poslovima, koji 
su s njim povezani. 

A bilo je mnogo posla. 

Oba Ciprijanovića dođoše opet k svećeniku Vojnov- 
skomu, kod kojega je stanovao Jakica. Zatim zajedno 
pođoše u grad, da napišu spis o zalogu. Ondje Jakica 
uredi dio svoje opreme, dok mu iskusni i promišljeni 
svećenik Vojnovski preporuči, neka preostalo naruči 
u Varšavi ili u Krakovu. To je ispunilo nekoliko dana 
od jutra do večera. Pritom je već posve izliječeni od 
neznatne rane Stanislav Ciprijanović gorljivo pomagao 
Jakici, s kojim se sve bolje upoznavao i srdačnije sprija- 
teljio. 

Videći to radovala su se ona dva starca, jer je obojici 
do toga bilo mnogo stalo. Čestiti gospodin Serafin počne 
i žaliti, što gospodin Jakica odlazi tako brzo i nagovarati 
svećenika, neka odviše ne požuruje njegova odlaska. 

„Razumijem,” progovori, „razumijem dobro, za- 
što bih ga rado, oče dobrotvore, otpremiti što prije, ali 
moram pravo reći, da ja o toj gospođici Sjeninjskoj 
ne mislim zlo... Istina, u prvi mah iza dvoboja nije baš 
odviše prijazno primila Jakicu, ali pomislite, da su Stašo 
i bukojemski netom istrgnuli nju i gospođu Vinicku 
-I UCJ , lh ra lj a - .kakvo čudo, da ju je videći njihove 
ane i krv obuzeo gnjev, koji je, kako znam, u njoj razja- 

rivao naumice i Pongovski. Ta — to je zbilja kivan čo- 
vjek, ali djevojka, kad sam bio tamo kod njih, dođe 
k meni već sasvim skrušena : „Priznajem,” kaže, „da 
nismo pravilno uradili, i da toga gospodina Jakicu mo- 
ramo utješiti.” I odmah ti joj 'se skvasiše očice, te mi se 
smilila, jer joj je lišće nada sve blago. Ali ima pravednu 
dušu i osjeća krivdu...” 

„Za Boga miloga, neka Jakica za to ne zna, jer bi 
mu srce opet došlo u grlo, a jedva je počeo bolje disati. 
Utekao je odonud bez kape, prisegao, da se ne će vratiti 

i neka ga Bog od toga čuva. Ženske su, vidite, kao 

krijesnice, što u Jedlinki na pustim barama hodaju po 
noći. Goniš li je, uteče ; bježiš li, goni te. Eto tako je !. „ 
„Mudra je ta riječ, pa je moram zabilježiti za Stasu. 
„A Jakica neka ide što prije. Već mu spremih listove 
raznim znancima i dostojanstvenicima, koje poznavati 
prije, nego li su bili dostojanstvenici, pa nekim uglednijim 
vojnicima. U tim listovima preporučujem i vašega sina 
kao vrijednoga kavalira, a kad mu dođe doba za odla- 
zak, dat ću mu i u ruke, premda je to moždani suvišno, 
jer će mu već ondje Jakica utrti put. Neka služe skupa.” 

„Hvala vam, oče dobrotvore, od sve duše. Da, neka 
služe skupa i neka do kraja života ostanu u stalnoj 
amiciciji (prijateljstvu). Govorili ste o četi kraljevića 
Aleksandra, kojoj je zapovijedao Zbješkovski. Odlična 
je to četa i najprva u konjaništvu. Bio bih vrlo veseo, 
da stupi u nju Stanislav. No on mi reče : ,Laka konjica 
radi šest dana u tjednu, a husari gotovo samo u nedjelju.’ ” 
„Generaliter (općenito) reče istinu,” prihvati sve- 
ćenik. „Husare ne šalju na četovanja, a rijetko koji izlazi 
na puškaranje, jer ne dolikuje takome junaku da se bije 
bilo s kim. Ali kad dođe njihova nedjelja, tako se napiju 
i nakvase, da drugi ni u šest dana toliko krvi ne istroše. 
Uostalom ne zapovijedaju ratu, već rat zapovijeda, 
pa se kadikad dogodi, da i konjanici imaju svaki dan 
posla.” 

„Vi, oče dobrotvore, znate to najbolje... 
Svećenik Vojnovski časak sklopi oči, kanda bi se 
rado potanje sjetiti prošlih dana, onda digne staklenku, 
pogleda na med pri svijetlu, potegne dva tri gutljaja 

te prozbori : v , , 

„Tako je bilo, kad smo pod konac švedskoga rata 
pošli, da kaznimo izdajicu elektora (izbornika) za tajni 
sporazum s Karolusom. Gospodin maršal ponese oganj 

i mač pod sam Berlin. Bio sam tada vojnik u njegovoj 
konjaničkoj četi, kojoj je Viktor bio poručnik. Ivan 
Brandenburžanin nam se opirao, kako je mogao : sad pješa- 
dijom, sad pučkim ustankom, u kojem je bilo njemačko 
plemstvo — i kažem vam, da su se napokon nama husa- 
rima kao i dvorskim kozacima jedva ruke držale ra- 
mena.” 

„Je li to bio tako težak posao ?” 

„Nije baš bio težak, jer su se jadnicima tresli u ru- 
kama mušketi i sulice, kao grane na vjetru, čim bi nas 
opazili, ali je bio danomice od zore do mraka. Zabodeš 
li koplje u prsa ili u pleća, jednako se trudiš. Hej, mila 
je to bila vojna, jer kako rekoh : teška. A opet se nikad 
u životu ne nagledah toliko ljudskih i konjskih zadnjica, 
koliko onda. Opustošismo i polak Brandenburga tako 
svojski, te je i Luter u paklu plakao.” 

„Milo se sjetiti, da je izdaja dobila doličnu kaznu.” 

„Dakako, milo je. Poslije dođe izbornik k gospodinu 
Ljubomirskomu, da moli mir. Ja toga ne vidjeh, ali su 
mi poslije pričali vojnici, da je gospodin maršal hodao 
po taborištu podbočivši se, a izbornik tapkao neprestance 
za njim i klanjao mu se tako, te se nemalo vlasuljom 
doticao zemlje, a obujmljivao je maršalu i koljena. Da- 
pače kažu, da je i cjelivao, gdje se dalo. Ali ne vjerujem 
baš tvrdo, jer je gospodin maršal bio ponosna srca, pa 
je rado neprijatelja pritiskao, ali je usto bio i političan 
čovjek, pa ne bi dopustio ništa takva.” 

„Daj Bože, da s Turcima bude kao onda s Branden- 
buržanima.” 

„Moje iskustvo nije visoko, ali je dugo, pa ću vam 
reći iskreno, da mislim : bit će tako ili još bolje. Gospodin 
je maršal bio iskusan i osobito srećan ratnik, ali se ipak 
ne može sravniti s našim sadašnjim srećnim milosti- 
vim vladarom.” 

Zatim se stanu sjećati svih kraljevih pobjeda i bi- 
taka, u kojima su još sami sudjelovali, pijući u zdrav- 
lje kraljevo i radujući se, da će se pod takim vođom 
mladi ne samo naužiti rata, nego će se dostati i neizmjerne 
slave, osobito zato, jer će se ratovati s vjekovnim neprija- 
teljem križa. A zapravo o tom ratu nije niko ništa do- 
bro znao. 

Nije bilo znano, hoće li turska sila krenuti najprije 
na Republiku ili na cesara. 0 savezu se s austrijskim 
dvorom imalo pretresati istom na saboru. Ali su već na 

plemićkim sastancima i na okružnim zborovima^ govo- 
rili samo o ratu. Osobito su ga naviještali državnici, 
što su boravili u Varšavi i na dvoru A osim toga je či- 
tav narod obuzela nekakva slutnja, da mora doći do 
rata. Slutnja nemalo jača od sđme izvjesnosti; a nastala 
zajedno iz dotadašnjih kraljevskih djela i iz općene 
volje i iz narodnih zadataka. 


VIII. 

Putem iz Radoma zamoli svećenik Vojnovski Ci- 
prijanoviće, neka se svrate u župski stan, da odahnu, 
a onda će on zajedno s Jakicom k njima u Jeđlinku. 
Međutim ga iznenadiše trojica gospode Bukojemskih. 
Marku je bila presječena potključnica pa se još nije mo- 
gao kretati. Ali Mate, Luka i Ivan dođoše, da pozdrave 
starca i zahvale mu na povezu. Ivan je bio bez maloga 
prsta, a stariji su imali jake brazgotine — jedan na čelu, 
drugi na licu — ali su se uostalom bili posve izliječili 
i bili su zdravi kao kremen. 

Pred dva dana su se bili spremili u pustaru u lov, 
i zapalili medvjedicu, koja je spavala u brlogu, te je 
ubili sulicama, a medvjedića dovezoše svećeniku, čija 
je ljubav prema šumskoj zvjeradi bila općeno poznata. 

Starčić ih je bio zavolio kao „iskrene momke”, pa se 
obradovao i njima i medvjediću. I gotovo je zaplakao 
od smijeha, kad je medvjedić pograbio jedan vrčić 
medovine, nalivene za goste, stao strahovito rikati, 
da prestraši sve kako treba i zajamči sebi plijen. 

A videći, da mu niko ne otimlje, stane na zadnje 
noge te ispije kao i čovjek, a to uzbudi još veću radost. 

„Ne ću ga postaviti ni za pivničara ni za pčelara,” 
progovori obradovani svećenik. 

„Ha !” vikne smijući se Stanislav Ciprijanović, 
„malo je bio u školi Bukojemskih, ali se za jedan dan 
toliko okoristio, koliko se u šumi ne bi naučio za svoga 
vijeka.” 

„A nije istina,” odgovori Luka, „jer je to zvijer, 
koja po prirodi ima toliko pameti, te zna, što je do- 
bro. Jedva ga dovedosmo iz šume, odmah se napio ra- 
kije kanda je u šumi pio svako jutro. Onda je ćušnuo 
psa : ,Na ti (veli), ne njuši me,’ i pošao spavati.” 

„Hvala vam, gospodo, iskreno ću mu se radovati,” 
reći će svećenik, „ali ga ne ću postaviti za pivničara, 
jer se dobro razumije u pijančevanje pa bi ga gorljivo 
pohađao.” 

„Medvjed pogodi štošta / 4 primijeti Ivan. ,,U sve- 
ćenika je Glominjskoga u Pšitiku taki, da vele, sviri na 
orgulje. Ali se neki smućuju, jer kadšto rikne i sam, 
osobito kad ga podraže štapom.” 

„Nema tu smutnje,” odgovori svećenik. „Ptice grade 
sebi gnijezda u crkvama i pjevaju na slavu Božju, a niko 
se time ne sablažnjuje. I svaka je živina sluga Božji, 
a Spasitelj se rodio u stajici.” 

„Usto kažu,” prihvati Mate, „da je Gospodin Isus 
mlinara pretvorio u medvjeda, pa je možda u njemu 
ostala ljudska duša.” 

A na to će stari Ciprijanović : 

„Onda ste vi ubili mlinaricu, pa zato morate odgo- 
varati. Milostivi se kralj veoma stara za svoje medvjede, 
pa ne drži šumara za to, da mu ih ubijaju.” 

Čuvši to tri brata teško se zabrinuše, pa istom na- 
kon duga promišljanja progovori Mate, da rekne nešto 
na obranu skupnoga djela : 

„Ah, pa nismo li plemići ? Bukojemski su dobri 
kao i Sobjeski.” 

Nu Luki sine u glavi srećna misao, pa odmah raz- 
vedri lice : 

„Dadosmo kavalirsku riječ,” prozbori, „da ne ćemo 
strijeljati medvjeda, je li istina ? Pa i ne strijeljamo, 
nego bodemo.” 

„Naš milostivi kralj ne misli sada na medvjede,” 
primijeti Ivan, ,,a usto mu niko ne će prijaviti... Neka 
se usudi koji čuvar. . . Ha ! Ipak šteta, što se s tim po- 
hvalismo gospodinu Pongovskomu i gospodinu Gro- 
thusu, jer je gospodin Grothus putovao baš u Varšavu, 
a jer često vidi kralja, može mu to prigodice izbrbljati.” 

,,A kada ste sreli Pongovskoga ?” zapita svećenik. 

„Jučer. Baš je pratio gospodina Grothusa. Znate li, 
dobrotvore, gdje je krčma, što se zove Razbojnički brlog? 
Uđoše onamo, dok im konji odahnu, i nađoše nas. Onda 
nas Pongovski stane pitati štošta, pa zapita i za Jakicu.” 

„Za me ?” zapita Tačevski. 

„Da. ,Je li istina (pita), da Tačevski ide u vojsku T ” 

„Kažemo : Istina je !” 

,,A kada ?” 

„Sva prilika naskoro.” 

Onda će Pongovski opet : 

„To je dobro, ali valjda u pješake.” 

Na to se svi rasrdismo, a Mate reče : 

„Nemojte vi, gospodine, pomišljati takih stvari, 
jer je Jakica sad naš prijatelj, pa bismo morali posegnuti 
za nj.” 

I mi stanemo malko tepati, a on se uspregne i rekne : 

„Ne govorim ja toga iz kakve nesklonosti, već znam, 
da Virompke nisu starostvo.” 

„Starostvo ili nestarostvo, ali k sebi prste, dje- 
vere,” vikne svećenik. „Nek on za to ne razbija glave.” 

Ali je očito gospodin Pongovski drugačije mislio 
o toj stvari i razbijao glavu za Jakicu, jer sat poslije 
momak s novim vrčem medovine donese i list s peča- 
tom te će : 

„Došao je izaslanik od gospodina iz Belčončke.” 

Svećenik Vojnovski uzme list, raspečati ga, otvori, 
udari dlanom u list, približi se k prozoru i stane čitati. 
A Jakica već poblijedi od uzbuđenosti. Gledao je u onaj 
list kao u dugu, jer mu je slutnja govorila, da će govoriti 
o njemu. Kroz glavu su mu prolijetale misli kao lasta- 
vice : možda se stari pokajao, možda moli za oprošte- 
nje ? Tako i mora biti, pa dapače i ne može biti inače. 
Ta Pongovski nije imao prava da se srdi za ono, što 
se dogodilo, više od onih, koji su trpili u sukobu. I eto, 
javila se savjest : priznao je nepravednost svoga postupka, 
shvatio je, kako je teško skrivio čovjeku pa mu želi 
popraviti krivdu. 

Srce stane u Jakici udarati kao mlatom : Oh, poći 
ću — prozbori sam sebi u duši — nije za me ona sreća, 
pa ako i opraštam, ne ću moći zaboraviti. Ali da barem 
jednom ugledam prije odlaska onu tako okrutnu, a tako 
ljubljenu Ankicu, da je se još jednom nagledam, da ču- 
jem jedan njezin glas — toga mi, milosrdni Bože, ne 
uskrati ! 1 misli su letjele još brže od lastavica. No prije 
nego su preletjele, dogodi se nešto posve neočekivano, 
jer svećenik Vojnovski naglo zgužva list u rukama i 
lati se za lijevi bok, kanda traži sablju. Lice mu se za- 
lije krvlju, vrat nabrekne, a oči siplju munje. Bio je na- 
prosto tako strašan, te su Ciprijanovići i Bukojemski 
gledali u njega tako zabezeknuti, kao da se nekom čaro- 
lijom pretvorio u drugoga čovjeka. 

U sobi zavlada gluhi muk. 

Međutim se svećenik nagne k prozoru, kao da gleda 
nešta kroza nj, onda se okrene, pogleda najprije po zi- 
dovima, a onda u goste. No očito se već savladao i ra- 
zabrao, jer mu lice poblijedi, a plamen u očima ugasi. 

„Gospodo,” progovori, „to nije samo žestok čo- 
vjek, nego i posve zločest. Jer se desi svakome, da u že- 
stini rekne više, nego je pravo, ali u kivnosti dalje kriva 
činiti i gnjaviti drugoga, to već nije ni plemićki ni ka- 
tolički.” 

Rekavši to nagne se k zemlji, digne zgužvani list 
i okrene se k Tačevskomu : 

„Jakice, ako ti je ostala još kakva treščica u srcu, 
ovim ćeš je nožem izvući. Čitaj, nebogi, čitaj naglas, 
jer se ne treba tebi stidjeti, već onome, koji je napisao 
to pismo. Neka doznadu gospoda, kakav je gospodin 
Pongovski.” 

Jakica pograbi drhtavim rukama list, razvine ga i 
stane čitati : 

„Vrlo milostivi svećeniče, župniče, dobrotvore, 

etc. etc. (itd. itd ). Doznadoh, da će naskoro 

poći u vojsku Tačevski iz Virombaka, koji je često bivao 
u mojem domu. Sjećam se kruha, kojim sam ga hranio u 
njegovu uboštvu, i usluga, za koje sam ga kadikad znao 
upotrebljavati. Zato mu šaljem jahaćega konja i dukat 
za potkove s preporukom, da ga ne bi potratio za druge 
nepotrebne stvari. Preporučujući zajedno svoje drago- 
voljne i gorljive službe, pišem se... etc. etc.” 

Kad je Jakica pročitao list, tako silno poblijedi, 
te se nazočni prestrašiše za nj, naročito svećenik, koji 
nije bio stalan, nije li ta bljedoća vjesnica bijesne pro- 
vale. A znao je, kako strašan biva u gnjevu taj navadno 
blagi mladić. Odmah ga stane usprezati : 

„Pongovski je star i nema ruke,” prozbori žurno, 
„ne možeš ga izazvati!...” 

No Tačevski nije planuo jer je neizmjerno i bolno 
zaprepaštenje nadvladalo i premašilo svako drugo čuv- 
stvo. 

„Ne mogu ga izazvati,” ponovi kao jeka, „ali zašto 
me on još gazi ?” 

.N a t° se digne stari Ciprijanović, uzme obje ruke 
Jakičine, potrese ih silno, onda ga poljubi u čelo i rekne 

»Pongovski je osramotio samo sebe, a nije tebe, 
a okaniš li se osvete, još će se svaki više diviti tvojoj 
krasnoj duši, dostojnoj velike krvi.” 

„To su mudre riječi !” vikne svećenik. „Moraš po- 
kazati, da si ih dostojan...” 

Jakicu zagrli zatim Stanislav Ciprijanović. >( 

„Pravo ti kažem,” probijeli, „sve te više ljubim. 

Ali gospodi Bukojemskim, koji su škripali nepre- 
stance, otkad su čuli pismo, nije taj preokret nimalo bio 
po volji. Poput Stanislava stanu i oni grliti Jakicu. 

„Neka bude kako mu drago,” javi se napokon 
Luka. „Ali bih ja na mjestu Jakičinu sam drugačije 
uradio.” 

„Kako ?” zapitaju radoznalo dva brata. 

„Ne znam bas, kako, ali bih se domislio i ne bih 
oprostio.” 

„Kad ne znaš, ne javljaj se.” 

,,A vi tobože znate ?” 

„S mirom, gospodo!” rekne svećenik. ,,Ne ćemo ne, 
toga lista ostaviti bez odgovora, ali je kršćanski i katoli- 
čki okaniti se osvete.” 

„Ah, a i velečasni se mašio za bok u prvi mah”. 

„Dugo sam o boku nosio sablju. Mea culpa (moj 
grijeh). Kako rekoh, još je i to, da je Pongovski starac i 
bezruk. Tu nisu ni zašto željezni razlozi. . . I reći ću vam, 
da mi se baš zato gadi sasvim taj zatočni čovjek, što tako 
ružno iskorišćuje nekažnjivost.” 

„Ipak će mu biti pretijesno u našoj okolici,” reći 
će Ivan Bukojemski. „Naša će se glava postarati, da 
živa noga ne stupi pod njegov krov.” 

„Međutim treba otpisati,” prekine svećenik, ,,i to 
odmah.” 

Ipak su se još časak pogađali, ko ce odgovoriti : 
Jakica, komu je list bio namijenjen, ili svećenik, komu 
je poslan. Uglaviše, da će svećenik. Sam Tačevski riješi 

to veleći : . . 

„Za me je sva ta kuća i svi ljudi kao pomrli, i sreća 
za njih, da to rekoh sebi u duši.” , 

„Tako i jest ! Mostovi su spaljeni !” dobaci svećenik 
tražeći pero i papir. 

Na to će Ivan Bukojemski : 

„Dobro je, da su mostovi spaljeni, ali bi bolje bilo, 
da i’Belčončke nestane u dimu! Bivalo je tako u nas 
na Ukrajini, kad bi se naselila kakva tuđa protuha i 
s ljudima ne umjela živjeti, da bi njega samoga po- 
sjekli, a imetak mu u dim !” 

Niko se ipak ne osvrnu na te riječi osim staroga 
Ciprijanovića, koji mahne nestrpljivo rukom i odvrati : 

„Vi ste, gospodo, došli u ove strane iz Ukrajine, 
ja iz Lanova, a gospođin Pongovski ispod Pomorana. 
Prema vašoj bi doskočici gospodin Tačevski mogao sve 
nas držati protuhama. Ali znaj, da je Republika velika 
kuća, u kojoj stanuje plemićka obitelj i u njezinu je 
svakom kutu svaki plemić kod kuće...” 

Nastade muk. Iz prisoblja se samo čulo škripanje 
pera i poluglasni izgovor riječi, što ih je svećenik govorio 
sam sebi. 

Tačevski je naslonio čelo na ruke i časak sjedio ne- 
pomično. Naglo se ispravi, pogleda nazočne i prozbori: 

„Ima nešto, čega ja ne mogu razumjeti.” 

„Ni mi ne razumijemo,” odvrati Luka Bukojemski, 
„ali ako se napiješ još medovine, i mi ćemo se napiti.” 

Jakica nesvijesno nalije medovine u vrčeve, a za- 
jedno nastavi idući za tokom svojih misli : 

„Jer se Pongovski mogao uvrijediti zato, što se 
dvoboj započeo u njegovoj kući, premda se take stvari 
zbivaju svuda. Ali on sad zna, da ja nisam izazvao, zna,, 
da me je nepravo uvrijedio pod mojim krovom, zna, 
da sam se s vama, gospodo, već pomirio, zna, da se više 
ne ću pokazati u njegovoj kući, i još me goni, još me na- 
stoji pogaziti.” 

„Istina, to je neka osobita kivnost,” reče stari 
Ciprijanović. 

„Ha ! I vi mislite, da u tom ima nešto ?” 

,,U čemu ?” zapita svećenik, koji je s gotovim li- 
stom izišao iz prisoblja te čuo posljednje riječi. 

,,U toj osobitoj mržnji na me.” 

Svećenik pogleda na policu, na kojoj je osim nekoličak 
drugih knjiga stajalo Sveto Pismo, te progovori : 

,,A ja ću ti reći, što sam uostalom davno govorio : 
u tom je mulier (žena).” 

Tu se obrati k nazočnima : 

„Navedoh li vam, gospodo, što o ženi govori Propo- 
vjednik ?” 

No ne mogaše svršiti, jer Jakica skoči kao opečen 
živim ognjem, utakne prste u kosu i stane upravo kričati 
s neizmjernim bolom : 

„To manje razumijem, jer ako je iko na svijetu... 
ako sam ikumu na svijetu... ako je iko taki... ipak 
svu dušu. . .” 

I ne mogaše više razjasniti, jer mu strašna tuga 
pograbi grlo kao u kliješta i skupi se u očima u obliku 
dviju velikih, gorkih i vrućih suza, koje mu poteku niz 
obraze. 

No svećenik ga je savršeno razumio. 

„Moj Jakice,” prozbori, „bolje bi bilo ranu izgorjeti 
pa i s najvećim bolom, nego da se ognoji. Za to te ne šte- 
dim. Hej ! I ja sam nekada bio svjetovni vojnik, zato 
razumijem mnogo toga. Znam, dešava se, da se uspomena 
i sjeta vuku kao psi za čovjekom, pa otišao i najdalje, 
i vijući noću ne daju mu spavati. Pa što ? Pa bolje ih 
je odmah ubiti. Ti u ovaj čas osjećaš, da bi ondje bio dao 
svu krv. Zato ti je tako čudno i strašno, da te upravo 
odonud progoni osveta. I to ti se čini nevjerojatno, a 
zbilja je vjerojatno. Jer ako si sam podražio žensku 
oholost i samoljublje, ako su mislili, da ćeš skamukati, 
a nisi skamukao, ako su te izbili, a ti se nisi ulizivao, 
van si trgnuo za lanac i prekinuo ga, znaj, da ti sve to 
nikad ne će oprostiti i da će te vazda progoniti kivnija 
mržnja, nego biva muška. A tu ti je samo jedan savjet : 
istrgni ljubav iz svoga srca i baci je daleko od sebe kao 
prekinuti luk — eto to je.” 

I opet nastane muk. Stari je Ciprijanović kimao gla- 
vom potvrđujući svećeniku i diveći se kao iskusan čo- 
vjek mudrosti njegovih riječi. 

Jakica promrsi : 

„Istina je, trgnuh za lanac i prekinuh ga... Da, 
ne progoni mene Pongovski 1” 

„Već znam, što bih uradio,” javi se naglo Luka 
Bukojemski. 

„Govori, ne sakrivaj !” viknu dva brata. 

,,A znate li, što veli zec ?” 

„Kakav zec ? Jesi li se opio ?” 

„Pa onaj pod međom.” 

I očevidno navrzan, ustane, podboči se i zapjeva : 

„Sjedi zeko pod međom, 

Pod međom. 

Lovci za njega ne znaju, 

Ne znaju. 

Samo sjedi, jadikuje, 

Oporuku zapisuje 

Pod međom.” 

Tu se okrene k braći i zapita : 

„A znate li, kako glasi oporuka ?” 
„Znamo, ali bi rado čuti !” 

„Pa čujte: 


Poljubite mene svi, 
konjanici i lovci, 

Pod međom ... 

...Eto, to bih ja na Jakičinu mjestu napisao 
svima u Belčončki. A ne učini li on toga, neka mene 
raspori prvi janjičar, ako ja toga u svoje i vaše ime ne 
napišem Pongovskomu za pozdrav.” 

„0 za Boga miloga, to je odlična misao !” vikne 
veselo Ivan. 

„ I duhovito i prikladno !” 

„Neka Jakica tako otpiše !” 

„Ne,” prozbori svećenik, kojemu je dosadio razgo- 
vor braće. „Jakica ne otpisuje, nego ja, a meni ne doli- 
kuje posuđivati riječi od vas.” 

Tu se obrati k Ciprijanovićima i k Jakici : 

„Gradivo je bilo mučno, jer je trebalo i zlobi pre- 
biti rogove i ne razminuti se s politikom i pokazati, 
da slutimo, odakle je poletio žalac. Zato poslušajte, 
a ako koji od gospode dometne kakvu umjesnu pri- 
mjedbu, drage volje.” 

I stane čitati : 

„Velemožni dobrotvore i meni vrlo mili Gospodine 
i Brate. . .” 

Tu udari krajem dlana u list i rekne : 

„Pazite, gospodo, ne pišem mu, ,a meni vrlo* mi- 
lostivi’, nego: ,meni vrlo mili...’” 

„Bit će mu dosta,” prihvati gospodin Serafin, „či- 
tajte, velečasni, dalje !” 

„Dakle slušajte : 

, Poznato je svim stanovnicima, što stanuju u na- 
šoj Republici, da samo oni u svakom slučaju umiju 
doličnu politiku conservare et applicare (sačuvati i 
primijeniti), koji su ili od mladosti drugovali s političnim 
ljudima ili su potekli od velike krvi, pa su je već po pri- 
rodi donijeli sa sobom na svijet. Vaše Gospodstvo ne 
dobi ni jedno ni drugo. Zato vam V. Gospo- 
din Jakica Tačevski, koji je contrario (naprotiv) V. 
Gospodstvu baštinio kao i veliku dušu po slavnim 

pređima, oprašta vaše prostačke riječi, a vraća vam i 
vaše prostačke darove. A jer kao caupones (krčmari), 
koji drže gostione u gradovima ili svratišta uz ceste, 
za gostoljublje, što ga je V. Gospodin Jakica Tačev- 
ski uživao u domu V. Gospodstva, podajete nekakav 
račun, stoga je spreman V. Tačevski sva expensa (troš- 
kove) vratiti s prikladnim njegovoj darežljivosti suple- 
mentom (dodatkom)/ ” 

’„0 za Boga miloga,” prekine stari Ciprijanović, 
,,ta Pongovskoga će zaliti krv !” 

„Ha ! Trebalo je oholost poniziti, a da se usto spale 
mostovi, sam je Jakica to htio.” 

„Da, da !” vikne grozničavo Tačevski. 

,,A sad čujte, što mu još dodajem od sebe : 

,Do te spoznaje dovedoh ja sam V. Tačevskoga 
misleći, da je doduše luk vaš, ali otrovana strijela, kojom 
htjedoste pogoditi čestitoga mladića, možda i nije iz 
vašega tobolca. Razum kao i sila u kostima slabi s vije- 
kom i slaba se starost lako podaje tuđemu prišaptavanju, 
pa radi toga zaslužuje veći obzir. U tom smislu završu- 
jem, a dodajem još kao svećenik sluga Božji primjedbu, 
da to manje dolikuje služiti oholosti i mržnji, što je vijek 
stariji i grob bliži, a naprotiv to više misliti na duševno 
spasenje, koje želim sebi i V. Gospodstvu. Amen. S tim 
ostajem etc. i potpisujem se.. / etc.” 

„Sve je accurate (tačno) napisano,” primijeti gospo- 
din Serafin, „ni dodaj, ni oduzmi.” 

„Ha!” reći će svećenik. ,,I mislite li, gospodine, 
da je dobio, što je zaslužio ?” 

„Baš mi je bilo vruće uz neke riječi.” 

,,I meni,” doda Luka Bukojemski. „Kad čovjek sluša 
take stvari, hoće mu se piti kao za žege.” 

„Posluži goste, Jakice, a ja ću zapečatiti i poslati 
pismo.” 

Rekavši to skine pečatnik s prsta i pođe u priso- 
blje. No dok je pečatio pismo, sunuše mu očito u glavu 
neke druge misli, jer progovori, kad se vratio : 

„Da. Posao je svršen. A nije li preoštro ? Ako starac 
plati zdravljem ? Vulnera (rane), zadane perom, ne bole 
manje od onih, što ih rađa mač i kruglja.” 

„Istina, istina!” ozove se nato Tačevski. 

I stisne zube. No baš taj nehotični bolni krik riješi 
posao. Stari Ciprijanović prozbori : 

zna jesu li Pongovski tako mnogo gori od Tačevskih. 

0 njihovoj znamenitosti ljudi više bajaju, nego je istina. 
Ali mu ne mogu oprostiti, da tebi, sirotice moja, za tvoje 
iskreno, anđeosko srce plaćaju takvom nezahvalnoscu. 

To nije otpisao gospodin jakica, nego svećenik 
Vojnovski,” odgovori gospođica Sjeninjska hvatajući 
se kao utopljenik slamke. 

Na to uzdahne stari plemić i zapita : 

„Vjeruješ li, djevojko, da te ljubim ? 

Vjerujem,” odgovori, sagne se i poljubi mu ruku. 

A on je vrlo nježno stane gladiti po jasnoj glavici. 

Ako i vjeruješ,” progovori, „ipak ne znaš, koliko. 
Ti si sva moja radost. Rijetko ja upotrebljavam tane rijeci 

1 rijetko kazujem, što osjeća srce, jer mi je u njemu za- 
tvorena davna tuga. Ali moraš shvatiti, da si ti meni 
jedina na svijetu. Ne bih ti rado brige ni jada, a jos ma- 
nje bola već samo sve - više radosti i sreće u svaki cas 
života. Ne ću istraživati, što je počelo klijati u tvojemu 
srcu. Reći ću ti samo ovo : bila to čista sestrinska lju- 
bav bilo što više — nedostojan je onaj mladić, koji nas 
je za našu iskrenu amiciciju (prijateljstvo) nahranio 
nezahvalnošću. Moja Ankice, ti bi samo sebe zavaravala, 
kad bi mislila, da je to otpisao tako svećenik bez znanja 
Tačevskoga. Oni su u dvoje sastavili odgovor, a znaš li, 
zašto su odgovorili tako ponosno ? Jer je, kako cuh, 
Tačevski dobio novaca od onoga Armenca iz Jedhnke. 
Eto to mu je trebalo, a kada to ima, više ne mari za ni- 
šta i za nikoga. To je živa istina — i ti sama moraš pri- 
znati u duši, ako bi drugačije mislila, da bi sama sebe 
zavaravala.” 

„Priznajem,” šapne gospođica. 

Gospodin se Gedeon časak zamisli, kao da o nečem 
razmišlja, a onda rekne : 

Ne 1 Kažu, da je navika starih ljudi hvaliti stara 
vremena, a kuditi nova. Nije to navika!... Kvari se 
svijet, kvare se ljudi i za mojih dana niko ne bi učimo 
kao Tačevski. Jer znaš, što je prvi početak syemu tome ? 
Onaj prenoćaj na drvetu, koji je gospodina kavalira 
izvrgnuo ljudskom ruglu... Pobit j et i tobože komu u 
pomoć, a sam se od straha popeti na drvo — to se može 
desiti ali se u takvom slučaju bolje ne hvalisati, jer je 
to smiješno, smiješno. Ta ja ne kažem, da su junaci 
Bukojemski i Ciprijanovići : pijanci su, nabodice i koc- 
kari _ znam! Ali se u Tačevskomu tako ugnijezdila 

invidia (zavist), te im nije mogao oprostiti ni te neho- 
tične pomoći. Otuda niče onaj dvoboj . . . Neka mi Bog 
sudi, nisam li imao pravo da se rasrdim. Ha ! Poslije 
se pomiriše, jer je, čini se, kavalir doznao, da u Ciprijano- 
vića može dobiti novaca, pa je volio zlobu obratiti k na- 
ma. Oholost, zloba, pohlepa i nezahvalnost etc., to se 
pokazalo u njemu. 1 ništa više ! Meni je učinio krivo 
— Bog s njim, ali zašto je tebi, moj cvjetiću ? Čitave 
godine susjedstva, čitave godine gozbe, svagdanji bora- 
vak !. . . Ciganin se privrgne u takim prilikama, lastavica 
se privikne stresi, roda se navikne na gnijezdo, a on 
pljune na našu kuću, čim zanjuši u kesi armenski groš. . . 
Ne, ne, tako ne bi niko bio uradio za mojih dana !” 

Gospođica je Sjeninjska slušala sa šakama na sljepo- 
čicama ustrmivši nepomično oči preda se, a Pongovski 
prekine, pogleda je dva tri puta i zapita : 

„Što si se zamislila ?” 

„Nisam se zamislila,” odgovori, „nego sam tako 
tužna da nemam ni riječi...” 

I ne našavši riječi nađe suze. Gospodin joj Gedeon 
dopusti, neka se dosita naplače. 

„Bolje je,” rekne napokon, „da ti je ta tuga istekla 
sa suzama, nego da se okameni u srcu. Ha, teško je ! 
Neka samo ide, neka zvekće tuđim talirima, neka konj- 
ske pokrivače povlači po blatu, igra se gospodina i udvara 
varšavskim djevojčurama. A mi ćemo ostati ovdje, moja 
djevojko. . . I dakako — nije to velika utjeha, ali je ipak 
utjeha, kad pomisliš, da te ovdje ne će niko zavesti, 
niko ne će uvrijediti, niko ti ne će srca raniti, da ćeš 
ovdje vazda biti svakom kao oko u glavi, a tvoja će sreća 
biti najprvi posao, a zajedno i posljednja misao moga 
života. Dođi !” 

I. P r uži joj ruke, a ona mu padne na prsa rastužena 
i zajedno zahvalna kao kćerka ocu, koji je tješi u jadu. 
Gospodin Pongovski stane opet gladiti jednom rukom 
njezinu plavu glavicu, i dugo su sjedili mučeći mukom. 

Međutim se smračilo : zatim se zamrzli prozori 
obasjali mjesečinom, a psi se ovdje ondje u dvorištu ja- 
vih dugim lavežom. 

Toplina djevojačkoga tijela prođe gospodinu Gedeonu 
sve do srca, koje stane življe kucati. Ali se on bojao 
odati prerano, pa ni ne htjede duše izlagati napasti. 

„Ustani, dijete !” prozbori. „Ne ćeš li više plakati 

„Ne ću,” odgovori gospođica ljubeći ga u ruku. 

„Eto vidiš ! Oj da ! Pamti vazda, gdje ti je stalna 
luka i gdje ćeš imati mira i zaklonište. Jer bi svaki mladić 
rado duvati poput vjetra po čitavom svijetu, a za me si 
ti jedinica. To dobro zapamti!... Možda si kadikad po- 
mislila : , Skrbnik gleda strogo kao vuk, rado gleda na 
koga će viknuti, a moje mladosti ne razumije.’ A znaš li 
ti, na što je taj skrbnik mislio i misli? Često na svoju 
prošlu sreću, često na žalost, koja mu se zabola u srce 
kao strijela — istina, ali osim toga samo na te, na tvoj 
budući udes, samo na to, kako bih ti stekao sve dobro. 
Cijele sam sate govorio s gospodinom Grothusom tako, 
te se kadikad i nasmijao, jer mi je (veli) ostala samo 
jedna misao. A meni je bilo do toga, da ti zajamčim 
poslije svoje smrti barem mirni i dovoljni komadić 
kruha.” 

„Ne daj mi, Bože, toga dočekati !” vikne gospo« 
đica i opet se nagne k ruci gospodina Gedeona. I u nje- 
zinu je glasu bilo toliko iskrenosti, da je.časak mrko lice 
staroga plemića sinulo pravom radošću. 

,,A voliš li me barem mrvičak ?” 

„Oj, skrbniče !” 

„Bog ti platio, dijete ! Moj vijek nije još baš tako 
odmaknuo i tijelo bi bilo dosta krepko, da nije rana na 
srcu i na koži. Ali vele, da smrt sjedi vazda pred vrati- 
ma, a u kuću zakuca, kad hoće. U tom bi slučaju ostala 
na svijetu sama s gospođom Vinickom. Gospodin je Gro- 
thus čovjek dobar i moćan, pa će moju volju i oporuku 
svagda poštivati — ali što je do drugih rođaka pokojne 
žene... ko zna! A Belčončku dobih po ženi. Možda se 
počnu prepirati, parbiti. Treba sve predvidjeti. Gospodin 
je Grothus i za to dao savjet — dašto uspješan — ali 
čudan — i za to ti ne ću o njemu govoriti. . . Rado bih 
ugledati milostivoga kralja, da preporučim njegovo] 
skrbi tebe i svoju oporuku. Ali je kralj sada zabavljen 
saborom i skorim ratom. Gospodin Grothus reče, plane 
li rat, da će krenuti prve vojske pod hetmanima, a sam 
će kralj ostati u Krakovu... Možda onda... Možda po- 
đemo zajedno... Ali bilo što bilo, znaj, dijete, da je 
tvoje i bit će tvoje sve, što imam — pa sve da napo- 
kon i poslušam savjet gospodina Grothusa. Pah!... 
Pa i samo sat prije smrti!... Tako mi Bog pomogao! 
Ta ja nisam vjetar u polju, nisam bukvan, nisam džepar, 
nisam Tačevski.” 

Gospođica se Sjeninjska vrati u svoju sobu puna 
zahvalnosti prema skrbniku, koji joj nije nikad govorio 
tako srdačno, a zajedno tužna, puna gorčine i nevoljko- 
sti prema ljudima i prema svemu svijetu. U prvi mah 
nije mogla ni znala misliti spokojno. Osjećala je, da joj 
je učinjena teška krivda, velika nepravda, i da ju je 
pritisnuto strahovito bolno razočaranje. 

Za njezino srce, za njezinu sjetu, za čežnju, za sve, 
što je učinila, da iznovice sveže pretrgnute veze, plaćeno 
joj je samo mrskom sumnjom. 1 već nije bilo nikakve 
pomoći. Ta nije mogla drugi put pisati Jakici, ispričavati 
se i opravdavati. Na samu ju je pomisao o tome oblijevala 
rumen ponizivanja i stida. Usto je bila gotovo uvjerena, da 
je Jakica već otišao. 

A poslije će planuti rat, možda se više i ne vide u 
životu, možda on pogine — pogine uvjeren, da u njezi- 
nim prsima kuca zlo i opako srce. Naglo je obuzme 
neizmjerna tuga : Jakica joj stane pred očima kao živ 
sa svojim tamnim licem i s onim sjetnim očima, što im se 
češće rugala,^ jer su kao ženske. 

Djevojačka duša leti kao brza lastavica za putnikom i 
viče mu: „Jakice, ja ti nisam htjela zla! Jakice, Bog 
vidi moje srce !” Tako ona njemu viče, a on i ne pita. 
Samo se vozi dalje, a kad je se sjeti, samo se namršti 
i pljune. I opet joj se biser pojavi na trepavicama. Obu- 
zme je nekakva nemoć, ganuće i odricanje, te stane 
govoriti sama sebi : 

,, Ha, teško je!... Nek mu Bog oprosti i neka ga 
vodi, a lako za me !” 8 

i a i pa , k su us ^ a drhtala kao u djeteta, oči su joj 
gledale kao oci izmučene ptice, a nije se nigdje u skrovi- 
tom kuticu svoje čiste duše tužila tihano Bogu na ono 
sto ju je zadesilo. Bila je sad uvjerena, da je Jakica 

ni J malo a ijubio bl0 ’ 3 m ° gla razum i eti > zašto J' e nije 

„Skrbnik je pravo govorio !” pomisli. 

No onda se zamisli. 

>> N . e ! To ipak ni l e moglo biti.” 

sale u nfml+'iJ Se SJ6ti J akičinih ri j eči . što su joj se ukle- 

?samo P ?,?+? — ° U mrai ™ r : ” Ne ćeš U otići ’ J a ću otići, 
amo cu ti jos ovo reci : premda sam te čitave godine 

milovao više nego zdravlje, više nego život, više nego 
svoju dušu, ne ću se više amo vratiti ; izgrist ću prste 
od žalosti, ali se ne ću vratiti — tako mi Bog pomo- 
gao !” I bio je blijed kao stijena, kad je to govorio, a 
upravo poludio od gnjeva i bola. 

Nije se vratio — istina je ! Nije se više pokazao, 
ostavio ju je, odrekao je se, zapustio ju je, učinio joj krivo 
nedostojnom sumnjom, sa svećenikom je sastavio taj 
okrutni list — sve je istina, i u tom je skrbnik imao 
pravo. Ali da je nikad nije ljubio, da je dobivši novac 
otišao laka i radosna srca, da je posve prestao misliti 
na nju — to je ipak bilo posve nevjerojatno. 

Skrbnikova je brižljivost mogla tako misliti, ali je 
istina bila drugačija. Ne blijedi, ne škriplje zubima, ne 
grize sebi šake od bola i ne kida duše onaj, koji uopće 
ne ljubi ! Pomisli doduše gospođica, ako je tako, da je 
razlika samo u tom, što trpi dvoje, a ne jedno, a ipak 
joj se vrati neka srčanost, dapače i nada. 

Dani i mjeseci, što su imali doći, pričine joj -se možda 
još tužniji, ali manje gorki. Riječi je u listu također 
počeše peći kao razgrijano željezo ; jer doduše nije 
dvoumila, da je i Jakica sudjelovao kod pisanja, a ipak 
je drugo, kad čovjek nešto radi od tuge i boli, a drugo, 
kad iz ledene zlobe... 

I obuzme je s novom snagom velika samilost prema 
Jakici, tako velika, a pogotovo tako vruća, te je to mo- 
gla biti ne samo sama samilost. Misli joj se stanu snovati 
i vrtjeti u nekakvu zlatnu nit, koja je ginula u buduć- 
nosti, ali je zajedno bacala na nju pirni sjaj. 

Svršit će se rat, pa i rastanak. 

Ne će se doduše vratiti taj okrutni Jakica u Bel- 
čončku — o ne ! — jer kada takav zatočnik sam sebi kaže 
što, i održat će, ali će se vratiti u ove strane, u Virompke, 
stanovat će blizu, a onda će biti, što Bog da. Možda je 
otputovao sa suzama, možda u bolu, možda lamajući 
rukama — pa neka ga Bog utješi ! 

Kući će se vratiti vazda puna srca i radosno, a oso- 
bito poslije rata s velikom slavom. 

Međutim će ona boraviti tiho u Belčončki, gdje joj 
je skrbnik tako dobar. Predočit će tome skrbniku* 
da Jakica nije pokvaren kao drugi mladići — i snovat 
će dalje tu zlatnu nit, koja se opet počela savijati oko 
njezina srca. 

Zimovka na gdanjskom dobniku odzviždi u gostinj- 
skoj sobi kasni sat, ali je san sasvim pobjegao od go- 
spođice. 

Ležeći već na postelji upre jasne oči u strop i raz- 
mišljaše, kako međutim da pomogne sebi u skrbi i brizi ? 
Ako je Jakica već otputovao, samo je zato, da uteče 
od nje, jer je prema onome, što je čula, do rata bilo još 
daleko. Skrbnik nije o tom spominjao ništa, da bi imali 
otputovati već i mladi Ciprijanović i Bukojemski. Treba 
se dakle s njima sporazumjeti, doznati štogod o Jakici 
i reći kakvu dobru riječ, što bi doznao po njima, pa i u 
dalekim taborima za rata. 

Gospođica se nije mnogo nadala, da će doći u Bel- 
čončku, jer joj je bilo poznato, đa su prešli na Jakičinu 
stranu i da od nekoga vremena krivo gledaju na go- 
spodina Pongovskoga, ali je pomišljala na nešto drugo. 

Za nekoliko dana će biti svetkovina Presvete Gospe 
i veliko proštenje u župskoj crkvi u Pšitiku, na koje dolazi 
okolno plemstvo sa ženama i djecom. Tamo se mora na- 
mjeriti na Ciprijanovića i Bukojemske, ako ne pred 
crkvom, a ono po objedu u župnika, koji je taj dan sve 
primao. Nadala se također, da će se u vrevi moći s njima 
slobodno razgovoriti i da joj u tome ne će smetati skrb- 
nik, koji ih od nedavna baš ne voli, a ipak nije mogao 
posve prekinuti s njima sjećajući se usluga, što su mu 
iskazali. 

Put je od Belčončke do Pšitika bio dosta dalek. 
Gospodin se Gedeon nije rado žurio pa je obično prenoći- 
vao u Radomu ili u Jedlinjsku, ako je išao preko Jedlinj- 
ska. 

Međutim radi razlivenih voda izabraše duži ali 
sigurniji put radomski — i krenuše dan prije zbora na 
kolima, a ne na sanama, jer se zima naglo posve prelo- 
mila. Za njima su išla dvoja teško natovarena kola sa 
služinčadi, sa živežem pa i s posteljama i s divanima, 
da se kakogod udesi stan u gostionicama. 

Kad su se otputili, zvijezde su još visoko krijesile 
iz visina, a nebo je jedva počinjalo blijedjeti na istoku. 
Gospođa Vinicka stane u mraku pjevati časove, a gospo- 
đica je i Gospodin Gedeon uzmu pratiti još vrlo sanenim 
glasovima, jer su prve večeri radi priprave na put kasno 
legli na počinak. Istom iza sela i iza male šume, u kojoj 
su tisuće vrana imale svoje prenoćište, obasja rumena 
svjetlost isto tako rumeno lice i pospane očice gospođice 

Sjeninjske. Usta su joj se još slagala na zijevanje, ali 
kad se pokazala prva sunčana zraka te rasvijetlila polja 
i šumu, stane se otresati od pospanosti i živahnije se 
razgledati naokolo, jer joj je jasna zora napunila dušu 
nekakvom dobrom nadom i nekim veseljem. Dan se 
obećavao zbilja divan, pa i topao i pogodan. U zraku je 
bio kao prvi zadah preranoga proljeća. Nakon nečuve- 
nih mrazova i snijega nastaše najednom sunčani i topli 
dani na veliko čudo ljudima. Govorilo se, da je poslije 
nove godine zimu kao neko nožem odrezao ! A pastiri 
su po vici blaga, što je čeznulo za ispašištem, nagađali, 
da se zima ne će više vratiti. I zbilja je već bilo zapravo 
proljeće. U brazdama pa u šumama, pod šumama sa sje- 
verne strane i uzduž rječice ležale su još velike plahte 
snijega, ali ga je sunce progrijavalo odozgo, a odozdo 
ispod njih tekle su čitave struge i potoci tvoreći na nižim 
mjestima goleme poplave, u kojima se kao u zrcalima 
ogledalo mokro bezlisno drveće. Vlažne su se izbočine 
slogova svijetlile kao zlato u sunčanom sjaju. Kadikad 
je zastrujao jači vjetar, ali tako prožet radosnom topli- 
nom, kanda puše ravno od sunca, i letio je nad poljanama 
te mreškao vode stresajući zajedno tisuće biserja s tan- 
kih crnih grančica. 

Pomicali su se vrlo polako radi poplava i ljepljivo- 
sti puta, pa i radi teške kočije, koju je vuklo šest konja 
s nemalim trudom. Kad se sunce diglo sve više, nastade 
taka toplina, te gospođica Sjeninjska odveže veze ku- 
kuljice, a samu kukuljicu pomakne na zatiljak i stane 
sprijeda razapinjati lasičju šubicu. 

„Da li te i to grije ?” zapita gospođa Vinicka. 

„Proljeće je, tetiće, pravo proljeće !” odgovori. 

I bila je tako divna s jasnom, malko raskuštranom 
glavom, istaknutom iz kukuljice, s nasmijanim očima 
i ružičastim licem, te su se i mrke oči Pongovskoga ubla- 
žile. Časak ju je gledao, kao da je vidi prvi put u životu, 
a onda prozbori kao napolak njoj, napolak sebi : 

„No ni ti nisi gora ! Zbilja !” 

A ona mu se nasmiješi mjesto odgovora. 

„0, kako to sporo idemo !” progovori za časak. 
„Silno je težak put. Je li istina, gospodine, ako ko mora 
daleko putovati, da mora valjda počekati, dok se putovi 
malko osuše ?” 

Na to se opet namrgodi lice gospodina Gedeona, 
pa ne odgovori na pitanje, već samo pogleda iz kočije 
te izusti : 

„Jedlinja.” 

,,A možda ćemo ući u crkvu ?” zapita gospođa 
Vinicka. 

„Ne ćemo, prvo zato, što je crkva jamačno zatvo- 
rena, jer je svećenik valjda otišao u Pšitik, a drugo, jer 
me je teško uvrijedio i uskratit ću mu ruku, ako mi se 
približi.” . 

Zatim doda : 

,,A vas, gospe, i tebe, Ankice, molim, da se ne upu- 
štate s njim ni u kakav razgovor.” 

Nastade časak šutnja. Naglo se za kočijom začuje 
konjski štropot i štrapanje blata, što je izviralo kao 
istrijeljeno na mjestima, iz kojih su konji izvlačili 
zagrezle noge. Zatim s obje strane kočije zagrme jaki 
glasovi : 

„Zdravo ! Zdravo !” 

Bila su to gospoda Bukojemski. 

„Zdravo !” odgovori gospodin Pongovski. 

„Vi, gospodine, u Pšitik ?” 

„Kao i svake godine. Mislim, da ćete i vi na zbor ?” 

„Pa dašto,” odgovori Marko. „Treba da se očisti- 
mo od grijeha prije odlaska u vojsku.” 

,,A nije li to još prerano ?” 

„Ta zašto bi bilo prerano ?” zapita Luka. „Što se 
sagriješilo dosada, past će s pleća. Zato i jest proštenje. 
A što se nabere poslije, oprostit će svećenik pred neprija- 
teljem in particulo mortis (na smrtnom času).” 

„Hoćete da kažete: in articulo (na čas smrti)?” 

„Svejedno, samo ako je pokora iskrena.” 

„Kako to razumijete, gospodine ?” zapita razvese- 
ljen gospodin Pongovski. 

„Kako to razumijem ? Zadnji put nam po ispovijedi 
naloži svećenik Vijur, da jedan drugome damo po tri- 
deset šiba, a mi dadosmo po pedeset. Jer pomislismo : 
ako to godi Nebeskim Moćima — no, — nek se najedu !” 

Na to se nasmiješi i ozbiljna gospođa Vinicka, a go- 
spođica Sjeninjska sasvim metne lice u rukav, kao da želi 
ugristi nosić. 

Opazi to Luka, opaze i druga braća, da je odgovor 
pobudio smijeh, pa umuknu malo uvrijeđeni, i neko se 
vrijeme čuo samo zveket lanaca na kočiji, hrkanje konja, 


105 


štropot blata pod kopitima i graktanje vrana, kojih 
se golema jata kupala u suncu leteći od gradića i sela 
u šume. 

„Hej ! Već osjećaju, da će biti žderanja u obilju !” 
progovori najmlađi Bukojemski prateći ih očima. 

,,Ah ! Rat je za njih žetva !” primijeti Mate. 

„Još je one ne osjećaju, jer je do njega daleko/' 
reći će gospodin Pongovski. 

„Daleko ili blizu, ali je stalan !” 

,,A otkud vi to znate ?” 

„Ta svi znamo, o čemu se govorilo na zboru i kakve 
će naputke ponijeti na sabor.” 

„Istina, ali se ne zna, je li svuda bilo jednako.” 

„Gospodin Pšilupski, koji je proputovao mnogo kra- 
jeva, reče, da je svuda.” 

,,Ko je taj gospodin Pšilupski ?” 

„Iz Olkuskoga... kupi vojsku za biskupa krakov- 
skoga.” 

„Dakle je gospodin biskup krakovski još prije sa- 
bora naredio, da se kupi vojska ?” 

,,A vidite, gospodine ! Jošte i kako ! To je najbolji 
dokaz, da je rat stalan. Gospodin biskup hoće da sabere 
lijepu četu lake konjice... no i gospodin je Pšilupski 
naumice došao u ove strane. . . jer je ponešto čuo za nas.” 

,,Ho, ho ! Vidi se, vaša se slava širi daleko po svijetu. 
I upisaste se ?” 

„A razumije se !” 

„Svi ?” 

„Pa zašto ne svi ? Dobro je na vojnici imati uza se 
prijatelje, a još bolje braću.” 

„No — a mladi Ciprijanović ?” 

„Ciprijanović će služiti zajedno s Tačevskim.” 

Gospodin Pongovski pogleda oštro gospođicu, koja 
je sjedjela sprijeda, a licem joj proletio nagli plamen^ 
te upita dalje : 

„Da li se već tako vole ? A pod kim će služiti ?” 

„Pod gospodinom Zbješkovskim.” 

„Jesu li to dragoni ?” 

„Za Boga, što to rekoste ? Ta to je konjanička 
četa kraljevića Aleksandra.” 

„Vidiš, vidiš! Nije to mačji kašalj...” 

„Pa nije ni Tačevski mačje blizne.” 

Gospodin je Gedeon već imao na ustima riječi, da 
taki momak može u konjaničkoj četi biti listonoša, a ne 

časnik. Ali premuča tu primjedbu bojeći se, da ne dođe 
na javu, da njegov list nije bio baš susretljiv ni njegova 
pomoć onako znatna, kao što reče gospođici Sjeninjskoj. 
Stoga se samo namrgodi i reče : 

„Čuh, da je založio Virompke. Za koliko ih dade ?” 

„Za više nego bi vi, gospodine, dali,” odvrati 
osorno Marko. 

Oči Pongovskomu sinu časak žestokim gnjevom. 
Ipak se uspregne drugi put, jer mu padne na um, da 
dalji razgovor može poslužiti njegovim nakanama. 

,,S tim bolje,” rekne, „mora kavalir biti veseo/' 

A Bukojemski, premda po naravi nisu bili baš do- 
sjetljivi, stanu jedan drugoga nadlagivati baš zato, 
da pokažu Pongovskomu, kako je Tačevskomu malo 
stalo do njega i do svih u Belčončki. 

„Oj, joj !” prozbori Luka. „Kad je odlazio, malo 
nije poludio od radosti. A pjevao je tako, da su se u 
krčmi sve lojanice prevrtale. A i napismo se na rastanku.” 

Gospodin Pongovski pogleda opet gospođicu Sje- 
ninjsku i opazi, da se njezino rumeno lice, puno života 
i mladosti, kao skamenilo. Kukuljica joj je posve spala 
s glave, oči su joj bile stisnute kao u snu i jedva se 
po kretnji nosnica i neznatnom drhtanju brade moglo 
poznati, da ne spava, nego sluša i pomno sluša. 

I bilo ju je žao i pogledati, ali neumoljivi plemić 
pomisli : 

„Ako ti je još treščica u srcu, istrgnut ću ti je.” 

A glasno reče : 

„Tako sam i očekivao...” 

„Što ste očekivali, gospodine ?” 

„Da ćete se vi napiti na rastanku i da će gospodin 
Tačevski otputovati odovud pjevajući. Ha ! Ko goni 
sreću, mora se žuriti, a komu se ona smiješi, on će je 
možda i uloviti...” 

„Oj, joj !” ponovi Luka. 

A na to će Marko : 

„Svećenik J e Vojnovski dao pisma za gospodina 
Zbješkovskoga i za njegove znance i prijatelje, a ondje 
J e V Zbješkovu zemlja taka, te svuda možeš sijati luk, 
i djevojka jedinica, kojoj je istom petnaest godina. Ne 
starajte se vi, gospodine, za Tačevskoga. Snaći će se 
on i bez vas i bez radomskoga pijeska.” 

„Pa ja se i ne staram,” odvrati suho Pongovski, 
„ali se vama, gospodo, možda žuri, a kočija ide kao 
kornjača po tom blatu.” 

,,E pa zdravstvujte !” 

„Zdravo, zdravo ! Sluga, gospodo !” 

„ I mi !” 

Rekavši to pohite življe s konjima, ali koliko bi 
dobacio strijelom iz luka, pođu opet polaganije i stanu 
živo raspravljati. 

„Vidjeste li ?” zapita Luka. „Dva puta izustih : 
,oj — joj — ’ i dva puta kao da mu rinuh mač u srce. . . 
malo ne puče.” 

„Ja ih bolje pogodih,” rekne Marko, „jer i starog 
i djevojku.” 

„Čim ? Govori, ne sakrivaj !” viknu braća. 

„Pa ne čuste li ?” 

„Čusmo, ali ti ponovi !” 

„Onim, što rekoh o gospođici Zbješkovskoj. Opa- 
ziste li, kako je djevojka odmah poblijedjela. Gledam : 
ruku drži na koljenu, pa je sad otvori, sad zatvori, sad 
otvori, sad zatvori ! Baš kao mačka, koja bi rado ogrepsti. 
Tako je, vidi se, u njoj navalila zloba.” 

No Mate ustavi konje i prozbori : 

,,A meni se smilila... To ti je nekakav cvijetak... 
A sjećaš li se, što ono reče stari Ciprijanović ?” 

„Što ?” zapitaju vrlo radoznalo Luka, Marko i 
Ivan ustavivši također konje. 

A on ih časak gledaše izbuljenim očima, zatim 
će nekako žalosno : 

,,A zaboravih.” 

Međutim u kočiji ne samo gospodin Pongovski, 
nego i gospođa Vinicka, koja obično nije mnogo znala, 
što se zbiva oko nje, svrati pozornost na promijenjeno 
lice gospođice i zapita : 

„A što je tebi, Ankice ? Nije li ti studeno ?” 

„Nije,” odvrati djevojka nekim sanenim neobičnim 
glasom. „Nije mi ništa, samo me je ovaj zrak razgalio 
tako čudno... Tako čudno...” 

i premda joj se glas naglo slomio, ipak nije imala 
u očima suza. Naprotiv : u suhim su joj zjenicama sjale 
nekakve iskre, osobite, neobične, a lice joj se nekako 
postaralo. 

Videći to gospodin Pongovski reče sebi u duhu : 

„Ne ću li kovati željezo, dok je vruće ?” 

XI. 


Na proštenje dođe plemstvo izbliza, pa i iz daljih 
krajeva. Dođoše Kohanovski, Podgajecki, Silnicki, Po- 
tvorovski, Sulgostovski, Ciprijanović sa sinom, Bukojem- 
ski i mnogo drugih. Ali najveće zanimanje probudi 
dolazak gospodina vojvode sandomjerskoga, Cartoris- 
koga, koji se zadrža u Pšitiku prolazeći na sabor u Var- 
šavu te čekajući proštenje obavljaše već nekoliko dana 
pobožnost. Svi su mu se veselili, jer je svečanosti podavaa 
sjaj, a zajedno su od njega mogli nemalo doznati de 
publicis (o javnim stvarima). On se sam rado razgovarao. 
Pričao je o nepravdama, što je Porta učinila Republici 
pri razgraničenju Podolja, o čoporima, što su unatoč 
ugovoru opustošili zemlje ruske, i javljao je stalni rat. 
Tvrdio je, da će nedvoumno biti savez s cesarom, pa da 
ni pristaše francuski ne će ustati otvoreno protiv njega, 
jer i sam francuski dvor, premda je generaliter (uopće) 
cesarstvu neprijazan, ipak shvaća opasnost, u kakvoj 
se nalazi Republika. Hoće li se Turci prije baciti na Kra- 
kov ili na Beč, toga knez Mihovil nije znao reći, ali mu 
je bilo poznato, da neprijatelj pod Drinopoljem „arma 
virosque parat” (oružje i ljude sprema) i da osim onih, 
što su uz Tekelija, pod Košicama, pa i u samoj Ugarskoj, 
dolazi na tisuće ljudstva iz Rumelije, iz Azije, dapače 
iznad Eufrata i Tigra. . . a i iz Afrike, od obala Crvenoga 
mora sve do valova neizmjernoga Oceana. Plemstvo je 
to požudno slušalo : stariji, koji su znali, kako je golema 
sila poganska — s brigom na licu, mlađi — s ognjem 
u očima i namrštenih obrva. Ipak je premašivala srča- 
nost i vatrenost, jer je bila svježa uspomena na Hoćim, 
pod kojim je isti ovaj kralj, što sada milostivo vlada, 
a onda još hetman, na čelu manjih sila poljskih opkolio 
veće turske i raznio ih na sablje i kopita. Tješili su se 
mišlju, da je u Turaka, koji su se s neobuzdanom hrabrošću 
bacali na sve vojske drugih naroda, klonulo srce, kad su 
na ravnom polju morali ostati oko u oko protiv strašne 
konjice Lehistana. Još veću srčanost i vatru raspali 
propovijed svećenika Vojnovskoga. Bojao se malo gospo- 
din Pongovski, da će u toj propovijedi isticati grijehe 
i sipati ukore, koji bi se mogli protegnuti i na njegov po- 
stupak s Tačevskim, ali od toga nije bilo ništa. Svu je 
dušu i srce svećeniku obuzela vojna i poslanstvo Republike. 

„Tebe je (reče) Krist izabrao između svih naroda, 
tebe je postavio na stražu drugima, tebi je zapovje- 
dio, da stojiš pod njegovim križem i braniš vjeru krvlju, 
osnovicom životu, do posljednje kapi, do posljednjega 
daha. Pred tobom je polje slave, pa ako ti bokove polije 
krv, ako proviruju iz tebe sulice i strijele, ustani, lave 
Božji, potresi grivom i zagrmi, da od te grmljavine pro- 
trne moždina u poganskim kostima te padnu polumje- 
seci i perjanice kao ona šuma pod vihorom... ,, 

Tako je govorio on svojim viteškim slušačima. 
Sam je bio stari vojnik, cijeli je život sam radio i znao, 
kako je na bojnom polju, pa kad je počeo govoriti o 
samom ratu, nazočnima se činilo, da gledaju na one slike 
u kraljevskom dvorcu u Varšavi, na kojima su bile kao 
žive slikane različne bitke i „viktorije” (pobjede). 

„Gle, miču se čete, već su položene na po konjskoga 
uha, već su se nagnuli na sedlima, tjeskobni strah među 
poganima, a u nebu radost. Leti Majka Božja žurno 
k prozorčiću i viče : , Ovamo, Sinko, pogledaj, kako 
Poljaci navaljuju !’ Gospodin ih Isus blagosiva sve- 
tim križem : ,Za rane Božje,’ krikne : ,to mi je plemstvo, 
to su vojnici ! I plaća je za njih ondje već gotova !’ A 
sv. Mihovil arkanđeo se udara šakama u bedra : ,Po njima, 
po pasjoj braći ! Bij !’ Tako se oni ondje raduju, a ovi 
ovdje briju i briju, svaljuju ljude, konje, zastave, idu 
po janjičarskim trbusima, po osvojenim topovima, po 
pregaženim polumjesecima — idu k slavi, k zasluzi, 
k ispunjenom poslanstvu, k spasenju i k besmrtnosti. . .” 

A kad napokon završi riječima: ,,I vas Krist već 
zove, i vama je doba na polje slave !” zagrmi u crkvi 
kliktanje i zveket sabalja. A kad pod misom na Evan- 
đelje zveknule posjeklice u koricama i čelik sinuo u 
sunčanom sjaju, ćutljivim se ženama već pričini, da je 
rat već započet, te stanu jecati preporučujući oce, 
muževe i braću pod okrilje Presvetoj Djevici. 

Tada braća Bukojemski zašaptaše među sobom i 
zavjetovaše se, da će odmah poslije proštenja krenuti, 
i da do Uskrsa ne će okusiti ni vode ni mlijeka, a ni piva, 
zadovoljni samo onim napitkom, što čuva vruću krv 
a s vjerom i srčanost. 

Općeni je zanos bio tako velik, te mu nije mogao 
odoljeti ni surovi i ledeni gospodin Pongovski. Pritom 
časak pomisli, ako i nema lijeve ruke, da bi povodac 
mogao držati zubima, a desnicom se još jednom u životu 

osvetiti za krivice, što je njemu učjnilo prokleto pleme, 
a nanovo pozlatiti davne zasluge za Republiku. 

Ali ne položi zavjeta, van ostane i dalje u promišlja- 
nju. Međutim se služba Božja obavljala svečano. Na 
groblju su pucali topovi, što su ih za velike svečanosti 
posuđivala gospoda Kohanovski. Na zvoniku su bu- 
čila zaljuljana zvona. Pri tom je medvjed udarao tako 
snažno u orgulje, te malo nisu olovne cijevi poletjele 
iz namještaja. Crkva se napunila dimom iz kadionica, 
a tresla se od ljudskih glasova. Misio je prelat Tvorkovski 
iz Radorna, učen svećenik, pun rečenica, narodnih poslo- 
vica i pripovijesti, a zajedno veseljak i izvrsni poznavalac 
svijeta. Zato su ga u svim poslovima pitali za savjet. 

Tako učini i gospođin Pongovski, to radije, jer mu je 
bio prijatelj. Uoči proštenja pođe k njemu na ispovijed. 
Ali kad mu u ispovjedaonici stane kazivati svoje nakane 
o gospođici Sjeninjskoj, svećenik to odgodi za kasniji 
osobni razgovor veleći, da jedva ima vremena za ljud- 
ske grijehe. Zato mu reče, neka na povratku žene otpremi 
u Belčončku, a sam se zadrži kod njega u Radomu, gdje 
će ga procul negotiis (daleko od poslova) moći slobod- 
nije saslušati. 

Tako se i dogodi — i sutradan su oba sjedila uz vrč 
izvrsnoga ugrina i tanjur pečenih bajama, što je gospo- 
din prelat rado uživao pri vinu. 

„Conticeo,” progovori, ,,intentumque os habeo (šu- 
tim i napeto slušam), govorite vi !” 

Gospodin Gedeon potegne iz čaše i pogleda svojim 
željeznim očima nekako preko volje u prelata — zato, 
jer mu ne olakšava razgovora zgodnim uvodom. 

„Hm ! Nekako mi ne ide, i vidim, da će biti teže, 
nego sam mislio.” 

„Pa ja ću vam pomoći. Želite li govoriti o kojem 
svecu ?” 

„0 svecu ?” 

„Da. 0 takom, što ima dvije glave, a četiri noge.” 

„Kakav je to svetac ?” upita zabezeknut gospodin 
Gedeon. 

„To je zagonetka. Odgonetajte !” 

„Moj gospodine prelate, komu su ozbiljne misli u 
glavi, nema vremena za zagonetke.” 

„No, samo promislite !” 

„Svetac, što ima dvije glave i četiri noge ? !” 

,,A da !” 

„Zaista ne znam.” 

„No ! Sveti stalež ženidbeni. Nije li tako ?” 

„Za Boga miloga, istina ! Da, da, baš o tom hoću 
da govorim. . .” 

„Radi se o Ankici Sjeninjskoj.” 

„Upravo o njoj. Vidite, prečasni, ona mi možda 
nije u rodu, ako li je rod, tako je daleki, da toga niko 
ne može dokazati. Ali se povezah uz nju, jer sam je 
gojio i dugujem zahvalnost njezinu rodu. Što su Pon- 
govski imali u Ruskoj, imali su kao i Žulkjevski, kao 
Danilovići i kao Sobjeski od Sjeninjskih ili po Sjeninj- 
skima. Rado bih siroti ostaviti ovo, što imam, ali je za- 
pravo imetak Pongovskih iščeznuo od tatarskih navala, 
a ostaci su samo ženin posjed. On je moj, jer je meni 
zapisan, ali je puno ženine rodbine. Najprije gospodin 
Grothus, starosta rajgradski. No toga se još ne bojim, 
jer je čovjek dobar i ima više, nego mu treba. Uostalom 
mi je on sam utuvio misao, koja mi je prije često zbilja 
dolazila u glavu, jer je želja drijemala na dnu srca... 
ali ju je on razbudio. No osim gospodina Grothusa su 
Sulgostovski, Kšepecki, Zabjeržovski. Oni već danas ne- 
rado gledaju u djevojku, a što će biti poslije moje smrti ? 
Načinim li oporuku, zapišem li njoj, oni će k sudu, pa eto 
parnica, povlačenja po sudovima — a kako će ona ne- 
boga pomoći sama sebi ? A ipak je ne mogu tako osta- 
viti. Tu je sklonost, samilost, zahvalnost — silni su ra- 
zlozi, radi kojih iskreno pitam : nisam li joj dužan zajam- 
čiti pa i na taj način... ?” 

Svećenik razgrize bajam, a drugu polu pokaže g. 
Gedeonu : 

„Znate li, gospodine, zašto mi je sladak ovaj bajam ? 
Jer je dobar. Da je pokvaren, ne bih ga pojeo.” 

„Pa što onda ?” 

„Pa Ankica vam je slatka, jer je i ona bajam... 
Hej, i još kako ! Ali kad bi imala pedesetak godina, 
jamačno se vaša savjest ne bi starala za njezinu bu- 
dućnost.” 

Na to se smete gospodin Pongovski, a svećenik 
nastavi : 

„Ja vam toga nikako ne zamjeram, jer u svemu 
mora biti dobar razlog, i taka je već uredba Božja, da 
svaki voli mladu repu od stare. S vinom je već drugačije 
i zato se, što je do vina, slažemo s odlukama Provid- 
nosti.” 

„Da, istina je ! Uvijek je bolje ono, što je mlado 
izuzevši vino, i gospodin Kohanovski napisa samo u šali, 
da stari muž nadmašuje mladoga kao i stari dub. Radi 
se samo o tom : ostavim li joj imetak kao svojoj ženi, 
ne će niko smjeti ni prstom maknuti, a ostavim li kao 
gojenici, eto odmah sporova, prepiraka, parnica, a mo- 
žda i navala — a ko će je od toga zakloniti ? Ta ne će 
gospođa Vinicka !” 

„Tako i jest...” 

„Ali nisam lakoumnik ni bukvan, pa ne htjedoh 
toga odlučiti svojom glavom. 1 zato dođoh do vas, da me 
utvrdite u uvjerenju, da činim dobro, te me poduprete 
svojim savjetom.” 

Svećenik promisli i progovori : 

„Vidite, gospodine, u takom je predmetu teško sa- 
vjetovati i često poslije ponavlja čovjek s Boecijem : 
,Si tacuisses, philosophus mansisses’ (da si šutio, bio 
bi ostao mudrac), ili s Jobom : ,Stultus quoque si ta- 
cuerit, sapiens reputabitur’ (i luda će se držati mudracem, 
bude li šutio). Koliko ste planuli vrućom ljubavi, vaša je 
nakana opravdana ; a koliko usto potječe od skrbi za do- 
bro djevojke, ona je i pohvalna. Ali se pri tom djevojci 
ne smije činiti krivo, ne smije se siliti ili grožnjama vo- 
diti k oltaru ! Jer čuh, da se ljube ona i Jakica Tačevski, 
a govoreći iskreno i bez ograde, vidjeh to i sam dola- 
zeći vam često u goste.” 

„Što vidjeste ?” zapita žurno Pongovski. 

„Ništa grešna, ali takva signa (znakove), po kojima 
se poznaje povjerljivost i ljubav: vidjeh češće, da se 
duže drže za ruke, nego treba, kako jedno drugo prati 
očima ; vidjeh, kako je jednom sjedio na drvetu i vi- 
šnje joj spuštao u pregaču, a tako se jedno u drugo zagle- 
dalo, da su višnje kraj pregače padale na zemlju ; vi- 
djeh, kako se gledajući rode gdje lete kao nehotice sasvim 
na njega naslonila, a zatim ga (žena je vazda lukava) 
još karala, što se odviše približio... I što ćete više? 
Vidjeh eto razne take pokuse, što svjedoče o tajnim 
željama. Reći ćete, da to nije ništa ? Dakako, ništa ! 
Ali da je ona. osjećala Božju volju prema njemu, možda 
i veću nego li on prema njoj, toga valjda slijepac ne bi 
mogao vidjeti, i Čudim se, da vi niste vidjeli, a još više, 
da niste obuzdavali po svojim nakanama.” 

.. Gospodin je Pongovski vidio i znao, a ipak ga se 
riječi prelatove nemilo dojmiše. 

Drugo je, kad se nešto bolno taji u srcu, a drugo, 
kad tuđa ruka posegne u prsa i potrese tim bolom. I lice 
mu se zacrveni i oči mu zakrvare, debele mu žile nabre- 
knu na čelu te stane naglo sopiti i disati tako brzo, te 
uznemireni prelat zapita : 

,,A što vam je ?” 

On dade rukom znak, da mu nije ništa, ali ne odgo- 
vori. 

„Napijte se vina !” vikne svećenik. 

Pongovski pruži ruku, drhtavom šakom uzme čašu 
i prinese je k ustima, zatim se i napije, frkne i šapne : 

„Malo mi se smračilo.” 

„Za ono, što vam kazah ?” 

„Ne. To mi se od nedavna često dešava, a sad sam 
fatigatus (izmoren) postom, putem i preranim, nenadnim 
proljećem.” 

„Onda je možda bolje, da ne čekate svibnja i pustite 
krv.” 

„Tako ću i učiniti, a sad ću samo malko počinuti, 
pa ćemo nastaviti razgovor.” 

No minu dosta dugo, dok se Pongovski posve 
razabra. Napokon se ipak razabere, žile mu na čelu po- 
puste, srce stane kucati kao obično i on progovori : 

„Ne ću reći, da nemam sila, pa kad bih evo ovom 
šakom, što mi je ostala, stisnuo ovu srebrenu čašicu, 
mislim, da bih je lako zgnječio. Ali zdravlje i sile nije 
isto, premda je oboje u rukama Božjim.” 

„Krhak je ljudski život!” 

v ,,Ali se baš zato treba žuriti, ako hoćemo da nešto 
izvršimo.^ Govorite mi, prečasni, o Tačevskom i o čuv- 
stvima, što su ih mladi jedno prema drugome mogli 
osjećati. Reći ću iskreno : nisam bio slijep. Vidio sam i 
ja, što se započinje, ali istom u zadnje vrijeme. Jer se 
sjećate, da je ona bila do nedavna zelena jagoda, koja 
ni sada nije pravo dozorila. Dolazio je danomice, istina, 
ali kod kuće možda nije imao baš mnogo jesti, pa sam ga 
zato primao kao iz samilosti. Svećenik ga je Vojnovski 
vježbao u latinštini i na sablji, a ja sam mu davao jesti. 
Eto, to je sve. On se istom prije godinu dana zamomčio. 
Gledao sam na njih kao na djecu, a držao sam nečim 
običnim, kad im se prohtjelo šale i zabave. Ali da bi taki 
pauper (siromah) smio pomisliti — i još na koga ? — 
na gospođicu Sjeninjsku, priznajem, nikad mi ne dođe 
u glavu, i jedva u posljednje dane nešto opazih.” 

„Ta pauper simo, pauper tamo, ali je Tačevski.” 

'[plemići iz Gladomora ! Ne, dobrotvore. Čovjek, 
koji 'liže tuđe zdjele, može psa zvati u društvo. Dakle 
kad opazih, što se to snuje, stadoh bolje paziti na nj, 
i znate, što otkrih ? Da je ne samo vjetrogonja i golić, 
nego i otrovnica zmija, spremna svagda ugristi ruku, 
što ga je hranila. Slava Bogu, nema ga, otišao je, ali je 
na rastanku ugrizao ne samo mene, nego i onu nevinu 
djevojku.” 

„Tako li je to ?” zapita prelat. 

A gospodin Pongovski mu stane pričati, kako se i 
što se desilo slikajući mu tako crno čine Tačevskoga, 
kao da treba odmah pozvati krvnika. 

„Ne bojte se, prečasni,” reče na kraju, „nalili su 
Ankici do vrha Bukojemski na putu u Pšitik : ha, tako 
do vrha, te se prolilo, a sad je tako, te ona djevojka 
nikad ni protiv koga stvora Božjega nije osjetila odvrat- 
nosti kao protiv onoga derana, žutokljunca, nevaljanca!” 

„Smirite se, gospodine, jer ćete opet uzrujati krv 
u sebi.” 

„Istina je. A o njemu ne htjedoh ni govoriti, nego 
samo spomenuti, da ne želim djevojci nikako krivo uči- 
niti niti je siliti. Nagovor je nešto drugo. Ali je to dužan 
učiniti čovjek nepristran, njezin i moj prijatelj, a ujedno 
čovjek glasovit s ozbiljnosti i s velikog oštroumlja, koji 
će znati navesti i uljudne pouke i srce ganuti i razum 
uvjeriti. Stoga vas htjedoh zamoliti za to, moj osobiti 
dobrotvore. Toga mi valjda ne ćete odbiti, ne samo per 
amicitiam (iz prijateljstva) prema meni, nego i zbog toga, 
jer je to pravo i pravedno.” 

„0 njezinu se i o vašem dobru radi, pa ne odbi- 
jam,” reći će prelat. „Samo bih rado imati kada pro- 
misliti, kako ću to najlakše učiniti.” 

„Onda ja idem odmah k brijaču : dat ću sebi pustiti 
krv, da se vratim kući bistrije pameti, a vi napravite 
nacrt. Ne će vam to biti teško, a mislim, da s one strane 
ne će biti zapreka.” 

, ; Zapreka može biti samo jedna, gospodine brate.” 

„Kakva ?” 

»Prijatelju se mora govoriti istina, pa ću vam reći 
iskreno. Vi ste čestit čovjek, znam, ali malko otvrd. 
laki vam je glas, a to zato, jer vas se silno boje svi, 
koji ovise o vama. Ne samo kmetovi, radi kojih se zava- 
diste sa svećenikom Vojnovskim, ne samo služinčad i 

službenici, nego i domaći. Bojao vas se Tačevski, boji vas 
se gospođa Vinicka, boji se i djevojka. Obično dolaze 
dva prosca. Ja ću učiniti, što uzmognem, ali ne jamčim, 
da mi drugi prosac ne će pokvariti posao.” 

Oči Pongovskomu časak planu gnjevom, jer nije 
ljubio, da mu se govori istina u oči. Ali gnjev nadmaši 
čuđenje, pa zapita : 

„0 čemu govorite ? Kakav drugi prosac ?” 

A svećenik odgovori : 

„Strah.” 


XII. 

Ne mogoše ipak onoga istog dana otići u Belčončku, 
jer je Pongovski pustivši krv veoma oslabio te sam reče, 
da mu treba počinak. Zato se sutradan osjeti čiliji, kao 
da je pomlađen, i pođe kući s velikim pouzdanjem, 
premda ponešto nemirno. Posve obuzet svojim mislima, 
malo se usput razgovarao sa svećenikom ; no kad su se 
već primakli k selu i kad je opazio, da ga obuhvata sve 
veći nemir, prozbori : 

„Nekako mi je čudno. Prije sam se vraćao u svoje 
sjedište vazda kao čovjek, koji je u kući gospodar, i 
drugi su se starali, s kakvim ću ih licem pozdraviti, a 
sad se ja staram, kako će pozdraviti mene.” 

„Virgil reče:” prihvati na to svećenik, „ ,amor om- 
nia vincit’ ” (ljubav sve pobjeđuje), a zaboravi dodati, 
da i mutat (mijenja). Ne će vam ta Dalila ostrići vlasi, 
jer ste plješivi, ali je stalno, da ću te još vidjeti, gdje 
pređeš kudjelju ispred njezinih nogu, kao što je Herkul 
preo pred nogama Omfalinim.” 

„Ej, nije taka moja narav ! Vazda sam umio držati 
u šaci i služinčad i obitelj.” 

„Tako govore ljudi, ali je baš radi toga potrebno, 
da vas kogod obuzda.” 

„Mile su to uzde !” odgovori neobično veselo Pon- 
govski. 

Vozili su se vrlo polako, jer je u selu bilo silno blato. 
Iz Radoma krenuše dosta kasno popodne, pa zato se već 
spusti noć. U kućicama su s obje strane svijetlile s pro- 
zora luči i bacale preko puta crvene pruge. Gdjegdje se 
uz plot pojavio kakav ljudski lik ženski ili muški, koji je 

videći prolaznike, brže bolje skidao kapu i klanjao se 
do pasa. Vidjelo se odmah iz tih preniskih poklona, da 
Pongovski umije držati ljude u šaci, dapače da ih i od- 
više drži, te ga svećenik nije bez razloga korio zbog pre- 
velike strogosti. Ali je u taj čas stari plemić osjećao u 
prsima mekše srce nego obično, pa prozbori gledajući 
one nagnute likove i prozorčiće kućica zapale u zemlju : 

„Pokazat ću kakvugod milost i podanicima, što 
ih je” ona vazda zagovarala.” 

„Oj, to, to!...” odgovori prelat. 

I umuknu. Gospodin se Gedeon neko vrijeme za- 
bavljao svojim mislima, a onda se iznovice oglasi : 

„Znam, prečasni, da vam ne treba davati savjeta, 
ali joj morate kazati, da se za nju sprema dobročinstvo, 
i da ja ponajprije mislim na nju ; ako li bi se opirala 
(toga ne očekujem, ali eto !), treba malko i pokarati. . .” 

„Rekoste, gospodine, da je ne ćete siliti...” 

„Rekoh, ali je nešto drugo, kad bih se ja grozio i 
kazao, a drugo, ako joj istakne nezahvalnost ko drugi, 
usto duhovna osoba.” 

„Ostavite vi meni taj posao. Kad ga se već latih, 
postarat ću se, da ga i izvršim sa što boljim uspjehom. 
Ipak ću vam reći, da ću djevojci govoriti delicatissime 
(posve nježno)...” 

„Dobro, dobro ! Samo još jednu riječ. Ona osjeća 
veliku odvratnost prema Tačevskomu, ali ako se on 
spomene, bilo bi vrijedno štogod još dobaciti...” 

„Ako je učinio, kako rekoste, onda je nequam (ne- 
valjanac).” 

„Evo nas. No! U ime Oca i Sina...” 

,,I Duha Svetoga — amen !” 

Stigoše ; ali niko ne iziđe, da ih dočeka, jer radi blata 
kola nisu štropotala, a psi nisu lajali na poznate ljude 
i konje. U veži je bilo tamno, jer je služinčad očevidno 
sjedila u kuhinji. I dogodi se, da se na prvi povik g. 
Pongovskog : „Je li ko tu?” ne pojavi niko, a na 
drugi, oštrijim glasom, izađe sama gospođica. 

Siđe zaklanjajući rukom svijeću. Ali je ona bila u 
svjetlosti, a oni u sjeni, pa ih ne ugleda odmah i stane 
kod vrata. A ni oni se časak ne oglasiše, jer im se najprije 
pričini kao neko osobito znamenje, da ona prva izlazi 
k njima, a onda ih njezina ljepota zabezekne tako, kao 
da je prije nikad ne vidješe. Prsti, kojima je zaslanjala 
svijeću, pričiniše se ružičasti i prozirni. Svjetlost joj je 

puzila po prsima, obasjavala usta i malo lice, koje se 
činilo saneno i malko sjetno, možda zato, jer su oči os- 
tale u dubokoj sjeni. Čelo i krasne jasne vlasi, što su nad 
njim tvorile kao krunu, kupali su se također u svjetlo- 
sti. I okružena mrakom naokolo, a sama sjajna i tiha, 
stajala je tako pred njima naprosto poput anđela, stvore- 
noga od ružičaste svjetlosti. 

„0, za Boga miloga, čista objava !” prozbori prelat. 

A Pongovski vikne : 

„Ankice !” 

Tada potrči k njima, stavi svijeću na prizidak od 
peći i stane ih radosno pozdravljati. Pongovski je privine 
nježno na srce i rekne joj, neka se veseli dolasku tako 
časnoga gosta i slavnoga savjetnika u svim poslovima. 
A kad se pozdraviše i uđoše u blagovaonicu, zapita : 

,,A jeste li već večerali ?” 

„Ne. Baš je služinčad imala donesti iz kuhinje i 
zato nikoga nije bilo u veži.” 

A svećenik pogleda u staroga plemića i zapita : 

,,A možda bi ne čekajući ?” 

„Ne, ne,” prozbori brzo Pongovski. „Gospođa će se 
Vinicka skoro zavrtjeti.” 

I zbilja se gospođa Vinicka zavrtjela te su za četvrt 
sata sjedili uz vruće vino i jajnik. Svećenik je Tvorkovski 
dobro jeo i pio, ali mu se na kraju večere uozbilji lice 
te se okrene ka gospođici i progovori : 

„Moja gospođice, Bog zna, zašto me ljudi zovu 
savjetnikom i zašto me tako često pitaju za savjet. 
Ali kad i vaš skrbnik čini tako, moram s vama progovoriti 
o zamašnoj stvari, što ju je povjerio mojoj slaboj pameti.” 

Kad to začuje g. Pongovski, nabreknu mu opet žile 
na čelu, a gospođica malko poblijedi i digne se nemirna, 
jer joj se učini, ne zna se zašto, da će svećenik govoriti 
s njom o Jakici. 

A prelat rekne : 

„Molim nasamo !” 

I iziđu. 

Gospodin Pongovski odahne duboko nekoliko puta, 
zabubnja prstima po stolu, onda ustane i osjećajući, 
da mu treba dati oduška unutarnjoj uzbuđenosti bilo kako, 
progovori gospođi Vinickoj : 

„Opaziste li, gospođo, kada, kako svi rođaci moje 
pokojne žene mrze na Ankicu ?” 

„Pogotovu Kšepecki,” odgovori gospođa Vinicka. 

„Ha ! Malo ne škriplju, kad je vide, ali će naskoro 
još jače škripati.” 

,,A zašto ?” 

„Doznat ćete, gospe, skoro, a međutim se treba 
postarati za prenoćište za prelata.” 

I za časak gospodin Pongovski ostane sam. Dva 
momka uđu, da spreme posuđe po večeri, ali on naglo 
plane i zapovjedi im, neka iziđu, te u sobi nastane ti- 
šina. Samo je veliki gdanjski dobnik ponavljao glasno 
i ozbiljno: tik, tak, tik, tak!... Pongovski metne ruku 
na plješivu glavu i stane hodati po sobi. Primakne se k vra- 
tima, za kojima se prelat razgovarao s gospođicom Sje- 
ninjskom, ali čuje samo žamor, u kojem doduše raspo- 
zna glas svećenikov, ali ne može čuti riječi I naizmjence 
uzme hodati i postajkivati. Pođe k prozoru, jer mu se činilo, 
da će ga ondje manje dušiti, i malko gledaše očima besmisle- 
nim na nebo, po kojem je vjetar gonio raskidane proljetne 
oblake obasjanih griva, po kojima se činilo da se blijedi 
mjesec penje sve više. Kadgod se sakrio, hvatale su go- 
spodina Pongovskoga zle slutnje. Vidio je kroz prozor 
crne grane blizoga drveća, koje su se ljuljale kao u muci 
na vihoru. Tako su se isto ljuljale njegove misli, nesre- 
đene, loše, slične grižnji savjesti. Obuzimali su ga gluhi 
osjećaji, da se događa nešto ne dobro, radi čega ga čeka 
nekakva bliza kazna. No kad bi se vani razvedrilo, 
opet bi ga obuzelo bolje pouzdanje. Ta svak ima pravo 
misliti o svojoj sreći, a što je do Tačevskoga, ni brigeša 
ga ! Svak se laća takih sredstava ! 0 čemu se zapravo radi ? 

0 dobru i mirnoj budućnosti djevojke. Ako li se pritom 
nasmiješi i njemu malko život pod starost, to ga ide. 

1 to je samo istina, a drugo je vjetar, vjetar ! 

Osjeti iznovice vrtoglavicu i crne mu krpice stanu 
skakati pred očima, ali to potraja vrlo kratko. Uzme 
iznovice šetati i primicati se k vratima, iza kojih se kro- 
jio njegov udes. Međutim svijeće na stolu dogore, a u 
sobi se smrkne. Kadikad je glas svećenikov bivao sve 
glasniji tako, te bi možda i riječi dopirale do uha Pon- 
govskomu, da nije bilo onoga glasnog i neprestanog 
,,tik, tak” dobnika. Lako je bilo razumjeti, da se taki 
razgovor može brzo svršiti, a ipak je nepokoj gospodinu 
Gedeonu rastao i rastao te primao oblik nekakvih čud- 
nih pitanja povezanih s prošlošću, s uspomenama ne samo 
na davne bolove i nesreće, nego i na davne, dosele neiz- 

brisive krivice, davne teške grijehe i svježe krivde, 
počinjene ne samo Tačevskome, nego i drugim ljudima. 

„Zašto i radi čega bih imao još biti srećan ?” pitala 
ga savjest. I u taj bi tren kao dao ne znam što, kad bi se 
barem gospođa Vinicka bila vratila u sobu, pa mu ne bi 
trebalo ostati nasamo s tim mislima. Ali je gospođa 
Vinicka bila zabavljena poslom tamo negdje na drugom 
kraju kuće, a u onoj je sobi samo dobnik ponavljao : 
tik, tak! tik, tak, i savjest je pitala: 

„Zašto će te Bog nagraditi ?” 

Osjeti gospodin Pongovski, ako mu sada izmakne 
ta djevojka poput cvijeta i anđela zajedno, da će u 
njegovu životu nastati suton, koji će trajati do onoga 
časa, kad nastane smrtna noć... 

A uto se vrata otvore naglo i uđe gospođica Sjeninj- 
ska, blijeda, suznih očiju, a za njom svećenik. 

„Plačeš?” zapita hrapavim pridušenim glasom 
gospodin Pongovski. 

„Iz zahvalnosti, skrbniče!” vikne pruživši k njemu 
ruke. I padne mu pred koljena. 


XIII. 

Te večeri, ali već kasno u noć, gospođa Vinicka 
dođe u sobicu rođakinje i nađe gospođicu još nesvučenu 
te se stane s njom razgovarati : 

,,Ne mogu se razabrati od čuda,” prozbori, „jer bih 
se prije nadala smrti, nego da bi gospodinu tako što su- 
nulo u glavu.” 

„Ni ja se nisam nadala.” 

„Pa što sad ? I je li zbilja ? Samo ne znam, što 
da mislim — bih li se radovala, ne bih li ? Ta eto go- 
spodin prelat kao duhovna persona (osoba) ima bolji 
razum od svjetovnih ljudi, i pravo je, što veli, da ćeš 
do smrti imati krov nad glavom, i to svoj, a ne tuđi ; 
ali je u drugu ruku naš gospodin vremešan čovjek i (tu 
gospođa Vinicka snizi glas) ne bojiš li ga se malko ?” 

„Dogodilo se, i nemam više o čemu misliti,” odgo- 
vori gospođica Sjeninjska. 

„Kako to kažeš ?” 

„Kažem, da sam mu dužna zahvalnost za zaklon, 
za kusić kruha, i da je kukavna plaća moja osoba, 

koje ne bi htio niko drugi. A kad on hoće, to je još nje- 
gova milost !” 

„On je već davno htio,” reći će tajnovito starica. 
„Danas me pozva poslije razgovora s tobom. Pomislih, 
da je bilo nešto loše u večeri i da će psovati — a on ni 
crno ti oko u glavi. Vidim, nekako je veseo — i naglo 
mi priča novicu. I poda mnom noge čisto zadrhtaše. ... 
Onda će on : 

,A zašto se vi, gospe, pretvoriste u stup od soli 
kao žena Lotova? Jesam li šuška huška?’ — ,Ne,’ kažem, 
,van je to tako nenadano !’ A on opet : , Divna je to 
misao (kaže), samo je bila kao riba na dnu, dok se ne nađe 
neko te joj pomože isplivati na površinu ! A znate li, 
gospođice, ko ?’ 

Bila sam uvjerena, da je to gospodin prelat Tvor- 
kovski, ali on reče : ,Nije nipošto svećenik Tvorkovski, 
nego gospodin Grothus !’ ” 

Nastade časak muk. 

,,A ja pomislih, da je to gospodin Tačevski,” pro- 
bijeli kroz stisnuta usta gospođica Sjeninjska. 

„Što je to opet ? Zašto Tačevski ?” 

„Da pokaže, da ne haje za me.” 

,,Ta znaš, da se Tačevski nije sastajao s našim go- 
spodinom.” 

A ona stane ponavljati grozničavo : 

„Da, znam ! Imao je nešto drugo u glavi ! Lako za to. 
Ne ću ništa da znam. Ne ću, ne ću ! Zbilo se i dobro se 
zbilo !” 

Suhi, grčeviti plač potrese njezinim prsima. Još je 
časak ponavljala : „Dobro se zbilo !” Onda klekne na- 
glo na molitvu, koju su bile danomice navikle obavljati 
skupa. 

A drugi dan uđe već mirna lica u sobu. Ipak se u njoj 
nešto promijenilo, nešto je ostalo neizrečeno, nešto se 
zatvorilo. Nije bila tužna, ali je naglo postala rekao bi 
nekoliko godina starija i bila je nekako tako ozbiljna, 
te je gospodin Pongovski, koji se prije starao samo za 
se, počeo mariti i za nju. Nije se mogao naprosto snaći u 
svemu tome, a napose mu se činilo čudno, što je osjetio, 
da je nekako ovisan o njoj ! Stao se pobojavati onih misli, 
što ih ona nije kazivala, ali je mogla zatvarati u duši, 
i starao se, da ih zapriječi, a mjesto njih nabaci druge, 
kakve je želio u njoj. Težak mu je bio i muk gospođe 

Vinicke i pričinjao se sumnjivim, pa je hinio, zagonetao, 
šalio se, ali su mu kadšto čelične oči bljeskale nestrpljivo. 

Međutim se po okolici raširila vijest o njegovu lju- 
bavnom očitovanju. Uostalom nije on ni tajio, dapače 
je javio napismice Ciprijanoviću u Jedlinku i najbližim 
susjedima, usto je pisao Kohanovskima, Podlodovskima, 
Sulgostovskima, gospodinu Grothusu i Kšepeckima, a 
i daljim ženinim rođacima. Sve ih pozvao na zaruke, 
iza kojih će odmah biti vjenčanje. 

Gospodin bi Pongovski bio volio dobiti oprost od 
napovijedi, ali je na nesreću bila korizma, pa je tre- 
balo čekati, dok minu blagdani. Zato uzme obje ženske 
i pođe s njima u Radom, gdje je gospođica imala naba- 
viti opremu, a on kupiti konja zgodnijeg od onih, što su 
bili u belčončkim konjušnicama. 

Tamo mu dođoše glasovi, da vrije kao u košnici 
među rođacima, koji su se nadali, da će uzeti svu ostav- 
štinu ne samo njegove pokojne žene, nego i njegovu. 
Ali ga to razveseli, jer je mrzio na sve iz sve duše i va- 
zda je razmišljao, kako bi im naudio. Te su mu vijesti o 
sastancima, šapatima prikraćivale vrijeme u Radomu, 
a kad je napokon oprema dovršena i kupljene uzde s 
novim hamovima, vrati se u Belčončku na sam Uskrs. I 
gosti se počeše skupljati gotovo zajedno s njima, jer 
su se zaruke imale obaviti na treći blagdan. 

Prvi dođoše Kšepecki, najbliži i susjedi i rođaci : 
otac starac blizu osamdesetke, jastrebova lica, glasovit 
tvrdica; tri kćerke: najmlađa Tekla, živo i veselo djevojče, 
i dvije starije : Janjica i Ivana, nemlade, žestoke dje- 
vojke s vječnim lišajem na obrazima, a napokon sin 
Marcijan, prozvan u okolici Kladom. 

I pravo je nosio taj naziv, jer je na prvi pogled bio 
sličan debeloj kladi. Prsa je i pleća imao snažna, ali 
noge krive i tako kratke, te je bio baš kao patuljak. Neki 
su ga držali grbavcem, a ipak nije bio grbav. Samo mu 
je glava bila bez vrata i tako nisko na trupu, da su mu 
visoka pleća dopirala gotovo do ušiju. Iz te su glave 
gledale izbuljene, pohotne oči, a lice mu je bilo slično 
kozjoj glavi. Tu je sličnost povećavala nevelika brada, 
koju je nosio naumice i unatoč općenom običaju. 

U vojsci nije služio, jer su ga u četama ismijavali, 
pa se zato nekada često pobio na dvoboju. U kratkom je 
trbušastom tijelu imao neobičnu snagu, pa su ga se po- 
svuda bojali, jer je bio svadljivac i razbojnik, koji je rado 

tražio priliku, a u svim je sukobima pokazivao neku ži- 
vinsku žestinu. Jednom izrani teško u Radomu striče- 
vića Kšepeckoga, lijepoga i dobrog mladića, koji malo 
ne podleže ranama. Bojale su ga se sestre, pa i otac, 
a on je osjećao štovanje samo prema Tačevskomu, čiju 
je vještinu u mačevanju poznavao, i prema Bukojemskim, 
od kojih ga je poimence Luka nekoč prebacio preko 
plota u Jedlinji kao snop slame. 

Bio je poznat kao veliki razbludnik — i to je bila 
istina. Pred nekoliko godina ga je gospodin Pongov- 
ski izbacio iz kuće, jer je odviše poput jarca gledao na 
malu još onda gospođicu Sjeninjsku. Ali od onoga su- 
koba minu nekoliko godina, a poslije se sastajahu u Ra- 
✓ domu i u susjedskim domovima. Zato ga sada pozovu 
sa svom porodicom na obiteljsku svečanost. 

Odmah za Kšepeckima dođoše Sulgostovski, dva 
brata blizanca, slični tako jedan drugomu, da ih niko nije 
mogao razaznati, kad bi obukli jednake kontuše (surke) ; 
zatim troje daljnjih Sulgostovskih iza Pšitika, te brojna 
i ugledna porodica Zabjeržovskih, svih skupa devetero. 
Iz susjedstva dođe gospodin Ciprijanović, ali sam, jer 
mu sin već bijaše otišao pod zastavu ; gospodin starosta 
Podlodovski, nekad punomoćnik jakoga gospodina u 
Zamošću ; gospoda Kohanovski, svećenici iz Pšitika, 
gospodin prelat Tvorkovski iz Radoma, koji je imao 
blagosloviti prstenje — te mnogo manjega plemstva iz 
bližih i daljnjih strana. Neki dođoše i bez poziva misleći, 
da će gost, pa i posve nepoznat, biti primljen s raskrilje- 
nim rukama, a i da ne treba puštati prilike, kad se desi, 
da se mogu najesti i napiti. 

I tako povrve na dvorištu u Belčončki kočije i kola, 
u konjušnicama konji, u zgradama svakojaka služinčad, 
a u dvoru šaroliki kontuši, sablje, obrijane glave, a na- 
puni se latinštinom, ženskim brbljanjem, obrupcima, 
dugim suknjama i raznolikim „angašantima”. Sluškinje 
su trčale s vrućom vodom, pijane sluge s vrčevima 
biranih vina. Iz kuhinje se od jutra do večera dimilo 
kao iz smolarnice, a prozori su na dvoru sijevali i svije- 
tlili na večer tako, te je bilo vidno po svem dvorištu. 
A usred te je vreve šetao po sobama gospodin Pon- 
govski, malko ponosit, ozbiljan, ali zajedno kao pomlađen, 
obučen u skerlet. Sablja mu se sjala od dragulja, jedino 
vijeno, što je gospođica Sjeninjska baštinila od možnih 
nekad pređa. Šetao je, pozivao, a kad bi ga časimice uhva- 

tila vrtoglavica, naslanjao se na naslon stolaca pa opet 
hodao, dvorio najuglednije goste, strugao nogama pri- 
mičući se k starijim ženama, ali je ponajviše sve za- 
ljubljenijim očima pratio „svoju Ankicu”, koja je u tom 
šarenom mnoštvu, usred pogleda često mrzovoljnih, 
cesto zavidnih, a kadšto i požudnih evala bijela kao 
ljiljan, slatka, možda malko sjetna, a možda i prožeta 
samo zamašajem onoga, što će je snaći. 

, A na ve čer, na treći blagdan, u utorak, zagrme u 
dvorištu domaći mužari javljajući gostima i domaćima 
da je došao svečani čas zaruka. 

Tada stanu u sobi u polukrugu svr gosti, ženske 
i muškarci u sjajnim nošnjama, koje su se u sjaju jar- 
kih svijeća sjale kao duga. A prema njima stane gospo- 
din Pongovski s^ gospođicom Sjeninjskom. Nastane 
tišina, samo su oči sviju bile uprte u nevjestu, koja je 
stajala kao uspavana spuštenih očiju sabrana i ozbiljna 
lica, bez smiješka, ali i bez žalosti. Gospodin prelat 
Tvorkovski, uz kojega je bila Teklića Kšepecka držeći 
srebrenu pliticu s prstenjem, stupi u košuljici iz polu- 
kruga i stane govoriti budućim mladencima. Govorio je 
učeno, dugo i rječito razlažući, što su „sponsalia de fu- 
turo (zaruke o budućoj ženidbi) i kako veliku je zna- 
menitost podavala Crkva zarukama od prvih vreme- 
na kršćanskih. Navede Tertulijana i sabor tridentski i 
napose razne učene kanoniste, a onda se istom obrati 
k gospodinu Pongovskomu i k gospođici Sjeninjskoj, 
te im stane razlagati, kako je mudra njihova odluka, 
kako veliko dobročinstvo svjedoče uzajamno i kako 
njihova buduća sreća stoji samo do njih samih. Sakup- 
Ijeni su to slušali u čudu, ali i nestrpljivo, jer su nerado 
gledali na tu svezu kao rođaci, kojima se izmicala baš- 
tina. Sam gospodin Gedeon, koji je od dugoga stajanja 
dobivao vrtoglavicu, uzme stupati s noge na nogu i očima 
davati znak prelatu, neka dovrši. Kad on to već kasno 
opazi, blagoslovi napokon prstenje i stavi na prste za- 
ručnicima. Tada zagrme opet mužari na dvoru, s kora u 
blagovaonici zaori bučno glazba, koju je sviralo vješto 
pet radomskih Zidova. Sad stanu gosti redomice dolaziti 
i čestitati gospodaru i gospođici — ponajviše kiselo i 
neiskreno. Dvije su se starije gospođice Kšepecke s poru- 
gom klanjale pred „ujnom”, a gospodin joj je Marcijan 
ljubio ruke i preporučivao se njezinoj budućoj naklonosti 

s takim jarećim pogledom, da bi ga gospodin Pongovski 
bio morao upravo iznovice baciti iz kuće. 

No drugi su — dalji rođaci, a bolji i manje pohlepni 
ljudi — čestitali iskrenije i toplije. Međutim se otvore 
širom vrata u blagovaonicu. Gospodin Pongovski pruži 
ruku zaručnici, a za njima krenu drugi parovi, dok su 
plamečci od svijeća buktjeli i vijah se, jer je nagli hladni 
euh vjetra dopirao sve do trijema. Stoga je trijemom 
hrlila služinčad, napolak pijana, noseći nebrojene posude 
i vrčeve s vinom. U blagovaonici je radi neprestanoga 
otvaranja vrata bilo tako hladno, te se gosti stresoše 
u prvi mah kad sjedoše za sto, a soba im se, inače lijepo 
opremljena, pričini tamna i tmurna radi neprestanoga 
nemirnog kolebanja plamena od svijeća. No trebalo je 
očekivati, da će vino brzo razgrijati krv u žilama, a vino 
nije žalio gospodin Pongovski ! Bio je to čovjek svag- 
danji tvrdica, ali se u iznimnim prigodama želio istaći 
tako, da bi o njemu dugo govorili. Desilo se to i sada. 
Iza svakoga je gosta stajao momak s vrčem obraslim ma- 
hovinom, a i za stolom je bilo nekoliko sluga s buteljama, 
da odmah napune čašu gostu, ako ne bi mogao više piti 
pa spustio čašu među koljena. Goleme su se čašetine, 
vrči i čaše ljeskali pred svakim gostom, a samo su pred 
ženama stajale manje talijanske ili franceske čašice. 

Ipak gosti nisu napunili cijeloga stola, jer je gospo- 
din Pongovski zapovjedio, da se priredi više, nego je 
bilo gosti. Gospodin prelat baci oči na ona prazna mje- 
sta te stane hvaliti gostoljublje doma i gospodara. A 
jer je vazda govorio vrlo glasno, a usto se u taj čas malko 
podigao sa stola, da malko bolje udesi nabore halje, 
nazočni pomisliše, da će podići prvu nazdravicu, i svi se 
umiriše. 

„Čujmo !” javi se nekoliko glasova. 

,.Ej, nemate što,” odgovori veselo svećenik. „Nije 
to još nazdravica, premda će skoro biti doba i za to, 
jer vidim, da neka gospoda prerano sebi taru vlasi, a 
gospodin Kohanovski već šapće sam sebi i nešto broji 
na prste. Teško je, gospodine moj. Od koga da očekujemo 
pjesmicu, nego od Kohanovskoga ? Ja samo htjedoh 
reći, da je to prostiranje za nenadane goste pohvalni 
staropoljski običaj.” 

„Dakako,” reći će gospodin Pongovski, „ako je 
kuća noću rasvijetljena, iz tmine može vazda ko banuti ...” 

,,A možda ko i dolazi,” oglasi se gospodin Kohanovski. 

„Možda gospodin Grothus.” 

... »Ne, gospodin je Grothus na saboru. Ako bane tko, 
bit će to posve neočekivani gost.” 

„Ali ga ne ćemo čuti, jer je zemlja meka.” 

>,A nu ! Pas pod prozorom laje. Možda se ko pojavio.” 
vrtu”? * e se s ^ rane ne javi niko, jer su ti prozori prema 

,. I vidite, pas vije, a ne laje.” 

Tako je i bilo. Pas se oglasi, jednom, drugi, treći 
put, a onda se njegov lavež pretvori u nisko, tužno vi- 
janje. 

Gospodin se Pongovski nehotice zgrozi, jer se sjeti, 
kako su prije mnogo, mnogo godina u drugim krajevi- 
ma, od njegova dvora milju daleko od pomoranskoga 
dvorca u Ruskoj, tako vijah psi prije nagloga nasrtaja 
l atara. 

A gospođici Sjeninjskoj sune u glavu misao, da već 
ne smije nikoga čekati i da će prekasno doći, kogod bi 
banuo iz tmine u rasvijetljeni dvor. 

No * drugim učesnicima bijaše nekako čudno, to 
vise, jer se za prvim psom javi drugi, pa se iza prozora 
razlegne dvostruko zavijanje. 

I slušali su nevoljko mukom mučeći neugodno. 
Istom za časak prekine muk Marijan Kšepecki : 

»Ni brigeša nas za gosta, na kojega psi laju” pro- 
zbori. 

„Vina !” vikne gospodin Pongovski. 

Ali su čaše bile pune, pa nije trebalo nalijevati. 
Stari se Kšepecki, otac Marijanov, podigne teško sa stolca 
želeći očevidno prozboriti. Svi svrnu na njega oči, a sta- 
riji stanu dlanima zaklanjati uši, da bolje čuju, što re- 
kne. No on uzme samo duže micati ustima, a pri tom mu 
se brada gotovo doticala nosa, jer nije imao nijednoga 
zuba. b 

Premda je na dvorištu bila odvlažila i meka zemlja, 
s druge se strane dvorišta začuje neki gluhi štropot 
i razlijegao se dosta dugo, kao da neko dva puta obilazi 
dvorište. Stari Kšepecki, koji je već bio dignuo čašu, 
stavi je na sto, i stane gledati u vrata. 

A za njim učine to i drugi. 

„Pogledaj, ko je došao !” prozbori služaku g. Pon- 
govski. 

Momak skoči i odmah se zatim vrati : 

„Nema nikoga,” izusti. 

jo je čudno !” oglasi se prelat Tvorkovski. „Čulo 

se razgovijetno.” . , 

,,Svi smo čuli,” prihvati jedan od blizanaca Sulgo- 

stovskih. , 

I psi su prestali vijati,” doda drugi. 

Uto se sama otvore vrata od trijema, koja je oče- 
vidno sluga slabo zatvorio, a u sobu tako silno dune, 
te se odmah ugasi nekoliko svijeća. 

„Što je to ? Zatvorite vrata ! Svijeće se gase !” 
ozove se nekoliko glasova. 

No zajedno s lahorom uleti u sobu kao strava. Go- 
spođa se Vinicka, bojažljiva i praznovjerna, stane gla- 
sno križati : 

,,U ime Oca i Sina i Duha...” 

„Tiho, gospe !” izusti gospodin Pongovski. 

Zatim se obrati ka gospođici Anki i poljubi joj ruku. 
„Ne će mi pomutiti radosti, ako je i ugašena svije- 
ća,” rekne, „Bože mi daj samo, da do konca života bu- 
dem ovako srećan, kao što sam u ovaj čas, je li istina 
Ankice ?” 

A i ona se sagne k njegovoj ruci : 

„Istina je, skrbniče,” probijeli. 

„Amen !” dovrši prelat. 

I ustane te prozbori : 

„Gospodo moja ! Ovaj je neočekivani štropot očito 
pomrsio niti gospodinu časniku Kšepeckomu, pa ću 
evo ja prvi biti tumačem čuvstava, kojima gore za 
buduće mladence naša corda (srca). Dakle prije nego 
poviknemo : ,0 Hymen, o Hymenaios’, — prije nego po 
rimskom običaju stanemo zvati krasnoga mladića Tala- 
sija, o Bože, daj, bilo to što prije, podignimo ex imo 
(iz dna srca) ovu prvu zdravicu za njihovo zdravlje i 
za njihovu buduću sreću : vivant, crescant, floreant ! 
(živjeli, rasli, cvali !).” 

„Vivant, vivant !” zagrme svi glasovi. 

Zajedno se oglasi radomska glazba, a pod prozorima 
vozari stanu u mraku pucati bičevima. I služinčad stane 
vikati po svoj kući, a u blagovaonici su grla gutala vino 
i trajno klicala : 

„Vivant, crescant, floreant !” 

Dugo su vikali, tapali nogama, trubili i pucketali 
bičevima. Sve utihnu istom onda, kad gospodin Pon- 
govski ustane, digne čašu i prozbori gromkim gla- 
som : 

„Vrlo mi milostivni i najmiliji mome srcu gosti i 
rođaci!... Prije nego vam izreknem svu svoju zahval- 
nost neprikladnim riječima, klanjam vam se za ovu 
bratsku i susjedsku naklonost, koju mi iskazaste sabravši 
se tako brojni pod mojim ubogim krovom...” 

No riječi : „pod mojim ubogim kfovom” izgovori 
nekako čudnim, tišim i u neku ruku poniznijim glasom. 
Onda sjedne iznovice i nagne se tako, te čelom upre 
zbilja u sto, a gosti se i te kako začude, da se tako 
srdačno javio čovjek obično vrlo hladan i ponosit. 

Ipak pomisle, da velika sreća rastapa i najtvrđa 
srca. A čekajući međutim, što će dalje reći, upru pogled 
u njegovu sivu glavu, vazda naslonjenu na rub stola. 

„Tiho ! Čujmo !” jave se glasovi. 

1 zbilja nastane duboka tišina. 

No gospodin se Pongovski i ne mače. 

„Što vam je ? Što je to ?. . . Za Boga !” 

„Gospodine !” rekne prelat. 

Ali gospodin Pongovski odgovori samo silnim hrop- 
cem, a pritom mu se naglo strese vrat i ramena. 

Gospođica Sjeninjska skoči s mjesta blijeda po- 
put stijene i stane kričati prestravljenim glasom : 

„Skrbniče ! Skrbniče !” 

Za stolom nastane štropot i smetnja. Zazuje povici 
i pitanja. Pongovskoga okruže, prelat ga pograbi za 
ruke i nagne na rub naslonjača ; drugi ga stanu za- 
lijevati vodom, a neki zavapiju, neka ga prenesu na po- 
stelju, te što prije puste krv. Neke ženske kriknu, a neke 
kao lude stanu trčati po sobi vičući strašno i jadikujući. 
A gospodin je Pongovski objesio natrag glavu, s nabrek- 
nutim kao konopac žilama na čelu i sa zatvorenim 
očima buljio i hropio sve glasnije. 

Neočekivani je gost zbilja banuo iz tmine i stupio 
u njegov dvor — strašan i neumoljiv. 


XIV. 

Na svećenikovu zapovijed pograbi služinčad bole- 
snika i prenese ga na drugi kraj kuće, u „kancelariju”, 
koja je služila gospodinu Pongovskomu i za spavaonicu. 
Međutim pošalju po kovača u selo, koji je umio puštati 
krv, pa ju je obično puštao i ljudima i životinjama. Za 

rasak se pokaza, da je pred kućom sa svom gromadom, 
knia se sabrala na gozbu, ali je na nesreću bio posve 
nnan Gospođa se Vinicka sjeti, da je svećenik Vojnov- 
ski u" svoj okolici na glasu kao poznati liječnik. Pošalju 
dakle po njega kočiju, što je brže konj mogao, premda 
se svima činilo očevidno, da je sve to uzalud i da bole- 
sniku nema više spasa. 

Pa tako je i bilo. Osim gospođice Sjeninjske, gospode 
Vinicke, dvojice gospode Kšepeckih i gospodina Zabjer- 
žovskoga, koji se malko bavio liječenjem, ne pusti sve- 
ćenik Tvorkovski nikoga više u kancelariju, da stiska 
ne naudi spasenju. Ali se svi gosti, i žene i muškarci, 
sabraše u susjednoj velikoj gostinjskoj sobi, gdje su 
bile prostrte postelje za muškarce, te su stajali kao stado 
poplašenih ovaca, puni nemira, bojazni, radoznalosti, 
te pogledajući u vrata čekali novosti. A neki su tiho 
nabacivali primjedbe o strašnom događaju i o znamenji- 
ma, što su javljala nesreću. 

„Jeste li opazili, kako su se migoljile svijeće i plameni 
bili nekako crnkasti ? Očito ih je već smrt zaslaniala,” 
prošapće jedan Sulgostovski. 

„Bila je među nama, a mi nismo za to znali.” 

„Psi su na nju vijali.” 

,,A onaj štropot ? Možda je to baš ona banula.” 

„Vidi se dobro, da Bog nije htio dopustiti ove že- 
nidbe, koja bi bila na štetu porodici.” 

Dalji šapat prekide pojava gospođe Vinicke i^Mar- 
cijana Kšepeckoga. Ona žurno protrča kroz sobu. Zurila 
se po svete moći, što brane pristup zlim dusima. 

A njega odmah opkole : 

„Što je tamo ? Kako mu je ?” 

A Marcijan sažme ramenima, podigne ih tako, da 
mu se glava nađe gotovo na prsima, te odvrati : 

„Još hropi.” 

„Nema spasa ?” 

„Nema.” 

Uto kroz odškrinuta vrata dopru čujno svečane 
riječi prelata Tvorkovskoga : 

„Ego te absolvo a peccatis tuis — et, ab omnibus 
censuris, in nomine Patris et Filii et Spiritus Sancti 
Amen”. (Ja te odrešujem od tvojih grijeha — i od svih 
censura u ime Oca i Sina i Duha Svetoga. Amen).” 

Kleknu svi i počnu se moliti. Gospođa Vinicka 
prođe između njih držeći objema rukama moći. Marci- 
jan pođe za njom i zatvori vrata. 

Ali već ne ostaše dugo zatvorena, jer se za četvrt 
sata opet pokaže na njima Marcijan i viknu svojim 
kreštavim poput pištaljke glasom : 

„Svršio je !” 

Tada svi izuste : „pokoj vječni” i jedan za drugim 
pođu u kancelariju, da bace na pokojnika posljednji 
oproštajni pogled. 

A međutim su se na drugoj strani kuće u blagovaonici 
zbivali gadni prizori. Služinčad je u Belčončki upravo 
toliko mrzila na Pongovskoga, koliko ga se bojala. Sad 
joj se činilo, da s njegovom smrću nastaje čas olakšice, 
radosti i nekadašnje raspojasanosti. Pridošloj se služin- 
čadi pružila prilika za neobuzdanu gozbu. Zato se sva 
služinčad i kućna i tuđa, više ili manje pijana već od podne, 
baci sad na jela i vino. Sluge su naginjali na usta cijele 
boce gdanske rakije, cimeta, malvazije i ugrina. Drugi 
su, požudniji za jelom, otkidali komade mesa i tjestenine. 
Snježni se stolnjak u tren oka zamazao kaljužama 
raznovrsne tekućine. U vrevi su isprevrtali stoce i svijeć- 
njake na stolu. Izrezani su ukrašeni vrčevi i čaše padali 
pijanim iz ruku i zvečeći se razbijali na podu. Ovdje 
ondje nastale svađe i tučnjave. Neki su naprosto 
pljačkali stolni ukras. Ukratko, počelo se divljaštvo, 
koje odjeknu i na drugu stranu kuće. 

Na tu kriku upadne Marcijan Kšepecki, za njim 
dva Sulgostovska, mladi Zabjeržovski i još jedan gost 
te videći, što se zbiva, trgnu sablje. U prvi se mah vreva 
još poveća. Sulgostovski udare pijance ploštimice, ali 
Marcijana Kšepeckoga obuzme divlji bijes. Izbuljene mu 
oči iskoče još više, zubi sinu ispod brkova i on naprosto 
stane sjeći, koga dosegne. Nekoliko se sluga zalije krvlju, 
drugi se zaklone pod sto, ostali se bježeći bez reda sti- 
snu na vratima. A on je udarao po hrpi kričeći : 

„Lupeži, pasja braćo ! Ja sam ovdje gospodar, 
ja sam ovdje gospodar !” 

I istrči za njima u vežu, otkud se još čuo njegov 
kreštavi glas : 

„Batine, šibe !” 

A oni su u sobi stajali kao usred razvaline gledajući 
jedan drugoga ogorčeno. 

„Za svoga vijeka još ne vidjeh što tako,” javi se 
jedan Sulgostovski. 

A drugi će : . _ . , ., 

„Čudna smrt i čudne joj prilike. Pogledajte — 

rekao bi : navalili su Tatari.” v . 

„Ili zli dusi,” doda Zabjeržovski. „Grozna je to 

n ° C Ipak zapovjede služinčadi, sakritoj pod stolom, 
neka iziđu i urede sobu kako tako. Sluge iziđu sasvim 
otriježnjeni od straha i late se vješto posla, a međutim 

se vrati Marcijan. . . . . 

Bio je već mirniji, samo su mu se usta trzala od 

Ijutosti. . v . . 

, Zapamtit će !” prozbori nazočnima. „Ali hvala 
vam, gospodo, da mi pomogoste kazniti te lupeže. Ne će 
im ovdje biti bolje nego za pokojnika. Evo moje glave ! 

Na to odmah pogledaju oštro oba Sulgostovska i 
jedan prozbori : v , 

„Vi nam, gospodine, nemate na čemu hvaliti, kao 

ni mi vama.” 

„No ?” 

„A zašto vi samo sebi prisvajate ovdje vlast ?” 
zapita drugi bliznac. 

Marcijan stane odmah poskakivati na svojim krat- 
kim krivim nogama, kao da bi im rado skočiti u oči, 
te odgovori : 

„Jer imam pravo, imam pravo, imam pravo !” 
„Kakvo pravo ?” 

„Bolje od vašega !” 

,,A tako ? A jesi li pročitao oporuku ?” 

„Marim ja za oporuku,” tu puhne u dlan, „eto ti 
oporuke : vjetar ! Komu je zapisao ? Ženi ? A gdje mu je 
žena ? Eto gle ! Ja sam tu najbliži — mi Kšepecki — 

o no ,ri I” 


„Vidjet ćemo. Strijela te Božja !” 

„Strijela Božja vas ! Odlazite !” 

„Ti jarče, ti klado ! Dobit ćeš ! Kažeš, da odlazimo?... 
Bolje pazi na svoju kozju glavu !” 

„Grozite se ?” 

Tu zaruži Marcijan sabljom i srne k braći, a i oni se 
maše sabalja. 

No u taj se čas javi iza njih srditi glas svećenika 
Tvorkovskoga : 

„Gospodo, pokojnik se još nije ohladio.” 

Sulgostovski se veoma zastide i jedan prozbori : 

„Prečasni prelate, mi ne tražimo ovdje ništa, jer 
imamo svoj komad kruha i ne želimo tuđega. Ali ova 
zmija već započinje siktati i ljude pritiskati.” 

„Kakve ljude ? Koga ?” 

„Na koga se namjeri. Danas nas, kojima je zapovje- 
dio, da odlazimo, a sutra će možda ove sirote ženske, 
što žive pod ovim krovom.” 

,,A to nije istina, nije istina !” vikne Marcijan. 

1 naglo se savine u klupko, nasmiješi se, stane trti 
ruke i prozbori nekako otrovno prijazno : 

„Dakako, dakako ! Molim sve na pogreb i na pođu- 
šje. Molim ponizno zajedno s ocem. A što je do gospo- 
đice Sjeninjske, vazda će naći ovdje krov i okrilje — va- 
zda, vazda !” 

Rekavši to stane opet vrlo radosno trti ruke. 


XV. 

Marcijan odluči, da će sam izjaviti gospođici Sjeninj- 
skoj, da može Belčončku vazda smatrati svojim domom. 
Ali taj razgovor odgodi, dok se ne svrše pogrebni obredi, 
jer se prije htio dogovoriti s ocem, koji je sav svoj ži- 
vot proveo u parnicama pa je poznavao zakone i umio 
se ukloniti svim poteškoćama. Uostalom su obojica 
bila uvjerena, da njihov posao dobro stoji, pa se sutra- 
dan baš u trenutku, kad su g. Pongovskoga postavljali 
u lijes, zatvore u pobočnoj sobi i stanu vijećati jednako 
dobre volje. 

„Providnost je nad nama !” prozbori stari. „Ništa, 
nego Providnost, i Pongovski će teško odgovarati 
pred Njim za krivicu, koju nam je htio učiniti.” 

,,A nek odgovara,” prihvatj Marcijan. „Sreća naša, 
da je samo htio, a nije dospio, jer ćemo sada mi sve uzeti 
u ruke. Već su se Sulgostovski porječkali sa mnom, ali 
ću im ja prije istrgnuti dušu, nego oni nama i jedan 
slog u Belčončki.” 

„Ha, lupače, pasji sinovi! Kuga ih pomorila!... 
Ipak se ja njih ne bojim, nego oporuke. Jesi li pitao 
prečasnoga Tvorkovskoga ? Ako iko, on zna.” 

„Nisam nikako mogao jučer, jer me je zatekao 
u prepirci sa Sulgostovskima i rekao nam : , Pokojnik 

se još nije ohladio. . a onda je otišao po lijes i po sve- 
ćenike, a danas nije bilo kad.” 

„A ako je Pongovski zapisao sve onoj kozi ?” 

„Nije imao prava, jer je taj imetak dobio po pokoj- 
noj našoj najbližoj rođakinji.” 

„Onda će se i oporuka oboriti, ali će biti troškova, 
skakanja po sudovima... Bog zna koliko!” 

„Vi ste, oče, navikli na parnice, a ja sam zabio u 
glavu, da ne će trebati nikakvih parnica. Međutim bea- 
tus, qui tenet (blago onome, ko drži u rukama), pa zato 
se ja ne makoh više iz Belčončke, a poslah i po našu 
služinčad. Neka nie onda istisnu i Sulgostovski ili Zabjer- 
žovski !” 

„Ali ako je djevojci zapisano ?” 

,,A ko će posegnuti za nju ? Djevojka je kao prst 
na svijetu, ni rodbine ni prijatelja — prepukla sirota. 
Ko bi htio za nju lomiti vrat, svađati se, boriti, trošiti ? 
Ko mari za nju ? Tačevski ju je volio, ali Tačevskoga 
nema, možda se uopće ne vrati, a sve ako se i vrati, go- 
lić je i u parnice se razumije baš koliko i moj konj. 
Recimo istinu, položaj je ovakav : da joj je ne Pongov- 
ski, nego rođeni otac zapisao Belčončku, mi bismo još 
mogli doći ovamo i raspolagati po miloj volji pod izli- 
kom, da smo skrbnici siroti. Ja mislim, da joj je Pon- 
govski kanio zapisati imetak tek kad sklopi ženidbu, 
dakle ili se oporuka uopće ne će naći, ili će se naći kakva 
stara oporuka sa zapisom za gospođicu Sjeninjsku kao 
za pokćerku. . . ” 

,,A taka se dade i oboriti,” prozbori stari, „to je 
moja skrb ! Ipak ne utekosmo parnici.” 

,,A zašto ? Ja slušam, što veli otac, a ipak mislim, 
da ćemo uteći.” 

„Pokojna je Pongovska, govoreći među nama, bila 
luda (svjetlost vječna svijetlila joj !) pa je sve zapisala 
mužu, zato je i on imao pravo zapisati, komu je htio.” 

Posljednje riječi izgovori stari gospodin Kšepecki 
obazirući se na sve strane i upravo šapćući, premda je 
znao, da u sobi osim njih nema više nikoga. 

Ali sin zapita : 

„Kako mu je ona mogla zapisati, kad je poginula 

„Nadnevak je godinu dana poslije vjenčanja. Čini 
se, da ju je Pongovski nagnao na to stoga, jer su ondje, 
gaje su stanovali, opasne strane i niko ne zna, kad će mi 

Tatari zavijati zadušnice. Uzajamno su napravili zapise, 
a oporuke su spremljene u gradu na Pomorskom, otkuda 
ih je Pongovski dopremio ovamo. Već sam se onda htio 
s njim pravdati, ali sam vidio, da ne ću uspjeti. Sad je 
nešto drugo.” 

„Sad će proći i bez pravde.” 

„Prođe li, to bolje, ali moramo biti spremni..*” 

„Ej ! Ne treba.” 

„Pa kako to ?” 

„Ja ću već urediti i bez vas, oče.” 

Kad to čuje stari gospodin Kšepecki, razgnjevi se. 

„Ti ćeš urediti ? Što ? Kako ? Samo mi ne kvari 
posla. On će urediti!... Nisi li svjetovao, da Silnickim 
s mirom pustim Dronške, jer ih ne možemo dobiti !. . . 
Ne možemo?... Zašto?... Zaprisegnuti su svjedoci 
na licu mjesta — velika stvar ! Zapovjedih svojim ljudi- 
ma, neka u čizme naberu zemlje s moga dvorišta — pa 
šta ? Odoše na zemlju Silnickih i nijedan ne priseže 
krivo govoreći : ,Prisižem. da je gospodina Kšepeckoga 
ova zemlja, na kojoj stojim !’ A ti bi godinu dana mislio 
i ne bi ništa tako izmislio. Ti ćeš urediti ? Gle, gle !” 

1 stane od gnjeva micati bezubim vilicama, kao da 
nešto žvače. Pritom mu se brada posve doticala nosa 
krivoga kao u grabežljive ptice. 

A sin će : 

„Odahni, oče, pa poslušaj. Kad se radi o tom, da 
lege agere cum aliquo (da se po zakonu vodi pravda 
s kim), ja ću vazda popustiti vama, ali što se tiče djevo- 
jaka, veće je moje iskustvo i više se pouzdavam u sebe.” 

„No?...” 

„Zato, ako dođe do postupka s gospođicom Sjeninj- 
skom, ne će biti pred sudom.” 

„Pa što kaniš ?” 

„Nije teško odgonetati. Nije li mi već doba ? Ili 
ćeš naći taku djevojku u cijeloj okolici ?” 

Rekavši to gospodin Marcijan digne uvis glavu 
i stane gledati ocu u oč 1 *, a i on ustrmi u nj upitno pogled 
žvačući vilicama, zatim upita : 

„Tako dakle ?” 

„Zašto ne ? Meni to već od jučer ide po glavi.” 

„Hm, zašto ne ? Zato, jer je gola kao Lazar.” 

„Ali ću doći u Belčončku pjevajući bez ikakve za- 
preke. Gola je, ali je djevojka velike krvi. A sjećate se, 
oče, što ono reče Pongovski : kad čovjek pregleda listine 

Sieniniskih, da bi mogao ispravdati polak vojvodine ? 
Ta i Sobjeski su potekli od njih, pa bi bilo i okrilje kra- 
ljevsko. Sam bi kralj morao priskrbiti opremu .. A 
meni je djevojka davno pala u oči, jer je to požudni za- 
logaj, požudni, požudni!” xl . 

I uzme poskakivati na svojim kratkim^ nogama 
oblizujući zajedno brke. Pritom je bio tako ružan, da je 
\ stari Kšepecki izustio: 

„Ne će te htjeti.” . , _ . ....... 

A staroga je Pongovskoga htjela ? A malo li je bilo 
takih, što su me htjele ? U vojsku je otišla sila mladih 
tnomaka, pa će se djevojke moći kupovati na hrpe kao 
klinci za potkove. Znao je stari Pongovski, zašto me je 
potjerao iz kuće, i ne bi me bio potjerao, da se nije 

bojao za djevojku.” t f 

„Ali uzmimo, da te ne bude htjela, što onda . 

Marcijanu sinu zlobno oči. 

,Onda bi se,” odvrati s naglasom, „moglo s djevoj- 




molila u crkvu...” 

Ali se stari prestraši tih riječi. 

„Tako ?” zapita. ,,A znaš li, da je to kazneni posao?” 

„Znam, da Sjeninjske niko ne bi branio.!” 

„A ja ti kažem : pamet u se ! I tako se već na te viče. 
Dobiješ li ili izgubiš parnicu o imetak, ne ćeš izgubiti 
časti ; a to je kazneni posao, razumiješ li ?” 

„Pa do toga ne će ni doći, osim da bi sama htjela. 
Ali mi vi ne smetajte, nego učinite, kako vam kažem. 
Poslije pogreba uzmite, oče, Tekliću sa sobom, kući, 
a i staru Vinicku, nađe li se kakva izlika ; a ja ću ostati 
uz djevojku s Janjicom i Ivkom. To su zmije, što mrze 
na svaku, koja je od njih mlađa i ljepša. Već su jučer 
počele tu nebogu bockati svojim žalcima, a što će istom 
biti, kad budu s njom pod istim krovom. Bockat će je, 
ujedati, neštedice prigovarati, da jede prosjački kruh ! 
Vidim ja to, kao da čitam iz knjige, a to je voda na moj 
mlin.” 


„Pa što ćeš samljeti na njemu ?” 

„Što ću samljeti ? To, da ću često naumice upasti 
na prepirku, one zmije izgrditi, gdjekad koju udariti 
po gubici : — , k sebi prste !” — a nju ću poljubiti u ruke 
pa i u koljena : „Ja sam tvoj defensor (branitelj), ja sam 
tvoj brat, tvoj pravi prijatelj, a ti si prava gospođa!” 
1 misliš li, oče, da se u njoj ne će rastopiti srce, da ne će 

zavoljeti onoga, koji joj bude zaštita i obrana, koji joj 
bude otirao suze, koji bude nad njom bdio dan i noć ? 
Ako li u sjeti, u zaboravi i u suzama dođe do kakve van- 
redne povjerljivosti, to bolje, to bolje, to bolje !” 

Tu Marcijan stade trti ruke i gledati oca tako ko- 
zjim očima, da stari pljucne : 

,,Fuj, poganine ! Tebi je vazda jedno na pameti.” 

„Jer mravci laže po meni, kad je pogledam. Nije 
me zaman Pongovski dosada van bacao.” / 

Nastane muk. 

,,A hoćeš li reći Ivani i Janji, da ti idu na ruku ?” 

„Njima ? Ne treba njima ništa govoriti, niti ih išt^ 
učiti, dosta je njihova ćud. Teća je golubica, a one su 
kanje.” 7 

Nije se varao gospodin Marcijan, jer su se njegove 
sestre već počele svaka po svoju starati za gospođicu 
Sjeninjsku. Teća ju je svaki čas grlila i plakala skupa 
s njom, a tješile su je i Ivka i Janja, ali drugačije. 

„Što nije uspjelo, nije,” govorila je starija, „ali se vi, 
gospođice, smirite. Ne ćete nam biti ujna, jer to nije 
Gospodin Bog htio, ali ti niko ne će ovdje učiniti krivo 
niti uskratiti komadić kruha.” 

„ I niko te ne će nagoniti ni na kakav posao,” nastavi 
druga, „jer znamo, da nisi tome vična. Kad se opora- 
viš i sama htjedneš, drugo je, ali počekaj, dok te mine 
žalost, jer te je zbilja zadesila velika nesreća. Mislila 
si postati gospođom, mislila si dobiti muža, a sada nemaš 
nikoga, osim nas ; ali vjeruj, da ćemo ti biti kao rod- 
bina, ako ti i nismo u rodu.” 

Onda će opet Ivka : 

,,I prilagodi se volji Božjoj. Bog te je u tom iskušao, 
ali će ti zato otpustiti druge grijehe. Jer ako si se možda 
odviše pouzdala u ljepotu ili zaželjela bogatstva i odijela 
(ta svi smo mi grešnici — i zato ti samo to kažem), jedno 
će se ubrojiti za drugo.” 

„Amen,” završi Janja. „Daj za dušu pokojnikovu 
u crkvu kakav opšav ili kakav mali dragulj, jer ti sada 
ne treba opreme, a mi ćemo već zamoliti oca, neka ti to 
dopusti.” 

Govoreći tako stanu pozorno gledati haljine, što 
su ležale na stolu, i škrinju, u kojoj je bilo oprema. Obu- 
zela ih je neodoljiva radoznalost, da pogledaju, što je 
ondje, te napokon izusti Ivka : 

„Hoćeš li, da ti malko pomognemo tražiti ?” 

I na te se riječi obadvije bace na škrinju, na kutije, 
na kovčege, u kojima su bile haljine još neizvađene 
nakon povratka iz Radoma, pa daj vadi, razlaži, ogledaj 
prema svijetlu i pod svijetlom — daj omjeraj ! 

A gospođica je Sjeninjska sjedila u zagrljaju slatke 
Tekliće kao omamljena ne čujući i ne videći ništa, 
što se zbiva oko nje. 


XVI. 

Čim se zaručila, već ju je obuzelo čuvstvo, da u 
njezinu životu pada neki suton, da nešto gasne, kida se 
i zatvara, pa te zaruke nisu u njezinu srcu budile radosti. 
Pristala je na njih samo zato, jer je to bila volja Pongov- 
skoga i jer joj je tako nalagala zahvalnost na skrbniš- 
tvu, a još više stoga, jer je poslije Jakičina odlaska u 
njezinu srcu ostala samo gorčina i žalost i nezrela i bolna 
misao, da osim toga skrbnika nema nikoga, pa kad ne bi 
bilo njega, da bi bila kao sirota na putu, koja zaluta 
među tuđe i neprijazne ljude. A eto grom udari naglo 
i u to ognjište, uz koje se nadala sjedjeti u miru kako tako, 
pa sve i sjetno, i nestade jedinoga čovjeka, koji je za 
nju nešto bio na svijetu. Nije čudo, da ju je taj grom 
oglušio u prvi mah i da su se sve misli smele u njezinoj 
glavi, a u srcu joj se samo zapekla žalost za tom jedi- 
nom bliskom dušom zajedno s čuvstvom čuđenja i straha. 

Riječi su starijih gospođica Kšepeckih, koje su 
počele grabiti opremu, odjekivale u njezinim ušima kao 
zvuci bez značenja. Zatim je došao Marcijan, klanjao 
se, žuljao ruke, poskakivao, nešto dugo pričao, ali ona 
nije razumjela njega kao ni svih drugih gosti, koji su 
se primicali s to rječitijom samilošću na ustima, što su je 
manje imali u srcu ! Tek kad joj je gospodin Ciprijanović 
očinski položio ruku na glavu i prozborio : „Bog će biti 
nad tobom, siroto !” nešto se u njoj naglo pomakne 
i na oči joj navru suze. I prvi joj put sune u glavu misao, 
da je kao jadni list, predan na volju vjetru. 

Međutim se započnu pogrebni obredi, koji su po obi- 
čaju trajali desetak dana, jer je gospodin Pongovski 
bio znamenit čovjek u svojoj okolini. Na zarukama su 
sudjelovali samo pozvani gosti s malim iznimkama, 
a na pogreb su se sjatili bliži i dalji susjedi, a primanje 

je, polazak na službu Božju i povratak iz crkve tekao 
jedan za drugim. Prvih se dana opća pozornost svraćala 
samo na nesuđenu udovu pokojnikovu. No kasnije opa- 
ziše ljudi, da su Kšepecki posve zauzeli kuću i vladaju 
se kao njezini gospodari, pa prestadoše paziti na nju, 
a pri kraju pogrebnih svečanosti nije niko za nju hajao, 
kao da i ne stanuje u kući. Mislio je na nju samo gospo- 
din Ciprijanović, kojega su se dojmile njezine suze i ga- 
nuo njezin udes. Služinčad je već počela šaptati, da su 
dvije gospođice Kšepecke raznijele opremu, a stari go- 
spodin spremio u kutiju „draguljiće”, i da u kući 
počinju s „gospodičnom” pometati. A kada ti govori 
dopriješe do ušiju gospodina Serafina, ganu se njegovo 
dobro srce i odluči se o tom razgovoriti sa svećenikom 
Vojnovskim. 

Ali je velečasni Vojnovski bio radi Tačevskoga 
veoma kivan na gospođicu Sjeninjsku pa izusti odmah 
na početku razgovora : 

„Žalim je, nebogu jer je bijedna, i u čemu uzmog- 
nem, pomoći ću joj, ali (među nama rečeno) stalno je, 
da ju je Bog pokarao za moga Jakicu.” 

„Ali je Jakica otišao kao i moj Stanislav, a ona je 
ovdje ostala sirota.” 

„Dašto, otišao je, ali kako ? Vi ste ga vidjeli na od- 
lasku, a ja sam ga pratio dalje i kažem vam, gospo- 
dine, da je momak samo zube stiskao, a srce mu je tako 
krvarilo u prsima, da nije mogao ni probijeliti. Oj, milo- 
vao je on tu djevojku, kao što su samo davniji ljudi znali 
milovati, a danas već ne umiju.” 

„Ali ipak može micati rukama, jer čuh, da se odmah 
iza Radoma posvadio i oškrbnuo jednoga ili dvojicu 
ratnika plemića.” 

„Pa on ima djevojačko lice i svaki razbijač misli, 
da će s njime na kraj. Ako su s njime tražili priliku kakvi 
pijanci, što je mogao uraditi ? Dat ću ja njemu za to, 
dat ću, ali pomislite, gospodine, da je čovjek, kojemu je 
srce razdrla ljubav, kao leo quaerens, quem devoret 
(lav, što traži, koga će proždrijeti).” 

„Istina, ali što je do djevojke, oj prečasni ! Bog 
zna, je li ona toliko kriva, koliko smo mislili.” 

„Mulier est insidiosa (žena je lukava).” 

„Insidiosa, ne insidiosa, ali čim ja doznah, da se 
Pongovski želi ženiti, odmah mi pade na um, da je mo- 

žda on glavni uzročnik svega, jer mu je i te kako moralo 
biti do toga, da se posve riješi Jakice.” 

Ali svećenik strese glavom : 

Ne. Razumjesmo expedite (lako, brzo) iz njegova 
lista' da ga je ona morala podražiti. Pamtim ga potpuno 
i mogao bih vam ponoviti svaku riječ.” 

„Pamtim i ja, ali mi nismo mogli znati, što je Pon* 
govski njoj govorio i kako joj je prikazao djela Jakičina. 
Bukojemski mi na primjer priznadoše, da su je sreli 
zajedno s pokojnikom na putu u Pšitik te im naumice 
pričali, da je Jakica otputovao iza obilate gozbe na 
rastanku smijući se i da se vanredno zanimao za kćerku 
gospodina Zbješhovskoga, za kojega ste mu dali pisma.” 

„Gle, to su nalagali ! A zašto ?” 

,,A da, tobože da pokažu djevojci i Pongovskome, 
da Jakica ne haje nimalo za njih. Ali, prečasni, vidite 
iz toga, da su Bukojemski tako govorili iz ljubavi prema 
Jakici, a što je mogao pokojnik iz neprijateljstva ?” 

„Stalno je, da ga nije štedio. Ali sve da je ona manje 
kriva, nego smo mislili, recite mi, gospodine, kakva ko- 
rist ? Jakica je otišao, i možda se uopće ne će više vra- 
titi, jer će, koliko ga znam, još manje štedjeti život, nego 
Pongovski njegov dobar glas.” 

„Tačevski bi svakako bio otišao,” odvrati gospo- 
din Ciprijanović. 

,,I ako se ne vrati, ne ću razdrijeti na sebi dopetnice. 
Smrt za domovinu i protiv Muhamedove besramno- 
sti dostojan je kraj kršćanskoga viteza i dostojan 
završetak velikoga roda. Ali bih volio, da nije otišao 
s onako bolnom strelicom, kakva mu se skrivala u srcu, 
i to je sve.” 

„Ni moj jedinac nije okusio u životu osobite sreće, 
a i on je otišao, pa se možda i ne vrati,” odgovori gospo- 
din Ciprijanović. 

I zamisle se oba, jer su obojica svom dušom milo- 
vali one mladiće. 

Tako ih zamišljene nađe prelat Tvorkovski, a kad 
dozna, da su malo prije govorili o budućoj sudbini go- 
spođice Sjeninjske, progovori : 

„Reći ću vam, gospodo, ali neka to bude tajna, 
da pokojnik nije ostavio nikakve oporuke i da su Kše- 
pecki imali pravo posvojiti imanje. Znam, da je htio 
napraviti ženidbeni ugovor ženi na korist i sve joj zapi- 

sati, ali nije dospio. Samo nemojte izlanuti pred Kše- 
peckima !” 

„Dakle im prečasni prelat nije ništa govorio ?" 

,,A zašto ? To su tuđi ljudi, a meni je bilo do toga, 
da ne budu prema njoj pretvrdi, jer nesamo da ne ću 
kazati ništa, nego im još rekoh : , Nesamo Bog čovjeka, 
•nego i čovjek čovjeka hoće gdjekad da iskuša.' Kad to 
čuše, isto se uznemiriše i stadoše ispitkivati : , A kako 
to ? Znate li što, prečasni ?’ Na to ću ja opet : ,Sto se 
ima pokazati, pokazat će se ; samo imajte na pameti, 
da je pokojnik imao pravo sav posjed zapisati, komu 
god je htio.' ” 

Tu se prelat stane smijati, metne ruke za ljubičasti 
pas te nastavi : 

„Kažem, gospodo, pod starim su se Kšepeckim 
zatresli i listovi, kad je to čuo. Uzme se protiviti : ,0 ! 
(kaže) ne može biti. Nije imao pravo. Ni Bog ni ljudi 
ne bi na to pristali.' A ja ga pogledam strogo pa ću : 
,Što spominjete Boga, dobro činite, jer se u vašem vijeku 
treba postarati za Božje milosrđe, ali se ne prizivajte 
na ljudske sudove, jer bi lako mogli ne dočekati kraja.' 
On se grozno prestravio, a ja dodam: ,1 prema siroti 
budite dobri, da vas Bog ne pokara prije, nego mislite.' " 

Nato svećenik Vojnovski, kojemu se samilosno 
srce ganulo već sudbinom djevojačkom, zagrli odmah 
prelata. 

„Gospodine prelate !" klikne. ,,S vašom glavom 
možete biti kancelar. Razumijem, razumijem. Ni- 
šta ne rekoste, s istinom se ne sukobiste, a uznemiriste 
Kšepecke, koji slute, da ima oporuka, pače, da je u va- 
šim rukama. S tim moraju računati i obuzdavati se u 
postupku sa sirotom." 

A prelat se veseo s pohvale kvrcne prstom po glavi 
pa će : 

„Nije baš kao šupalj orah — a ?" 

„Dapače, toliko je razuma u njoj, da mu se teško 
smjestiti." 

„Ha, puknut će, kad se Bogu svidi, a među tim 
mislim, da sam zbilja sirotu zakrilio. U drugu ruku 
moram ipak priznati, da su Kšepecki više, nego sam 
očekivao, govorili o Sjeninjskoj ljudski i prijazno. Go- 
spođice su, vele, prigrabile neke sitnarije, ali stari reče, 
da će i to povratiti." 

„Sve da su Kšepecki najgori," javi se gospodin 
Ciprijanović, ,,ne će se osmjeliti učiniti krivicu siroti, 
nad kojom bdiju oči tako mudroga i dobrog svećenika. 
Ali, gospodine prelate, htjedoh vašu Prečasnost zamoliti 
za nešto drugo. Učinite mi ljubav i svratite se sada u 
Jedlinku : počastite me, da pod svojim krovom mogu 
pogostiti tako uglednu osobu, s kojom je razgovor kao 
med razboritosti i mudrosti. Velečasni je Vojnovski 
već obećao, pa ćemo u tri zboriti de publicis et privatis 
(o javnom i sukromnim poslovima)." 

„Znano mi je, gospodine, vaše gostoljublje," od- 
vrati uljudno prelat, „i bila bi prava trapnja, kad bih je 
se odrekao. A kakojeminuo post, vrijeme trapnje, rado 
ću se svratiti k vama na jedan danak. Pođimo, pozdra- 
vimo se s Kšepeckima, ali najprije sa sirotom, da vide 
Kšepecki, koliko je cijenimo." 

1 pođu i nađu je samu, te joj stanu govoriti lijepe, 
srdačne riječi hrabreći je i sokoleći. Gospodin je Ci- 
prijanović pogladi po jasnoj glavici baš kao majka, 
koja hoće da utješi žalosno dijete. Prelat učini to isto, 
a čestitoga svećenika Vojnovskoga tako ganu njezino 
omršalo lice i sjetna ljepota, što je podsjećala na polj- 
ski cvijet prerano' otrgnut kosom, te očinski stisnu nje- 
zine sljepočice i misleći vazda na Tačevskog prozbori 
napolak njoj, napolak sebi : 

,,Ko bi se čudio Jakici, kad je to taka slika. Slagaše 
i Bukojemski, da je on otišao veseo — oj, kako slagaše !" 

A čuvši to ona pritisne naglo svoja usta na njegovu 
ruku i ne mogaše ih dugo otkinuti. Srdačni jecaj potrese 
njezine drobne grudi i ostaviše je tako u silnom, 
neutoljivom plaču. 

A sat kasnije se nađoše u Jedlinci, gdje ih dočekaše 
dobre novice. Dođe momak s poslanim pismom k Sta- 
nislavu. Mladi Ciprijanović javi, da su on i Jakica stupili 
u konjaničku pukovniju kraljevića Aleksandra, da su 
zdravi i, premda je Jakica vazda sjetan, da se malko 
razabrao pa se više ne zaboravlja kao u prve dane. U 
listu je uz izraze sinovske ljubavi bila jedna vijest, koja 
je čudom začudila gospodina Serafina : „Premili i Vele- 
možni Gospodine oče (pisao je Stanislav), ako ugledate 
Bukojemske na povratku, ne čudite se i pomozite im lju- 
bezno, jer su ih snašle čudne nedaće, u kojima im mi 
već ne možemo pomoći. A kad oni ne bi pošli na vojnicu, 

valjda bi pomrli od brige, koja ih ionako malo nije 
umorila*” 

U naredne je mjesece gospodin Ciprijanović nekoliko 
puta posjetio Belčončku želeći doznati, što se zbiva 
s gospođicom Sjeninjskom. Nisu ga vodili osobni raz- 
lozi, jer nje nije volio njegov sin Stanislav, a s Jakicom 
je bilo već sve prekinuto. Činio je to dakle samo zbog 
dobroga srca, a malko i iz radoznalosti, jer je želio 
pravo doznati, kako i koliko je djevojka prouzročila, 
da su potrgane veze toga prijateljstva. Ipak je to bilo 
teško. Kšepecki su ga doduše štovali radi njegova ve- 
likoga bogatstva, pa su ga primali gostoljubljivo, ali je 
to bila čudno pažljiva gostoljubljivost, tako žurna i ne- 
pristupna, da gospodin Ciprijanović nije ni časak mogao 
ostati na samu s gospođicom. 

Razumio je, da oni ne će, da je ispituje, kako postu- 
paju s njom. To mu je zadavalo svakakve misli, premda 
nije zamijetio, da s njom postupaju loše ili da joj zadaju 
previše posla. Opazio je doduše kadikad, da krušnom 
korom čisti „atlas” na bijelim cipelama tako velikim, 
da nisu mogle biti s njezinih nogu, ili da naveče krpi 
čarape. Ali su to isto radile gospodične Kšepecke — 
nije dakle u tome moglo biti volje, da se ponizi sirota 
kakvim služinskim poslom. Gospodične su gdjekad 
štipale i bockale poput kopriva, ali naskoro opazi gospo- 
din Serafin, da je taka njihova ćud i da se vazda ne 
mogu uspregnuti, te ne bockaju i brata, premda su ga 
\ se tako bojale, te mu je bilo dosta samo koju pogledati, 
pa bi odmah sakrila napolak već pruženi žalac. Sam je 
Marcijan prema gospođici Sjeninjskoj bio uljudan i pri- 
jazan, ali bez žestine. A kad je otišao stari Kšepecki 
s Teklicom, bio je još prijazniji. 

Ipak se taj odlazak nije svidio gospodinu Ciprija- 
noviću, premda je bilo jasno, da ne valja starca već 
slabih nogu ostaviti bez ženske skrbi i da se radi dva 
gospodarstva mora kuća Kšepeckih razdijeliti. Ipak bi 
gospodin Serafin bio volio, da je upravo Teklića ostala 
sa sirotom, ali kad je zgodimice izdaleka napomenuo, 
da su one dvije djevojke najbliže po svojoj dobi, 
starije sestre primiše veoma loše tu napomenu. 

„Gospođica je Sjeninjska,” reći će Ivka, „već poka- 
zala svijetu, da ne mari za dob. Tome je dokaz pokojni 
ujak i gospođa Vinicka, zato ni mi nismo za nj-u 
prestare.” 


142 


„Toliko smo od nje starije, koliko je Teća mlađa, 
a ni to ne znam,“ doda druga. „Uostalom je naša 
briga, kako ćemo urediti gospodarstvo.” 

Ali se Marcijan uplete u razgovor, re rekne : 

„Ocu su najmilije usluge Tekline, a i najvoli nju, 
pa mu se ne treba čuditi. Mislili smo poslati i gospodi- 
čnu Sjeninjsku skupa s njima, ali se ona privikla ovoj 
kući, i stoga mislim, da joj je ovdje bolje. A što je do 
našega skrbništva, radim što mogu, da joj ne bude pre- 
teško.” 

Rekavši to približi se ka gospođici grebući nogama 
i htjede je poljubiti u ruku, ali je ona potegne u prvi 
mah kao u strahu. Gospodin Serafin pomisli, da nije 
trebalo uzimati iz kuće gospođu Vinicku, ali tu primjedbu 
sačuva za se, ne htijući se upletati u tuđe poslove. 

Više puta je opazio, da se na licu gospođice Sjeninj- 
sjke osim sjete pokazuje i bojazan, ali se tome nije su- 
više čudio, jer je njezina sudbina bila zbilja teška. Si- 
rota bez žive blize duše, bez vlastitoga krova nad gla- 
vom, bila je prisiljena živjeti od milosti nemilih ljudi 
a uopće slaba glasa. Morala je žaliti iščezlu jasniju pro- 
šlost i brinuti se za sadašnjicu. A usto, ako je komu i 
najgore, ipak se tješi kako tako, može li se nadati bo- 
ljoj budućnosti. A ona se nije mogla nadati i nije se na- 
dala ničemu. Sutrašnji je dan imao biti isto onaki kao i 
današnji, a dalje godine vjekomice jednako teško siro- 
maštvo, samoća i život o tuđem kruhu, o milostinji. 

Često je o tome raspredao gospodin Serafin sa sve- 
ćenikom Vojnovskim, s kojim se sada sastajao gotovo 
danomice, jer im je bilo milo govoriti o njihovim mla- 
dićima. Ali je svećenik Vojnovski samo sažimao rame- 
nima samilosno i hvalio prelata Tvorkovskoga, koji je 
grožnju s oporukom objesio kao Damoklov mač nad 
glavama Kšepeckih pa barem zaklonio siroticu od pre- 
lošega postupka. 

„Taki je političar !” govorio je. „Pograbiš ga, 
a on sejsklizne. Ja pomislim gdjekad, da on nije ni nama 
kazao čitave istine i da možda postoji oporuka u njego- 
vim rukama, pa će iznovice istupiti s njom.” 

,,I meni je to dolazilo na pamet, ali zašto bi je 
krio ?” 

„Ne znam ; možda da kuša ljudsku narav. Mislim 
samo, da je pokojni Pongovski bio vrlo providan čovjek, 

pa mi nikako ne ide u glavu, da ne bi napisao kakav 

god raspored.” . , x ^ 

Ali se malo poslije misli obaju staraca obrnuše na 
drugu stranu, jer stigoše pješice iz Radoma braća Buko- 
jemski. Pojaviše se jedne večeri u Jedlinci doduše sa 
sabljama, ali u odrapanim županima, ne bas cijelim 
čizmama i s tako žalosnim licima, te bi se gospodin 
Serafin bio i te kako prestrašio, da ih nije odavno očeki- 
vao, misleći, da mu nose vijest o sinovoj smrti. 

Stanu mu redomice grliti koljena i ljubiti ruke, 
a videći on njihovu bijedu, udari se po bedru i vikne : 
„Pisao mi je Stašo, da vam je zlo, ali bojte se 

Boga!” • w i u- 

„Sagriješismo, dobrotvore!” odgovori Marko bi- 
jući se u prsa. . .. 

A za njim uzmu odmah drugi ponavljati: 
„Sagriješismo, sagriješismo, sagriješismo !” 
„Govorite, kako, što ? Kako Stah ? Pisao mi je, 
da vas je spasio. Što se zbilo ?” v 

„Stašo je zdrav, gospodine, pa on i Tacevski sjaju 

kao dva sunca. . .” 

„Pa hvala Bogu, hvala Bogu ! Hvala na dobrim no- 
vinama. Lista nemate ?” v . - 

„Napisao ga je, ali nije dao nama, jer (kaže) može 

pr ° P ^A , 'niste li gladni ? Ta za Boga ! Preda mnom ste 
kao 'četiri Pjotrovina.”*) 

„Nismo gladni, jer smo se ugostili u svakoga ple- 
mića, ali smo nesrećni.” 

„Sjednite. Napijte se čega toploga, a dok zagriju, 
pričajte, što vas je snašlo. Gdje ste bili ?” 

,,U Varšavi,” odgovori Martin, „ali je to gadan 

grad!” 

A zašto ?” 

”jer se ondje sve roji od kartaša i pijanica, a na 
Dugoj ulici je i u Starom gradu na svakom koraku 
koža (cimer).” 

„Pašto?” 

I nagovori jedan nikogović Luku, da se s njim 
kocka. Kamo sreće, da su ga pogani prije nabili na 
kolac.” 


*) Pjotrovina je uskrisio sv. Stanislav. 

,,I operušao ga je ?” 

„Operušao svu gotovinu Lukinu, a onda našu. 
Obuze nas očaj, pa se htjedosmo povratiti, ali on izigra i 
konja sa sedlom i pištoljama u toku. Kažem vam, gospo- 
dine, mislili smo, da će se Luka parnuti nožem... Pa 
što da radimo ? Kako da utješimo brata ? Prodadosmo 
dakle i drugoga konja, da barem Luka ne ide sam pje- 
šice.” 

„Razumijem već, što se zbilo.” 

,,A tako je, dobrotvore... Kad sa rastrijeznismo, 
obuze nas još veća tuga, što već nema dvaju konja, 
pa nam bijaše još potrebnija utjeha.” 

,,I tako ste se tješili sve do četvrtoga konja.” 

„Sve do četvrtoga ! Sagriješismo, sagriješismo,” 
uzmu ponavljati skrušena braća. 

,,A je li se tim svršilo ?” zapita gospodin Ciprija- 
nović. 

„Ni gdje si, oče naš i osobiti dobrotvore ! Namjeri- 
smo se na onoga kartaša, nekakvoga Poradzkoga, koji 
nam se stade rugati. Tako (veli) strigu magarce ! Ali 
ste mi ljudi od oka, pa ću vas uzeti za momke, jer baš 
idem u vojsku.” Nato zaplače Luka, gdje nas onaj iz- 
vrgava ruglu, pa njega sabljom — i on ljos ! Skoče njemu 
u pomoć prijatelji a mi Luki : pa daj sijeci, dok ne dođe 
maršalova straža te na nas ! A tada viknu protivnici : 

, Gospodo, ovdje tlače slobodu i nanose u našim osoba- 
ma krivicu čitavoj Republici — pomirimo se !’ Tako se 
i desi, i Bog nas odmah blagoslovi, jer u mig oka posje- 
kosmo osam momaka, a od njih tri na mrtav, a ostalih 
oko pet — grabež bukovica !. . .” 

Gospodin se Ciprijanović uhvati za glavu, a Marko 
nastavi : 

„Da, sad znamo. Bog je gledao na našu nevinost. 
Tek kad su ljudi stali kričati, da je to zločin pred kraljem, 
da je kaznena stvar, prestrašismo se i pobjegosmo. 
Htjedoše nas uloviti, ali po staru dadosmo nekom po 
glavi, nekome po vratu i utekosmo. Stanislav nam dade 
konje svoje služinčadi, ali i tako jedva iznesosmo žive 
glave, jer nas je potjera gonila sve do Senkoćina, i 
da su konji bili slabi, propadosmo. Srećom nije niko ondje 
znao našega imena, pa nas ne će sad progoniti.” 

Nastade dugi muk, a onda zapita gospodin Serafin : 

„Gdje su ti konji Stanislavovi ?” 

A braća ponove treći put : 

„S a grij e šisrn°, dobrotvore, sagriješismo !” 

Ciprijanović stane hoditi velikim koracima po sobi. 

„Sad razumijem,” prozbori, „zašto niste donijeli 
pisma od Stase. Pisao mi je on, da su vas snašle razne 
žalosne neprilike i zajedno je javio vaš povratak mi- 
sleći, da ćete trebati novaca za konje i opremu ; ali nije 
mogao slutiti, kako će se sve to skončati.” 

„Tako je, gospodine,” odgovori Ivan. 

Međutim donesu ugrijano vino, a braća ga se late 
s velikim veseljem, jer su se bili izmorili putem. Ali ih 
je uznemirivao muk gospodara, koji je neprestance 
hodao po sobi turobna i stroga lica. Zato Marko nrobe- 
sjedi opet : K 

”™at e nas, gospodine dragi, za konje Stanisla- 
vove ? Dva ohromiše prije nego dojahasmo do Grojca, 
jer smo jahali neprestance skokomice poput silnog vi- 
hora. Prodadosmo ih za budšto Židovima vozarima 
jer ionako ne bi bilo od njih ništa, a nemadosmo ni nov- 
čića pri duši, jer morasmo naglo uteći, pa nam Stani- 
slav ne mogaše pomoći. Okrijepismo se kako tako pa 
dalje po dvojica na jednom konju. Ali, moj gospodine, 
vi to razumijete. Pokaže se pred nama kakav plemić 
na putu i odmah se podboči : , Kakvo je to (pita) ieruso- 
hmsko ^ plemstvo ?’ A mi smo u toj golemoj žalosti 
bih vec na sve^ gotovi. I tako neprestane svađe, borbe ! 
Zato u Bjelobžegima radi blaženoga mira prodadosmo 
i one dvije posljednje kljusine ; a ko bi se začudio, da 
idemo pješice, tome bismo odgovorili, da idemo radi 
pobožnoga zavjeta... Zato nam, dragi gospodine, opro- 
fjudi n 108 ^’ ^ er va ^ a nema na svijetu nesrećnijih 

„Istina, istina!” viknu Luka i Mate A najmlađi 
Iy a n, ganut uspomenama na doživljene nesreće i vinom 
digne ruke uvis, te krikne : 

»Sjrote smo mi Božje ! Što nam je ostalo na svijetu ?” 

„Ništa, osim bratske ljubavi,” odgovori Marko. 
v I stanu se grliti roneći usto gorke suze, a onda svi 
skoče ka gospodinu Serafinu. 

Marko mu prvi obujmi koljena: 

„Oče, prozbori, „prvorodni naš zaštitniče, ne za- 
mjerite . Pozajmite nam još jednom za opremu, pa 
ćemo vam, ako Bog da, vratiti od plijena ; ne pozajmite 
1 L-7~ ,°PJr c ! obro samo se ne srdite, nego nam opro- 
stite ! Oprostite radi onoga velikoga prijateljstva, što 

ga osjećamo prema vašemu Staši ; jer vam kažem iskreno, 
da ga takne samo ko prstom, mi bismo ga na sablje 
raznijeli ! No je li tako, braćo najmilija ? — na sa- 
blje !” 

„Amo ga, takogovića !” viknu Mate, Luka i Ivan. 

A gospodin Ciprijanović stane pred njih, pritisne 
ruku na čelo i prozbori : 

„Srdim se, istina ! Ali se još više žalostim, nego 
se srdim. Jer kad promislim, da je u ovoj Republici 
mnogo takih, srce mi se stiska i pitam se u duši : hoće 
li ova naša majka uz taku djecu odoljeti svim olujama, 
što joj prijete ? Vi me hoćete da molite i izgledate moje 
oproštenje ? Ali, za Boga živoga, ne radi se tu o meni 
ni o mojim konjima, nego o nečemu sto puta većem, o 
javnome dobru i o budućnosti ove Republike. A jer vi 
toga ne razumijete, jer vam ni taka misao nije pala na um 
i jer su tisuće takih kao i vi, to teža je žalost, to bol- 
nija briga, to veći očaj i moj i svakoga čestitog sina 
ove domovine.” 

„Za Boga, dobrotvore ! Čim smo sagriješili tako pro- 
tiv domovine ?” 

„Čim ? Bespravljem, obiješću, razuzdanošću i pi- 
janstvom... Oj ! u nas ljudi take stvari cijene na laku 
ruku i ne vide, kako se širi ta zaraza, ne vide, kako pu- 
caju zidovi ove veličanstvene zgrade i strop prijeti našim 
glavama. Eto, rat nam je za vratom, a još se ne zna, 
ne će li poganin protiv nas obrnuti svu svoju silu, a vi 
— kršćanski vojnici — što najbolje radite ? Već trublje 
zovu u boj, a vama je samo u glavi vino i obijest. I ve- 
sela srca siječete stražare onoga zakona, koji brane ka- 
kav takav red. Ko je postavio te zakone ? Plemstvo. 
A ko ih gazi ? Plemstvo ! Kako će stupiti na polje 
slave ova zemlja, ovo antemurale Christianitatis 
(predziđe kršćanstva), kad u njoj ne stanuju vojnici, 
nego pijanci, ne državljani, nego buntovnici ?” 

Tu prekine gospodin Serafin, pritisne ruku na čelo 
i opet uzme hodati velikim koracima po sobi, a oni su 
gledali jedan drugoga, začuđeni, smeteni, jer se nisu 
nadali, da će takva šta čuti iz njegovih usta. 

No on uzdahne teško pa nastavi : 

„Bili ste pozvani protiv poganske krvi, a prolili 
ste krv kršćansku ; pozvani ste bili na obranu ove domo- 
vine, a postupali ste kao njezini neprijatelji, jer je oče- 
vidno, što je veći nered u tvrđavi, da je i tvrđava to sla- 

bija. Ima srećom i čestite djece ove majke, ali, kako re- 
koh, jer takih kao i vi ima čitava legija, jer ondje ne cvate 
sloboda, nego obijest, ne posluh, nego neposluh, ne 
strogi običaj, nego raspuštenost, ne ljubav prema do- 
movini, nego sebičnost, jer se sabori prekidaju, državna 
se blagajna prazni, jer se diže nered i domaće vojne 
gaze ovu domovinu kao razulareni konji, jer joj kroje 
sudbinu pijane glave, jer se tlače podanici, a besprav- 
lje vlada odozgo do dolje — zato mi krvari srce, pa se 
bojim poraza i gnjeva Božjega... ” 

„Za Boga ! To se moramo objesiti, što li ?” zavapi 
Luka. 

A gospodin Ciprijanović još nekoliko puta izmjeri 
sobu koracima i nastavi dalje, ali već kao da ne go- 
vori Bukojemskim, van samo sebi : 

„Koliko je Republika duga i široka — velika je 
gozba, a na stijeni već piše neznana ruka: Mane... Te- 
kel. . . Fares ! Lije se vino, a prolit će se krv i suze. Ne 
vidim to samo ja, ne napovijedam jedini ja, ali se utu- 
tanj slijepcu stavlja svijeća pred oči ili gluhaku pjeva 
pjesma.” 

Nastane muk. Braća su udilj gledala to jedan dru- 
goga, to gospodina Serafina, a sve smeteniji. Napokon 
šapne Luka : 

„Raspao se, ako što razumijem...” 

,1 ja.” 

„Ha.” 

„Zato, jer se par puta napismo. 

„Ćutkac, ne spominji !” 

„Idimo kući. . .” 

„Idimo.” 

„Klanjam se, gospodine !” reče prvi Marko stupivši 
naprijed i poklonivši se do koljena gospodina Serafina. 

,,A kamo ?” 

„U Lješnjičuvku. Bog će nam pomoći...” 

,,I ja ću pomoći,” odvrati gospodin Ciprijanović, 
„samo mi je žalost navrla u srce, pa je moradoh izliti. 
Idite, gospodo, gore, počinite, poslije ćete doznati, 
što sam odlučio.” 

I sat kasnije dade zapreći i odveze se k svećeniku 
Vojnovskomu. 

I svećenik se nemalo naljutio činima Bukojemskih* 
ali časimice nije mogao obuzdati smijeha, jer je duge 
godine služio u vojsci, pa je pamtio i spominjao se raz- 

nih zgoda, što su se dešavale i njemu samom i drugovi- 
ma. Ipak nije mogao braći oprostiti, što su zapili konje. 

„Vojnik se često poigra,” reći će, „ali je to previše, 
jer ko zaigra konja, izdaje službu. Reći ću Bukojemskim, 
da bi mi bilo drago, kad bi im maršalski sud odrubio 
glave s ramena, i stalno je, da bi primjer djelovao 
na obijesne ; ali ću vama priznati, da bi mi ih bilo žao, 
jer su sva četvorica izvanredni momci. Razumijem^se 
ja u to odavno, i odmah ću reći, koliko ko vrijedi. Sto 
je do Bukojemskih, teško onim poganima, koji u navali 
udare s njima prsa o prsa. A što mislite s njima, gos- 
podine ?” x .. 

„Pa ne ću ih ostaviti na cjedilu, no ako ih pošaljem 
same,’ mislim, da im se iznovice može ono isto dogo- 
diti...” 

„Istina!” izusti svećenik. 

„Zato mi je palo na um, da pođem skupa s njima, 
te ih” izručim samom kapetanu. Kad budu u pukovniji 
i pod stegom, ne će se više ni na što takvo osmjeliti.” 

„Istina! Izvrsna misao. Otpratite ih, gospodine, u 
Krakov, jer će se ondje sabirati čete. Ha ! Možda i ja 
trgnem zajedno s vama, pa ćemo tako obići naše momke 
i onda se veseliji vratiti...” 

Na to se nasmiješi gospodin Ciprijanović i rekne : 

„Vi ćete se, velečasni, sami vratiti.” 

„Pa zašto ?” 

„Jer ću se i ja upisati u vojsku...” 

„Vi, gospodine, kanite još služiti u vojsci ?” zapita 
u čudu svećenik Vojnovski. 

,, I da i ne, jer je drugo upisati se u vojsku i služiti 
svega vijeka, a drugo poći na jednu vojnicu. Već 
sam star, istina, ali su i stariji od mene više puta hrlili 
u bojne redove na glas trublje Davorove. Poslah jedinca 
sina — i to je istina, ali se domovini nikad ne može odviše 
žrtvovati ! Tako su mislili i moji oci, pa ih je zato i na- 
gradila ova naša majka najvećom odlikom, što je mo- 
gla dati. Zato za nju pa i posljednji novčić i posljednju 
kap krvi ! A kad bi se desilo, da i padnem — pomislite, 
velečasni, kakva me ljepša smrt, kakva me veća sreća 
može snaći. Jednom treba umrijeti — a nije li milije 
na polju slave, uz bok sina, nego na postelji — i od sa- 
blje ili kruglje, nego od bolesti, pa usto protiv pogana 
za vjeru i domovinu !” 

Tu se gane gospodin Ciprijanović svojim vlastitim 
riječima, raskrili ruke i uzme ponavljati : „Bože, to daj. 
Bože, daj !” A svećenik ga Vojnovski obujmi, izgrli i 
prozbori : 

„Bože, daj i to, da što više građana u ovoj Republici 
bude poput vas, jer će se tako čestitih naći malo, a če- 
stitijega jamačno i nema. Stalno je, da je plemiću doli- 
čnije umrijeti na bojnom polju nego u postelji, i razu- 
mijem vaše misli, ali su danas nastala gora vremena. 
Domovina je i vjera jedan velik oltar, a čovjek je tre- 
ščica smirne, koja je određena, da se spali na slavu olta- 
ra... Ali da! Danas su gora vremena... A ni vama 
vojnica nije novost, je li istina ?” 

Gospodin se Serafin popipa po prsima. 

,,A ima tu ponešto brazgotina od sabalja i strijela 
iz davnih godina.” 

„Volio bih i ja pukovnije odbijati nego ovdje slušati 
bablje grijehe !. . . A ne priča samo jedna koješta, upravo 
kao da je došla u ispovjedaonicu buhe istresati. Kad 
kmet sagriješi, barem ima šta ispovijedati... a vojnik 
kud i kamo više ! Kad sam već obukao ovu svećeničku 
halju, bio sam kapelan kod konjaničke pukovnije go- 
spodina Modliševskoga. . . Rado se toga sjećam... 
Među jednim se i drugim oproštenjem grijeha podigla 
puška do zubi, ili se pograbila posjeklica. . . Ha! 
Danas su vrlo potrebni svećenici. I ja bih htio kre- 
nuti, ali je župa velika, posla mnogo, pomoćnik malko 
nesposoban, a najgori je jedan hitac, koji sam davno, 
davno dobio, a ne da mi više od sata ostati na konju.” 

„Bio bih srećan, kad bih imao takvoga druga,” 
odgovori gospodin Serafin, „ali razumijem, da vi, vele- 
časni, i bez onoga hitca ne bi mogli ostaviti župe.” 

,,A no, vidjet ćemo... Pojahat ću nekoliko dana 
svoga konjića i pokušati, koliko ću izdržati na trtici. 
Možda se što uredi. Ali ko će kod vas ostati kod kuće 
na gospodarstvu ?” 

„Imam jednoga lugara, koji je prost čovjek, ali je 
tako čestit, da je gotovi svetac.” 

„Znam, to je onaj, za kojim idu šumske životinje. 
Drugi pričaju, da je čarobnjak, ali vi svakako znate 
bolje. Ali je to čovjek star i bolestan ?” 

„Rado bih primio i onoga Vilčopoljskoga, koji je 
prije služio u Pongovskoga. Možda se sjećate, velečasni ? 
Mlad čovjek, bez noge, ali snažan i smion. Kšepecki 

ga je udaljio, jer mu je prkosio. Bio je u mene prije dva 
dana i ponudio se u službu, a danas ću se po svoj pri- 
lici pogoditi s njim. Pongovski ga nije baš volio, jer 
momak nije dao, da mu se brčka ispod nosa, ali je hva- 
lio njegovu vjernost i pomnju.” 

,,A što se čuje tamo iz Belčončke ?” 

„Nisam bio ondje dosta odavno. Vilčopoljski dašto 
nije hvalio Kšepeckih, ali nisam imao kad, da ga potanko 
o svemu ispitam.” 

„Zavirit ću ja tamo sutra, premda me oni ne gle- 
daju prerado, a onda ću doći k vama, da požuljam uši 
Bukojemskima. Pozvat ću ih na ispovijed, a za pokoru 
će plaćati leđa. Neka jedan drugome opatrne pedesetak 
puta, bit će im od koristi.” 

„Dakako, koristit će, ali vas sada, velečasni, moram 
pozdraviti radi onoga Vilčopoljskoga.” 

Rekavši to gospodin Ciprijanović skrati pas, da mu 
ne bi smetala sablja sjedajući u kola, i časak se kas- 
nije već vozio u svoju Jedlinku. Putem je razmišljao 
o budućoj vojni i smiješio se na pomisao, da će se stre- 
men do stremena sa svojim jedincem boriti protiv ne- 
vjernika. Mimoišavši Belčončku opazi dva teretna ko- 
nja i kočiju s kovčezima, a na njoj Vilčopoljskoga. 

Pozovne ga k sebi i zapita : 

„To vi već iz Belčončke ?” 

A Vilčopoljski pokaže na kovčege i prozbori želeći 
pokazati, da nije posve prostak, ako i ide u službu : 

,,A eto, vaša milosti : omnia mea mecum porto 
(sve svoje nosim sa sobom).” 

„To vam se žurilo ?” 

„Nije baš žurilo, ali je trebalo ; zato rado prista- 
jem i na sve uvjete vaše milosti, pa ako odete, kako je 
spomenula vaša milost, vjerno ću čuvati kuću i imetak.” 

Gospodinu se Serafinu svidje odgovor i čestito, 
smjelo lice momkovo, promisli časak pa prozbori : 

„0 vjernosti ne sumnjam, jer znam, da si plemić, 
samo se bojim neiskustava i neopreza. U Jedlinci treba 
sjediti poput kamena te stražiti dan i noć, jer sam go- 
tovo u pustinji, a u velikim šumama ima i razbojnika, 
koji gdjekad napadaju i na kuće.” 

„Za Jedlinku ne želim napadaja, ali bih ga htio 
za se, eda uvjerim vašu milost, da sam budan i srčan.” 

„Zaista se vidi, da si taki,” odvrati gospodin Ci- 
prijanović. 

I umukne, a malo poslije prozbori opet : 

„Još te na nešto konačno moram upozoriti. Gospo- 
din je Pongovski na sudu Božjem i de mortuis nihil nisi 
bene (o mrtvima ništa nego dobro) ; ali se zna, da je za 
podanike bio težak. Zato ga je prekorio svećenik Vojnov- 
ski, pa su se stoga i posvadili. Ondje nisu štedili kmet- 
skoga znoja, a kazne su bile oštre i postupak kratak. 
Recimo istinu : tlačio je ljude, i njegovi su se služ- 
benici navikli odviše oštro postupati s ljudima. Javljam 
ti, gospodine, da toga nema u mene. Stega mora biti, 
ali očinska, svaku preveliku strogost držim za teški 
grijeh protiv Boga i domovine. Zapamti dobro, da kmet 
nije mekani sir i ne smije se odviše istiskati. Ja ne živim 
od ljudskih suza i imam na pameti, da smo pred Bo- 
gom svi jednaki !” 

Nastane muk, zatim Vilčopoljski pograbi ruku 
gospodina Serafina i primakne je k ustima. 

A on će : 

„Vidim, da me razumiješ.” 

„Razumijem, moj gospodine,” odvrati mladić, ,,i 
samo ću vam odgovoriti, da sam sto puta htio reći u oči 
gospodinu Pongovskomu, neka traži drugog ekonoma, 
nemalo sto puta htjedoh napustiti službu, ali što ću 
— ne mogoh !” 

„A zašto ? Ima posla po svijetu...” 

A Vilčopoljski se smete i prozbori kao jecajući : 

„Nije... uspjelo... nisam mogao... eto na, ostajao 
sam od dana do dana... Usto... bilo je okrutnosti 
i opet je nije bilo. . .” 

„Pa kako to ?” 

„Na posao su odviše nagonili, istina, i tu nije niko 
mogao pomoći, ali što je do kazne, do tučnjave ljudi, 
reći ću ukratko : mjesto šiba su se upotrebljavala sla- 
mena povrzla. . .” 

„Pa ko je bio tako milostivan ? Vi ?” 

„Ne. Samo sam volio slušati volju anđeosku nego 
đavolsku.” 

„Razumijem, ali reci, čiju volju ?” 

„Gospođice Sjeninjske.” 

,,Aa!.. . Taka li je ona bila?” 

„Baš kao anđeo. I ona se bojala pokojnika, koji je 
tek u posljednje dane počeo mariti za njezine riječi. 
Ali su je i ondje već svi tako milovali, te su se voljeli 


152 


izvrgnuti i gnjevu pokojnika, nego ne poslušati njezine 
prošnje.” 

„Pa neka je za to Bog blagoslovi ! Tako ste se dakle 
rotili protiv Pongovskoga ?” 

„Da, vaša milosti.” 

„I nikad nije doznao ?” 

„Jest jednom, ali ne izdadoh gospođice. Sam me je 
izdevetao, jer mu rekoh, ako drugi ko to uradi ili mi ne 
podlože šarenice kao plemiću, da će mu planuti kuća, 
a njega ću ustrijeliti. Tako bi bilo, pa sve da sam morao 
u pustaru s razbojnicima!” 

„Zato mi se sviđaš.” prihvati gospodin Serafin. 

A Vilčopoljski nastavi : 

„Često je bilo teško s gospodinom Pongovskim, 
ali je u kući bio — naprosto — kerubin Božji i zato je 
čovjek htio otići, a opet je ostajao. I kad je kasnije 
gospođica plakala, više se na nju obazirao pokojnik, 
a u posljednje mjesece sasvim. Bivalo je često, zvao je, 
naloži ona, neka se siromasima dade žita iz žitnica ili 
se šibe zamijene povrzlima ili oprosti dan rabotni, i 
pričinjao se, da ne vidi. Napokon je se stidio tako, te 
joj nije trebalo ništa raditi kriomice. Bila je ona prava 
zagovornica ljudska i zato, kako reče vaša milost, neka 
je Bog blagoslovi i pomogne joj !” 

„Zašto veliš : , pomogne’ ?” zapita gospodin Cipri- 
janović. 

„Zato, jer joj je gore, nego je bilo.” 

„Ta boj se Boga ! No, pa što ?” 

„Gospođice su vještice, a sam ih mladi Kšepecki 
tobože obuzdava, ali ja znam zašto, i neka se ko 
čuva, da mu ko ne izmjeri u čelo kao psu.” 

Noć je već bila duboka, ali se vidjelo, jer je na nebu 
sjao puni mjesec, a na njegovu svijetlu opazi gospodin 
Ciprijanović, da su se oči mladog ekonoma zaiskrile 
kao vučje. 

„Što znaš o tom ?” zapita radoznalo. 

„Znam, da me je udaljio ne samo radi moga ponosa, 
nego i zato, jer sam pomno gledao i slušao, što ljudi 
govore o tome... Otišao sam, jer sam morao, ali do 
Belčončke nije odviše daleko i desi li se što...” 

Tu umukoše, a usput se čuo samo šum borova, 
sto ih je micao noćni lahor. 

XVII. 


A u Belčončki nije gospodični bilo samo zlo, nego i 
svaki dan gore. Minulo je već mnogo vremena od onoga 
trenutka, kad je stari Pongovski zamijetio, da Mar- 
cijan Kšepecki još nedoraslu djevojku gleda odviše 
„jarčevim okom”, te ga izbacio iz kuće. Ali ju je potom 
on gledao u crkvi, a gdjekad i kod susjeda, pa je njezina 
proljetna krasota budila u njemu iznovice požude. A 
kad je sada uzeo stanovati pod jednim krovom, kad ju je 
gledao danomice, zavoli je po svoju, to jest takom va- 
trenom i živinskom ljubavlju, kako je samo on mo- 
gao. Isprvice je kanio osramotiti djevojku te se s njom 
oženiti samo onda, ako se nađe oporuka na njezinu ko- 
rist. Sad je bio gotov stupiti s njom pred oltar puklo kud 
puklo, samo da je posvoji i ima zauvijek. Kad požuda 
podloži razum, postane joj uslužni pomoćnik, a 
njemu je često puta govorio, da gospođica nosi ime Sje- 
ninjskih, pa ako i nema ništa, da je velika i vrlo korisna 
ženska. No sve da je razum govorio protivno, Marcijan 
je sve više gubio vlast nad sobom. Gorio je, bjesnio, 
pa ako se dosele još uzdržavao od nasilja, bio je tome 
samo jedan uzrok. 

Najžešća naime požuda hoće i želi sporazum, 
dragovoljnu predaju, naslađuje se misleći o uzajam- 
nosti i u njoj vidi najveći raskoš, a obmanjuje se i onda, 
kad nema za to nikakve podloge. Tako se obmanjivao i 
Kšepecki i uživao misleći o srećnom trenutku, kad će 
mu se gospođica sama promijenjena, drage volje baciti 
u zagrljaj. 

Ipak se bojao, da će izgubiti, ako sve odmah stavi 
na kocku ; a kad bi sam sebe zapitao u duši, što bi se 
onda moglo dogoditi, prestrašio bi se sama sebe i groze, 
što bi se spustila tada na nj. Ta bili su strašni zakoni, 
što su u Republici branili žensku čast, a naokolo su bile 
stotine sabalja plemićskih, koje bi stalno bljesnule nad 
njegovom glavom. No u isto doba je osjećao, da može 
kucnuti čas, u koji ne će više mariti ni za što. A jer se 
u njegovoj divljoj duši skrivala želja za borbom i po- 
hlepa za opasnostima, bila je opet zamamljiva misao 
o gomili plemića, što opsjedaju Belčončku, o rumenilu 
požara nad glavom i o crvenom krvniku, što stoji tamo 


154 


negdje sa sjekirom u ruci kao iza magle, u nekom da- 
lekom gradu. 

I tako su požuda, strah i želja za borbom vitlali 
njim kao tri vihora. Da dade oduška toj oluji i zajedno 
ohladi krv, koja je vrela u njemu kao vrela voda, divljao 
je, tonuo u razuzdanosti po seoskim krčmama, tjerao 
konje, izazivao ljude i umrtav pio po svim gostionicama 
u Jedlinji, u Radomu i u Pšitiku. Ondje je pribrao dru- 
žbu razbijača, koji nisu otišli na vojnicu zbog suviše 
zla glasa ili zbog oskudice. Za nju je plaćao i postupao 
s njom silovito. Radio je to držeći, da mu taka družba 
može jednoć koristiti. Ipak nije ni prema komu od nje 
bio povjerljiv i pred tim drugovima nije nikad spomi- 
njao djevojke. A kad ju je nekakav Viš iz Viškova — ne 
zna se, gdje je — spomenuo prostački i bestidno, udario 
ga je sabljom po gubici i zalio krvlju. 

Vraćao se obično kući u praskozorje jezdeći vrato- 
lomno, ali bi ga to bijesno jahanje posve rastrijeznilo. 
Onda bi obično pao na konjsku kožu, kojom je bila po- 
krivena postelja, i zaspao kao kamen. Spavao je ne- 
koliko sati, a kad se probudio, oblačio je najljepše haljine, 
pošao k ženskima i nastojao se sviknuti gospođici, s koje 
ni časak nije spuštao očiju. Omjerajući joj očima čitav 
stas, njetio je u sebi požude. A kad bi ostao s njom na 
samu, napinjale su mu se usnice, drhtale su mu nakazne 
duge ruke, kao da ne može odoljeti želji, da je pograbi 
u zagrljaj. Glas mu je postao pridušen, riječi mutne, 
drske i dvoznačne, a u njima se izmjenice savijala laska 
i režala snažno obuzdavana grožnja. 

A gospođica ga se Sjeninjska naprosto bojala, kao 
što bi se bojala odgojenoga vuka ili medvjeda, i mučno 
je skrivala u sebi odvratnost, kojom ju je punio njegov 
pojav. Oblačio je rado odijelo šareno poput papige, 
pod vratom je nosio blistave dragulje, a iz ruke nije ni- 
kad puštao bogatoga čekanca, a ipak je danomice iz- 
gledao gore i ružnije. Besnene noći, raspuštenost, pijan- 
stvo^ i plamene požude utisnuše na njemu onaj pečat : 
omršavio je, pleća su mu opala, a zato su mu se već po 
naravi duge ruke još više produžile tako, da su mu iznad 
ljudskoga.ravnovjesja dlanovi sezali ispod koljena. Golemi 
mu je trup postao sličan čvorastu panju, a kratke su 
mu se krive noge još više iskrivile radi bijesnoga jaha- 
nja. Usto mu je koža na licu postala zelenkasta i blijeda, 
a zbog upalih se obraza izbuljene oči i usnice sasvim 

izbočile naprijed. Postajao je upravo strašan i u trenu- 
cima, kada se smijao, jer je ispod zjenica obasjanih smi- 
jehom virila neka žestoka neukroćena zloba i grožnja. 

No osjećaj nevolje, duboka tuga i nemoć staviše u 
gospođicu Sjeninjsku neku odvratnost, od koje nije prije 
imala ni traga, aKšepeckoga je držala u strahu. Nekada je 
ona bila brbljavo djevojče, što je cio dan škrebetalo kao 
mlinac, a sada se naučila mučati i oči su joj gledale 
nekako stalnije. Ako joj je srce češće i zadrhtalo od bo- 
jazni pred Kšepeckim, obuzdavala ga je svojim mukom 
i spokojnošću pogleda ; a on bi onda uzmaknuo, kao da 
se boji uvrijediti neko veličanstvo. Činila mu se upravo 
to željkovanija, ali ujedno i nepristupnija. 

Uostalom je slutila, da joj od njega prijeti ogromna 
opasnost, a bilo joj je poslije posve stalno, da je tako. 
Zato mu se nastojala uklanjati, ostajati što kraće na samu 
s njim, odvraćati razgovor od onoga, što bi moglo olakšati 
priznanje. A napokon se osmjelila kadikad spomenuti, 
da nije sasvim zapuštena od sviju na svijetu i predana 
na milost i nemilost udesu, kao što se to čini. 

Ipak se uklanjala, da ne spominje Jakice Tačevskoga. 
Razumjela je, da poslije svega, što se zbilo među njima, 
on već ne može i ne će nikad biti za nju obrana. Usto je 
osjećala, da svaka riječ o njemu budi gnjev i zlobu u 
Marcijana. Ali je zamijetila, da se Kšepecki čuvaju 
svećenika Tvorkovskoga i gledaju na njega kao s prita- 
jenim strahom, pa je često isticala, da je pod njegovom 
naročitom zaštitom, što je nastalo iz tajnoga sporazu- 
ma, koji je s njim za svaki slučaj bio sklopio pokojni 
gospodin Pongovski. A prelat je ovda onda posjećivao 
Kšepecke i u tomu joj znatno pomogao, jer se za svoju 
zabavu igrao s njima politike, izjavljivao se otajno, 
navodio dvoznačne latinske rečenice, puštao, da Mar- 
cijan naslućuje koješta, što je mogao tumačiti po svoju. 
Ali je prije svega ljubila gospođicu služinčad i cijelo selo. 
Ljudi su držali Kšepecke za nametnike, a nju za pravu 
baštinicu. Marcijana su se bojali svi, osim Vilčopoljskoga. 
Ali kad je mladi plemić bio udaljen, i onda je puk uvijek 
zakriljivao djevojku, pa je Marcijan vidio, da strah, 
što ga budi, ima svoju granicu, iza koje bi za njega 
nastala prava opasnost. Pomišljao je također, da Vilčo- 
poljski, kojemu je „drskost gledala iz očiju”, ne će otići 
daleko, pa kad bi gospođici zatrebala pomoć, da ne bi 
uspreznuo ni pred čim. I priznavao je u duši, da ona 

nije baš onako zapuštena od svih, kao što je sam mislio 
isprvice i kako je nekad uvjeravao oca. 

,,Ko će se zauzeti za nju ? Niko !” govorio je ocu 
onda, kad mu je otac prikričavao, neka se sjeća strašnih 
kazna, kojima su državni zakoni prijetili napadačima 
na žensku čast. A sada je razumio, da bi se takih našlo. 
To je stvaralo jednu poteškoću više. Ali su poteškoće 
i opasnosti samo podžigale ćud poput Marcijanove. Još 
se obmanjivao, da će uzmoći gospođicu osvojiti i potaći 
na ljubav; a ipak su dolazili trenuci, u kojima je vi- 
dio jasno kao na dlanu, da ne će postići ništa, i onda 
je „bjesnio”, kako su govorili drugovi njegovih noćnih 
pijanaka, divljao je. I da nije bilo neke slutnje, gluhe, 
ali silne i neodoljive, posegne li za djevojkom, da će je 
izgubiti zauvijek, bio bi odavno razvezao u sebi divlju 
zvijer. 

I u takim je trenucima bio bez mjere i pameti. Me- 
đutim su prilike u Belčončki postale nesnosne, zaražene 
otrovom i zlobom. Gospođice su Kšepecke zamrzile 
na djevojku ne samo zato, što je bila od njih mlađa i 
ljepša, nego i zato, jer su je ljubili ljudi i jer se Marcijan 
zauzimao za nju za svaku tricu, pa i bež povoda. Planuše 
napokon neutažljivom mržnjom na brata, ali opa- 
ziše, da se gospođica Sjeninjska ne tuži nikad, pa joj 
uzeše dosađivati to ogorčenije. Jednom je Janja kao 
nehotice opeče zasijanim ožegom. Kad to Marcijan 
dozna od služinčadi, pođe i zamoli gospodičnu za opro- 
štenje te je stane zaklinjati, neka svagda traži obranu 
u njega. Ali* joj u isto doba uzme tako požudno i gadno 
ljubiti ruku i primicati se k njoj, da je utekla ne mogući 
zatomiti odvratnosti. Onda Marcijan pobjesni te izbije 
sestru tako, da se dva dana potom pričinjala bolesnom. 

Obje „gospodične”, kako su ih zvali u Belčončki, 
nisu djevojci štedile bockavih riječi, očitih izmišljo- 
tina, osvećujući se tako na njoj za sve, što su morale 
podnositi od brata. Ali su je iz mržnje na Marcijana 
opominjale, neka ga se čuva, a u isto doba su je sumnji- 
čile, da ugađa njegovim požudama, jer su zamijetile, 
da je ničim ne će raniti. Za nju je dakle kuća postala 
paklom, a svaki čas proživljen u njoj mukom. Mržnja 
na one ljude, što su mrzili jedno na drugo, uze trovati 
i njezino srce. Počela je misliti na samostan, ali je tajila 
tu misao, jer je znala, da je ne će pustiti i da će razve- 
zati gnjev Marcijanov pa naići na strašne opasnosti. 

Trpljenje se i nemir ugnijezdiše stalno u njezinu srcu 
1 izlegoše želju, koje dosele nije bilo u nje — želju za smrću. 
Međutim je svaki dan prilijevao nove kaplje gorčine 
u čašu. Jednom posve rano poplaši Janja Marcijana, 
koji je kroz pukotinu od zavora na vratima gledao u 
sobu siroticu. On uzmakne škrinuvši zubima zagro- 
zivši se pešću, ali „gospodična” zovne odmah sestru 
i obje nađu djevojku neobučenu te se stanu iskaljivati 
na njoj po običaju. 

„Znala si, da on stoji ondje,” progovori starija, 
„jer podloga iza vrata škripi i čuje se, kad se ko zaustavi, 
ali je očito to tebi za volju.” 

„Ah, obliznuo se na njezine dražesti, a ona mu ih 
nije krila,” prekine Ivka, „ta ne bojiš li se Boga, bestid- 
nice ?” 

„Treba taku pred crkvom, na sramotni stup !” 

,,I posvijetliti joj iz kuće, Sodoma i Gomora!” 

„Fuj !” 

,,A kad će trebati poslati u Radom po ženu ? 

,,A kako ćeš dati ime kopiletu ?” 

„Fuj ! Besramnica !” 

I stanu pljuvati na nju. Ali se u njoj uzburka srce, 
jer se mjera prelila. 

„Van !” vikne i pokaže rukom na vrata. 

Ali joj lice problijedi kao platno, u očima joj potamni, 
časak joj se pričini, da leti negdje u nekakvu bezdanu 
propast, zatim izgubi osjećaj, pamet i svijest ob onom, 
što se zbiva s njom. 

Probudi se zalivena vodom i štipana po prsima. 
Lica su gospođica Kšepeckih nagnuta nad njom izraža- 
vala strah, ali se iznovice smire za časak videći, da se 
djevojka osvijestila. 

„Potuži se, potuži !” reći će Ivka. „Tvoj će se mi- 
losnik zauzeti za te.” 

,,A ti ćeš mu zahvaliti po svoju...” 

Ali ona stisnu zube i ne odgovori ni riječi više. Ipak 
se Marcijan domisli i bez pritužbe, što se moralo gore 
zbiti, pa se poslije nekoliko časaka zatvori sa sestrama 
u pisarni, odakle se čulo zavijanje, od kojega se pre- 
stravila sva kuća. 

Kad je popodne došao stari Kšepecki, obje mu go- 
spođice kričeći padnu pred koljena zaklinjući ga, neka 
ih uzme sa sobom iz te „pećine raspuštenosti i muka.” 
Ali što je on više ljubio najmlađu kćerku, toliko je 

mrzio na starije. Zato se ne samo nije smilovao na ne- 
srećne vještice, nego je stao vikati, neka mu donesu 
bič, i zapovjedio, neka ostanu. 

Jedino je biće u onom strašnom domu, u kojemu 
su Ivka i Janja mogle naći, da su htjele biti dobre i 
prijazne, smilovanja, sućut pa i obranu, bila baš go- 
spođica Sjeninjska. Ali su joj one voljele dosađivati 
i naslađivati se njezinom nevoljom, jer je osim Tekliće 
bila to taka porodica, u kojoj je svaki član radio sve, 
što je mogao, da drugima otruje život i poveća nevolju. 
Ali se gospođica Sjeninjska više bojala Marcijanove 
ljubavi nego mržnje njegovih sestara. A on joj se sve više 
nametao, sve bezobraznije primicao, bio je sve žešći 
i sve požudnije pogledavao na nju. Moglo se osjetiti, 
da već prestaje vladati nad sobom, da divlja požuda 
trga s njim kao vihor drvom i da će svaki čas buknuti. 

I taj čas dođe skoro. 

Kad su nastali topli dani, pođe jednom gospođica 
Sjeninjska u osvit, da se okupa u hladovitom potoku. 
Čim se počela svlačiti, opazi, gdje s druge strane provi- 
ruje iz zbijene guštare Marcijanovo lice. Ona stane 
bježati bez daha, a on u potjeru za njom. Ali htijući 
preskočiti strugu ne doskoči, ljosne u vodu, jedva se 
izgrebe i vrati kući mokar do kože i sav bijesan. 
Prije objeda izbije nekoliko ljudi do krvi, a za objeda, 
ne probijeli nikome ni riječi. Samo se pri kraju obrati 
k sestrama i prozbori : 

# „Ostavite me na samu s gospođicom Sjeninjskom, 
ja imam s njom govora o zamašnim stvarima.” 

Čuvši to sestre, stanu se značajno pogledavati, a 
gospođica problijedi od uzbuđenosti, jer je ranije doduše 
nastojao uhvatiti svaki časak, da može biti s njom na 
samu, ali tako otvoreno nije nikad toga poželio. 

A kad iziđu sestre, ustane on, pogleda za jedna i za 
druga^ vrata, da se uvjeri, da li ga prisluškuju, potom se 
približi k djevojci i progovori : 

„Dajte mi, gospođice, ruku... za pomirbu.” 

A ona nehotice ustegne obje ruke i odmakne se 
od njega. 

^Marcijan se očevidno silio, da se savlada, ipak po- 
skoci dva puta na krivim nogama, jer se nije nikad 
mogao otresti te navade, i javi se pridušenim glasom: 

ce * e * ^ ja se jutros malo ne utopih radi vas. 
oprostite mi, gospođice, što vas prestraših ; ali to ne uči- 

nih zbog bestidnosti, nego zato, što se od jučer povlače 
bijesni psi među Belčončkom i Virompkama pa pođoh 
s puškom, da vas obranim.” 

Pod njom se malko stresu koljena, ali odgovori do- 
sta svi jesno i spokojno : 

„Ne ću ja take obrane, koje bih se morala stidjeti.” 

,,A ja bih vas, gospođice, htio braniti ne samo sada, 
nego i vazda, do smrti, i bez uvrede Božje, nego 
s Božjim blagoslovom... Razumijete li, gospođice?” 

Nastade tišina. Kroz otvorene se prozore čulo 
s dvorišta samo, kako stari, šepavi sluga cijepa drva 
kod kuhinje. 

„Ne razumijem,” odvrati djevojka. 

„Jer ne ćeš,” prihvati Marcijan. „Vidiš odavno, 
da ne mogu bez tebe živjeti. Tako si mi potrebna kao 
ovaj zrak za disanje. Divna si mi i mila nada sve na 
svijetu. Ne mogu!... Izgorjeh bez tebe, iščeznuh ! Da 
se ne obuzdavam, bio bih te odavno pograbio kao jastreb 
golubicu. U grlu mi bez tebe sahne kao bez vode. Sve 
u meni hlepi za tobom. Ne mogu spavati, ni živjeti... 
Gle i sada. . .” 

I prekine, jer mu zubi stadoše cvokotati kao u vru- 
ćici. Zgrči se, zgrabi košćatim rukama za naslonjač, 
kao od bojazni da će pasti i stane časak glasno sopiti. 

Na to prozbori opet : 

„Nemaš imetka, ništa za to ! Ja imam dosta. 
Tebe trebam, a ne imetak. Hoćeš li biti gospodaricom 
u ovoj kući ? Mislila si se udati za Pongovskoga, pa 
ni ja nisam gori... Samo mi ne govori: ne! Za Boga 
živoga, ne govori mi : ne, jer ne znam, što će biti. 
Ti divna, ti moja !” 

Rekavši to, klekne naglo, obujmi joj koljena i pri- 
tisne ih na prsa. Ali — ni sama se nije nadala — u tom 
strašnom trenutku nestade joj straha bez traga. Zaigra 
u njoj viteška krv, probudi se spremnost na boj do po- 
sljednjega daha. Svom snagom stane otiskati njegovo 
čelo orošeno znojem, što se pritiskalo k njezinim kolje- 
nima. 

„Ne, ne! Voljela bih tisuću puta umrijeti. Ne!” 

Tada on ustane blijed, s naježenom kosom pun le- 
dene bjesnoće. Časak su mu drhtali brci, ispod kojih 
su blistali dugi, pokvareni zubi. No još je vladao nad so- 
bom, još nije posve izgubio svijesti. Ali kad je gospođica 
uzmaknula naglo k vratima, zaskoči joj put : 

Tako ?” zapita hrapavim glasom. „Ne ćeš mene ? 
Ponovi mi to još jednom u oči ! Ne ćeš ?” 

„Ne ću ! I vi mi se, gospodine, ne grozite, jer se ne 

bojim.” 

ja se ne grozim, nego hoću da te uzmem za ženu 

ha i Još te molim : osvijesti se : za živoga Boga ! 

— Osvijesti se !” 

„Kako da se osvijestim ? Slobodna mi je volja, 
jer sam plemkinja — i kažem vam, gospodine, u oči: nikada ! 

A on se približi k njoj tako, te lice primaknu k nje- 
zinu licu, i progovori : 

,,A voliš li možda nositi drva u kuhinju, mjesto da 
budeš tu gospođa ? Ne ćeš ni to ? Pa kako će to biti, 
plemkinjo ?. . . Na koje ćeš posjede otići ? Ako li osta- 
neš, čiji ćeš kruh jesti ? Na čijoj ćeš milosti biti ? U 
čijoj ćeš vlasti biti ?... Čija je postelja, čija li je spa- 
vaonica, u kojoj spavaš ? Što će biti, kad naložim, da 
se skine zavornica ? A ti pitaš, u čemu se moraš osvije- 
stiti ? U tom, što ćeš izabrati : ili vjenčanje ili bez vjen- 
čanja !” 

„Podlače !” krikne gospođica Sjeninjska. 

No tada se zbilo nešto nečuveno. Obuzet naglom 
bjesnoćom Kšepecki rikne nečovječjim glasom, pograbi 
djevojku za vlasi i stane je s divljom, zvjerskom nasla- 
dom tući bez milosrđa i pameti. Što se duže svladavao 
prije, to je strašnije i sljeplje bilo sad njegovo bjesnilo. 

I bio bi je jamačno ubio, da se na njezino zapomaganje 
nisu počeli stjecati ukućani. Prvi upadne sa sjekirom 
kroz okno u sobu onaj stražar, što je pod kuhinjom 
cijepao drva, za njim dohrle kuhari, obje gospođice Kše- 
pecke, pivničar i dvojica prijašnjih slugu gospodina 
Pongovskoga. 

Pivničar, koji je bio plemić iz dalekoga zakutka 
l^^ lazu • r • s ^ 0 ^ a, a us *° ne °bično snažan, ako i star, pograbi 
Marcijana straga za ruke, stisne ga tako, te mu se nemalo 
dotaknu lakti na leđima i prozbori : 

„Tako se ne smije, vaša milosti ! Sramota !” 

„Puštaj !” rikne Kšepecki. 

Ali su ga željezne šake držale kao kliještima. a 
mrki mu se glas javi iza ušiju : 

kosti” ”^ a °b uzdav ajte se, jer... slomih vam 


oHvah!, • utl ™ g°. s P° đ i c <; Kšepecke pograbe djevojku i 
u J e > bolje iznesu iz blagovaonice. Pivničar nastavi : 


u 

„Izvolite, vaša milosti, u pisarnu... otpočinuti ! 
A veoma vam preporučujem. . 

I stane ga gurati pred sobom kao dječaka, a on je 
upravo cvokotao zubima, zavijao kratkim nogama, 
vapio vješala i krvnika, ali se nije mogao oprijeti, jer 
je uostalom časak poslije oslabio naglo iza napadaja 
tako, te se ni sam ne bi mogao svojom snagom održati 
na nogama. I kad ga u pisarni pivničar baci na konjsku 
kožu, kojom je bila pokrita postelja, ne pokuša se ni po- 
dići i legne nepomično kao drvena klada samo zjajući 
i mičući bokovima kao iznemogli konj. 

„Piti !” krikne. 

Pivničar otvori vrata, zovne momka, šapne mu 
tiho nekoliko riječi i preda mu ključe, a on se naskoro 
vrati noseći vrč s rakijom i čašu od po četvrti. 

Plemić nalije punu, pomiriši, primakne se k Mar- 
cijanu i prozbori : 

„Pijte, vaša milosti !” 

Kšepecki pograbi čašu objema rukama, ali su mu ruke 
tako drhtale, te mu se tekućina počela razlijevati na prsa. 
Zato ga pivničar podigne na postelji, stavi mu je na usta 
i uzme naginjati. 

Marcijan je pio i pio zadržavajući požudno čašu, 
kad ju je plemić kušao odmaknuti od njegovih usta. 
Napokon je isprazni do dna i padne nauznačice. 

„Možda bude previše/’ reći će pivničar, „ali ste, 
gospodine, previše oslabili.” 

Marcijan htjede odgovoriti, ali samo sikćući uvuče 
zrak, kao čovjek, koji opeče usta prevrućom tekući- 
nom. 

A plemić nastavi : 

„Hej, gospodine, dužni ste mi dobar darak, jer vam 
iskazah nemalu uslugu. . . Da je, ne daj Bože, štogod. . . 
za take je poslove sjekira i krvnik — ne govoreći o tom, 
da bi se i odmah mogla desiti nesreća. Ljudi ovdje silno 
miluju gospođicu. I pred prečasnim će Tvorkovskim 
biti teško sakriti, premda ću zapovjediti služinčadi, 
neka šuti. Kako se osjećate, gospodine ?” 

A Marcijan ga je gledao pobijeljenim zjenicama 
hvatajući neprestance zrak u otvorena usta. Ovda onda 
htjede nešto probijeliti, onda ga spopadne štucavica, 
oči mu se ukočiše, naglo zatvori vjeđe i stane hropiti 
kao na umoru. A pivničar ga časak pogleda pa progunđa : 

„Spavaj ili izdahni, blatni pse !” 

I iziđe iz sobe na zrak, ali se za po sata vrati u kuću 
i zakuca na vratima gospođice Sjeninjske. Našavši 
ondje obje sestre Marcijanove reče im : 

Možda bi trebalo, gospođice, da zavirite malko 
u pisarnu k mladom gospodinu, jer je vrlo oslabio. Samo 
ako spava, ne treba ga buditi.” . 

Ostavši nasamu s gospođicom Sjemnjskom nakloni 
joj se do koljena i prozbori : , o 

„Gospođice, treba pobjeći iz ove kuće. Sve je go- 
tovo!' ” „ 

Dobro, i ja sam gotova. Spasite me ! 

Napregnuta kola stoje za potokom. Ja ću vas 
sprovesti, gospođice. Odijelo ću vam odvesti doveče, 
jer gospodin Kšepecki spava kao klada i do sutra će 
ležati kao mrtvac. Uzmite, gospođice, samo ogrtač i 
pođimo. Niko nas ne će zaustaviti — ne bojte se.” 

„Bog platio ! Bog platio !” ponovi ona grozničavo. 

I iziđu kroz vrt prema vratima, kroz koja je obično 
dolazio iz Virombaka Tačevski. Putem je govorio piv- 
ničar : 

„Davno je to pripravio Vilčopoljski. Uglavio je s lju- 
dima, da će zapaliti žitnicu, ako iko napadne ikako na 
gospođicu. Gospodin bi Kšepecki morao skočiti k požaru, 
a gospođica bi imala umaknuti kroz vrt za strugu, gdje 
bi morao čekati brzoteča s kolicima. Ali je bolje, da pođe 
bez paleža, jer je to vazda zločin. Kažem, da će Kšepecki 
ležati do sutra kao kamen, zato se, gospođice, i ne bojte 
nikakve potjere.” 

,,A kamo ću ?” 

,,K gospodinu Ciprijanoviću, jer se ondje lako 
obraniti. Ondje je Vilčopoljski, gospoda Bukojemski, 
pa šumari. Kšepecki će vas jamačno, htjeti dobiti natrag, 
ali ne će uspjeti. A kamo će vas poslije gospodin Ciprija- 
nović odvesti : u Radom ili još dalje, dogovorit će se sa 
svećenicima. . . Evo kola. Ne bojte se, gospođice, potjere. 
Do Jedlinke nije daleko — a Gospodin Bog je dao divnu 
večer. Ja ću preoblačilo donesti još noćas, a ako htjednu 
braniti, ne ću mariti. Neka vas prati Presveta Majka, 
zaštitnica [ zagovornica sirota.” 

Rekavši to, uzme je kao dijete na ruke, metne je na 
kola i krikne momku : 

„Goni !” 

Na zemlji je već bio mrak i večernja se zora gasila, 
samo su se od njezinih posljednjih zraka rumenjele zvije- 


11* 


163 


zde na vedrom nebu. Tiha je večer bila napojena miri- 
som zemlje, lišća i rascvjetane bazge, a slavulji su pje- 
smom kao toplim daškom zalijevali vrt, šume i svu okolicu. 


XVIII. 

Takve je jedne večeri sjedio na prizitku pred kućom 
gospodin Ciprijanović gosteći svećenika Vojnovskoga, 
koji mu je došao u posjete poslije večernje, i četvoricu 
gospode Bukojemskih, što su stalno pribivali u Jedlinci. 
Pred njima je stajao sto na križima, na njemu lagvića 
medovine i čaša, a oni su slušali tihi šum šume i polako 
pijuckali dižući oči k nebu, na kojem je snažno blistao 
mjesečev srp. Razgovarali su se o ratu. 

„Hvala Bogu i vama, dobrotvore, opet ćemo naskoro 
biti spremni za put,” progovori Mate Bukojemski. „Što 
je bilo, bilo je. I sveci su griješili, a kamo li lomni čovjek, 
koji bez milosti Božje ne dokuči ništa. Ali kad pogledam 
na ovaj mjesec, koji je turski znak, zasvrbi me odmah 
pest, kao da su je komari izbockali. No, Bože, daj što 
prije, pa će čovjeku odlanuti.” 

Najmlađi se Bukojemski malko zamisli pa će: 

„A čemu, velečasni, Turci poštuju nekako mjesec 
i nose ga na zastavama ?” 

„A ne štuju li psi mjeseca ?” zapita svećenik. 

„Dakako, ali zašto Turci ?” 

„Baš zato, jer su pasja braća.” 

,,A za Boga miloga, tako je !” odvrati mladić i u čudu 
pogleda svećenika. 

„Ali mjesec nije tome kriv,” primijeti gospodar, 
„i milo je gledati, kad tako u noćnoj tišini omasti svojim 
svijetlom drveće, kao da ga je ko obasuo srebrom. Veoma 
mi je drago u takoj noći sjediti, pogledati u nebo i diviti 
se svemoći božanskoj !” 

„Da, zaista, duša ljudska leti onda kao na krilima 
k svome Stvoritelju,” odvrati svećenik. „Bog je milo- 
srdni stvorio i mjesec kao i sunce, i to je veliko dobro- 
činstvo... Jer što je do sunca, no — danju je i tako 
vidno, ali kad ne bi bilo mjeseca, onda bi istom ljudi 
jezdeći po noći ulomili vrat, i ne spominjući, da bi u pot- 
punoj tami i đavolska obijest bila znatno veća.” 

Časak umuknu inotreći očima modro nebo, potom 
svećenik uzme duhana i rekne : 

"„Zarežite, gospodo, u pamet, kako dobrostiva 
Providnost misli ne samo na potrebe, nego i na lagod- 
nost ljudsku.” 

Dalji im razgovor prekine štropot kola, koji u noć- 
noj tišini dopre razgovijetno do njihovih ušiju. Gospodin 
Ciprijanović ustane s prizitka i prozbori : 

„Nekoga nam gosta dovodi Bog, jer su naši svi u 
kući ” Radoznao sam, ko to može biti ?” 

,,A valjda ko nosi vijesti od naših momaka !” odgo- 
vori svećenik. 

I ustanu svi, a među tim uđu kroz vrata kola, u koja 
su bila upregnuta dva konja. 

„Nekakva je žena na sjedalu !” vikne Luka Buko- 
jemski. 

„ Istina je !” 

Kolica obiđu polak dvorišta i zaustave se pred 
hodnikom. Gospodin Serafin pogleda u lice pridošloj 
ženi, prepozna je u mjesečini i krikne : 

„Gospođica Sjeninjska !” 

I upravo je na rukama skine s kola, a ona mu se 
sagne odmah do koljena i brižne plakati. 

„Sirota,” prozbori, „koja moli za utočište i za po- 
moć !. . .” 


Rekavši to stane se pritiskati k njegovim koljenima, 
sve ih jače obuzimati i sve žalosnije jecati. Svi se tako 
silno začude, da časak nije mogao niko ni prozboriti, a 
napokon je gospodin Ciprijanović podigne, pritisne je 
na srce i vikne : 

„Dok mi je daha u nosnicama, bit ću ti ocem, si- 
rotice. Ali što se zbilo ? Potjeraše te iz Belčončke, što li ?” 

„Kšepecki me je izbio i zagrozio mi se sramotom, 
probijeli ona jedva čujnim glasom. 

Ali svećenik Vojnovski, koji je stajao tik do go- 
spodina Serafina, ču odgovor, pa se spopađe za bijelu ko- 
su i kriknu : 


„Isuse Nazaretski, kralju židovski!” 

A četvorica gospode Bukojemskih gledahu otvore- 
nih usta i izbuljenih očiju, ali ne razumješe ništa. Srca 
im doduše ganu odmah plač sirote, ali se odmah sjetiše, 
da je gospođica Sjeninjska učinila golemu krivicu nji- 
novu prijatelju Tačevskomu, a jednako se sjetiše i nauke 
svećenika Vojnovskoga, da je uzrok svemu zlu na svijetu 

„mulier” (žena). Stoga uzmu jedan drugoga gledati 
upitnim pogledom kao u nadi, da će jednom, ako ne dru- 
gom sunuti u glavu kakva pametnija misao. 

Napokon progovori Marko : 

„Ano, ako su Kšepecki... to mi toga Marcijana 
svakako. . . što velite ?” 

I maši se za lijevi bok, a poput njega popipaše i 
ostala trojica braće balčake od sablje. Međutim gospo- 
din Ciprijanović uvede gospođicu u sobu i preporuči 
domaćici, gospođi Dzvonkovskoj, ženi osjetljiva srca i 
neobuzdane rječitosti, neka je podvori kao najuglednijega 
gosta. Zapovjedi, da joj se dade njegova spavaonica, 
da se zapale svijeće u kući, oganj u kuhinji, da se potraže 
ljekarije za grčeve i masti za čvorove, da se spremi vin- 
ska juha i druga posebna jela. A samoj djevojci prepo- 
ruči, neka legne u postelju, gdje će joj se sve dati — i 
neka počiva, a sutra će se o svemu porazgovoriti. 

Ali je ona htjela odmah razgaliti srce pred tim lju- 
dima, u kojih je tražila utočište. Htjela je odmah izba- 
citi iz duše sav onaj bol, koji se u njoj odavno nagomilao 
— i onu nesreću i sramotu i poniženje i muku, u kojoj 
je živjela u Belčončki. Zatvori se dakle sa svećenikom 
Vojnovskim i s gospodinom Serafinom, uzme govoriti 
kao s ispovjednikom i s ocem. Prizna im sve — i svoju 
žalost za Jakicom i to, da je htjela poći za skrbnika samo 
zato, jer je držala, da je Jakica prezire, i čula je od Bu- 
kojemskih, da će se ženiti s gospođicom Zbješkovskom. 
Napokon ispriča, kakav joj je bio život, bolje kakva 
muka u Belčončki, pa spomene i veliku zlobu gospođica 
Kšepeckih i strašno očijukanje Marcijanovo, pa što se 
dogodilo posljednji dan i što je bilo neposrednim povo- 
dom njezina bijega. 

A oni su se slušajući hvatali za glave. Svećenik se 
Vojnovski, prijašnji vojnik, nehotice mašio rukom poput 
Bukojemskih lijevoga boka, premda uza nj nije već oda- 
vno nosio sablju, a pošteni je gospodin Serafin svaki čas 
drhtavim od uzbuđenosti dlanima obuzimao sljepoočice 
djevojci i ponavljao : 

,,A neka te pokuša oteti. Imao sam samo sina, a 
sad mi je Bog dao i kćer...” 

Ali se svećenika Vojnovskoga najviše dojmilo ono, 
što je djevojka govorila o Jakici. Sjećajući se svega, 
što se dogodilo, nije se sada mogao snaći. Mislio je i 

premišljao, svojim širokim dlanom gladio bijelu kosu, 
a najposlije zapita: 

9 Jeste li vi, gospođice, znali za list, što je pokojni 
Pongovski napisao Jakici ?” 

„Sama sam zamolila skrbnika, neka ga napiše.” 

Toga već ne razumijem. Zašto to ?” 

”jer sam htjela da se vrati.” 

”Pa kako bi se vratio ?” vikne nekako srdito sve- 
ćenik. „List je bio takav, da je upravo poslije njega Jaki- 
ca otišao rastrgana srca na kraj svijeta, da zaboravi i izbaci 
iz srca ono čuvstvo, što ste ga vi, gospođice, pogazili. ” 

A ona stane žmirkati začuđenim očima i sklopi ruke 
kao na molitvu : 

„Skrbnik mi je rekao, da je ono bio očinski list... 
Presveta Majko ! Što je bilo u njemu ?” 

„Prijezir, pogrde i gaženje siromaštva i časti — ra- 
zumijete li ?” 

Na to se iz srca djevojci izvine tako bolna i istinska 
krika, da je u svećeniku zadrhtalo pošteno srce. Približi 
se k djevojci, razmakne joj dlanove, kojima je sebi po- 
krila lice, i prozbori : 

„Dakle niste znali ?” 

„Nisam znala — nisam znala !” 

,,I htjeli ste da se Jakica povrati ?” 

„Da !” 

„Za Boga ! A zašto ?” 

Onda ispod njezinih zatvorenih vjeđa stanu kapati 
suze brzo i obilato, a krupne kao biserje. Lice joj plane 
djevojačkim stidom ; u otvorena usta počnu loviti zrak ; 
srce joj je kucalo kao u ulovljenoj ptici, a napokon 
prošapće silimice : 

„Jer ga... ljubim!” 

„Ta boj se Boga, dijete !” krikne svećenik. 

Obuzme ga zajedno i radost i žalost za djevojkom 
i čuđenje, da „mulier” (žena) u ovom slučaju nije uzrok 
svemu zlu, nego nevino janje, na koje su. Bog zna zašto, 
pale tolike patnje. 

Uhvati je zato u naručje, pritisne je na srce i stane 
ponavljati malo pomalo : 

„Dijete moje ! Dijete moje !” 

A međutim gospoda Bukojemski uđu s čašama i 
s lagvicom ^blagovaonicu, ispiju savjesno do dna medo- 
vinu i stanu čekati svećenika i gospodina Serafina u nadi, 
aa ce biti ondje na večeri, čim dođu. 

Oni se napokon vrate uzbuđena lica i orošenih očiju. 
Ciprijanović odahne duboko nekoliko puta, pa onda 
prozbori : 

„Gospođa Dzvonkovska sprema sada siroticu u 
postelju. . . Upravo se ne će vjerovati ušima. . . I mi smo 
krivi — ali Kšepecki — to je naprosto sramota, bestid- 
nost ! I to se ne može pustiti bez kazne.” 

,,Pa to se razumije,” odgovori Marko. „0 tom ćemo 
progovoriti s „Kladom”. Oj, oj !” 

Zatim se obrati k svećeniku Vojnovskome : 

„Iskreno je žalimo, ali mislim, da ju je Bog poka- 
rao radi Jakice. Nije li istina ?” 

A na to će svećenik : 

„Ludi ste !” 

„Pa kako ? Što T 

A starac, koji je imao puna prsa žalosti, uzme go- 
voriti brzo i vatreno o nevinosti i muci djevojke, kao 
da bi joj htio time naknaditi krivicu, što joj je 
učinio — ali mu se malo prekine pripovijedanje dola- 
skom gospođe Dzvonkovske, koja bane naglo kao bomba 
u tvrđavu. 

Gospođi je Dzvonkovskoj bilo lice zalito tako suza- 
ma, kao da ga je zaronila u puno vedro vode. I odmah 
s praga pruži preda se ruke te zakriči : 

„Ljudi ! Ko u Boga vjeruje ! Osveta ! Pravednost ! 
Za Boga ! Sva su pleća podmjehurena, bijela plećašca 
kao hostija... košića joj na pregršt iščupana, zlaćana 
košića... Golubica moja premila, cvjetić moj ljubljeni, 
ovčica moja nevina...” 

Kad to začu Mate Bukojemski, već uzbuđen priča- 
njem svećenikovim, gotovo riknu, a za njim Marko, Luka 
i Ivan ... I služinčad se sleti k sobi, a psi stanu lajati u 
trijemu. No kad se časak poslije povratio Vilčopoljski, 
koji je noću obilazio stogove, nađe braću već drugačije 
volje. Kosa im je bila naježena, oči pobijel jele od bijesa, 
desnice su stiskale balčake od sabalja. ' 

„Krvi !” vikne Luka. 

„Dajte amo lupeškoga sina !” 

„Bij !” 

„Na sablje !” 

I kao jedan čovjek skoče k izlazu, ali im gospodin 
Ciprijanović sakrči put. 

„Stoj !” krikne. „Krvnika je zaslužio, a ne sablju.” 

XIX. 


I dugo je gospodin Serafin morao miriti razjarenu 
braću. Tumačio im je, da ne bi bio plemićki čin, kad bi 
odmah posjekli Marcijana Kšepeckoga. Najprije — go- 
vorio je — treba obići susjede, sporazumjeti se sa sveće- 
nikom Tvorkovskim, predobiti mnijenja plemstva i 
drugih, pribrati svjedočanstva služinčadi iz Belčončke, 
zatim predati tužbu sudištu, a kad pukne odluka, silom 
je poduprijeti. Kada bi (govorio je) odmah Marcijana 
raznijeli na sablje, odmah bi stari Kšepecki razglasio, 
da ste to učinili sporazumno s gospođicom Sjeninjskom, 
a tim bi mogao njezin dobar glas štetovati, — a nas bi 
stari pozvao i mjesto da idete na vojsku, morali biste 
se povlačiti po sudovima, jer niste još pod hetmanskom 
vlašću — zato se ne biste mogli ugnuti pozivu. Eto tako je.” 

„Kako to ?” zapita žalosno Ivan. „Moramo li sa- 
svim pregorjeti krivicu učinjenu toj golubici ?” 

„A mislite li,” primijeti svećenik, „da će Marcijanu 
Kšepeckome biti mio život, kad se na nj obori infamia 
(beščasnost) ili krvnikova sjekira, a usto ga opkoli od 
svakoga prijezir ? Gora je to muka nego brza smrt, i za 
sve olkuško srebro ne bih sada htio biti u njegovoj 
koži.” 

„A ako se izvuče ?” zapita Marko. „Otac mu je stari 
lisac, koji je dobio već više parnica.” 

„Ako se i izvuče, šapnut će mu Jakica poslije povratka 
riječcu u uho. . . vi još ne znate Jakice ! Ima djevojačke 
oči, ali je manje opasno istrgnuti medvjediće ispod med- 
vjedice, nego njega bocnuti u živac.” 

Na to se Vilčopoljski, koji je dosele mučao, ozove 
turobnim glasom : 

„Gospodin Kšepecki je već sam sebi napisao osudu, 
i ko zna, hoće li dočekati povratak gospodina Tačevskoga. 
Ali ću vam reći nešto drugo : On će jamačno htjeti oru- 
žanom rukom opet predobiti- gospođicu, a onda... ?” 

. , „Onda ćemo vidjeti!” prekine gospodin Ciprijano- 
vic. „A neka samo pokuša ! To je nešto drugo !” 

, * se * resne sabljom, a Bukojemski stanu 

odmah škripati zubima i ponavljati : 

„Neka pokuša, neka pokuša !” 

Ali će Vilčopoljski : 

„Samo ćete vi, gospodo, otići na vojsku...” 

„To će se urediti !” odgovori svećenik Vonovski. 

Dalji im razgovor prekine dolazak pivničara. On 
doveze škrinje sa stvarima gospođice, a to mu, kako 
reče, zadade muku. Gospođice mu Kšepecke pokušaše 
zabraniti, pa htjedoše i brata probuditi, da ni on ne da. 
Ali ga ne mogoše probuditi. A plemić ih uvjeri, da to treba 
učiniti i radi njihova i radi bratova dobra, inače će ih 
optužiti radi grabeža tuđega imetka, pa će ih uzeti na 
muke na sudu. Tada se prestraviše kao žene, koje se ne 
razumiju u zakon, i privolješe. I pivničar je držao, da će 
Marcijan svakako nastojati dobiti natrag gospođicu, 
ali nije pripuštao, da bi se odmah latio sile. 

„Uzdržat će ga od toga,” reče, „stari gospodin 
Kšepecki, koji zna, po čemu vonja raptus puellae (ot- 
mica). Još on i ne zna, što se desilo, ali ja idem odovud 
upravce i sve ću mu razložiti, i to s dvaju razloga. Prvo 
zato, da obuzda gospodina Marcijana, a drugo jer ne ću 
da budem u jutro u Belčončki u trenu, kada se Mar- 
cijan probudi i dozna, da sam ja olakšao gospođici odla- 
zak. Nedvoumno bi skočio na me, a onda bi se jednome 
od nas mogao desiti casus odurneus." 

Gospodin Serafin i svećenik Vojnovski pohvališe 
razboritost pivničara i videći, da je čovjek sklon, a usto 
iskusan, koji nije okusio kruha iz jedne peći, pa mu je 
poznat i zakon — pozvaše ga na zajednički pretres. 
Tako se sastaviše dva vijeća, jer drugi ustrojiše u slu- 
žinskoj zgradi na svoju ruku gospode Bukojemskih. 

Gospodin je Ciprijanović znao, kako može najlakše 
obuzdati njihove ubojničke namjere i zadržati ih u kući. 
Zato im pošalje omašni vrč dobroga zelenjaka, a oni 
veselo sjednu i uzmu jedan drugome napijati. Srca su 
im bila uzbuđena i nehotice su im padale na pamet 
uspomene na onu noć, kad je gospođica Sjeninjska prvi 
put prestupila kućni prag u Jedlinci. Sada se stanu 
spominjati, kako su se odmah u nju zaljubili i radi nje 
se porječkali, a onda je „unanimitate” (jednodušno) 
namijenili Stanislavu Ciprijanoviću žrtvujući prijatelj- 
stvu teško svoje požude. Napokon Mate potegne gutljaj 
vina, nasloni glavu na dlan i prozbori : 

„Jakica je one noći sjedio na drvu kao vjeverica. 
Ko je mogao onda i pomisliti, da ju je Gospodin Bog 
njemu namijenio ?” 

,,A nama je naložio, da ustrajemo u sirotinjstvu,” 
doda Marko. 

Sjećate li se,” zapita Luka, „kako je onda sinulo 
od nje u svim sobama ? Ne bi bilo jasnije od stotinu 
zajarenih svijeća. Ona sad ustani, sad sjedni, sad se na- 
smiješi..* A čim bi te pogledala, uhvatila bi te velika 
vrućina, kao da si se napio zagrijanoga vina... Na- 
pijmo se i sada na tu našu golemu tugu.” 

Ispiju opet — nato Mate udari šakom o sto i kri- 

kne i 

,,Ej ! Kad ona ne bi tako voljela ovoga Jakicu !” 

”Pa što ?” zapita osorno Ivan. „Misliš li, da bi se 
odmah zaljubila u te ? Pogledajte, kakav je gladak !” 

„Dobro, da ti nisi runjav !” odvrati Mate. 

I stanu se pogledati mrzovoljno. Ali ih stane mi- 
riti Luka, premda je obično vrlo brz na svađu. 

„Nije ni za te ni za te, ni za ikoga ođ nas,” prozbori. 
„Drugi će je dobiti i povesti pred oltar.” 

,,A nama ostaje samo žalost i suze,” reći će Marko. 

„Pa se barem uzajamno ljubimo. Niko nas na svijetu 
ne ljubi ! Niko !” 

„Niko, niko !” ponove izmjenice miješajući vino 
sa suzama. 

,,A ona tamo spava !” javi se iznenada Ivan. 

„Spava sirotica !” ponovi Luka. „Leži kao cvije- 
tak odrezan kosom, kao ovčica rastrgana od gadnoga 
vuka. Braćo rođena, ne će li tome vuku niko ni runju 
počupati ?” 

„Ne može biti !” viknu Mate, Marko i Ivan. 

I opet se stanu uzrujavati, a što su više pili, to je 
ćešće zaškripio to jedan, to drugi, ili udario i pešću o 
sto. 

„ Izmislih !” vikne naglo najmlađi. 

„Govori, imaj Boga u srcu !” 

„Onaj, vidite, tako je ! Obećasmo gospodinu Ci- 
prijanoviću, da ne ćemo posjeći „Kladu” — je li istina ?” 

„Istina, ali ti govori, a ne pitaj!” 

„Ipak se treba osvetiti za našu gospođicu. Ovamo 
će doći, kako rekoše, stari Kšepecki i pokušati, hoće 
li mu gospodin Ciprijanović drage volje predati gospo- 
đicu. Ali mi znamo, da ne će predati ! Je li ?” 

„Ne će, ne će !” 

„Pa što mislite ? Ne će li skočiti Marcijan ususret 
ocu na povratku, da vidi i zapita, je li što izradio ?” 

„Istina je, kao Bog na nebu, skočit će.” 

Na po puta je uz cestu između Belčončke i Jedlinke 
smolarnica. A da počekamo Marcijana u onoj smolar- 

„Dobro ! Ali zašto ?” 

„Pst ! Tiho !” 

„Pst !...” 

I stanu se ogledati po sobi, premda su znali, da 
osim njih nema u njoj ni žive duše — a potom šaptati. 
Dugo su šaptali to glasnije, to tiše. Napokon im se raz- 
vedre lica, na dušak ispiju vino, izgrle se i tihano poput 
gusaka jedan za drugim iziđu iz sobe. 

Posve tiho osedlaju konje, te ih izvedu za uzde iz 
dvorišta. Kad iziđu kroz vrata, zajašu i stremen do stre- 
mena dopru do velike ceste. Tek ovdje prozbori Ivan, 
koji je, ako i najmlađi, ovaj put preuzeo zapovjedništvo 
nad braćom : 

„Ja i Marko idemo odmah k smolarnici, a vi onu ba- 
čvu dovezite još prije dana.” 


xx. 

Stari Kšepecki, kako je slutio pivničar, dođe u Jed- 
linku odmah sutradan popodne, ali nad svako očekiva- 
nje dođe tako vesela i dobrodušna lica, te se gospodin 
Ciprijanović, koji je bio malko sanen, jer je obično drije- 
mao po objedu, rastrijeznio u čudu, kad ga je ugledao. 
Stari lisac počne nemalo od samoga praga govoriti o 
susjedskom prijateljstvu i o tom, kakva bi utjeha za nje- 
govu starost bila češći uzajamni posjeti. Zahvali na 
gostoljubivom dočeku, a tek nakon izmjene uzajamnih 
poklona pređe na samu stvar. 

v „Dragi susjede,” prozbori, „dođoh, da vam se po 
dužnosti poklonim, ali zajedno, kako se mogoste domi- 
sliti — i s prošnjom, koju ćete, ufam se, s obzirom na moj 
vijek dobrostivo saslušati.” 

„Rado ću udovoljiti svakoj vašoj opravdanoj 
želji, gospodine,” odgovori gospodin Serafin. 

A stari stane trljati ruke : 

„Znao sam!... Unaprijed sam znao!” reći će. 
„Kako je ugodno imati posla s čovjekom zbilja pošte- 
nim ! Odmah čovjek uredi. Rekoh i svome sinu: Pre- 
pusti to meni ! Kad imam (velju) posla s gospodinom 

Ciprijanovićem, sve će ići kao po loju, jer u cijeloj oko- 
lici nema tako razumnoga ni tako čestitoga građanina.” 

„Odviše mi laskate, gospodine.” 

”Ne, ne ! Još premalo kažem ! Ali prijeđimo na 
posao 

„Prijeđimo !” 

Stari je Kšepecki časak mučao, kao da traži riječi 

i samo micao vilicama tako, te mu se brada doticala 

nosa — napokon se nasmiješi veselo, metne dlan na ko- 
ljeno gospodina Serafina i rekne : 

„Dragi gospodine... već znate, da nam je utekao 
češljugar iz krletke.” 

„Znam. Pobojao se mačka.” 

„Nije li se ugodno razgovarati s takvima ?” vikne 
trljajući ruke starac. ,,A to je duhovito ! Svećenik će 
Tvorkovski pući od zavisti — Bog mi je svjedok !” 

„Slušam vas, gospodine ...” 

„Dakle ad rem (na stvar) i prosto u živac, rado 
bismo onoga češljugara uzeti natrag.” 

„Pa zašto ne ?” 

Gospodin Kšepecki nekoliko puta pomakne bradom 
k nosu, jer ga uznemirilo to, što posao ide odviše glatko. 
Ipak pljesne dlanovima i vikne s hinjenom radošću : 

„No, pa posao je svršen ! Da Bog da, rađali se taki 
ljudi na kamenu !” 

„Sa mnom je svršen,” odgovori gospodin Sera- 
fin, „samo bi trebalo zapitati onu ptičicu, hoće li se 
vratiti, a to je danas nemoguće, jer ju je vaš sin tako 
pridušio, da jedva diše...” 

„Je li bolesna ?” 

„Bolesna je, leži u postelji.” 

„A ne pretvara se ?” 

Gospodinu se Serafinu naglo zasine lice — i rekne : 

„Poštovani gospodine, govorimo ozbiljno. Vaš je 
sin postupao s gospođicom Sjeninjskom nedostojno, 
neljudski, neplemićki i posve sramotno — i vi ste teško 
skrivili pred Bogom i ljudima, jer ste sirotu dali u takve 
ruke i povjerili je takom bestidnom okrutniku.” 

„Nema ni četvrt istine u onom, što ona govori !” 
vikne starac. 

„Kako to ? Ta i ne znate, što ona govori, a već 
poričete. Ne govori ona, nego za nju govori oteklina i 
tragovi udaraca, što ih je moja kućanica vidjela na nje- 
zinu mladom tijelu. A što je do Marcijana, vidjela je 

sva služinčad u Belčončki njegovo očijukanje, a potom 
njegovu okrutnost, pa ako ustreba, spremni su oni to i 
posvjedočiti. Kod mene je Vilčopoljski, koji još danas 
ide u Radom, da ispriča svećeniku Tvorkovskomu, 
što se zbilo. ” 

„Ali vi, gospodine, obećaste, da ćete mi vratiti 
djevojku.” 

„Ne ! Rekoh samo, da je ne ću zadržavati. Htjedne 
li, dobro ! Htjedne li ostati kod mene — opet dobro ! 
Samo, gospodine, ne zahtijevajte od mene, da siroti, 
kojoj je učinjena strašna krivica, uskratim krov i kus 
kruha.” 

Čeljusti se staroga Kšepeckog opet pomalo stanu 
pomicati. Časak je mučao, a onda prozbori : 

„Vi, gospodine, imate pravo — i nemate pravo. 
Siroti uskratiti krov i kruh bio bi nedostojan čin, ali 
kao razborit čovjek prosudite, da je nešto drugo ne us- 
kratiti ^ gostoljublje, a drugo podupirati bunu protiv 
roditeljskoga ugleda. Ja iskreno ljubim svoju najmlađu 
kćerku Tekliću, ali se ipak dešava, da je kadikad bub- 
nem. Pa što onda ? Kad bih je ja kaznio, a ona utekla 
k vama — ne biste li dopustili, da je uzmem, ili bi pre- 
pustili, da ona odluči? Pomislite, gospodine... Kakav 
bi bio poredak na svijetu, kad bi ženske htjele imati 
svoju volju ? Ta i udata, ako je i stara, mora popuštati 
mužu i slušati njegove zapovijedi, a kako će tek nedora- 
sla djevojka slušati naloge oca ili skrbnika ?” 

„Gospođica Sjeninjska nije vaša kćerka, pa ni ro- 
đakinja.” 

„Ali smo baštinili skrbništvo nad njom po gospo- 
dinu Pongovskom. Kad bi gospodin Pongovski bio dje- 
vojku kaznio, jamačno ne biste, gospodine, bili rekli 
ni riječi. To isto vrijedi za me i za moga sina, kojemu 
sam izručio gospodarstvo u Belčončki. Teško je to ! 
Neko mora upravljati, neko mora imati pravo kazniti ! 
Ne poričem, da je Marcijan, mlad i žestok, možda i pre- 
više prevršio mjeru, navlastice kad ga je nahranila neza- 
hvalnošću. Ali je to moja stvar ! Pogledat ću, prosudit 
ću i kazniti — ali ću uzeti djevojku na povratku sa so- 
bom. I mislim, bez zamjere, da mi ni samo njegovo 
veličanstvo kralj ne bi imao pravo u tom bilo kako sme- 
tati.” 

„Vi, gospodine, , govorite kao na sudu,” odgovori 
gospodin Ciprijanović, „i ne poričem, da prividno imate 

pravo. Ali je drugo prividnost, a drugo živa istina. 
|a vam, gospodine, ne ću ni u čemu smetati, samo vam 
kažem, da opstoji ljudsko mnijenje, koje vam prepo- 
ručujem da poštujete. Vama nije stalo do gospođice 
Sjeninjske ni do skrbništva nad njom, nego slutite, da 
se u svećenika Tvorkovskoga može naći oporuka sa za- 
pisom za djevojku. Zato se bojite, da vam se zajedno 
s njom ne izmakne i Belčončka. Još nedavno smo čuli, 
gdje govori jedan susjed : ,Da nema te neizvjesnosti, 
oni bi prvi sirotu izagnali iz kuće, jer ti ljudi nemaju 
Boga u srcu. . .’ To mi je silno teško govoriti u mojoj 
kući, ali treba da to znate.” 

U očima staroga Kšepeckoga sine plamen gnjeva, 
ali se još savlada i odgovori spokojnim, nešto ispreki- 
danim glasom : 

„Zloba ljudska, podla zloba — ništa više, a usto i 
ludost. Što velite ? Mi da bismo htjeli istjerati iz kuće 
djevojku, s kojom se Marcijan kani ženiti ? Promislite, 
gospodine, za Boga miloga ! Ta to se nikako ne podu- 
dara.” 

„Govore ovako : pokaže li se, da je Belčončka nje- 
zina — Marcijan će se oženiti njom; ako ne — samo 
će je osramotiti. Ja nisam ničija savjest, jer samo pona- 
vljam, što govore ; a samo dodajem, da se vaš sin gro- 
zio djevojci, e će je osramotiti. To znam stalno — a vi, 
koji poznate Marcijana i njegove besramne požude, 
znate također, da je tako bilo...” 

„Znam ja ovo i ono, ali ne znam, na što šibate ?” 

„Na što šibam ? Pa na ono, što vam već rekoh. 
Ako gospođica Sjeninjska pristane, da se vrati k vama, 
nemam nikakva prava, da se protivim vašoj ili njezi- 
noj volji ; a ne pristane li, ne ću je potjerati iz kuće, 
jer sam joj to već obećao.” 

„Ne radi se o tome, da bi je vi istjerali, nego o tom, 
da dopustite, te je uzmem isto onako, kako biste dopu- 
stili, kad bi se radilo o kojoj mojoj kćerci. Samo vas 
molim, da mi ne priječite.” 

„Onda vam kažem razgovjetno : ne pristajem 
ni na kakvu silu ! U svojoj sam kući ja gospodar i vi, 
gospodine — - koji spomenuste kralja — morate razu- 
mjeti, da mi toga prava ne može poricati ni njegovo 
veličanstvo kralj.” 

Čuvši to gospodin Kšepecki stisne pest tako, da su 
mu se prsti zarinuli u dlan, te će reći : 

„Sila ? Toga se baš bojim. Ako sam ja imao što pro- 
tiv ljudi (a ko nije imao posla s ljudskom zlobom ?), 
vazda sam protiv njih radio po zakonu, a ne silom. Ali 
nije istina, što kaže poslovica, da jabuka ne pada da- 
leko od stabla... Gdjekad pada daleko... Ja radi va- 
šega dobra i mira htjedoh mirno urediti posao. Vi ste, 
gospodine, tu u šumi bez obrane, a Marcijan se — teško 
je ocu govoriti to o sinu — nije sasvim bacio na me. . . 
Stid me je priznati, ali ja nikako ne mogu jamčiti za 
njega... Boji se čitav kraj njegove razuzdanosti — pa 
i pravo, jer je spreman ne paziti ni na što, a ima pedese- 
tak sabalja na poziv. . . A vi ste. . . gospodine, tu u šumi, 
repeto (ponavljam), bez obrane... i molim, računajte 
s tim... ja se sam bojim... ” 

Na to ustane gospodin Ciprijanović, približi se Kše- 
peckom i pogleda mu upravice u oči : 

„Vi, gospodine, hoćete, da me prestrašite ?” zapita 

„Ja se sam bojim...” ponovi stari Kšepecki. 

Ali im dalji razgovor prekine iznenada krika s dvo- 
rišta od skladišta i kuhinje, te skoče k otvorenom pro- 
zoru i na prvi mah se skamene od čuda. Među živicama 
je strahovitom žestinom prema kolovratu i dvorištu 
trčala neobična neman, koja nije nalikovala nijednom 
stvoru, što se vidi na zemlji, a za njom su na razularenim 
konjima hitjela četiri Bukojemska kričeći i vijući biče- 
vima po zraku. Neman upadne prva u dvorište, a za njom 
poput paklenih hajkača nahrupe braća i stanu je goniti 
okolo raskošnoga vrta. 

„Isuse, Marijo!” krikne gospodin Ciprijanović. I 
skoči na hodnik, a za njim brže bolje stari Kšepecki. 

Tad istom mogoše bolje pogledati. Neman je bila 
poput goleme ptice, ali zajedno i poput konjanika, jer 
je trčala s nekim likom na leđima i na četiri noge. Ali su 
i konjanik i konj bili tako pokriti perjem, te su im glave 
bile kao dva pernata klupka. Uostalom se nije ništa 
moglo potpuno raspoznati, jer je konj trčao kao vihor 
oko dvorišta, a gospoda su ga Bukojemski dostizali 
izbliza ne štedeći udaraca, od kojih se perje otkidalo 
i padalo na zemlju ili letjelo u zraku poput snježnih pa- 
huljica. 

Pritom je neman rikala kao ranjeni medvjed, a i 
braća, pa su u skupnom vriskanju ginuli glasovi gospo- 
dina Ciprijanovića i staroga Kšepeckoga, koji su vikali 
svom snagom iz pluća : 

„Stojte! Za rane Božje, stojte!” 

A oni su trčali, kao da su pobješnjeli, te su pet puta 
optrčali dvorište. No iz kuhinje, iz zgrada, iz staja, od 
štagalj a i žitnica dohrli brojna služinčad, koja je čula, 
kako gospodin Serafin kao u očaju viče : „Stojte !” te 
je skočila k konjima gospode Bukojemskih i stala ih 
krotiti, hvatajući za uzde i laloke. Napokon ustave ko- 
nje i ukrote, ali je najteže bilo s pernatim konjem. Bez 
uzde, udaran bičevima, preplašen i prestrašen, propi- 
sao’ se videći ljude ili je munjimice skretao na stranu 
tako, te ga uhvatiše tek onda, kad se naprezao, da pre- 
skoči plot. Jedan ga sluga pograbi za čuper među ušima, 
drugi za nozdrve, nekoliko za grivu. S onakim teretom 
nije mogao preskočiti i padne na prednje noge. Ispravi 
se doduše odmah, ali se više ne pokuša oteti, van počne 
drhtati cijelim tijelom. Onda skinu jahača, koji nije 
spao zato, kako se pokazalo, jer su mu noge bile čvrsto 
zavezane pod konjskim trbuhom Skinu s njegova lica 
perje. Ali se pod perjem pokaže lice sasvim pokrito gu- 
stom smolom, tako da se nisu mogle razaznati crte. 
Jahač je uostalom davao slabe znakove života, pa ga 
prepozna stari Kšepecki tek onda, kad su ga donijeli 
na hodnik, prepozna ga i gospodin Serafin i oba kriknu 
presenećena : 

„Marcijan !” 

„A jest upravo taj zamazanac !” reći će na to teško 
dišući Mate Bukojemski. „Malko ga kaznismo i dotje- 
rasmo ovamo, neka znade gospođica Bukojemska, da 
još ima sućutnih duša na svijetu.” 

A gospodin se Ciprijanović pograbi za glavu : 

,,A puška vas Božja s takim sućutnim dušama ! 
Razbojnici !” 

Nato se obrati k gospođi Dzvonkovskoj, koja je 
dotrčala skupa s drugima i križala se svetim križem, 
te vikne : 

„Ulijte mu u usta rakije, otrijeznite ga — i u po- 
stelju !” 

Nastane trka i komešanje. Jedni skoče, da spreme 
postelju, drugi po vruću vodu, neki po rakiju, neki su 
s Marcijana skidali perje, a pomagao im je i stari Kše- 
pecki škripeći zubima i ponavljajući : 

„Živi li ? Ne živi ? Živi ! Osveta, osveta !” 

Zatim se^ naglo trgne, priskoči k g. Serafinu, savije 
prste poput čaporaka pred njegovim očima i stane kri- 
čati : 

„Dogovorio si se ! Ubio si mi sina, razbojniče ar- 
menski !” 

A Ciprijanović veoma probi ij edi i masi se sablje, 
ali se upravo u taj čas sjeti, da je on gospodar, a Kše- 
pecki gost. Pusti dakle balčak te digne u vis dva prsta 
i prozbori : 

„Prisižem se onim Bogom, koji je nad nama, da 
ni za što nisam znao — a spreman sam priseći na križ 
— amen !” 

„Mi smo svjedoci/’ vikne Marko Bukojemski. 

A Ciprijanović doda : 

„Bog vas je kaznio, jer ste se meni kao goloruku 
starcu grozili žestinom svoga sina. Eto vam njegove 
žestine !” 

„Zločin !” rikne stari. „Krvnika na vas i pod mač 
vaše glave ! Osveta ! Pravda ! . . . ” 

„Eto, što učiniste !” okrene se gospodin Serafin 
k Bukojemskim. 

„Rekoh, da bi bilo bolje odmah glavu dolje,” javi 
se Luka. 

Ali međutim dotrči gospođa Dzvonkovska s gdanj- 
skom rakijom i stane je iz staklenke lijevati u otvo- 
rena usta Marcijanu. On pogutne i odmah otvori oči. 

Otac priskoči k njemu : 

„Živiš li ? Živiš li ?” vikne s divljom radošću. 

Ali Marcijan nije još mogao odgovarati i ležao je 
kao velika sova, nastrijeljena iz puške, koja padne na 
hrbat i teško diše na raširenim krilima. Ipak mu se vra- 
ćala svijest, a s njom i pamet. Pogled mu s očeva lica 
prijeđe na lice gospodina Serafina, a potom se zaustavi 
na Bukojemskima i postane tako strašan, da bi braću 
bio prošao srh od pete do glave, kad bi u njihovu srcu 
bilo i najmanje mjestanca za strah. 

Ali oni stupe još korak k njemu poput bikova sprem- 
nih da bodu, a Mate zapita : 

„Što ? Je li ti malo ?” 

Nekoliko sati poslije stari Kšepecki povede Mar- 
ijana u Belčončku, premda on se još nije mogao držati 
na nogama, i malo je znao, što se s njime zbiva. Prije 
su ga sluge okupali, umili, s velikom mukom preobukli 
u svježe pranje, ali upravo kad su sve to dovršili, obuzme 
ga tolika slabina, te se nekoliko puta obeznanio. I osvije- 
stiše °a samo s pomoću rakije gospođe Dzvonkovske 
pripravljene sa šivizom i sedmeroprsticom. Gospodin 
je Serafin preporučivao, neka ga metnu u postelju i po- 
čekaju, dok mu ne bude sasvim dobro. Ali razbješnjeni 
u srcu' stari Kšepecki nije htio pristati, da ne bude du- 
žan zahvalnost čovjeku, protiv koga je namjeravao 
podići parnicu zato, jer je zadržao gospođicu Sjeninjsku. 
Zato dade nastrijeti u kola sijena, položi Marcijana na 
ćilim kao na postelju i krene u Belčončku grozeći se 
Bukojemskim i samomu gospodaru. Bilo je i smiješno, 
da je neprestance govorio o osveti, a morao je ipak pri- 
mati stvari od Ciprijanovića i posuđivati od njega haljine, 
rublje i sijeno. Ali zaslijepljen gnjevom nije toga ni osje- 
ćao, a ni gospodinu Serafinu nije bilo do smijeha, jer 
ga je čin četvorice braće veoma zabrinuo i uznemirio. 

Međutim dođe svećenik Vojnovski, pozvan naumice 
listom. Bukojemski su vrlo smućeni gledali u gospodar- 
skoj zgradi ne pokazujući ni nosa, pa je gospodin Ci- 
prijanović morao pričati sve, što se zbilo. A svećenik 
slušao, slušao, od časa se do časa udarao dlanom po 
krilima halje, ali se nije jadio onako, kako je očekivao 
gospodin Serafin. 

A napokon prozbori : 

„Umre li Marcijan, teško Bukojemskim ; ako li se 
izliže, kao što mislim, onda bih prije držao, da će se osve- 
titi na svoju ruku, nego da će zametnuti parnicu.” 

,,A zašto to ?” zapita gospodin Serafin. 

„Jer baš nije prijatno izvrgnuti se smijehu cijele 
Poljske. Usto bi morao doći na javu njegov postupak 
s gospođicom Sjeninjskom, a ni to mu ne bi povećalo 
dobroga glasa. Provodio je rđav život, pa mu se bolje 
čuvati, da svjedoci ne bi morali coram publico (javno) 
sve pripovijedati, što znaju o njemu.” 

„Možda imate i pravo,” reći će Ciprijanović, 
ipak je teško oprostiti Bukojemskim takvu obijest.” 

A svećenik samoTnahne rukom : 

„Bukojemski v *kao Bukojemski !” 

„Šta ?” zapita u čudu gospodin Serafin. „Mislio 
sam, velečasni, da ćete se vise ogorčiti. ” 

„Dragi ^moj gospodine,” odgovori starac, „vi ste 
služili u vojsci, ali niste dugo kao ja. A ja sam se za 
syega života nagledao toliko vojničkih obijesti, da me 
nijedna ne će iznenaditi. Zlo je, da je tako, i očitat ću 
Bukojemskim bukvicu. Ali sam vidio i gorih stvari, 
to više, jer se ovdje radi o siroti. Pa, reći ću iskreno, 
više bih se ljutio, da Marcijanu prođu svi čini bez kazne. 
Pomislite, gospodine, da smo stari, ali kad bismo bili 
mlađi, zavelo bi i naša srca. Zato eto ne mogu sasvim 
osuditi Bukojemskih.” 

„Dakako, dakako, a ipak možda Marcijan ne doživi 
ni do sutra.” 

„To je u Božjim rukama, ali rekoste, gospodine, 
da nije ranjen ?” 

„Ne, samo je kao podbuo — i neprestance se one- 
svješćivao.” 

„No,, onda će se izlizati, a onesvješćivao se od 
umornosti. Ali treba poći k Bukojemskim i popitati 
se, kako je i što je bilo.” 

I pođe. Braća ga primiše radosno, jer su se nadali, 
da će se založiti za njih kod gospodina Ciprijanovića. 
Stanu se i prepirati, ko će dati izvještaj — i prestanu 
tek onda, kad svećenik prizna prvenstvo Mati. 

A on uzme riječ i prozbori : 

„Velečasni oče, Bog je gledao na našu nevinost!... 
Jer kada doznasmo od gospođe Dzvonkovske, da je 
sirotici podmjehureno čitavo tjelešce, dođosmo ovamo 
u ovu sobu tako žalosni, te bi nam valjda bila pukla 
srca, da nije bilo vrča vina, što nam ga je poslao go- 
spodar. Kažem vam, velečasni, pili smo i plakali — 
pili smo i plakali !. . . A imali smo na pameti i to, da to 
nije mačji kašalj, ova gospođica senatorskoga roda... 
Ta zna se, da je primjerice na konju tanja koža, što 
je plemenitije krvi. Opalimo li bičem obično kljuse, 
jedva će to i osjetiti, a na plemenitom konju odmah 
iskoči pruga... Pomislite sada, velečasni oče, kakvu 
kožicu mora imati i na plećima i svuda takva gospo- 
đica ? — Nije li poput papirića ? — Recite sami 1” 

A šta je meni do njezine kože !” plane svećenik 
Vojkovski. „Bolje je, govorite, kako ste ulovili Mar- 
cijana.” 

Prisegosmo gospodinu Ciprijanoviću, da ga ne 
ćemo' rasjeći ; ali smo znali, da će doći stari Kšepecki, 
i odmah nam padne na um, da će mu Marcijan skočiti 
u susret. Te po dogovoru dvojica od nas dovuku smol- 
nicu napunjenu do dna očupanim perjem, a smolnicu 
oni dobiše od jedne lugarice, dok dvojica izaberu na mje- 
stu bačvicu najgušće smole i čekasmo kod kućerka. 
Gledasmo — vozi se stari Kšepecki — ništa ! Neka ide ! 
Čekamo, čekamo, ali nam je već dosadno i pomislimo, 
da ćemo u Belčončku, ali nam u to javi smolarov mo- 
mak, da dolazi Marcijan cestom. Izjašemo i mi, te sta- 
nemo upoprijeko na putu : , Zdravo !’ — , Zdravo ! A 
kamo ti?’ , Preda se (kaže) ravno šumom !’ ,A na čiju štetu?’ 
,Na štetu (kaže) ili na korist, u kraj !’ I maši se sablje. 
A mi za šiju. 0 ! ne može biti ! U tren ga svučemo s ko- 
nja, kojega pograbi Ivan, te povuci. Stane kričati, viju- 
gati nogama, gristi, škripati, a mi ga munjimice u bačve, 
što su stajale jedna pokraj druge, pa ćemo : ,0 pasji 
sine ! Ti ćeš činiti krivo sirotama, grozit ćeš se sramotom 
gospođicama, ne ćeš paziti na plemenitu krv — bit ćeš 
ih po leđima, i još misliš, da se ne će niko zauzeti za njih ! 
Priznaj, da ima milostivih srdaca.’ I tres ga naglavce 
u smolu. Izvadismo ga i opet : , Priznaj, da ima sućutnih 
duša!’ I tres ga u perje! , Poznaj vitešku dosjetljivost!’ 
tres drugi put u smolu ! , Poznaj Bukojemske’ — tres 
ga opet u perje ! Htjedosmo i treći puta, ali smolar stane 
kričati, da će se zadušiti. A on se zalijepio svojski tako, 
da mu se nije vidio ni nos ni oči... Tada ga posadismo 
na sedlo i privežemo mu noge tijesno pod trbuhom konju, 
da ne sleti. I konja namazasmo mazaljkom i posusmo ga 
pahuljicama, a zatim i onako divljega konja išibasmo 
bičevima, skinusmo uzdu i potjerasmo naprijed.” 

„ I dognaste ga ovamo ?” 

„Kao posebnu zvijer, jer htjedosmo barem malko 
utješiti gospođicu i pokazati joj naša bratska čuvstva.” 

„A lijepo li je utješiste ! Kad ga je vidjela kroz pro- 
zor, malo da nije od straha umrla.” 

„No, ali kad se primiri, ipak će nas se zahvalno 
sjećati. Siroti je jamačno drago, osjeća li, da je ko zakri- 
Ijuje ?” 

„Više učiniste zla, nego dobra. Ko zna, ne će li je 
sada Kšepecki oteti.” 

„Pa kako ? Za Boga miloga ! Hoćemo li mi dati !” 

,,A ko će braniti djevojku, kad vas strpaju u buharu?” 

Kad to čuše braća, veoma se prestrašiše i stadoše 
jedan drugoga gledati zabrinuto. Ali se napokon Luka 
udari u čelo i prozbori : 

,,U buharu nas ne će strpati jer idemo na vojsku, 
a ako je tako, ako se radi o zaštiti gospođice Sjeninjske, 
i tome će se doskočiti.” 

»Oj - oj !” 

i, A kako ?” zapita svećenik. 

„Pozvat ćemo na dvoboj Marcijana, čim ozdravi. 
Ne uteče iz naših ruku !” 

„Ako Ii odmah umre ?” 

„Onda će Bog pomoći.” 

„Ali ćete vi glavom platiti 1” 

„Prije ćemo naljuštiti Turke, a zato će nas Gospodin 
Isus nagraditi. Samo nas vi, velečasni, zagovorite kod 
gospodina Ciprijanovića, jer da je ovdje bio Stašo, bio 
bi skupa s nama okupao Marcijana.” 

,,A Jakica možda ne bi ?” zapita Mate. 

„Jakica će mu spremiti bolje kupalište 1” vikne kao 
nehotice svećenik. 

Dalji im razgovor prekine dolazak gospodina. Ci- 
prijanovića, koji dođe baš s nekom zamašnom i gotovom 
odlukom, jer progovori vrlo ozbiljno : 

„Mislio sam, što nam treba činiti — i znate, vele- 
časni, što sam naumio ? Treba nam svima otići u Kra- 
kov skupa s gospođicom Sjeninjskom. Ne znam, hoćemo 
h ondje vidjeti naše momke, jer niko ne zna, gdje će biti 
čete i kakvim će redom na bojno polje. Ali treba dje- 
vojku predati pod okrilje kralju ili kraljici ; ako li to ne 
uspije, naći joj zaklonište privremeno u kakvom samo- 
stanu. Kako vam je već poznato, velečasni, odlučih pod 
stare dane stupiti u vojsku, da služim zajedno sa sinom 
ili, ako je volja Božja, zajedno s njime i da poginem. 
Kad mi odemo, bila bi djevojka u opasnosti i u Radomu, 
pod zaštitom svećenika Tvarkovskoga. . . Ova go- 
spoda (pokaže Bukojemske) moraju brzo pod vlast het- 
mansku. Ne zna se, što će se ondje dogoditi... Imam 
na dvoru znanaca, gospodina Matčinjskoga, gospodina 
Gnmjskoga, gospodina Grothusa — i mislim, da ću 
moći dobiti za sirotu njihovu zaštitu. A kad se to zbude. 

raspitat ću za pukovniju Zbješkovskoga i krenuti ravno 
k sinu, gdje ću ugledati, velečasni, i vašega Jakicu. Što 
velite ? ,( 

Za Boga !”, vikne svećenik Vojnovski, „to je iz- 
vrsna misao. 1 ja ću s vama ! I ja ću s vama !. . . K Ja- 
cku!... A što je do gospođice Sjeninjske — dakako! 
Sobjeski su mnogo dužni Sjeninjskima ! Bit će u Kra- 
kovu zaštićena — i bliže... Jer ni Jakica — uvjeren 
sam — nije zaboravio... A poslije rata, što Bog da, 
bit će... Dat će mi zamjenika ondje u župi iz Radoma 
— a ja ću s vama 1” 

„Svi skupa 1” viknu radosno Bukojemski. ,,U 
Krakov 1” 

„1 na polje slave!” završi svećenik. 


XXII. 

Stanu se dogovarati o putovanju, jer se niko ne us- 
protivi, pa se i svećenik Vojnovski uze starati za dru- 
goga zamjenika u Radomu. Uostalom je to bila ranija 
odluka, samo toliko promijenjena, što joj je sada pri- 
družena nakana, da odvezu gospođicu Sjeninjsku u 
Krakov i zaštite je od potjere Kšepeckih pomoću kra- 
ljevskoga ili samostanskoga okrilja. Slutio je gospodin 
Ciprijanović, da kralju zaposlenom s ratom, ne će imati 
prilike kada govoriti o sukromnim poslovima. Ali je 
ostajala kraljica, do koje se lako mogao naći ulaz po- 
moću poznatih dostojanstvenika ponajviše u rodu s 
kućama Sjeninjskih i Tačevskih. 

Ipak se bilo bojati, da će po odlasku gospode Buko- 
jemskih na Jedlinku navaliti Kšepecki i opljačkati 
veliko bogatstvo u pokućstvu i srebru, što je bilo u 
dvoru. Ali je Vilčopoljski jamčio, da će se obraniti sa 
slugama i s lugarima i ne će pustiti, da se ičega dotaknu. 
Ipak je gospodin Serafin srebro odvezao u Radom i 
ostavio u pohrani u bernardinskom samostanu — gdje 
je i prije bio uložio znatne svote ne htijući ih držati u 
kući u prostranoj pustari Kozjeničkoj. 

Međutim je gospodin Serafin pomno napinjao uši 
na vijesti iz Belčončke, jer je mnogo stajalo do njih. 
Kad bi Marcijan umro, pala bi na Bukojemske teška od- 
govornost. A u protivnom je slučaju bilo nade, da ne će 

biti ni parnice ; jer je teško bilo pripustiti, da bi se Kše- 
pecki htjeli drage volje izvrći ruglu. Gospodin je Ciprija- 
nović držao još stalnijim, da ga stari Kšepecki ne će pu- 
stiti u miru radi gospođice Sjeninjske. Ipak je mislio, 
kad se sirota nađe jednom pod kraljevskom zaštitom, 
da će nestati gradiva za parnicu. 

Od pivničara doznaše, da je Kšepecki otac išao u 
Radom i u Ljublin, ali se ondje malo zabavio. 

Marcijan je prvi tjedan poslije one zgode teško 
bolovao i bilo se bojati, da će ga zadaviti smola, koje se 
obilato napio, ili da će mu sasvim začepiti crijeva. No 
drugoga mu tjedna okrene na bolje. Doduše nije usta- 
jao iz postelje, jer se nije mogao držati na nogama, ko- 
sti su ga silno boljele i osjećao se ,,in summo gradu fati- 
gatus” (utruđen u najvišem stupnju), ali je već počeo 
sipati kletve na Bukojemske i naslađivati se mišlju o 
osveti. Nakon dvije nedjelje se stane skupljati kod njega 
njegova „radomska kumpanija” : različni obješenjaci 
sa sabljama na prtenim pasovima, u razdrtim čizmama 
i s upalim trbusima, svagda gladni i žedni. A on je vije- 
ćao s njima i nešto snovao na samo protiv gospode Buko- 
jemskih i gospodina Ciprijanovića, pa i protiv gospođice 
Sjeninjske, koje nije ni spominjao, da ne škrine zubima. 
A izmišljao je na nju teške klevete tako, te ga je i otac 
morao opomenuti, da to miriši po zločinu. 

Odjeci su tih osnova i grožnja dopirali i do Jedlinke 
i dojimale se raznih osoba. Gospodin se Serafin, čovjek 
smjel, ali i razborit, malko uznemirivao zbog njih, navla- 
stice kad bi mu palo na um, da će to neprijateljstvo 
zlih i opasnih ljudi pasti i na njegova sina. Svećenik je 
Vojnovski imao vruću krv u žilama pa se uvelike uzru- 
javao — i prorokovao je, da će Kšepecki zlo svršiti. A 
premda se već bio sasvim izmirio s gospođicom, ipak se 
od časa do časa obraćao to k gospodinu Ciprijanoviću 
to k Bukojemskim i govorio : 

,,Ko je raspirio trojski rat ? Mulier (žena). Ko je 
svuda uzrok bojeva i sporova ? — Mulier ! I ovaj put 
je tako ! Kriva ili nekriva, ali je mulier !” 

A Bukojemski nisu marili za opasnost, što je svima 
prijetila od Marcijana, a dapače su obećavali sebi zbog 
toga razne radosti. Ipak su ih s mnogo strana upozora- 
vali veoma ozbiljno. Gospoda su Sulgostovski, gospoda 
Silnicki, Kohanovski i drugi, svi veoma ljuti na Mar- 
cijana, dolazili redomice u Jedlinku s glasovima, da 

nn skuplja hrpu pa poziva i razbojnike iz pustare. Nu- 
đ ' y . su i pomoć, ali braća nisu htjela pomoći, i Luka, 
knii ie najčešće govorio u ime sviju, odgovori jednom 
Rafaelu Silnickom, koji ih je zaklinjao, neka budu na 


opreZ Oj _ oj ! Ne će škoditi, sjetimo li se prije rata 
nostupka i malko protegnemo i ispravimo ruke, koje 
su vec zarđale. Belčončka nije tvrđava. Za to neka Mar- 
cijan misli na svoju zaštitu, jer ko zna, što ga jos može 
snaći. A hoće li da nas nahrani nezahvalnoscu, pa do- 
bro, neka pokuša !” . , 

Na to nekako začuđen gospodm Silnicki pogleda 


braću i prihvati : . . „ _ . 

„Nezahvalnošću nahraniti ? No, pa vama jamačno 
nije "dužan zahvalnosti.” 

Ali se Luka iskreno uzruja : . 

„Kako da nije dužan ? Nismo li ga mogli sasjeći ? 
Ko ga je rodio ? Prvi put gospođa Kšepecka, a drugi 
put naša razboritost. No bude li nadalje računao na nju, 
recite mu, gospodine, da će se prevariti.” 

,,I dodajte, da će vidjeti gospođicu Sjeninjsku, 
kad i svoje rođene uši, ” doda Marko. 

A Ivan završi : 

„Zašto ne ? Nije teško vidjeti odsječene uši.” 

I tim se svršio razgovor. Braća ga ponoviše gospo- 
đici Sjeninjskoj, da je primire. No to bijaše suvišno, 
jer gospodična po naravi nije bila bojažljiva, a usto 
koliko se bojala Kšepeckih, naročito Marcijana u Bel- 
čončki, toliko je bila uvjerena, da joj u Jedlinci više 
ništa ne prijeti. Kad je drugi dan iza dolaska u Jed- 
linku kroz prozor ugledala na dvorištu Marcijana u perju 
poput nakazne zvijeri, što su je Bukojemski tjerali bi- 
čem, na prvi se mah silno prestravi i začudi pa se i ražali, 
ali se onda uze tako pouzdavati u snagu i moć braće, 
te nije mogla ni zamisliti, kako bi se ko mogao njih 
ne bojati. 

Ta Marcijana su držali za groznoga čovjeka 
i ubojicu, a eto što oni od njega učiniše. Duša valja, 
nekoč ih je sve oškrbao Jakica — ali je Jakica sada u 
njezinim očima prerastao obične ljude i uopće joj se 
prije zadnjega sastanka pokazao u svijetlu tako nezna- 
nom, te nije znala, kakvom bi ga mjerom mjerila. Sve, 
što su o njemu govorili sami Bukojemski i gospodin 
Ciprijanović, pa riječi svećenika, koji ga je najčešće 

spominjao, nagnaše je, da se samo još više divi tome 
prijatelju iz djetinjskih dana, koji joj je nekad bio tako 
bljz, a sad je bio tako dalek i drugačiji. Utvrdiše u njoj 
i Čežnju za njim i još ono slađe čuvstvo, što ga je u zanosu 
jednom priznala svećeniku Vojnovskomu, pa ga opet 
zatvorila na dnu srca, kao što se zatvori biser u školjci. 

Usto je u duši bila nepokolebljivo uvjerena, da se 
mora s njim sastati i dapače da će ga naskoro ugledati. 
A jer je utekla iz kuće Kšepeckih, jer je osjećala nad so- 
bom jaku zaštitu sklonih ljudi, to ju je uvjerenje napu- 
nilo srčanošću i radošću za život. Vratilo joj se zdravlje, 
vratilo veselje — i opet je procvala kao cvijet na pro- 
ljeće. Ona je rasvijetlila sav dosele tako ozbiljni dvor 
jedlinjski. Predobila je posve gospođu Dzvonkovsku, 
gospodina Ciprijanovića i Bukojemske. Sve je bilo puno 
nje — a gdje se pokazao tubasti nosić i zasjale njezine 
mlade, vesele oči, ondje se pojavljivala radost i smije- 
šak na svim licima. Samo se malo bojala svećenika Voj- 
novskoga, jer joj se činilo, da on drži u rukama sudbinu 
njezinu i Jakičinu. I gledala ga je nekako ponizno. Ali 
je i on imao srce milostivo i poput voska meko za sve 
Božje stvorove, pa ju je iskreno zavolio. A što ju je bolje 
iz bližega upoznao, to je više cijenio njezinu čistu dušu, 
premda ju je gdjekad nazivao i svojom vjevericom, 
pa je govorio : „Sad je ovdje, sad je nema.” 

No poslije onoga prvog priznanja nisu govorili o 
Jakici, kao da su se zajedno dogovorili. Oboje su osje- 
ćali, da je to „pogrešno gradivo”. Ni gospodin Serafin 
nije o njemu govorio s njom pred drugima, ali se u četiri 
oka nije dao smesti, pa kada ga jednom zapita, hoće 
li se odmah u Krakovu sastati sa sinom, odgovori jednako 
pitanjem : 

„A biste li se vi, gospođice, rado s kime ondje sresti?” 

I pomisli, da će se izvući šalom. Ali se na njezinu 
jasnom licu pokaže sjena tuge i odgovori ozbiljno : 

„Komu sam učinila krivo, rado bih ga što prije 
zamoliti za oproštenje. . .” 

On je pogleda nekako ganut, ali mu za časak druga 
misao sine u glavi, jer je pogladi po rumenom obrazu 
i probijeli : 

„Ej ! Imaš to čim nagraditi, da ni sam kralj ne bi 
znao bolje — no !” 

A kad ona to ču, obori oči i stajaše pred njim divna 
i rumena kao jutarnja zora. 

XXIII. 


priprave su za put žurno napredovale. Izabrali su 
brižno služinčad : jake i trijezne ljude. Bilo je gotovo 
oružje, konji, osobna i teretna kola. Po ondašnjem obi- 
čaju ne zaboraviše ni hrtova, koji su putem išli pred ko- 
lima, a na postajama su gonili lisice i zecove. Gospo- 
đica se Sjeninjska čudila velikim pripravama i zalihama, 
jer nije ni slutila, da ratni pohod zahtijeva toliko toga. 
A misleći, da sve to rade radi njezine zaštite, stane o tom 
raspitkivati gospodina Serafina. 

A on joj kao razborit i iskusan čovjek odgovori 
na pitanja : 

„Mislimo, dakako i na tvoju osobu, jer držim, da 
će Marcijan pokušati kakvogod nasilje. Ćula si, da sku- 
plja ubojice, dogovara se s njima i pije. Bila bi za nas 
dašto sramota, kad bismo dopustili, da nam te istrgne 
iz ruku. Bit će, što bude, ali te bez opasnosti moramo 
odvesti u Krakov, pa sve da mora pasti jedan za dru- 
gim.” 

Na to ga gospođica poljubi u ruku veleći, da nije 
dostojna, te radi nje nose glavu u torbi. A on samo 
mahne rukom : 

„Ta ne bismo inače ljudima smjeli pogledati u oči,” 
odvrati, ,,a usto se tako dešava, da se jedno s drugim 
dade potpunce složiti, jer nije dosta ići na vojnicu, 
nego se treba i razborito pripraviti. Ti se čudiš, da na 
svakoga od nas dolaze po tri i četiri konja sa slugama, 
ali znaj, da je konj u ratu glavno. Mnogo ih pada na sa- 
mom putu, na prevozu preko rijeka im očvara ili zbog 
raznih taborskih nezgoda. A što onda ? Kupiš brže bolje 
drugoga konja, koji ima raznolika vitia (mane) i mu- 
šice, i on te ostavi na cjedilu u najtežem trenutku. I 
moj sin i Jakica Tačevski uzeše brojnu pratnju pa i 
dobre konje, a ipak za svaki slučaj pomislismo, da treba 
za svakoga povesti po jednog bojnog konja. A sveće- 
nik Vojnovski, od kojega se niko bolje ne razumije, 
kupi za lijepu cijenu u staroga gospodina Podlodovskoga 
za Jakicu takvoga konja, da se sam hetman ne bi stidio 
projahati na njemu.” 

,,A koji je određen, gospodine, za vašega sina?”' 
zapita gospođica. 

Gospođin je Ciprijanović pogleda, mahne glavom, 
nasmiješi se i prozbori : 

„Ipak svećenik Vojnovski ima pravo u onom, što 
govori o ženama. Sve ako je ta nevolja najčestitija, ipak 
će biti lukava. Pitaš, koji je konj za moga sina ? Pa reći 
ću ti : za Jakicu je onaj kestenjasti s lisom na čelu i s 
bijelom zadnjom lijevom brazdicom.” 

„Vi me, gospodine, mučite !” vikne gospođica. I 
puhne u njega kao mačića, zavrti se na mjestu te išče- 
zne. Ali toga istoga dana nestade sredine iz žemičaka i 
soli iz solenica, a drugi dan gospodin Luka Bukojem- 
ski opazi vrlo zanimljiv prizor: kod studenca je na dvo- 
rištu kestenjasti konj držao nozdrve sakrite u bijelim 
ručicama gospođice Sjeninjske. A kad su ga poslije vo- 
dili u staju, ogledao se onda mirno za njom izrazujući 
isprekidanim rzanjem svoju čežnju. Gospodin Luka 
nije onda mogao zapitati za uzrok toj povjerljivosti, 
jer je bio uvelike zabavljen tovareći voz, pa se istom 
popodne približi k djevojci s očima punim oduševljenja 
i prozbori : 

„Gospođice, jeste li nešto zamijetili ?” 

„Pa što ?” zapita gospođica. 

„Da, i živina znade, što je prava poslastica.” 

A ona zaboravi, da ju je vidio izjutra, i videći ono 
oduševljenje u njegovim očima, podigne svoje lijepe 
oči u čudu i zapita : 

„Na koga mislite ?” 

„Na koga ?” ponovi Bukojemski. „Na Jakičina 
konja.” 

„Ah, na konja !” 

Rekavši to prasne u smijeh i pobjegne s hodnika u 
sobu, a on ostane začuđen i malko smeten, ne shvaća- 
jući, zašto je pobjegla i otkuda joj tako nenadano vese- 
Ije. 

Minu još tjedan — i priprave se primakoše kraju 
— ali se gospodinu Ciprijanoviću nije baš žurilo na put. 
Odgađao je dan na dan, popravljao razne sitnice, tužio 
se na žegu, a napokon se posve rastužio. Gospođica je 
čeznula za odlaskom. Bukojemski su bili posve nestrp- 
ljivi, a napokon priznao i svećenik Vojnovski, da bi daljnja 
odgoda bila samo suvišna danguba. 

Ali im gospodin Serafin odgovori na požurke : 

„Dobio sam vijest, da njegova veličanstva kralja 
nema još u Krakovu i ne će tako skoro biti. Međutim se 

vojska ima ovdje sastati, ali ne sva, a i ne zna se, kada. 
Prikričah Stanislavu, neka mi svakoga mjeseca pošalje 
momka s listom i potanko mi opiše, gdje stoji pukov- 
nija, u koju će on otići, i pod čijim zapovjedništvom. 
Evo mi već sedam nedjelja bez ikakova glasa. List 
očekujemo svaki dan i zato odgađam, a reći ću vam, 
gospodo, da se malko i uznemirujem. Jer ne pomišljajte, 
da bismo ih baš morali zateći u Krakovu. Da, može 
se desiti, da ih ondje uopće i ne bude.” 

„Kako to?” zapita uznemirena gospođica Sjeninjska. 

„Tako, jer čete ne moraju baš prolaziti kroz Kra- 
kov. Gdje koja stoji, odonud može ravno poći, kao da se 
mahne srpom, a gdje je sada gospodin Zbješkovski — 
ne znam. Možda ga poslaše kamo na šlesku granicu 
ili k četama velikoga hetmana, što dolaze od ruske strane ? 
Često se dešava, da se pred rat prebacuju pukovnije 
s jednoga mjesta u drugo barem zato, da se priviknu 
na pohode. U sedam nedjelja su mogle doći raznolike 
zapovijedi, o kojima me je Stanislav morao obavije- 
stiti. A jer me nije obavijestio, zato se i brinem, jer se i 
to zna, da u taborima nastaju prepirke i dvoboji. Mo- 
žda se što dogodilo ! A sve ako i nije, moramo znati, 
gdje je pukovnija i otkuda će krenuti.” 

Na te se riječi svi rastuže, ali će svećenik Voj- 
novski : 

, : Ta pukovnija nije igla, a ni puce, što ga je teško 
naći, ako se otkine od haljine i padne u travu. Ne bri- 
nite se zato, gospodine! Prije ćemo za nju doznati u Kra- 
kovu nego u Jedlinci !” 

„Ali se možemo razminuti s pismom.” 

„Pa ostavite nalog Vilčopoljskome, da pošalje pi- 
smo za nama. Tako je ! A međutim ćemo u Krakovu 
priskrbiti zgodno sklonište za gospođicu Sjeninjsku, 
i kad ustreba krenuti, bit ćemo slobodne glave.” 

„Pravo je, pravo !” 

„Evo dakle moga savjeta. Ako do sutra ne bude 
ništa, na večer krećemo po hladovini u Radom — a 
onda dalje na Kjelce, Jendžejno i Mjehuv.” 

,,A možda bi u Radom preksutra u osvit, da noću 
ne moramo prolaziti kroz šumu i da se uklonimo za- 
sjedama od Kšepeckih.” 

„0, ne smeta ništa ! Bolje je hladovina,” vikne 
Mate Bukojemski. „Ako kane napasti, napast će danju 
kao i noću, a noći su sada vidne.” 

Rekavši to stane zadovoljno trljati ruke, a tri se 
ostala brata odmah ugledaju u njega. 

Ali je svećenik Vojnovski mislio drugačije. Veoma 
je dvoumio, da bi se Kšepecki osmjelili na javni napa- 
daj. „Marcijan — možda, ali je stari Kšepecki zato 
prepametan i usto dobro zna, po čemu zaudara takav 
posao i kako je već više nasilnika platilo „raptus puellae” 
(otmicu djevojke). Uostalom prema njihovoj snagi 
ne bi ni Marcijan mogao očekivati pobjede, a mogao 
bi naprotiv u svakom slučaju očekivati osvetu Jakice 
i Stanislava.” Bukojemskim u velike pokvariše radost 
riječi svećenikove, ali ih utješi Vilčopoljski, koji se stade 
protiviti, mahati glavom, udarati u pod svojom drve- 
nom nogom, a napokon reče : 

„Sve da vas, gospodo, ne snađe nikakva neprilika 
do Radoma, pa i do Kjelaca i Mjehova, preporučujem, 
da budete oprezni sve do krakovskih vrata, jer su uz 
put svuda šume, a ja znam najbolje mladoga Kšepec- 
koga i posve sam uvjeren, da će onaj đavo nešto izmi- 
sliti. ,> 


XXIV. 

Konačno osvanu dan odlaska. Povorka krenu iz 
Jedlinke u osvit na divnu vremenu s velikim brojem 
ljudi i konja. Osim kočije pokrite limom i kožom, odre- 
đene za gospođicu Sjeninjsku, gospođu Dzvonkovsku i 
svećenika Vojnovskoga, ako bi mu dodijavao odviše 
na sedlu nekadanji hitac, pođoše troja tovarna kola silno 
natrp ina, a pod svaka upregnuta po četiri konja, a na 
njih s vozarima po tri momka. Za gospodinom je Sera- 
finom šest momaka konjanika odjevenih u modrikasto 
odijelo vodilo obijesne konje. Svećenik je imao dva, 
gospoda Bukojemska po dva, osim jednoga lugara, koji 
je ^ čuvao, voz s prtljagom, dakle svega skupa trideset 
i četiri čovjeka dobro oboružana sabljama i puškama 
za daleki put. Duša valja, u slučaju kakvoga napadaja 
neki od njih ne bi mogli sudjelovati kod obrane, jer bi 
morali čuvati vozove i konje. Ali su i tako gospoda Buko- 
jemski bili uvjereni, da bi s takvim brojem mogli prebrditi 
svijet i da bi trostruko i četverostruko brojnija hrpa 
skupo platila, kad bi ih napala. Srcem im se širila tolika 

radost, te su se jedva uzdržali na konjima. Nekada su se 
muževno borili protiv Tatara i Kozaka, ali su to bili 
samo ništavi ratovi. Poslije su se naselili u pustari i pro- 
vodili mladost razgledajući lovišta neumorno nadzirući 
dubrave, ubijajući medvjede, koje su morali čuvati za 
kralja, i pijančujući u Kozjenicama, u Radomu i u Pši- 
tiku. I tek sada, kada su se jedan drugoga doticali 
stremenima, kad su išli na veliku vojnu sa svom neiz- 
mjernom turskom silom, osjetiše, da je to njihov pravi 
zadatak, da im je prijašnji život bio isprazan i kuka- 
van, a sada se započinje pravi, časni i upravo onaki 
život, za koji je Bog Otac stvorio poljskoga plemića. 
Sin Božji otkupio, a Duh Sveti posvetio. Nisu znali 
toga razgovijetno pomisliti ni izreći riječima, jer u tom 
nikad nisu bili prejaki, ali bi rado bili i kričali od radosti. 
Put im se činio prespor. Ta da im je zajuriti konjima 
poput vihora i poletjeti k onom velikom zadatku, k velikoj 
bitci Poljaka s nevjernicima, k pobjednom slavlju svetoga 
Križa nad polumjesecom po poljskim rukama, k slavnoj 
smrti, k vječnoj slavi. Osjećali su se nekako viši, čišći, 
pošteniji i u svome plemstvu plemenitiji. Na Marcijana 
Kšepeckoga ni na njegovu razbojničku družbu, pa na 
borbe i zapreke na putu nisu gotovo ni mislili. To im se 
činilo majušnim, ispraznim i nedostojnim obzira. A kad 
bi im čitave čete zakrčile put, prešli bi preko njih kao 
oluja, prejahali bi kao mimogredce po trbusima i po- 
hrlili dalje. Probudile se u njima prirođene lavske želje 
i zaigrala je u njima bojovna viteška krv tako silno, 
te se ne bi ni za trenutak pokolebali, kad bi im se zapo- 
vjedilo, da njih četvorica skoče na cijelu sultanovu 
stražu. 

A slična su čuvstva, i još usto osnivana na davnim 
uspomenama, napunjala srca i gospodinu Serafinu i 
svećeniku Vojnovskome. Svećenik je cvijet života pro- 
veo na bojnom polju sa sabljom ili kopljem u rukama. 
Sjećao se niza poraza i pobjeda. Sjećao se strahovite bune 
Hmjelnickoga, Žutih brda, Korsimja, Pilavca, preslav- 
noga Zbaražu i goleme bitke berestečke. Sjećao se šved- 
ske navale s beskrajnim brojem bitaka i Rakocijeva na- 
padaja. Bio je u Danskoj, kad se pobjednički narod 
nije zadovoljio s porazom i izgonom Šveda iz domovine, 
nego je poslao za njima nepobijeđene pukove Čarnjec- 
koga sve tamo do dalekoga mora. Sudjelovao je kod po- 
raza Hovanjskoga i Dolgorukoga, poznavao je najveće 

muževe i najveće vitezove, bio je učenikom besmrtnoga 
Volođijovskoga. Volio je bitke, sječe, navale i prolijeva- 
nje krvi — ali je sve to trajalo samo dotle, dok mu nije 
slomila duše osobna nesreća i dok nije postao svećeni- 
kom. Od toga se časa stubokom promijenio, i kada bi se 
pred oltarom okrenuo k narodu te prozborio : „Mir s 
vama!”, mislio je, da izjavljuje najveću Kristovu zapo- 
vijed, da je rat protivan toj zapovijedi, da je mrzak 
Bogu, grijeh protiv milosrđa i sramota za kršćanske na- 
rode. Ipak je izuzimao jedan rat : rat s Turčinom. „Bog 
je posadio na konja poljski narod — govorio je — i 
okrenuo mu pravac k istoku, a tim mu je označio njegov 
zadatak i svoju volju. Znao je, zašto nas je izabrao, 
a druge stavio iza naših leđa. Zato ako hoćemo da do- 
stojno izvršimo svoje poslanstvo i njegovu volju, moramo 
tamo stršiti poput stijene k onom moru i razbijati nje- 
gove blatne valove.” Sudio je također svećenik Vojnov- 
ski, da je Bog naumice postavio na prijestolje takvoga 
kralja, koji je već kao hetman istočio toliko nevjerničke 
krvi, da njegovim rukama zada toj sili posljednji udarac, 
te jednom zauvijek odvrati propast od kršćanskoga 
svijeta. Činilo mu se, da je upravo sada kucnuo veliki 
određeni čas, da se ispuni volja Božja, pa je na taj rat 
gledao kao na svetu križarsku vojnu I radovao se misleći, 
da ga još uvijek nisu trud i rane pritisle k zemlji tako, 
te ne bi više mogao sudjelovati. 

Još će znati goniti pukovnije, još će znati slavni 
vojnik u Kristovoj službi podbosti konja i s križem u 
ruci skočiti u najgušću bitku uvjeren u srcu, da će se za 
njim i za križem tisuće kopalja zabosti u srca nevjerni- 
cima ili tisuću sabalja škrinuti nad njihovim lubanjama. 
Napokon mu stanu padati 11a um i osobite misli prikladne 
njegovoj burnoj naravi. Ta križ može držati u ljevici, 
a u desnici sablju. Ne bi je već kao svećenik digao ni pro- 
tiv jednoga kršćanskog naroda, ali protiv Turaka ! Do- 
likuje, dolikuje!... Sad će istom pokazati mladima, 
kako se gase poganske svijeće, kako se brije, kako se 
kosi, kakvi su bili prijašnji vojnici ! Da ! Nekad su mu se 
divili češće na bojnom polju, možda se sada zadivi i samo 
kraljevsko veličanstvo ! I ta ga misao prožme takvom 
radošću, te se stao varati u ružariju : „Zdravo 
Marijo...” bij, ubij!... „Milosti puna...” na njih! 
„Gospodin s Tobom. . .” kolji ! Ali se napokon opameti : 
„Fuj, do bijesa ! Slava je dim. . . Je li me ujela ta šala ? 

Non nobis, non nobis, sed nomini tuo... (ne nama, ne 
nama, nego imenu tvome...).” I stane pozornije prebi- 
rati Očenaše. 

I gospodin je Serafin molio jutarnje molitve, ali 
je od časa do časa pogledao to u svećenika, to u gospo- 
đicu, to u Bukojemske, koji su oko nje trkali s konjima, 
te u drveće i u šumske proplanke okupane rosom. Napo- 
kon završi posljednju Zdravo Marijo, okrene se k starcu, 
odahne duboko i prozbori : 

„Čini mu se, velečasni, da ste dobre volje ?” 

„Pa i vi,” odvrati svećenik. 

„Dakako. Dok čovjek ne krene, vrti se, trči, stara 
se. Istom kada ga vjetar u polju ohladi, odmah mu je 
lako na srcu. Sjećam se, kako smo prije deset godina 
išli pod Hoćim. Onda je u svih ljudi kipjela čudna ra- 
dost, pa premda je ono bilo u studenom i po vrlo nepo- 
godnom vremenu, mnogi su zbacili sa sebe plaštove radi 
vrućine, koja se širila od srca. No — Bog je dao onda 
tako veliku pobjedu, pa će je jamačno dati i sada, jer je 
isti onaj vojskovođa, a nije manja vigor (snaga) i mu- 
ževnost. Znam ja, ljudi hvale to švedsku vojsku, to fran- 
cesku, pa i Nijemce, ali protiv Turaka nema vojnika 
nad našim !” 

„Slušah, kako je to isto govorio sam veličanstvo 
kralj,” prihvati svećenik. „Nijemci (reče) strpljivo 
stoje u ognju, ali navaljujući žmirkaju očima. A da svoje 
(kaže) dovedem, nos u nos, spokojan sam, jer će tako 
obrijati, kako ne će nijedna konjica !’ Istina je. U tom nas 
je Gospodin Isus obilato obdario — a pače ne samo 
plemstvo, nego i kmetove. A uzmite primjerice našu 
srčanu pješadiju ! Čim pijunu u šake i s mušketima 
trgnu naprijed, ne odolješe im ni najbolji janjičari. Vi- 
djeli smo to obojica.” 

„Samo da Bog sačuva u zdravlju Stašu i Jakicu, 
radujem se, da će se prvi put boriti protiv Turaka. Ali 
što mislite, velečasni, protiv koga će Turčin obratiti 
najveću silu ?” 

”J a ^ r žim, protiv cesara, jer već s njim vojuje 
podupirući ugarske buntovnike. Ali Turčina ima za dvije 
1 tri vojske i za to se ne zna, gdje ćemo se napokon s njim 
sukobiti.” J 

„Jamačno zato i nema dosele u nas glavnog stana, 
? odjeli prema vijestima čim dođu, neprestano prelaze 
12 jednoga mjesta u drugo. Neki pukovi stoje s gospodi- 

nom Jablonovskim pod Trembovljom ; drugi idu prema 
Krakovu, a neki kako komu nanese. Ne znam, gdje je 
u ovaj čas vojvoda volinjski — gdje li je pukovnija 
Zbješkovskoga. Gdjekad pomislim, da Staško nije zato 
tako davno pisao, jer se možda ipak približu je u ove 

,,Ako ima zapovijed, da pođe prema Krakovu, 
jamačno nema daleko prolaziti : pita se, gdje je prije bio 
i otkuda će krenuti. Možda u Radomu dobijemo kakve 
vijesti. Svakako ćemo u Radomu prvi put prenoćiti.” 

,, Dakako. Rado bih, da i prelat Tvorkovski vidi 
djevojku i dade joj posljednji savjet. Mora nam dati 
pisma za Krakov o njezinom poslu.” 

Razgovor se za časak prekine, a onda gospodin Ci- 
prijanović podigne opet oči na svećenika Vojnovskoga 
i zapita : 

,,A što mislite, velečasni, što će biti, ako se ona s Ta- 
kicom sretne u Krakovu ?” 

,,Ne znam : hoće li se sresti, ne će li. . . Bit će, kako 
Bog htjedne. Jakica bi mogao s vremenom ženidbom 
obnoviti porodični imetak, a ona je gola kao turska 
svetica... Bogatstvo je samo po sebi tričarija, samo 
ako se radi o splendoru (sjaju) roda.” 

„Ali je i ona dobra roda! I ne govoreći već o tom, 
da je djevojka kao zlato — poznato je, da se oni smrtno 
ljube.” 

„Oj, odmah smrtno !” 

I očito nije prerado govorio o tome, jer svrne raz- 
govor na drugo : 

v „Eto,” reći će, „bolje je, sjećajmo se, da na to zlato 
reži razbojnik. Sjećate li se, gospodine, što ono reče 
Vilčopoljski ?” 

Gospodin se Serafin obazre na sve strane po šum- 
skim guštarama i rekne : 

„Ne će se usuditi Kšepecki, ne će ! Nas je lijepa 
hrpica — a pogledajte, velečasni, sve je okolo mirno. 
Htio sam, da djevojka radi zaštite sjedne u kočiju, ali 
me je molila. Ništa se ne boji...” 

„No, ona je dobre krvi,” promrsi svećenik. „Ali 
zamjećujem, gospodine, da vas je posve predobila.” 

,,Ej, malko i vas, velečasni,” odvrati Ciprijanović, 
,,ali što je do mene, naprosto priznajem. Čim stane za što 
moliti, zažmirka tako očima, te joj ne možeš ništa uskra- 
titi. Svaka ženska radi po svoju. A jeste li opazili, vele- 


194 


časni, da ona navlastice žmirka i pri tom sklapa ruke. 
Blizu Belčončke joj zapovjedih, da uđe u kočiju, ali se 
njoj međutim silno prohtjelo jahati na konju, jer je 
(veli) to zdravije.” 

„Jamačno jest zdravije u ovakvo vrijeme.” 

’, Gledajte, velečasni, kako je ružičasta — kao li- 
kovac.” 

,,A šta je meni do njezine ružičavosti ? !” reći će 
svećenik. „Ali je danak lijep, istina je.” Vrijeme je bilo 
zbilja divno, a jutra svježa, rosna. Pojedine su se kap- 
ljice na borovim iglama ljeskale dugom kao dijamanti. 
Ponutrica je šume bila sjajna od ljesaka protkanih zra- 
kama jutarnjega sunca. U dubini su veselo zviždukale 
vuge. Naokolo su mirisale iglice — i činilo se, da se 
cijela zemlja raduje suncu i zračnoj modrini bez oblaka. 

Tako su se pomicali i napokon doprli do one smolar- 
nice. kod koje su nedavno Bukojemski uhvatili Mar- 
cijana Kšepeckoga. Ipak se pokazala ispraznom bojazan, 
da će na onom mjestu biti smještena kakva zasjeda. 
Kod studenca su stajala samo dvoja kmetska kola, na- 
tovarena smolom, a pod njima upregnuti slabi konji, 
koji su utisnuli glave u konjozobice napunjene sa zob- 
lju. Vozari su stajali uz konje krijepeći se kruhom i si- 
rom. Ali kad opaziše povorku, sakriše hranu i na pita- 
nje, nisu li vidjeli oboružane ljude, odgovoriše, da je 
od jutra čekao ondje neki jahač. Kad je malo prije ugle- 
dao povorku u daljini, otrčao je upropanj na protivnu 
stranu. Ta vijest uznemiri gospodina Serafina, jer je 
držao, da su Kšepecki poslali onoga čovjeka na izvide. 
Dvama slugama zapovjedi, neka pođu na obje strane 
i pregledaju šumu, što se sterala s obje strane puta. 
Dvojicu pošalje naprijed s nalogom, opaze li kakvu 
oboružanu hrpu, neka dadu oganj iz pušaka i yrate se 
što brže k vozovima. Ali minu sat bez ikakve vike. Po- 
vorka se pomicala polako naprijed gledajući pomno 
preda se, iza sebe i po strance, ali je u šumici bilo tiho. 
Fijukale su samo neprestance vuge, a ovdje ondje se 
odazivao kucaj radišnih šumskih kovačića, djetela. Na- 
pokon dospiju na široku poljanu. Pred njom gospodin 
Ciprijanović i svećenik naložiše gospođici, neka svakako 
sjaše s konja i sjedne u kočiju, jer su sada morali proći 
nedaleko od Belčončke, kojoj se prostim okom moglo 
ugledati drveće a i dvor sakriven između drveća. Go- 
spođica je Sjeninjska uzbuđeno gledala na onu kuću, 

u kojoj je minulo toliko boljih i gorih godina njezina 
života. Rado bi bila pogledala ponajprije Virompke, 
ali su ih zaslanjale belčončke lipe tako, te se s kola nije 
moglo ništa ugledati. Pade joj na um, da možda više 
nikad u životu ne će ugledati onih mjesta, pa tiho uzda- 
hnu i rastuži se. 

Gospoda Bukojemski stanu oštro i izazovno gledati 
na dvor, na selo i u okolicu, — ali je svuda vladao naj- 
veći mir. Po prostranim su ugarima, natopljenim sunča- 
nim svijetlom, pasle ovce i krave, koje su čuvale hrpice 
djece i psi. Ovdje ondje se bjelasalo jato gusaka ; a da 
nije bilo ljetne žege, izdaleka bi ih mogao držati za hrpe 
snijega nasute po obroncima. Uostalom se činila okolica 
prazna. Gospodin Ciprijanović, koji je imao viteške 
domišljatosti, htjede pokazati Kšepeckim, kako malo 
drži do njih, pa naredi, da se na tom mjestu prvi put 
stane, eda „konji odahnu”. I povorka stane usred žit- 
nih polja, što ih je vjetar naginjao, te su olako šuštila, 
i usred poljske tišine, pomućene samo frkanjem konja. 

„Zdravo ! Zdravo !” odgovarali su im sluge 

A najmlađi se od braće Bukojemskih, Ivan, kojemu 
nije baš prijao taj mir, okrene prema dvoru i mašući 
rukom stane zvati nenazočne Kšepecke. 

,,A dođite amo, pasji sinovi ! Pomoli, Klado, 
svoju pasju gubicu, odmah ćemo ti je ovdje otkresati 
sabljama !” 

Zatim se nagne prema kočiji : 

„Vidite, gospođice,” reći će, ,,nisu se žurili, da nas 
napadnu ni Marcijan sa svojom družbom ni skitnice 
u pustari.” 

„Da li i skitnice napadaju ?” zapita gospođica. 

„Oj — oj ! Ali ne nas ! I te koliko ih ima u Kozje- 
nickoj pustari i u šumama prema Krakovu. Kad bi 
njegovo veličanstvo kralj samo oglasilo, da im oprašta 
zločine, bilo bi samih ovdješnjih dosta za dvije vrsne 
pješačke pukovnije.” 

„Voljela bih sresti te skitnice, nego onu družbu 
gospodina jVlarcijana Kšepeckoga, o kojoj su toliko puta 
ljudi u Belčončki pričali strašne stvari. Ne čuh, da bi skit- 
nice ikad napali na kakav dvor.” 

„Jer razbojnik ima razum kao i vuk. Pomislite, 
gospođice, da vuk nikad ne zakolje ovce ili govečeta 
u onom selu, u kojem mu je brlog.” 

„A kako lijepo govori !” viknu druga braća. 


196 


Ivan, radostan radi pohvale, nastavi : 

Ni razbojnik ne napada nikada na sela i dvore 
U onoj pustari, u kojoj prebiva, a to stoga, jer bi ga lakše 
pronašli mjesni ljudi, kad bi se ogorčili na njega, jer po- 
znaju šume i sva skrovišta u njima. Zato se skitnice za- 
lijeću u dalje strane ili navaljuju na prolaznike ne pa- 
zeći ide li veća ili manja hrpa.” 

'„Ne boje li se ?” 

„Boga se ne boje, pa kako će se bojati ljudi ? 

Ali je gospođica Sjenjinska mislila već na nešto 
drugo. A kad se gospodin Serafin približio kočiji, za- 
žmirka po svoju i zamoli : 

,,A zašto da budem u kočiji, kad nam ne prijeti 
nikakva opasnost ? Mogu li na konja ? Mogu li ?” 

,,A zašto ?” odgovori gospodin Serafin. „Sunašce 
je visoko i opalilo bi vam lišće. A ako bi ko bio s tim 
nezadovoljan ?” 

Čuvši to gospođica uzmakne naglo u dubinu kočije, 
a gospodin se Ciprijanović obrati k braći : 

„Nije li istina ?” 

Ali oni nisu bili previše oštroumni, pa nisu ni razu- 
mjeli, o čemu se radi, te zapitaju : 

' ,,Ko ? Ko ?” 

A gospodin Ciprijanović sažme ramenima i rekne : 

„Knez biskup krakovski, cesar njemački i kralj 
francuski.” 

Zatim dadne znak i povorka krene. 

Minu Belčončku i opet pođu posred obrađenih 
polja, luka i širokih zračnih prostora, obrubljenih na ob- 
zorju modrikastim putom šume. U Jedlinji se zaustaviše 
drugi put. Međutim se mjesni pivovari, građani i kmetovi 
oprostiše sa svećenikom Vojnovskim — i pred večer 
stadoše, da prvi put prenoće u Radomu. 

Marcijan Kšepecki ne dade ni najmanjega znaka 
života. Doznadoše, da je prvi dan bio u Radomu i pio 
s društvom, ali se pred noć vratio kući. Zato svećenik 
i gospodin Ciprijanović odahnuše slobodnije misleći, 
da im na putu već ne prijeti nikakva opasnost. 

Prelat im Tvorkovski dade pisma svećeniku Hackomu, 
potkancelaru Gninjskomu, o kojem je znao, da cijelu 
pukovniju kupi na svoj trošak za skori rat, i gospodinu 
Matčnijskomu. Veoma se obradovao i gospođici Sjeninj- 
skoj i svećeniku Vojnovskomu, s kojim je bio veliki pri- 
jatelj, i gospodinu Ciprijanoviću, kojega je cijenio kao 


197 


dobroga latinca, što zna sve navode i pravila. Čuo ie i on 

»lavi" Držao TiMririh- Kšepe . ck °g a > aIi ni J e razbijao 
Ha h;’ P. rzao J e ’ kad bi 0n nakanio napasti na povorku 
^ ) napao odmah u Kozjenickoj pustari, koia ie 
godmja za takav pothvat, nego šuma iza Radoma 

•■ Mladi ” & -apasH ni vaf S 
gospodinu Ciprijanoviću, ,, a. stari vas ne će tužiti ier hi 

zna 3< imanf n nrrH - posI ?' A 011 zna > da ja osim duhovnih ka- 
rUMi a 3 protl Y. n J. e 8 a < druga sredstva.” Gostio ih ie 

nMS Ć ž "4a n0i "° P “ t0VMie ’ ’*™ ^ PS 

Ipak prvu milju prevališe još po danu Riipk* 
Oronka tvori gdjegdje močvare, a nad njom su* se u ono 
vrijeme opet počinjale prostrane bukove šume koie su 

Kijelaca. Pomiclli su^se^ola^ ef e^stTri^nutlšao 0 

a-??™ » s ,h «sa j 

na dobru glasu. Ali su se oni osjećali jakima na „ , 
zato razbili glave veseleći se, da idu po hlad U P kada 
S Uje Ž u ga P udima ni štrk konjima ’ 

tišina Iza^šum/^Pr n ° C ’ 3,1 pogodna ' J asn a. Bila je 
. ‘ .v za * UI ^. e se oigao ogromni crveni miesec knii 
se to više smanjivao i blijedio, što se više dizao Potnm 
pobijeli sasvim te zapliva kao srebreni labud do sinioi 
pucini noćnoga neba. Vjetar prestade. Nepomična šuma 
u onu u potpunu tišinu, koju su prekidali Tamo zvTri 
bukača, koji su dopirali iz dalekih ribnjaka i kukaca 
što su igrah u travi na obližnjim lukama ’ ’ 

dra ti V °J rio vski zapjeva: „Zdravo Djevo mu- 

četiri basa gospodT Bukojemskil/i gTa” gJlpodina^lSri’ 
janovica : „koji su zlatni sto i sedam fi ukras iU”' 

vrnZ, 86 P ndrUŽi g °f ođica S J' enin i ska 3ge pSYe neko 
vrijeme sumom orila pobožna pjesma Ali kad otnip 

7 !- ” Č3S o 0ve ” >' izmo,iše sve „Zdravo Ma je” nastane 
opet tišma Svećenik se, braća gospodin Serafin 
varahu još neko vrijeme tišim glasom a onda staS 
drijemati i napokon zaspaše tvrdim Tnom ° Š6 

I ne čuše pridušenih ,,io, io !” odaziva ni frkanje 
konja pa ni cmokanje blata pod kopitima na dugom na- 
sipu, koji je vodio kroz blatnu močvaru, pokritu sitkom i 
šašem, a dođoše do nje malo prije ponoći. Probudi ih 
istom krika momka, koji je jahao naprijed : 

„Stoj ! Stoj r 

Svi otvore oči. Gospoda se Bukojemski isprave 
na sedlima i živo poskoče naprijed. 

,,A što je ?” 

„Put je pregrađen ! Prokop je upoprijek, a iza pro- 
kopa zasjeda ! ” 

Braći škrinu sablje u koricama i bijesnu na mjese- 
čini. 

„Na oružje! Zasjeda!” 

Gospodin se Ciprijanović nađe u tren oka pred 
zaprekom i shvati sve: nije bilo sumnje! Gat je bio 
prekopan širokim jarkom, a iza jarka su upoprijeko 
ležali čitavi borovi s ograncima nagomilani u ogromnu 
hrpu. Ljudi, koji su tako zakrčili put, kanili su očito 
pustiti povorku na gat, s kojega se nije moglo na stranu, 
a onda je napasti iza leđa. 

„Puške karabinke u šake !” zagrmi glas svećenika 
Vojnovskoga. „ Idu ! . . . ” 

I zbilja se oko sto koraka za njima pojave nekakvi 
tamni likovi, čudnovati, četvorni, posve različni od ljud- 
skih, i potrče ravno k vozovima. 

„Oganj !” zapovjedi svećenik. 

Razlegne se huka i sjajni proplamsaji razdru noćni 
mrak. Samo se jedan lik sruši na zemlju, dva druga 
potrče još brže k taboru, a za njima se pojave sve gušće 
hrpe. 

Svećenik se Vojnovski, koji je stekao iskustvo či- 
tave ratne godine, domisli odmah, da oni ljudi nose pred 
sobom kupove trstike, loze ili slame i za to da je prvi 
hitac imao tako mali učinak. 

„Oganj ! Redomice ! Po četiri i u koljena !” klikne 
bez daha. 

Dva su momka imala nabijene puške isječenim olo- 
vom. Oni stanu u red s drugima te kres u koljena napa- 
dačima, a bolna krika zaori i čitav prvi niz snopova 
padne u blato na nasipu. A drugi se preko onih, što su 
ležali, približe još više k vozovima. 

„Oganj !” zagrmi treći put zapovijed. 


199 


, }. za g rm i pucanj, još uspješniji, jer se navala 
zadrzi časak, a u hrpi nastade metež. 

Svećenik se ohrabri, jer shvati, da su se napadači 
prevarili u izboru mjesta. Doduše, kad bi oni pobijedili, 
iz tabora ne bi mogla umaknuti ni živa duša, i na to 
su samo mislili. Ali nisu mogli opkoliti tabor sa svih 
strana, pa su morali navaljivati preko gata, i to u uskom 
redu, a to je opet neobično olakšalo obranu. Tako bi 
petorica ili šestorica muževnih i jakih ljudi moglo bra- 
niti pristup i cijelu noć. 

1 napadači uzmu strijeljati, ali su očito imali slabe 
puške pa malo streljiva. U prvom ognju ustrijeliše samo 
konja i jednoga momka raniše u bedro. Onda stanu 
gospoda Bukojeinski moliti, neka ih puste, da skoče na 
neprijatelja, jamčeći, da će sve pomesti u močvaru 
na desno i na lijevo, a koga ne pometu, da će ga zgaziti 
u blatni gat. Ali svećenik sačuva to sredstvo za skrajnu 
potrebu, pa ne htjedne na to pristati, nego im kao 
izvrsnim strijelcima zapovjedi neka izdaleka siplju 
vati u na napadače, a gospodinu Ciprijanoviću, neka 
pomno pazi kod jarka i zasjeke. 

>\ Ak ? nas napadnu s te strane,” reče, „ne će nam 
učiniti ništa, ali nas i tako ne će jeftino kupiti. ” 

Zatim skoči za časak do kočije, u kojoj je s gospo- 
đom Dzvonkovskom sjedila gospođica Sjeninjska. Obje 
su glasno molile Očenaš, ali bez velikoga straha. 

„Nije to ništa !” reče im. „Ne bojte se !” 

„Ne bojimo se/’ odgovori djevojka. „Samo bih 
rado zajahala. . 

^Pucanj zagluši daljnje riječi. Napadači časomice 
smeteni navališe i opet na gat s čudnom i upravo slije- 
pom smjelošću, jer je bilo jasno, da s one strane ne će 
moti mnogo postići. 

„Hm!” pomisli svećenik. „Da nema žena, mogli 
bismo skočiti k njima.” 5 

1 uzme pomišljati, bi li pustio četiri brata Bukojern- 
ska s nekoliko dobrih momaka, kad li pogleda na stranu 
i zadrsce. 

S obje se strane na močvari pojave gromade ljudi i 
skacuci od povišice do uznizinice ili po snopovima tr- 
stike naumice ranije pobacanim u močvaru, stanu tr- 
čati k taboru. 

fe Svećenik okrene protiv njih brže bolje dva reda 
momaka, ali odmah shvati ogromnu opasnost. Sluge su 

bili doduše probrani, sve sami ljudi, koji su već više puta 
bivali u raznim sukobima, ali ih je bilo malo, pogotovu 
zato, jer su neki morali čuvati zališne konje. Bilo je da- 
kle očevidno, da će prvi oganj biti nedostatan s obzirom 
na broj napadača, a prije nego se puška nabije — doći 
će do borbe na šake, u kojoj će slabiji podleći. 

Preostade dakle jedno : otvoriti sebi put za povra- 
tak po gatu, to jest ostaviti vozove, zapovjediti Bukojem- 
skini, neka sve pred sobom uklone, te prodrijeti tik za 
njih držeći ženske u sredini među konjima. Dok se po- 
strance strijeljalo na obje strane, zapovjedi svećenik 
ženama, neka zajašu na konje, i priredi odio za navalu. 
U prvi red stanu četiri brata Bukojemska, za njima 
šest r momaka, zatim gospođica Sjeninjska i gospođa 
Dzvonkovska, a sa strane svećenik i gospođin Serafin, 
pa tik za njima osam momaka, po četiri u redu. Starac 
je kanio navaliti, prevaliti nasip, poletjeti u prvo selo, 
sabrati sve kmetove te se povratiti i oteti vozove. 

Ipak se ustručavao još časak i — istom kada su 
napadači s obje strane bili samo nešto preko desetak 
koraka daleko od gata i kad su se iznovice ozvali divlji 
povici iza zasjeke, krikne : 

„Bij !” 

„Bij !” zagrme gospoda Bukojemski i, srnu kao 
orkan, koji u trku ruši sve pred sobom. Dotrčavši popnu 
se na konje i gruhnu u zbijenu skupinu razbojnika ga- 
zeći ljude, bacajući ih u močvaru, obaljujući čitave re- 
dove i sijekući sabljama bez milosrđa, bez odahnuća. 
Zamnije krika i teški pljusak tjelesa, što su padala u 
kaljužu uz gat. A oni navale naprijed mašući rukama 
poput krila vjetrenjaka, koja sve više goni sve veća sapa. 

Neki napadači hotimice skočiše postrance u moč- 
varu, da se uklone pred strašnim jahačima ; drugi su se 
branili vilama i motkama. Kijače su se i sulice dizale 
protiv Bukojemskih, ali su oni opet podbadali svoje 
konje, lomili sve pred sobom i išli naprijed kao vihor 
kro 2 mladu šumu. 

I da nije put bio uzak, a sječeni ljudi imali kamo 
uzmicati, da nisu oni otraga potisnuli pređašnje, bili bi 
gospoda Bukojemski prešli gat. Ali se više razbojnika 
voljelo biti nego topiti u močvari, zato je i otpor potra- 
jao, a što je bio veći, bio je tvrdokorniji. Raspalila su se 
srca i u napadača. Stadoše se boriti ne samo radi plijena 
ili da kogagod pograbe, nego iz bjesnoće. Kad bi pre- 

stala krika i vika, čula se škripa zubi i kletve. Trk Buko- 
jemskih bude napokon zaustavljen. Onda im padne na 
um, da ce možda i poginuti. Uto se naglo razlegne to- 
pot konja, a po svemu se okrugu guštare, što je opko- 
javala močvare, ozovu gromki povici. I bili su uvjereni 
da mi je kucnuo posljednji čas. Zato stanu mlatiti groz- 
nije, da barem ne prodadu jeftino života. Ali se iznenada 
ogodi nešto čudno. Straga iza razbojnika grmnu brojni 
glasovi : „Bij ! ; sablje sinu na mjesečini. Nekakvi 
konjanici uzmu lomiti i sjeći razbojnike s protivne 
strane, a om se preneraze poradi neočekivane navale. 

hiiA w Je s gata otra § a bio zatvoren, pa im nije 
bilo druge, nego se uklanjati na stranu Neki su 
se doduše jos očajno odupirali, više ih je poput raca 
skakalo na obje strane u treset, koji se provaljivao pod 
njihovom težinom. Zato su se hvatali za halugu, za si- 

„ ak >. t a , trsiku > scucunl1 su se iza snopova ili ih metali 
na trbuh, da ne propadnu odmah u vodu. 

n; mi i” 0 "j 313 .hrpica, oboružana kosama nasađe- 

n° o k0m,t °’ br ? ni '? bi i ući - no J' oš samo neko kratko 
^ a Je zat ° 1 ran J eno nekoliko konjanika. Ali 
napokon i ona sacica videći, da joj nema spasa, baci 

Z ZJ V P adne n ? koljena prošeci milost. Pohvataše ih 
žive, da ih saslusaju. 

, n ,J ad . a konjaiiicl s obje strane stanu jedni protiv 
drugih i odmah dignu glasove : 

„Stoj, stoj 1 Ko ste vi ?” ' 

,,A ko ste vi ?” 

„Ciprijanović iz Jedlinke 1” 

„Za Boga 1 Naši 1” 

1 dva konjanika skoče naglo iz redova. jedan se 
sagne k sedlu gospodina Ciprijanovića, pograbi ga za 

ćemku'. JC CjeHvati - Drugi se baci u naručje sve- 

„Stanislav !” vikne gospodin Serafin. 

»jJ^kica 1” krikne svećenik 

C,prya“ovi/ U prozb?rj l, pk,f? ZdraVlJali ' 3 0 " da sos ’ ,Mi " 
„Za Boga, otkud vi ovamo ?” 

„Naša pukovnija ide u Krakov. Ja i Jakica dobi- 
smo dozvolu, da pođemo u Jedlinku. Međutim na od- 
moru u Radomu doznasmo, da ste i vi, dragi ™e " vele- 

u aS KjeIce J ”° VSkl ' Buko -> emski sat P ri J e krenuli’ putem 

„Ja li vam to kazao svećenik Tvorkovski ?” 

”Ne ! Židovi u Radomu. Svećenika ne vidjesmo. 
Kad' nam dakle to kazaše, ne odosmo u Jedlinku, nego 
s pukovnijom misleći, da se ne ćemo nikako s vama raz- 
minuti. A ovdje po ponoći iznenada začujemo pucnjavu. . . 
Skočimo dakle svi u pomoć misleći, da su skitnice napali 
na kakve putnike. Ne pade mi na um, da su na vas. 
Bogu hvala, Bogu hvala, da ne dođosmo prekasno !” 

„Nisu na nas napali skitnice, nego Kšepecki. Radilo 
se o Sjeninjskoj, koja je ovdje.” 

„Za Boga !” vikne Stanislav. „Ta iz Jakice će valjda 
izletjeti duša !” 

„Pisah ti o njoj, ali očito nisi primio lista.” 

„Jer smo već tri nedjelje na putu. Zato ni ja ne pi- 
sah posljednjih dana, jer sam kanio doći...” 

Pobjedonosni povici gospode Bukojemskih, slugu 
i vojnika prekinuše daljnji razgovor. U taj čas dotrčaše 
i momci sa zapaljenim zubljama. Gospodin im je Cipri- 
janović bio naložio, neka uzmu cijelu zalihu, da imaju 
čim svijetliti za tamnih noći. Na jarku se vidjelo ko 
po danu — a usred te jasne svjetlosti opazi Tačev- 
ski sivoga konja i na njemu gospođicu Sjeninjsku. 

I zanijemi na taj prizor, a videći svećenik Vojnov- 
ski, gdje se mladić začudio, prozbori : 

„Tako je. I ona je s nama.” 

Onda Jakica pomakne konja i stane pred djevoj- 
kom. Zatim otkrije glavu i stajaše tako pred njom — 
zureći — bez riječi, gotovo bez daha u prsima, lica 
bijela poput krede. 

I za časak mu se kapa izmakne iz ruke na zemlju, 
oči mu se zaklope, a glava mu se nagne ka konjskoj grivi. 

„Ta on je ranjen !” vikne Luka Ciprijanović. 


XXV. 

Jakica je zbilja bio ranjen. Jedan mu je od napadača, 
što su se do kraja branili, okomito nasađenom kosom 
zasjekao u lijevo rame. A jer su vojnici na putu bili 
bez oklopa i naramenica, rasporio mu je kraj željeza 
ruku duboko od ramena pa do lakta Rana nije bila pre- 
teška, ali je silno krvarila. Zato se mladić onesvijestio. 
Iskusni svećenik Vojnovski zapovjedi, da ga postave 

na kola, zavije mu ranu i preporuči ga skrbi ženskinja. 
Odmah potom otvori Jakica oči i stane opet kao u dugu 
gledati u lice gospođice Sjeninjske nagnute nad njim. 

Međutim služinča 1 u tren zaspu jarak i razbace 
zasjeku. Kola i pukovnija prođu za gat na suhi put, 
gdje se zaustave da otpočinu, da urede tabor i ispitaju 
uhvaćene. Svećenik pođe od Tačevskoga k gospodi Buko- 
jemskima, da vidi, nisu li pretrpjeli kakvu štetu. Ali 
ne ! Konji su im bili malo podrapani, pače nabođeni 
vilama, ali neopasno, a sami su oni bili nesamo zdravi, 
nego i izvrsne volje. Svi su se divili njihovoj muževno- 
stj, „jer su još prije rata pobili toliko ljudi, koliko nigdje 
nikoji vojnik ne pobije za sve vojničke godine“. 

„Hoćete li se, gospodo, upisati kod gospodina Zbješ- 
kovskoga,” govorili su neki iz društva. „Odavna je znano, 
a Bog će dati, opet će se pokazati, da naša pukovnija i 
među konjaničkima drži prvenstvo. Zato gospodin 
Zbješkovski ne prima u nju svaku šeprtlju, i ne lako. 
Ali će tako odlične kavalire rado primiti a mi ćemo 
vam se od srca veseliti.” 

Gospoda su Bukojemski znali, da to ne može biti, 
jer nisu mogli uzeti ni doličnu pratnju ni „opremu” 
potrebnu za tako uglednu četu. Ipak su s nasladom 
slusali nagovore, a kad su počele čuture kružiti iz ruku 
u ruke, ne dadoše se ni na tom polju nadmašiti. 

Dok se to zbivalo, vojnici istegnu za glave iz blata 
pohvatane napadače i dovedu ih pred gospodina Zbie- 
skovskoga, gospodina Ciprijanovića i pred svećenika 
Vojnovskoga. Ne uteče naprosto nijedan od njih, jer je 
u jakoj četi bilo trista drugova i devet stotina pratilaca, 
dosta ljudi, da opkole močvare i oba izlaza na gatu. No 
vanjština zarobljenika začudi veoma gospodina Sera- 
fina. Nadao se, kako reče sinu, da će među njima naći 
Marcijana Kšepeckoga i njegovu radomsku družbu 
plemićku. A međutim je imao pred sobom podrpanu hrpu 
razbojnika zamazanu blatom, koja je smrdila po tresetu. 
A bila je sastavljena, kao i sve slične, od bjegunaca 
pješaka, odjzmetaka osobne služinčadi, od podanika, 
jednom riječju : od svakovrsnih divljih i zlosrdnih lu- 
peža, koji su se bavili razbojstvom po pustarama i šu- 
mama. Mnogo je takvih hrpa vladalo naročito u gorovi- 
toj vojvodini Sandomjerskoj. A jer su pristupali k njima 
ljudi spremni na sve, kojima su usto prijetile strašne ka- 
zne, kad bi bili uhvaćeni, stoga su i njihovi napadaji 

bili neobično drzoviti i borba s njima naročito tvrdo- 
korna. , . 

Još neko vrijeme potraje potraga po močvarama, 
a nato se gospodin Ciprijanović obrati k Zbješkovskome 

i prozbori : . 

„Gospodine pukovniče, mislili smo, da je to neko 
posve drugi, a to su obične skitnice i navadni razbojnički 
napadaj. Ipak sa zahvalnim srcem zahvaljujemo vama 
i cijeloj družbi na uspjeloj pomoći, jer bez nje možda 
ne ugledasmo današnjega sunčanog ishoda.” 

A gospodin se Zbješkovski nasmiješi i odgovori : 

„Bog je dao ugodan noćni put ! Ni žega ne dosa- 
đuje, a može se komu učiniti usluga. Hoćete li, gospo- 
dine, odmah ispitivati te ljude ?” 

„Kad ih ogledah izbliza, nije baš potreba. Ionako 
će ih sada u gradu ispitivati, a krvnik će im posvije- 
tliti.” 

Nato između zarobljenika stupi visok košćat mo- 
mak mrka lica i jasne kose, sagne se k stremenu gospo- 
dina Ciprijanovića i probijeli : 

„Velemožni gospodine, darujte nam život, pa ćemo 
reći istinu. Mi smo obične skitnice, ali napadaj nije bio 
običajni.” 

Kad to čuše svećenik i gospodin Serafin, zgledase 
se značajno. 

,,Ko si ti ?” zapita svećenik. 

„Starješina. Bila smo dvojica, jer su se bile zdru- 
žile i dvije hrpe, ali je drugi ubijen. Oprostite nam, 
velemožna gospodo, pa ću sve reći.” 

Svećenik se časak zamisli, a onda će : 

„Pravici vas ne možemo oteti, ali vam je i tako bolje 
dragovoljno priznati istinu, nego da je morate prizna- 
vati na mukama. Možda će vam onda i ljudski i božanski 
sud biti milostivih.” 

Momak stane pogledavati svoje ne znajući, treba 
li mu govoriti ili mučati, a međutim doda svećenik : 

,,A priznate li čistu istinu, još možemo nešto za vas 
učiniti, a naročito se zauzeti za vas kod kralja i pre- 
poručiti vas njegovu milosrđu. Njemu su potrebni kršni 
momci za pješake, zato često sada preporučuje sudo- 
vima milostiviji postupak.” 

„Kad je tako, reći ću sve,” odvrati momak. „Ja se 
zovem Obuh, a starješina je drugoj hrpi bio Kos, a oba 
nas je najmio neki plemić, da napadnemo na vaše milosti.” 

,,A znate li, kako se zove onaj plemić ?” 

„ja ga nisam prije poznavao, jer sam iz daljih strana, 
ali ga je Kos poznavao i govorio je, da se zove Viš.” 

Svećenik se i Ciprijanović opet zgledaju začuđeni. 

„Viš, velite ?” 

„Tako je.” 

„A niko nije bio s njime ?” 

„Bio je drugi, tanak, mršav, mlad.” 

Gospodin se Serafin okrene k svećeniku i prošapta : 

„To nisu oni.” 

„Ali je možda Marcijanova družba.” 

Zatim će glasno momku : 

,,A što su vam zapovjedili ?” 

„Rekoše nam ovako : Što učinite s ljudima, vaša je 
stvar : vozovi su i plijen vaši, ali je u pratnji i gospođica, 
koju morate uhvatiti i stramputice među Radomom 
i Zvolenjem odvesti k Poljičnoj. Iza Poljične će napasti 
na vas naša kumpanija i oteti gospođicu. Vi je tobože 
branite, ali tako, da nikako ne naudite našim ljudima. 
Zato ćete dobiti svaki po talir osim onoga, što nađete 
u vozovima.” 

„Pa to je već kao na dlanu !” reći će svećenik. 

I za časak opet zapita : 

,,A jesu li s vama govorila samo ona dvojica ?” 

„Došao je kasnije s njima treći po noći i dao nam je 
dodatak svakom po zlatnik (zloty). Premda je bilo tamno 
kao u rogu, poznao ga je jedan moj čovjek, jer 
je bio između njegovih podanika — i reče, da je to go- 
spodin Kšepecki.” 

„Ha, eto i njega!” vikne gospodin Ciprijanović. 

„Je li taj čovjek tu ili je poginuo ?” zapita svećenik. 

„Evo me !” javi se podalje nekakav glas. 

,,A dođider bliže. Jesi li ti prepoznao gospodina 
Kšepeckoga ? Pa kako to, kad je bilo tako tamno, te ne 
bi opazio, da te udari po gubici ?” 

„Pa ja ga znam od malih nogu. Poznah ga i po 
krivim nogama i po glavi, što mu stoji među grbama 
kao u jami, i po glasu.” 

„Je li govorio s vama ?” 

„Govorio je s nama, a potom čuh, gdje govori s onima, 
što su došli s njime.” 

,,A što im je rekao ?” 

„Reče im ovako : ,Kad bi vam bilo moguće povje- 
riti novac, ne bih dolazio, sve da je noć još tamnija’.” 

„I to ćeš priznati pred načelnikom ili pred staro- 
stom" u gradu ?” 

„Priznat ću.” 

„Toga mi čovjeka osobito čuvajte!” 


XXVI. 

Potom stanu vijećati. Bukojemski su predlagali 
neka preobuku u gospodičnino odijelo prvu babicu, 
posade je na konja, opkole slugama i momcima, pre- 
obučenima po razbojničku i pođu na mjesto uglavljeno 
s Marcijanom. A kad on prividno napadne, neka ga 
odmah opkole te odmah izvrše na njemu osvetu ili ga 
uzmu u Krakov i ondje predadu sudovima. Sami se 
vrlo rado ponudiše, da će povesti povorku, i prisegoše, 
da će svezanoga Marcijana baciti pred noge gospođici 
Sjeninjskoj ! Ta se nakana sviknu uvelike na prvi mah, 
ali kad je uzeše pomnije pretresati, pokaza se, da bi je 
teško bilo izvršiti, a uspjeh da je nestalan. Gospodin je 
Zbješkovski mogao i imao je pravo spasiti ljude u 
opasnosti, što ih prigodice zateče na putu, ali nije imao 
prava, a nije ni htio slati vojnike na sukromne pustolo- 
vine. U drugu se ruku među napadačima našao čovjek, 
koji je znao i bio spreman pokazati sudovima glavnoga 
krivca pripravljača napadaja, mogli su toga krivca 
svaki čas povući na odgovornost i izreći osudu, koja ce 
ga osramotiti. Stoga se i gospodin Serafin i svećenik 
Vojnovski uvjeriše, da će za to biti dosta vremena po- 
slije rata, jer se nije trebalo bojati, da će Kšepecki osta- 
viti znatna imanja, što ih posjeduju, i pobjeći. To se 
nije sviđalo samo gospodi Bukojemskima, jer su živo 
željeli odmah svršiti posao. Izjaviše pače, kad je tome 
tako, da će sami sa svojim momcima poći po Marcijana ; 
ali im toga ne dopusti gospodin Ciprijanović. A zadrža 
ih napokon i Jakica, koji ih zaklinjaše svim, što je 
sveto, neka Kšepeckoga ostave samo njemu. 

r Ne ću ga ja/' reče, „ progoniti sudski, ali po onom ? 
Što čuh od vas, gospodo, ne padnem li na vojnici, naći 
ću ga, svjedok mi je Bog na nebu — i onda će se tek 
pokazati, ne bi li mu osuda bila lakša i milija.” 

I njegove „djevojačke” oči sinu pri tom tako stra- 
šno, te srsi prođoše gospodu Bukojemske, premda $u 
bili neustrašljivi kavaliri. Ta znali su, kako se čudnovato 
spliće u Jakičinoj duši krotkost s ljubavi i sa zlokob- 
nom uspomenom na preživljene krivice. 

A on još ponovi nekoliko puta : 

„Jao njemu, jao njemu !” i opet problijedi radi 
prijašnjega gubitka krvi. 

Još se prije sasvim razdanilo. Ranoranka je zora 
pobojila svijet ružičastom i zelenom bojom, pa se zais- 
krila u rosnim kapljicama, koje su visjele na trskama, 
na zelenilu i lišću drveća, pa i na iglicama sitnih borova,, 
što su rasli ovdje ondje na izdancima močvara. Gospo- 
din Zbješkovski zapovjedi zarobljenicima još, neka 
ukopaju tjelesa ubijenih. To je brzo svršeno, jer je tre- 
set popuštao lopatama — i 11a gatu ne ostade više ni trag 
od bitke, a povorka krene dalje prema Šidlocu. 

Gospođici Sjeninjskoj preporuči gospodin Ciprija- 
nović, neka iznovice sjedne u kočiju, u kojoj se može 
slatko naspavati do odmora. Ali ona izjavi tako odlu- 
čno, da ne će otići od Jakice, da je ni svećenik nije ku- 
šao odvratiti od toga nauma. Vozili su se dakle skupa, 
i to samo njih dvoje s vozarom, jer je gospođu Dzvonov- 
sku morio san tako silno, te je za malo pošla u kočiju. 

Jakica je ležao nauznačice na svežnjima sijena, 
natrpanim na vozu s jedne strane, a ona je sjedjela na 
drugoj strani, naginjala se svaki čas k njegovoj ranje- 
noj ruci i pazila, da krv ne probija kroz zavoj. Casimice 
je ranjeniku stavljala na usta mješinu sa starim vi- 
nom, što je očito izvrsno djelovalo, jer mu je naskoro 
dodijalo ležanje, pa zapovjedi vozaru, neka istegne 
sijeno, na koje su mu se opirale noge. 

„Volim se voziti sjedeći,” reći će, „jer se već osje- 
ćam posve oporavljen.” 

,,A rana ? Ne će li vam tako više smetati ?” 

Jakica okrene oči k njezinom ružičastom licu, te 
odvrati tihim i tužnim glasom : 

„Odgovorit ću vam, gospođice, kao što je davno, 
davno odgovorio neki vitez, kad ga je ugledao kralj 
Lokjetek na bojištu probodenog križarskim sulicama, 
i zapitao ga, da li teško trpi. A on mu pokaza svoju ranu 
i reče : To manje boli.” 

Gospođica Sjeninjska spusti vjeđe. 

„A što više boli ?” šapne ona. 

„Više boli čeznutljivo srce i rastanak i spomen na 
pretrpljene krivice.” 

Časak je vladao muk, samo su srca počela obojici 
kucati sve jače, jer su razumjeli, da se primiče čas, u 
koji mogu i moraju reći sve, što imaju jedno protiv dru- 
goga. 

„ Istina,” prozbori gospođica, „učinih vam krivo 
onda, kad vas poslije onoga dvoboja primih gnjevna 
lica i nečovječno. . . Ali je to bilo samo jednom. I premda 
s&m Bog znade, koliko sam poslije zato žalila, ipak 
kažem : moj grijeh ! I molim vas iz sve duše, da mi opro- 
stite.” 

A Jakica metne zdravu ruku na čelo. 

„Nije mi to bio trn,” odgovori, „nije to najveća 
bol 1 ” 

„Znam: nego list gospodina Pongovskoga . . . Kako 
to ? Jeste li me mogli sumnjičiti, da sam znala za njega 
ili sudjelovala kod njega ?” 

I stane prekidice pripovijedati, kako je onda bilo : 
kako je moljakala gospodina Pongovskoga, neka učini 
korak za pomirbu, "kako joj je obećao, da će napisati 
očinski i srdačni list, a napisao je posve protivni. Za nj 
je doznala tek od svećenika Vojnovskoga, a pokazalo 
se iz njega, da je gospodin Pongovski imao već druge 
nakane, pa ih je htio razdijeliti jednom zauvijek. 

Njezine su riječi bile u neku ruku njezina ispovijed, 
ali ujedno su ponavljale neugodne i bolne uspomene, 
pa joj je od sile i od stida svaki čas rumen oblijevala 
lice, a oči joj mutile suze. 

„Nije li vam svećenik Vojnovski”, zapita na kraju, 
„pisao, da ja nisam ni za što znala pa da nisam mogla 
ni razumjeti, zašto sam primila takvu nagradu za svoje 
iskreno srce ?” 

„Svećenik mi je Vojnovski”, odvrati Jakica, „samo 
javio, da se vi, gospođice, udajete za gospodina Pon- 
govskoga.” 

„Ali nije javio, da sam na to pristala od bola, od 
sirotinje, od zapuštenosti — i samo iz zahvalnosti prema 
gospodinu Pongovskomu. . . Jer onda još nisam znala, 
kako je on postupao s vama a znala sam samo, da sam 
prezrena i da sam zaboravljena.” 

A kad to čuje Jakica, zatvori oči i progovori s veli- 
kom žalošću : 

„Da si zaboravljena ?.. . Bože, daj, daje, tako!... 
Bio sam u Varšavi, bio sam na kraljevskom dvorcu, 
jezdio sam s pukovnijom po zemlji, ali štogod sam morao 
učiniti i svuda gdjegod sam bio, ni časak mi nisi silazila 
iz pameti i iz srca. . . Išla si za mnom, kao što ide sjena 
za čovjekom... Češće sam vapio k tebi u jadu, u bole- 
sti, naprosto izmučen u besnenim noćima : Smiluj se ! 
Popusti, daj, da te zaboravim ! Ali ti nisi odstupala 
nikad: ni danju ni noću, ni na polju ni pod krovom... 
I napokon shvatih, da bih te samo onda mogao istrgnuti 
iz srca, kad bih i samo srce iščupao iz prsa.” 

Tu prekine, jer mu uzbuđenost priduši glas, ali za 
časak nastavi : 

„...A potom sam češće govorio kod molitve: Daj 
mi, Bože, da padnem, jer vidiš, da ne mogu ni do nje 
ni bez nje... I nisam se ni nadao toj milosti, da ću te 
još u životu ugledati... ti, jedina na svijetu... ti, mir 
Jovana !” 

Kad to izusti, nagne se k njoj i nasloni sljepoočicu 
na njezino rame. 

„Ti si”, prošapće, „kao ova krv, što daje život, 
ti si kao ovo sunce na nebu... Milosrđe je Božje nada 
mnom, jer te još gledam... milovana, milovana!...” 

A njoj se pričini, kao da Jakica pjeva divnu pje- 
smu. Oči joj zalije val suza, a srce val sreće. Među njima 
nastane opet muk, samo je djevojka plakala dugo, tako 
slatko, kako do tada nije nikad plakala u životu. 

„Jakice,” rekne napokon, „zašto smo oboje toliko 
tugovali ?” 

„Bog je nagradio trostruko.” 

1 treći put nastane među njima tišina — samo 
su kola škripala pomičući se polako po pijesku širokoga 
puta. Iza šume dođu na široka polja, okupana u suncu, 
kojima je šumilo žito, protkano crvenim makom i modrim 
različkom. Bila je velika tišina. Nad poljima su se gdje- 
gdje prožetim u miru skrivale pjevajući ševe, na rubu 
su se polja daleko svjetlucali srpovi, s dalekih su zelenih 
pašnjaka zamnijevali povici i pjesme pastirske. A njima 
se obojici činilo, da za njih šumi ono žito, da za njih 
plamte makovi i različak, za njih pjevaju ševe, klikću 
pastiri, i da sav onaj sunčani mir poljski i svi oni glasovi 
samo prate njihovu sreću i opojnost. 

Iz zaboravi ih probudi tek svećenik Vojnovski, 
koji se neopazice primakne k vozu te zapita : 

„Kako ti je, Jace ?” 

jakica zadrhta i pogleda ga blistavim očima, kao 
da se probudio iza sna : 

„Što, velečasni ?” 

„Kako ti je ?” 

„Ej, ni u raju ne će biti bolje !” 

Svećenik pogleda pozorno najprije njega, a onda 
gospođicu. 

„Tako ?. . .” izusti. 

I odmah se povrati k društvu. 

A njih obuzme opet radosna zbilja : uzmu se pogle- 
dati i potom jedno drugome u zjenicama. 

„Ti... nenagledana!. . .” reći će Jakica. 

A ona obori oči i stane se smiješiti kutićima usta 
tako, te joj se naprave jamice na ružičastim obraščićima. 

,,A nije li ljepša gospođica Zbješkovska ?” zapita 

tiho. 

Jakica je pogleda začuđeno. 

„Kakva gospođica Zbješkovska ?” 

Ona ne odgovori ništa, nego se stane smijati u času 
smijehom zvučnim poput srebrenoga zvonca. 

Međutim svećenik dojaši k družbi, a drugovi, koji 
su voljeli Jakicu, stanu pitati za njega. 

„No. što je tamo ? Kako naš ranjenik ?” 

„Već ga nema na svijetu !” odgovori svećenik. 

„Za Boga ! Što se zbilo ? Kako da ga nema ?” 

„Jer kaže, da je već u raju... Mulier (žena)!” 

Gospoda Bukojemski, ljudi po naravi nevični brzo 
razumjeti ono, što čuju, ne prestaše osupnuti gledati 
u svećenika. Skinuše kape i već da počnu „pokoj vječni”. 
Međutim svi prasnu u smijeh i to im pomete pobožne 
misli i nakane. Ali je u tome smijehu društva bila iskrena 
sklonost i iskrena sućut prema Jakici. Neki su već do- 
znali od Stanislava Ciprijanovića, kako je to „čuvstven 
kavalir”, domišljali su se, kako je teško morao trpjeti. 
Zato svećenikove riječi obradovaše veoma sve. Odmah 
se i glasovi odazovu : 

,,Za Boga ! Ta vidjeli smo, kako se borio s čuvstvom, 
kako je na pitanja odgovarao nesabrano, kako nije 
sapinjao spona, kako se zamišljao kod jela pa i kod pića, 
i kako je noću buljio u mjesec i nedvoumno su to bila 
signa (znaci) nesrećne ljubavi !” 

A drugi su govorili : 

„Dakako ,sad mu je kao u raju, jer ako nikakve 
rane ne gore jače od rana, što ih zada Amor (ljubav), 
nema ništa slađega, nego ako se dragi ljube.” 

Take su i slične napomene izgovarali Jakičini to- 
variši (drugovi). A kad neki doznaše, kroz kakve je klance 
jadikovce pošla gospođica i kako je sramotno s njom po- 
stupao Kšepecki, stanu zveckati sabljama i vikati : — 
„Dajte ga ovamo !” Neki uzeše žaliti djevojku, a drugi 
doznadoše, što počiniše Marcijanu Bukojemski, pa sta- 
doše kovati u zvijezde njihovu prirođenu dosjetljivost 
i muževnost. 

Ali se za časak općena pažnja svrati iznovice k dvo- 
jici zaljubljenih. 

„Nuder,” povikaše, „kliknimo im na zdravlje, na 
čast et felices rerum successus (na srećan uspjeh stvari),” 
i odmah hrpa pođe na konjima bučeći prema kolima. 

U tren oka nemalo čitava pukovnija opkoli Jakicu 
i gospođicu Sjeninjsku. Zagrme gromki glasovi : ,,Vi- 
vant ! Floreant !” (živjeli, cvali !). A drugi prije roka 
još kliknu : „Crescite et multiplicamini !” (Rastite i 
množite se !). 

Je li se gospođica Sjeninjska prestrašila tim povi- 
cima ili je kao „mulier insidiona” (lukava žena) samo 
hinila strah — ni svećenik Vojnovski ne bi mogao odgo- 
netati. Dosta je, da je naslonila glavicu na zdravo rame 
Jakičino, te stala pitati zastiđena i smetena : 

„Što je to, Jakice ? Šta se to zbiva ?” 

A on je obujmi rukom i odgovori : 

„Ljudi mi te daju, a ja ću te uzeti, moj najmiliji 
cvjetiću. . .” 

„Poslije rata ?. . .” 

„Prije rata.” 

„Za Boga, zašto tako brzo ?” 

Ali Jakica očevidno ne ču pitanja, jer mjesto da 
odgovori na njega, reče : 

„Poklonimo se i zahvalimo milim drugovima na 
sklonosti.” 

I stanu se klanjati na obje strane, a to pobudi još 
veće oduševljenje među vitezovima. Kad vojnici vi- 
dješe zažareno lice djevojčino, krasno poput rane zore, 
stanu od čuda pljeskati rukama po bedrima. 

„Za Boga miloga !” povikaše. „Ta tu bi čovjek na- 
prosto oslijepio !” 

„Anđeo bi se zaljubio, a kamo li ne bi grešni čo- 
vjek !” 

„Nije čudo, da je od žalosti za njom ginuo !” 

I opet stotine giasova grmnu još silnije : 

„Vivant ! Crescant ! Floreant! (Živjeli, rasli, cvali!)” 

Usred tih povika i u oblacima zlatne prašine uđu 
u Šidlovacu. Stanovnici se na prvi mah prestrave, ostave 
pred kućom stolove, na kojima su od pješčine gradili 
brusove, te uteknu u sobe. Ali naskoro upoznaju, da su 
to povici od veselja, a ne od gnjeva, pa se hrpimice vrate 
na ulicu i združe s vojskom. Nastane vreva ljudi i konja. 
Ozovu se konjanički bubnji, trublje i rogovi. Nastane 
sveopće veselje. I Židovi, koje strah zadrža najduže u 
sobama, stanu kričati : Vivajt ! (lat. vivat t. j. živio!), 
premda ih većina nije znala, o čemu se radi. 

A Tačevski će gospođici Sjeninjskoj : 

„Prije rata ! Prije rata, pa da moram sat poslije 
toga poginuti !” 


XXVII. 


,,Kako to ?” prozbori svećenik Vojnovski na go- 
zbi, koju Jakici prirediše drugovi. „Za pet ili šest dana 
krećemo, možeš u ratu poginuti. Da li ti se dakle isplati 
vjenčati se prije odlaska, mjesto da počekaš srećni svr- 
šetak rata, te se tek poslije mirno oženiš ?” 

Ali kad drugovi čuše te pametne riječi, prasnu u 
smijeh. Neki su se držali za bokove, a drugi kliknu u 
zboru : 

, , Oj , isplati se, velečasni ! A baš zato se to više 
isplati, jer može poginuti !” 

Svećenik se malko srdio, ali kad je navalilo trista 
drugova iz one pukovnije, ne izlučujući ni g. Ciprijanovića, 
a Jakica ni čuti za odgodu, moralo je biti, kao što je že- 
lio. Obnovljene veze s dvorom i naklonost kralja i kra- 
ljice olakšaše u velike posao. Njezino veličanstvo kra- 
ljica izjavi, da će buduća gospođa Tačevska ostati za 
svega rata pod njezinom zaštitom i uz nju. A njegovo 
veličanstvo obeća, da će sam doći na njeno vjenčanje 
s pratnjom, i da će se poskrbiti za doličan miraz, kad 
mu bude slobodnija glava. Sjećao se, koliko je zema- 
lja Sjeninjskih nekada prešlo u ruke Sobjeskim, i kako 

su se njegovi pređi tim podigli. Zato se osjećao obve- 
znim prema siroti, koja ga je osim toga osvojila svojom 
ljepotom, a zajedno je probudila u njemu samilost svo- 
jom nevoljom i nedaćama, što ih je proživjela. 

I gospodin Matčinjski, od davnih dana prijatelj 
svećeniku Vojnovskomu, a zajedno i kralju, obeća, 
da će vladara često podsjećati na djevojku, ali poslije 
rata, jer je na ramenima Ivana 1 1 1. počivala sudbina 
cijele Evrope i svega kršćanstva, pa ga nije bilo slo- 
bodno teretiti nikakovim sukromnim poslom. Ipak se 
svećenik obraduje tome obećanju, kao da je Jakica već 
dobio „ugledno starostvo” ; jer je bilo općeno poznato, 
da.se na svaku riječ gospodina Matčinjskoga može oslo- 
niti kao na riječ Zavišinu. On je zapravo i prouzročio 
sve ono dobro, što je gospođicu Sjeninjsku snašlo u Kra- 
kovu. On je kralja i kraljicu podsjetio na svećenika 
Vojnovskoga, on je napokon za djevojku predobio kra- 
ljicu, koja^ je bila doduše u manjoj sklonosti promjen- 
ljiva i mušičava, ali joj je od prvoga časa počela iskazi- 
vati osobitu, upravo prenaglu prijaznost i milost. 

Lako se dobio oprost od napovijedi uz zaštitu dvora 
i sklonost kneza biskupa krakovskoga. Još se prije toga 
gospodin Serafin postarao za lijepi stan za buduće mla- 
dence u nekoga trgovca krakovskoga, čiji su djedovi 
nekada trgovali s Ciprijanovićima, kad su oni još sta- 
novali u Lavovu i uvažali svilu s Istoka. Bio je to i lijep 
stan, kakvoga u navali građanskih i vojničkih dostojan- 
stvenika u gradu nije imao nijedan vojvoda. 

Stanislav Ciprijanović odredi, da tih nekoliko dana 
pred odlaskom provede njegov prijatelj Jakica baš onako, 
kao u pravom nebu, pa ukrasi stan neobično drago- 
cjenom tkaninom i cvijećem. Drugi su mu drugovi po- 
magali u tom gorljivo, pa su mu posudili, što je koji 
imao, konjske pokrivače, šarenice i slične dragocjene 
stvari, koje su u bogatim konjaničkim pukovima uzi- 
mali sa sobom i na vojnicu. 

U jednu riječ, svi su iskazivali mladom paru naj- 
veću sklonost i pomagali mu, kako je i čim je ko mogao, 
osim jedine gospode Bukojemskih. Oni su prvih dana 
poslije dolaska u Krakov dolazili gdjekad i po dva puta 
na dan k Ciprijanovićima, k Jakiciik trgovcima, kod ko- 
jih je pila družba ispod zastave kraljevića Aleksandra, 
ali potom, kao da propadoše u vodu. Svećenik je Voj- 
novski mislio, da piju po predgrađima, gdje su ih sluge 

zbilja vidjele jedne večeri — ondje je medovina i vino 
bilo cjenije nego u samom gradu — ali baš poslije toga 
od njih ni uha ni sluha. Taj je njihov postupak srdio 
svećenika i gospodu Ciprijanoviće, jer su bili gospodinu 
Serafinu dužni zahvalnost, koju nisu smjeli zaboraviti. 

„Od njih mogu biti dobri vojnici,” odgovorio je 
svećenik, „ali su lakoumnici, od kojih nikad ozbiljnih. 
Jamačno su našli kakvu pustopašnu družbu, u kojoj 
lm je ljepše nego što je nama.” 

Ipak se pokazalo, da je taj sud bio neprav, jer 
se baš uoči vjenčanja Jakičina, kad je u stanu bilo mnogo 
znanaca, kpji su dolazili čestitati i donosili darove, poja- 
više i četiri brata, odjevena u najljepše haljine, što su 
ih imali, svečani, mirnih lica, ali punih tajanstvenosti. 

„Pa šta je to bilo s vama ?” zapita gospodin Se- 
rafin. 

„Progonili smo zvijeri !” odvrati Luka. 

Ali ga u taj tren udari Mate šakom pod bok i pro- 
zbori : 

„Ćutkac ! Ne pričaj prerano.” 

Po tom pogleda svećenika, oba Ciprijanovića, napo- 
kon se okrene k Jakici i stanu se nakašljavati kao čovjek, 
koji kani govoriti duže. 

„Nuder, počni odmah !” poticala su ga braća. 

A on ih pogleda žalosnim očima i zapita : 

, Kako je ono trebalo?” 

„Ta jesi li zaboravio ?” 

„Zapelo mi je. . .” 

„Čekaj... već znam,” vikne Ivan, „počinjalo se 
ovako: ,Prepoštovani naš...’ Dalje!” 

„Prepoštovani naš Pilate...” počne Mate. 

„Zašto — Pilate ?” prekinu svećenik. „Možda je 
, Pilade* ?” 

„Pogodili ste, velečasni, baš u živac!” vikne Ivan. 
„Bilo je ,Pilade’, života mi moga!” 

„Štovani naš Pilade !” počne opet Mato svečanije. 
„Kad bi kraj naše domaće zemlje tekao ne željezni Bo- 
risten, nego zlatonosni Tagus, ne bismo ti kao exuli 
(prognanici) ispod najezde barbarorum mogli ništa poklo- 
niti osim naših srdaca, što gore prijateljstvom, niti bismo 
ti mogli odlično dragom uspomenom počastiti današnji 
dan dolično...” 

„Teče mu riječ, kao da grize orahe !” vikne zano- 
sno Luka. 

Ali Mate ponovi još nekoliko puta „dolično,” „doli- 
čno”. . . "dolično'*. . . — i upravo zapne stane pogledati 
braću zovući ih očima u pomoć, ali i oni zaboraviše 
posve, što je dolazilo dalje. 

Drugovi se stanu smijati, a Bukojemski mrgoditi. 
Videći to gospodin Serafin, odluči im priteći u pomoć. 

,,Ko vam je sastavio taj govor ?” zapita. 

„Gospodin Gromika, iz puka gospodina Šumljanj- 
skoga,” odgovori Mate. 

•?,Eto ti ga na. Tuđi se konj najlakše propne i ukoči 
na mjestu. Zagrlite dakle Jakicu, pa mu priprosto ka- 
žite, što imate.” 

„Dakako, tako je najbolje.” 

I stanu redomice grliti Tačevskoga, a potom će 
Mate : 

„Jace, mi znamo, da ti nisi Pilat, a ti znaš, da smo mi 
izgubili kijevsku zemlju te postali siromasi, ukratko 
golići. A eto! Prinosimo ti, što možemo, a ti primi i to 
zahvalna srca.” 

Kad to reče, preda mu nekakav predmet zavijen 
u crveni atlas, a međutim tri mlađa brata ponove ganuto : 

,,Primi / Jace, primi, primi !” 

„Primam, i Bog vam platio !” odgovori Jakica. 

Govoreći to metne predmet na sto i stane odvijati 
atlas — naglo se trgne i krikne : 

„Za Boga ! Ljudsko uho !” 

„A znaš li, čije?Marcijana Kšepeckoga,” zagrme braća. 

„Ha !” 

Nazočni se zabezeknu silno i časak nastane muk. 

„Fuj !” krikne napokon svećenik Vojnovski. I pro- 
mierivši strogim pogledom jednoga za drugim, stane 
im čitati bukvicu : 

„Jeste li vi Turci, da morate poklanjati uši pobi- 
tih neprijatelja ? Sramotite nam kršćansku vojsku i 
sve plemstvo. Da je Kšepecki i sto puta zaslužio smrt, 
da je krivovjerac ili zgoljni nevjernik, ipak bi bila ne- 
iskazana sramota učiniti takva šta. I, baš ste razvese- 
lili Jakicu, pa pljuje slinu, koja mu teče na usta ! Ali 
vam ja kažem, da se za takav čin ne nadate zahvalno- 
sti, nego prijeziru, a usto i sramoti. Jer nema takve pu- 
kovnije u cijelom konjaništvu pa ni regimenta u pje- 
šadiji, koji bi takve barbarske čine htio primiti za su- 
bojnike !” 

Na to Mate stupi pred braću i plamteći velikim 
gnjevom prozbori ovako : 

„To je dakle zahvalnost, to je plaća, to je praved- 
nost ljudska i sud ljudski. Da je to izrekao koji svjeto- 
vnjak, jamačno bi se našlo i drugo uho, par prvomu. 
Ali kad tako govori duhovna osoba, neka joj sudi Go- 
spodin Isus i zauzme se za nevinost ! Pitate, velečasni : 
.Jeste li vi Turci ?’ A ja pitam : Mislite li vi, velečasni, 
da smo mi s trupa odrezali uho ?... Braćo rođena, si- 
rote vi nevine, došlo je do toga, da nas proglašuju Tur- 
cima, neprijateljima vjere!... Što?” 

Tu mu glas zadrhta, jer mu žalost premaši gnjev, 
a ostala braća, uzrujana nepravednim sudom, stanu 
vikati jednako žalosno : 

„Proglasiše nas Turcima !” 

„ Neprijateljima vjere !” 

„Besramnim poganima!” 

„Pa do bijesa, recite, kako je to bilo !” reći će sve- 
ćenik. 

'„'Luka je Marcijanu odsjekao uho na dvoboju.” 

„Otkud je Kšepecki dospio ovamo ?” 

„Došao je. Već je pet dana ovdje bio... Došao je 
za nama. . .” 

„Neka govori jedan. Govori ti, samo pametno.” 

Tu se svećenik okrene k najmlađemu Ivanu. 

„Znanac, naš, drug iz pukovnije kneza biskupa 
sanđomjerskoga,” počne Ivan, „kaza nam prigodice 
prije tri dana, da je u vinari na Kazimiru vidio ne- 
kakvo čudovište : , Plemić — kaže — poput klade, s go- 
lemom glavom, tako utisnutom u trup, da mu ramena 
dopiru do ušiju ; na kratkim (kaže) krivim nogama, 
a pio je kao zmaj. Gadnije opice (kaže) ne vidjeh nikad u 
životu !’ A nama je Gospodin Isus dao već od rođenja, 
da sve munjimice zamijetimo. Odmah se zgledamo : 
Nije li to Kšepecki ? Onda ću ja drugu : , Hoćeš li ga 
dovesti u vinaru ?’ ,Hoću.’ I dovede ga. Bilo je već tamno, 
ali gledam : crni se nešto u jednom kutu za stolom. Luka 
pristupi i stane kresati iskre pred očima onome, što se 
ondje krio : , Kšepecki !’ krikne — i zgrabi ga za vrat ! 
Mi se mašimo sabalja, ali se on istrgne. Videći, da nije 
kud ni kamo, jer smo mi bili do vrata, pa ne može ispred 
nas ! Stane ti poskakivati kao kokot! ,Što (veli) mislite, 
razbojnici, da se bojim ? Samo pojedince sa mnom, 
a ne hrpimice ! Valjda ste razbojnici, a ne plemići!'” 

„Lupež!” prekine svećenik. „A je ii što bolje htio 
sam učiniti s nama ?” 

„Tako mu reče i Luka. ,0, kučkin sine — kaže — 
a ko je najmio čitavu hrpu razbojnika na nas ? Krv- 
niku bi te (veli) trebalo predati zato, ali će ovako biti 
kraće ! . . . ’ 1 odmah navali — i stanu se boriti. Iza trećega 
ili četvrtoga sudara tres sa strane po glavi ! Gledamo, 
a uho na zemlji Digne ga Mate i vikne : ,Ne odsijecaj 
drugoga, ostavi ga nama. Ovo će (kaže) biti za Jakicu, 
a ono ta gospođicu Sjeninjsku.’ Ali Marcijan ispusti sa- 
blju, jer mu silno ponestane krvi — i onesvijesti se. 
Nalijemo mu na glavu vode, a u gubicu vino, misleći, 
da će se oporaviti i pobiti s drugima, ali nije mogao ! 
Osvijesti se doduše i prozbori : ,Kad ste mi sami otkro- 
jili pravicu, ne smijete tražiti druge/ a onda se opet 
obeznani. I mi odosmo, žaleći drugo uho. Luka veli, 
da ga je mogao ubiti, ali naumice nije htio, da ostane 
nešto i za nas, a napokon iza Jakicu... I ne znam, 
hoće li ko umjeti postupati lukavije, jer nije grijeh 
zgnjesti onakvog gmaza, ali ja vidim, ne isplati se takva 
lukavost, jer za nju još moramo trpjeti.” 

„Istina je! Pravo kaže!” viknu braća. 

„No !” reći će svećenik. „Ako je tako, to je nešto 
drugo, ali je svakako neukusan taj donum (dar).” 

Braća se zgledaju začuđeno : 

„Kako neukusan ?” zapita Marko. Ta ne doneso- 
smo Jakici to uho, da ga pojede.” 

„Hvalim vam od sve duše na vašoj sklonosti,” 
odgovori Tačevski, „jer mislim, ne donesoste ga ni zato, 
da ga spremim.” 

„Dašto, malko je pozelenilo ; možda bi ga osušili 
u dimu !” 

„Neka ga momak odmah ukopa,” reći će oštro 
svećenik, „jer je to ipak kršćansko uho.” 

„Bolje smo stvari gledali u Kijevskoj strani,” pro- 
mrmlja Mate. 

„Kšepecki je jamačno došao ovamo za to.” reći će 
Jakica, „da pokuša novi udarac na Ankicu !” 

„Ta ne će je oteti iz dvora njezina veličanstva 
kraljice,” odgovori razboriti gospodin Serafin,” Ali 
ne mislim, da bi on za to došao ovamo. Napadaj mu nije 
uspio, pa držim, htio se samo uvjeriti, znamo li, da ga je 
on udesio, i jesmo li ga već tužili ili nismo. Stari Kše- 
pecki možda nije znao za sinov pothvat, ali je možda 


218 


i znao. A ako je znao, moraju obojica biti veoma ne- 
mirni ; i ne čudim se nipošto, da je Marcijan trgnuo 
ovamo, da se obavijesti.” 

Stanislav se Ciprijanović nasmiješi. 

„No.” prozbori, „ali s Bukojemskima nema sreće, 
pa nema !” 

„Bog s njim !” vikne Tačevski. „Ta ja sam mu da- 
nas spreman sve oprostiti.” 

A Bukojemski i Stanislav Ciprijanović, koji su 
poznavali jarost mladoga kavalira, pogledaše u njega 
začuđeni, no on im doda kao za odgovor : 

„Ta Ankica će odmah biti moja, a sutra ću postati 
kršćanskim vitezom i braniteljem vjere, kojemu mora 
biti srce slobodno od svake mržnje i sebičnosti.” 

,,Za to te Bog blagoslovio !” klikne svećenik. 


XXVIII. 

Napokon svanu Jakici Tačevskom davno željkovana 
sreća. U Krakovu se među građanstvom još prije raši- 
rila vijest, koja se ponavljala, diveći se, da je u vojsci 
neki vitez, koji se prvi dan ženi, a drugi će zajahati na 
konja. A kada se razglasilo, da će pribivati vjenčanju 
kralj i kraljica, od zore se uzeše sabirati gomile u crkvi 
i pred crkvom. Na koncu dođe do toga, te su kraljevski 
stražari morali na mjestu praviti red, da uzmognu sva- 
tovi slobodno proći. Drugovi se Tačevskoga sabraše 
svi do jednoga. To učiniše iz sklonosti prema njemu 
i zato, jer je svakom bilo milo, da bude u povorci, u ko- 
joj je sudjelovao sam kralj, i tako u neku ruku pripada 
njegovoj posebnoj družbi. Dođe i mnogo dostojanstve- 
nika, pa i takvih, koji nikada nisu ni čuli za Jakicu Ta- 
čevskoga, jer su znali, da kraljica zakriljuje tu ženidbu 
— a mnogo je na dvoru stajalo do njezine sklonosti i 
milosti. 

Ali se nekoj gospodi činilo jednako čudno kao i gra- 
đanstvu, da kralj, komu je na ramenima stajala u ovaj 
čas sudbina nemalo cijeloga svijeta i kojemu dan na dan 
dolijetahu sa zapjenjenim konjima inozemni skoroteče, 
imade još kada da bude na vjenčanju običnoga druga. 
Jedni su to tumačili vladarevom dobrotom i željom, 
da predobije vojske, a drugi su nagađali, da među kra- 

Ijem i Tačevskim postoje neke blize rodbinske veze, 
što ih je teško poznati. Neki su se srdačno nasmijali tim 
nagađanjima govoreći pravo, da se u tom slučaju ne bi 
kraljica bila tako gorljivo zauzela, te se združi dvoje 
dragih, jer je bila tako malo milostiva, da joj je kralj 
češće morao odgovarati i za mladenačke grijehe. 

Ljudi su bili zaboravili Sjeninjske. Da sada kralj 
stane na kraj tim potvorama i brbljanju, naumice je 
spominjao, koliko su Sobjeski dugovali tome rodu. Onda 
se uzeše zanimati za gospođicu Sjeninjsku i, kako to biva 
na dvorovima, žaliti je, to uzdisati zbog njezinih 
nezgoda, to slaviti njezine kreposti i krasotu. Vijesti 
se o njezinoj ljepoti raširiše među građanima i građan- 
kama. Ali se ne razočara niko, kad je najposlije ugle- 
daše. 

U crkvu uđe ona zajedno s kraljicom. U prvi mah 
upriješe svi poglede u vladaricu, kojoj su se dražesti 
još potpunce sjale sjajem sunca na zapadu. A kad svr- 
nuše pogled na nevjestu, svuda — među dostojanstveni- 
cima, među vojnicima, među plemstvom i građanstvom 
— nastane šapat, pa i glasne primjedbe : 

„Divna je, prekrasna ! Dužan je mnogo očima, 
ko tako šta ugleda jednom u životu.” 

I bila je to istina. U ono se vrijeme nisu uvijek 
oblačile u bjelinu djevojke za vjenčanja, ali nju dvor- 
kinje obukoše u bjelinu, jer joj je takva bila najbolja 
suknja — i tako je željela. U bjelini, sa zelenim vjenči- 
ćem na zlatnim vlasima, lica malo smetena i blijeda, 
otvorenih očiju, tiha i vitka, bila je kao snježni labud 
ili naprosto kao bijeli ljiljan. 

Kada ju je ugledao, osupnuo se i sam Jakica Ta- 
čevski, kojemu se pričinila nekako drugačijom nego 
obično. 

„Za Boga !” reče sam sebi. „Kako ću ja pristupiti 
k njoj ! ? Ta to je prava kraljevna ili sam anđeo, s kojim 
je grijeh govoriti drugačije nego klečećke.” 

I gotovo se prestravi u duši. Ali kad napokon 
kleče s njom pred oltarom, kad ču tronuti glas svećenika 
Vojnovskoga, koji poče nagovor riječima : „Oboje vas 
poznavah još djecom”, kad im štola sveza ruke, kad 
ču tihe riječi : „Uzimljem te za muža”, a časak poslije 
zaori pjesma : „Veni Creator” (Dođi Stvoritelju), tada 
se pričini Jakici, da će mu valjda sreća raznijeti prsa, 
to lakše, jer nije na njima imao oklopa. 

Ljubio ju je odavno, od djetinjih godina, i znao 
je, da je ljubi ; ali je sad istom razumio, kako je miluje 
bez mjere i granica. I opet prozbori sam sebi : 

„Jamačno ću poginuti, jer kad bi čovjek za ži- 
vota bio tako srećan, što bi bilo u nebu ?” 

Ali pomisli, da prije nego pogine, mora zahvaliti 
Gospodinu Bogu, i naglo mu polete pred očima duševnim 
hrpe Turaka, brade, turbani, zavoji, krivošije, zastave, 
perjanice. I iz srca mu se vine k Bogu poklik : 

„Pokazat ću se zahvalnim, pokazat ću !” 

I osjeti, da će postati lav ništilac tim neprijateljima 
Križa i vjere. To viđenje potraja samo trenutak, a po 
tom mu zalije iznovice prsa neizmjerni val sreće i lju- 
bavi. 

Međutim se obred svrši. Povorka krene k stanu, 
što su Ciprijanovići priredili za mladence, a ukrasili 
vojnički drugovi. Časak je samo mogao ondje gospodin 
Jakica pritisnuti na srce mladu gospođu Tačevsku, 
jer odmah moradoše potrčati oboje na susret kralju 
i kraljici, koji dođoše iz crkve. Za stolom su bila za njih 
pripravljena dva viša naslonjača. Za blagoslova mladenci 
klekoše pred veličanstva, a poslije pozove Jakica milo- 
stivoga vladara i vladaricu na pir. Ali kralj otkloni : 

„Mili druže,” reče, „rado bih s tobom progovorio, 
pa i s tobom, rođakinjo, (tu se okrene k gospođi Tačev- 
skoj) i raspredao o budućem vremenu, ali nemam kada. 
Ostat ću časak i ispiti u vaše zdravlje, ali sjesti ne mogu, 
jer imam toliko toga na glavi, te mi je drag svaki čas.’ 

,,Tako je !” klikne desetak glasova. 

Tačevski obujmi vladaru koljena, a on uzme sa stola 
nalitu čašu : 

„Gospodo moja !” klikne. ,,U zdravlje mladencima !” 

Zaori poklič : 

„Vivant, crescant, floreant 1” (Živjeli, rasli, cvali !) 

A onda će opet kralj : 

„Uživaj svoju dokolicu i sreću," reći će Tačevsko- 
mu,“ jer je vrijedno, a ne će biti dugo. Nekoliko ćeš 
dana ostati, dašto, a onda nas moraš žurno stići, jer 
mi ovdje ne možemo tebe čekati.” 

„Lakše će uzdisati gospođa bez tebe, nego Beč bez 
nas,” prozbori smiješeći se gospodin Matčinjski. 

„Ta kavalir Ljubomirski već ondje hrska Turke,” 
primijeti jedan drugi konjanik. 

„Imam i dobre vijesti o našima/’ reći će kralj, 
„pa naložih Matčinjskomu, da ih uzme sa sobom i na- 
umice vam pročita na radost vojničkih srdaca. Evo 
što mi piše o bici kod Požuna knez lotarinški, vrhovni 
vojvoda cesarski.” 

I uzme čitati malko polako, jer je čitao za plemstvo 
poljski, a list je bio napisan francuski : 

„Turska je konjica nastupala svojski i veselo, ali 
su rad izvršili sami Poljaci, koji ne ostaviše Nijemcima 
nikakva posla. Ne mogu naći dosta pohvalnih riječi 
za junaštvo, silu i držanje gospodina Ljubomirskoga, 
časnika i vojnika, kojima zapovijeda.” (Carolus Dux 
Lotharingiae Ioanni III. Poloniae Regi etc. Julius 31, 
1683. Toute la Cavalerie de P Empereur allait avec 
fermete et joie, mais V action s’ est passe seule entre 
les Polonais, qui n’ ont rien laissć a faire aux Allemands 
etc.). 

Pročitavši pismo reče kralj : 

„Eto, tako piše knez lotarinški. Bitka je bila velika 
a slava naših nije malena !” 

„Ne ćemo se ni mi gore odlikovati 1” viknu vojnici. 

Vjerujem i ufam se, samo se treba požuriti, jer 
kasnija pisma zlo slute. Beč već jedva diše, a sve je krš- 
ćanstvo uprlo oči u nas : hoćemo li, ne ćemo li odoljeti.” 

„Malo je pukovnija ondje, a glavne vojske, kako 
čuh, čekaju već pod hetmanima u Tarnovskim gorama,” 
prihvati svećenik Vojnovski. „Ali ako su naše ruke 
kod Beča i potrebne, nisu ipak toliko, koliko nazočnost 
vojvode, kao što je v. kr. veličanstvo.” 

Nato se kralj nasmiješi i rekne : 

„Tako mi isto riječ po riječ piše knez Carolus. Dr- 
žite dakle, gospodo, uzde u rukama, jer svaki čas mogu 
dati trubiti na odlazak.” 

„Kada, milostivi gospodaru ?” zapita nekoliko 
glasova. 

A kralj se naglo uozbilji : 

„Sutra šaljem zastave, što su još uza me ostale. 
Potom pogleda oštro Tačevskoga, kao da bi ga rado 
ispitati, te prozbori : 

„Ali će nas i Nj. Veličanstvo kraljica otpratiti do 
Tarnovskih gora, gdje će biti smotra. Zato, ako nas ne 
zamoliš za kakvu posve drugu službu, možeš ostati 
ovdje, samo da nas brzo dostigneš.” 

A Jakica obujmi ženu rukom, stupi skupa s njom 
korak pred kralja i prozbori : 

„Milostivi gospodaru ! Kad bi mi za nju ponudili 
njemačko cesarstvo ili pače i francusko kraljevstvo, 
vidi Bog, koji gleda u srce moje, da je ne bih dao ni za 
jednu krunu ni za ikakve dragulje na svijetu. Ali ne daj. 
Bože, da bih radi svoje sreće zanemario službu, izgubio 
priliku, zapustio vojnicu za vjeru, iznevjerio se vojvodi 
— i jer bih prezreo sama sebe, a i ona bi me prezrela, 
koliko je poznam. Kad bi me, milostivi vladaru, zadesila 
kakva nesreća, kakav napadaj, koji bi mi zakrčio put, 
jamačno bih izgorio od sramote i bola...” 

Tu mu se oči zamrače suzama, na obrazima plane 
rumenilo i nastavi glasom drhtavim od uzbuđenosti : 

„Danas pogrdih Boga pred oltarom, jer rekoh 
Bogu : , Pokazat ću se zahvalnim !’ A čim ? Je li mi mo- 
guće iskazati zahvalnost životom ili krvlju za takvu 
sreću, što me je snašla ?.. .Ali baš za to ne ću moliti 
ni za kakvu drugu službu i kada Ti kreneš, milostivi 
kralju i vojvodo moj, ne ostadoh ni jedan dan, van idem 
s Tobom, pa morao odmah sutra poginuti.” 

I klekne pred noge vladaru, a on se sagne, ogrli mu 
glavu i prozbori : 

„Više takvih, pa će po svijetu zaoriti poljsko ime !” 

Svećeniku Vojnovskomu navru suze na oči, Bukojem- 
ski su plakali kao ljuta godina, ganuće je i oduševljenje 
obuzimalo sve nazočne. 

„Na nevjernike! Za vjeru!” zagrme brojni glasovi. 

I stanu zveketati sabljama. 

A kad se malko stiša, gospođa se Tačevska nagne 
k uhu muževu i prošapće blijedim ustima : 

„Ne čudi se, Jakice, mojim suzama, jer ako pođeš, 
možda te ne ću više vidjeti, ali idi !” 


XXIX. 

Ipak ostadoše skupa još dva dana. Dvor krene do- 
duše sutradan, ali kraljica sa svim dvorkinjama i mno- 
štvo svjetovnih i duhovnih dostojanstvenika otprati 
kralja u Tabor na Tarnovskim gorama, gdje je bila 
najavljena smotra vojske, pa je lako bilo dostići tako 
brojnu povorku, koja se hoćeš ne ćeš morala polako po- 

micati. Naredni će hod samih vojska s kraljem na čelu 
od granice sve do Beča zadiviti svijet žurbom, pogotovu 
jer je kralj hrlio pred glavnom vojskom. Ali se do Tarnov- 
skih gora njezino veličanstvo kraljica s dvorom vukla 
šest dana. Gospodin i gospođa Tačevska dostigoše pra- 
tnju sutradan, potom mlada gospođa sjedne u kraljevsku 
kočiju, a Jakica pred noć pohrli u Tabor, da se združi 
sa svojom četom. Primače se čas rastanku. Dvadeset i 
drugoga kolovoza kralj se svečano rastade sa svojom 
ljubljenom „Marisjenkom” i u ranu zoru zajaha konja, 
pregleda vojsku, a onda na njezinu čelu krenu u Gljivice. 

Premda se uvijek posve nevoljko rastajao s njom, 
jer ju je ljubio kao zjenicu očnu, pa ga je bolio i kratki 
rastanak, ipak opaziše, da mu se ovaj put lice sjalo. 
Svjetovni su i duhovni dostojanstvenici znali, kako je 
strašan rat s tim neprijateljem, koji usto nikad dosele 
nije udario s tolikom silom, a sada se osokoliše. „Turci 
su doduše podigli (govorili su) tri dijela svijeta, ali kad 
naš vladar, najveći njihov pobjednik i ništilac, ide s ta- 
kvom radošću na ovu vojnicu, nemamo se ni mi za što 
uznemirivati”. I srčanost napuni grudi, i poveća je još 
pogled na vojske i promijeni u potpuno uvjerenje, da će 
pobijediti. Vojska je zajedno s taborom punim čeljadi 
bila vrlo znatna. Kud je moglo doseći oko, ljeskalo se sunce 
na kacigama, na oklopima, sabljama, na cijevima muš- 
keta i topovima. Sjaj je bio tako jak, te su oči žmirile 
od njegova sjaja. Nad vojskom je treptila u modrom zraku 
duga zastave i zastavice. Zvrčanje se bubnjeva po pješa- 
dijskim pukovima miješalo sa zvukom trubalja, talam- 
basa, rogova, s paklenom bukom janjičarske glazbe i 
rzanjem konja. Odmah na početku smotre krenu na stranu 
sam tabor, da ne priječi kretnju vojske, a onda se istom 
počne prava smotra. Kraljevske su kočije stajale na ovi- 
sokoj ravnici, ponešto desno od puta, kojim su imali 
prolaziti pukovi. U prvim je kolima sjedila kraljica. 
Odjevena u pera, čipke i samet, sjajući od dragulja, 
lijepa i stasita s veličanstvenim licem žene, koja je imala 
u životu sve, što je samo mogla poželjeti u najsmjelijim 
snovima — imala je krunu i neiskazanu ljubav naj- 
slavnijega od suvremenih vladara. Poput dostojan- 
stvenika iz najbliže kraljeve okolice bila je i ona uvjerena, 
kada kralj — njezin muž — zajaše konja, da će za njim 
poći pobjeda i poraz kao i uvijek dosele. I osjećala je, 
da su u taj čas okrenute k njemu oči cijeloga svijeta, ođ 

Carigrada do Rima, Madrida i Pariza, da sve kršćanstvo 
pruža k njemu ruke, te samo u njemu i u onim željeznim 
rukama gleda spas. I srce joj nabuji ženskim ponosom. 
„Naša će snaga narasti, a slava će nas dignuti nad sve 
one druge kraljeve,” prozbori ona sama sebi u duši 
— i premda je onaj muž vodio jedva dvadesetak tisuća 
ljudi protiv nebrojenih jata turskih četa, srce joj je 
zalijevala radost i ni oblačak straha ili nemira nije za- 
mračio njezina bijela čela. „Pogledajte pobjednika, 
pogledajte kralja — oca,” govorila je djeci, što su na- 
punjala kola, kao što ptići napunjaju gnijezdo,” kad se 
vrati ; kleknut će pred njega zahvalni svijet.” 

U samim su se kočijama vidjela to ljupka lica dvor- 
skih gospođica, to biskupske mitre, to ozbiljna i stroga 
lica senatora, koji su ostajali kod kuće, da vode poslove 
namjesto kralja. Sam je kralj bio već kod vojske, ali se 
mogao dobro vidjeti podalje na brežuljku među hetma- 
nima i generalima; među kojima se dojimao kao goro- 
stas, što sjedi na konju. Vojske su imale prolaziti poviše, 
kao ispod njegovih stopa. Prođe naprijed s gluhim štro- 
potom i zveketom lanaca topništva gospodina Martina 
Konckoga, za njima pješački pukovi s- mušketama 
na ramenima pod vodstvom časnika, oboružanih sablja- 
ma i kratkim puškama s dugim trskama, koji su činili 
red u bojnim vrstama. Ti su pukovi išli u četverokutima 
poput pomičnih tvrđava, odmjerenim, jednakim i šum- 
nim koracima. Prolazeći ispred kraljičine kočije svaki 
ju je puk pozdravljao gromkim poklikom i spuštao 
zastavu u znak počasti. Bili su među njima neki odjeveni 
bolje od drugih i dostatno pristala stasa, ali je najpri- 
staliji bio kašupski puk u modrim haljincima i sa žu- 
tim nabojnicama, sve sami kršni momci, čili, visoki 
i tako birani, te se činilo, da je jedan drugome brat. 
Teške su se muškete pomicale u njihovim jakim šaka- 
ma kao trske. Na glas pištaljke skupe se svi 
kao jedan čovjek i iskažu mu oružjem počast tako spre- 
tno, te se kralj zadovoljno nasmiješi, a dostojanstvenici 
prozbore među sobom : „Ej ! S tima se ne će biti zdravo 
sukobiti ni sultanovoj straži ! To su pravi lavi, a ne 
ljudi !” y 

A odmah iza njih počnu prolaziti zastave poljske lake 
konjice. Rekao bi hipocentauri (polukonji), tako su konj 
i čovjek tvorili jednu cjelinu : neizrođeni sinovi onih 
eleara (boraca), koji su u svoje vrijeme pogazili svu 

Njemačku raznoseći na sabljama i kopitima pukove, 
pa i čitave vojske Luterovih pristaša. Najteža im se tu- 
đinska konjica u jednakom broju nije mogla oprijeti 
— najlakša — uteći pred njima. Za njih reče sam kralj 
poslije Hoćima : „Samo ih dovedi, pa posjekoše sve 
kao kosci travu”. I premda su u taj čas prolazili polako 
ispred kočija, svaki je čovjek i nevješt u vojni, lako 
pogađao, da u zgodnoj prilici može samo vihar brže 
od njih hrliti, okretati se i udarati. Rogovi su i talam- 
basi grmjeli pred njima, a oni su, zastava za zastavom, 
išli s golim sabljama, koje su se na drhtavoj sunčanoj 
svjetlosti činile kao ognjeviti mačevi. Kad minuše dvor- 
ske kočije, zaljuljaju se naglo kao val i potrče trkom, 
a zatim upropnice, naprama golemom kolu i prolete 
iznovice i to već kao orkan oko kraljice s užasnim po- 
klikom : „Bij, kolji !” Sablje im u ispruženim desnicama 
kao da navaljuju, na konjima nadutih nozdrva, rasku- 
štranih griva, rekao bi bijesnim od trke. Tako prođu i 
drugi put, a kad se povrate treći put, stanu upravo iz- 
nenada, ne lomeći redova, tako ravno, složno i potpunce, 
te se tuđinci, kojih je bilo mnogo na dvoru, a pogotovu 
oni, koji su prvi put vidjeli poljsko konjaništvo na polju, 
začuđeni stali pogledavati, kao da ne vjeruju svojim očima. 

Zatim se zaljeska i kao cvijećem procvate cijelo 
polje od draguna. Neki njihovi pukovi dođoše pod vod- 
stvom gospodina Jablonovskoga ispod Trembovlje, neke 
sastaviše velikaši, a napokon — sam kralj iz svoje bla- 
gajne, a vodio ih je kraljičin brat gospodin de Maligny. 
Među dragunima su služili većinom prosti ljudi, ali od 
djetinjstva vješti konju, izvježbani u raznim bojevima, 
u ognju ustrajni, na šake manje strašni od plemića, 
ali vični na stegu i najustrajniji u vojnim naporima. 

Ali se najveći užitak za duše i oči počeo istom onda, 
kada su krenule husarske zastave. Promicale su se u one 
uzvisine, kao što to dolikuje tako odličnim pukovima. 
Koplja su držana uvis i stršila nad njima kao šuma, 
a gore je drhtala pomicana lakim povjetarcem poput 
duge oblačine zastavica. Konji su im veći nego u dru- 
gih četa, oklopi čelični okovani zlatom, na plećima 
krila, kojima su pera i u mirnom hodu prouzrokovala 
šum, kao što se čuje među granama u gustoj šumi, velika 
ozbiljnost, što je od njih dolazila, i kao ponos — sve se 
to dojimalo tako, te su kraljica, dvorske dame, senatori, 
a navlastice inostrani gosti, ustali u kočijama, da ih 

bolje pogledaju. Bilo je nešto ponosno u tome pohodu, 
jer je svakom nehotice palo na um, kad takva željezna 
bujica grne — da će sve zgnječiti, raznijeti sve pred so- 
bom, i da nema te ljudske sile, koja bi joj mogla odoljeti. 
Nije bilo baš odavno, kada su tri tisuće takve konjice 
satrle u prah pet puta brojnije švedske odjele ; a još 
je manje davno, kad je jedna takva zastava preletjela 
kao duh ništilac preko sve vojske Karla Gustava. A 
upravo onomadne je pod Hoćimom ta ista konjica pod 
vodstvom toga istoga kralja pogazila janjičarske straže 
tako lako, kao žitnu njivu. Mnogo je onih, što su su- 
djelovali u onom hoćimskom porazu, služilo dosele pod 
davnim znakovima i oni su išli sada pod zidine tuđe 
prijestolnice, ponosni, samosvijesni, spokojni — na 
novu žetvu. 

Činilo se, da je sila i groza duša tih odjela. Izne- 
nada se iza njih digao južni vjetar, dunuo u zastavice, 
potisnuo naprijed počešljane konjske grive, i prouzro- 
čio tako silni šum u krilima, te su andaluzijski konji 
pod kočijama stali na zadnje noge. Odjeli se prima- 
knu dvadeset koraka do kočija, onda se okrenu na stranu 
i stanu prolaziti po satnijama. 

Tada gospođa Tačevska ugleda muža posljednji 
put prije odlaska. Jahao je s kraja u drugom redu, sav 
u željezu s krilom na oklopu i na kacigi, kojoj su naušnice 
posve pokrivale njegove obraze. Visoki ga je zlatnosmeđi 
anatolski konj nosio lako unatoč teškoj opremi bacajući 
glavom, zvoneći žvalom i ržući glasno, kao da nosi 
dobru sreću vitezu. 

Jakica okrene glavu pokrivenu željezom prema 
ženi i makne ustima, kao da šapće. No premda ne doprije 
do njezinih ušiju ni jedna razgovijetna riječ, odmah po- 
godi, da joj govori zadnji put: „Budi zdrava!” I ta- 
ko je za srce prožme laki poriv ljubavi i čežnje, da se 
ne bi ni časak kolebala, kad bi se za cijenu života pre- 
tvorila primjerice u lastavicu, sjela mu na rame ili na 
zastavicu na njegovu koplju i pratila ga na put. 

„Budi zdrav, Jakice ! Neka te Bog čuva...” kli- 
kne pružajući k njemu ruke. 

I oči joj se orose suzama, a on projaše — sjajući 
se na suncu, nekako svečan i kao posvećen službom, 
što ju je imao odslužiti. 

Za zastavom kraljevića Aleksandra dođu i prođu 
drugi jednako sjajni i strašni pukovi. I oni poput dru- 

gih pukova obiđu veliku kružnicu i ustave se na ravnici 
upravo na istom mjestu, s kojega su krenuli u času smo- 
tre, ali već u pohodnom redu. 

* 

Od kočija je, što su stajale na brežuljku, mogao 
pogled obuhvatati nemalo svu vojsku. Blizu i daleko 
su se mogli vidjeti blistavi oklopi, krasno odijelo, sjajni 
mačevi, šuma sulica, što su stršale, oblaci zastavica, a 
nad njima velike zastave poput golema cvijeća. Od 
pukova je, što su stajali bliže, lahor donosio vonj konj- 
skoga znoja — i dopirali su povici zapovjednika, gluhi 
odjek bubnjeva i zviždanje pištaljaka. A u tim odjeci- 
ma, u tim povicima, u toj radosti i želji za borbom bijaše 
nešto pobjedničko. Sva srca obuze potpuno uvjerenje, 
da će Križ pobijediti polumjesec. 

* 

Kralj se još trenutak zabavi kod kraljičine kočije, 
a onda upropimice pohrli k vojsci. Krakovski ga biskup 
blagoslovi križem i sv. moćima. Za časak reski glas 
trubalja prostruji zrakom, a gomile se ljudi i konja 
zakolebaju, počnu se polako pomicati i napokon krenu 
k zapadu. Naprijed su se mogli vidjeti znaci lakih odjela, 
za njima su išli husari, a povorku su završili draguni. 

* 

Knez biskup krakovski digne objema rukama križ 
sa sv. moćima visoko iznad glave : 

,,Bože Abrahamov, Bože Isakov, Bože Jakovljev, 
smiluj se Svome narodu !” 

* * * 

A u taj čas iz više od dvadeset tisuća grudi zagrmi 
pjesma, koju je po svoj prilici za tu vojnicu naumice 
skitio gospodin Kohovski : 

Za Tebe, Djevice čista. 

Majko Neokaljana, 

Idemo braniti Krista, 

Našega Gospodina. 

Za te, domovino draga, 

I za te, Orle bijeli. 

Idemo smrviti vraga 
Na polju slave. 

KONAC. 

Preveo dr Fran Đinički. 

